24/12/2010 | Administración LocalMunicipal
Muros
Aprobación definitiva do PXOM

Vista a Orde do 10 de decembro de 2010 pola que se resolve a aprobación definitiva do Plan Xeral de Ordenación Municipal (PXOM) do Concello de Muros (A Coruña), ditada polo Conselleiro de Medio Ambiente, Territorio e Infraestructuras, exponse ao público a normativa e ordenanzas do citado Plan Xeral de Ordenación Municipal, consonte ao disposto no artigo 92 da Lei 9/2002, do 30 de decembro, de ordenación urbanística e protección do medio rural de Galicia, e 70 e concordantes da Lei 7/1985, do 2 de abril, reguladora das bases de réxime local. O PXOM entrará en vigor segundo o establecido no articulado referido. O presente acto constitúe un acto de trámite de mera publicación, non sendo susceptible de recurso algún, sen prexuízo dos que correspondan ao abeiro da publicación no Diario Oficial de Galicia da aprobación definitiva outorgada pola Consellería de Medio Ambiente, Territorio e Infraestructuras. Muros, 17 de decembro de 2010. O alcalde, Asdo: Domingos Dosil Cubelo. ÍNDICE TÍTULO I. DISPOSICIÓNS XERAIS CAPÍTULO I. Natureza, ámbito e vixencia Art.1. Ámbito Art.2. Vixencia Art.3. Natureza e obrigatoriedade Art.4. Administración actuante Art.5. Alcance normativo dos documentos Art.6. Modificacións Art.7. Revisión CAPÍTULO II. Desenvolvemento do Plan Xeral Art.8. Competencias para a execución Art.9. Planeamento subordinado Art.10. Desenvolvemento obrigatorio Art.11. Adecuación ao Plan Xeral CAPÍTULO III. Xestión Urbanística Art.12. Execución do Plan Xeral Art.13. Execución do Plan Xeral no solo urbano Art.14. Execución do Plan Xeral no solo urbanizable Art.15. Execución do Plan Xeral en solo de núcleo rural Art.16. Sistemas de actuación e expropiación Art.17. Parcelación e segregacións de fincas Art.18. Plano Parcelario Art.19. Cesións e obtención de terreos destinados a dotacións públicas Art.20. Normalización de fincas Art.21. Reparcelacións CAPÍTULO IV. Intervención na edificación e no uso do solo Art.22. Actos suxeitos a licencia municipal Art.23. Concesión das licencias Art.24. Licencia de parcelación Art.25. Licencias de obra Art.26. Tipos de licencia de obra Art.27. Obras en edificios catalogados Art.28. Requisitos da documentación dos proxectos Art.29. Transmisión de licencias de obras Art.30. Caducidade e suspensión de licencias de obras Art.31. Solicitude de liña e rasante Art.32. Sinalamento de liña Art.33. Control da execución das obras Art.34. Requisitos de urbanización Art.35. Licencia en solo urbanizable Art.36. Obras sen licencia ou que non se axusten a licencia Art.37. Condicións das obras en relación coas vías públicas Art.38. Demolicións Art.39. Escavacións e movementos de terras Art.40. Valado de obras Art.41. Licencias de actividades e instalacións Art.42. Licencias de ocupación ou funcionamento Art.43. Ordes de execución e suspensión de obras e outros usos Art.44. Edificios en estado ruinoso CAPÍTULO V. Información Urbanística Art.45. Publicidade do planeamento Art.46. Consulta directa Art.47. Consultas previas Art.48. Informes urbanísticos Art.49. Cédulas urbanísticas TÍTULO II. NORMAS DE ORDENACIÓN CAPÍTULO I. Clases e réxime xurídico do solo Art.50. Réxime urbanístico do solo Art.51. Clasificación do solo segundo o seu réxime xurídico Art.52. Determinacións xerais para os tipos de solo Art.53. Sistemas xerais e estrutura xeral e orgánica do territorio CAPÍTULO II. División do solo en zonas segundo a súa cualificación urbanística Art.54. Cualificación urbanística: alcance e contido Art.55. Sistemas locais Art.56. Definicións dos parámetros de regulación de sectores CAPÍTULO III. Normas Urbanísticas para o desenvolvemento do planeamento subordinado Sección 1ª. Normas reguladoras do solo urbanizable non delimitado ou diferido Art.57. Áreas e tipos de ordenación Art.58. Usos, características e magnitudes técnicas das actuacións Sección 2ª. Normas Urbanísticas para o desenvolvemento de Plans Especiais Art.59. Ámbitos suxeitos ao desenvolvemento de Plans Especiais Art.60. Plans Especiais de Protección, Rehabilitación e Mellora do Medio Rural Art.61. Indicadores para a formación de Plans Especiais de Protección, Rehabilitación e Mellora do Medio Rural Art.62. PE-1. Plan Especial de Protección e Rehabilitación do Barrio da Virxe do Camiño Art.63. PE-2. Plan Especial de Protección do Núcleo de Louro. Art.64. PE-3. Plan Especial de Acondicionamento do Bordo Litoral de Serres Art.65. PE-4. Plan Especial de Acondicionamento do Bordo Litoral da Ribeira de Creo en Esteiro Art.66. PE-5. Plan Especial de Acondicionamento do Bordo Litoral da Ribeira de Maio en Esteiro Art.67. PE-6. Plan Especial de Acondicionamento da Praia de San Francisco e Fogareiro Art.68. PERI-1. Plan Especial de Reforma Interior de Fontecomido-Louro Art.68.2. PERI-2. Plan Especial de Reforma Interior de Louro Art.68.3. PERI-3. Plan Especial de Reforma Interior de Serres Art 68.4. PERI-POL.1. Agra da Filgueira-Louro Art 68.5. PERI-POL.3. San Francisco I-Louro TÍTULO III. NORMAS E ORDENANZAS REGULADORAS CAPÍTULO I. Normas Xerais e condicións de uso 66 Art.69. Regulación dos usos edificables Art.70. Disposicións de aplicación xeral Art.71. Tipos de uso Art.72. Regulación do uso vivenda Art.73. Regulación do uso residencial comunitario Art.74. Regulación do uso hoteleiro Art.75. Regulación do uso comercial Art.76. Regulación do uso oficinas Art.77. Regulación do uso salas de reunión e espectáculos Art.78. Regulación do uso industrial. Definición e clasificación Art.79. Localización das actividades industriais Art.80. Ampliación de instalacións existentes Art.81. Molestia, nocividade, insalubridade e perigo Art.82. Condicións de funcionamento das actividades industriais Art.83. Regulación do uso garaxe-aparcamento e servizo do automóbil Art.84. Regulación do uso agropecuario Art.85. Regulación das actividades extractivas Art.86. Regulación dos restantes usos CAPÍTULO II. Normas Xerais de Edificación Art.87. Definicións Art.88. Tipificación das actuacións de edificación Art.89. Actuacións de nova edificación Art.90. Actuacións nos edificios existentes Art.91. Condicións xerais de volume, hixiénicas e ambientais Art.92. Condicións xerais de estética e integración ambiental CAPÍTULO III. Ordenación de sistemas Art.93. Sistema viario. Definicións Art.94. Clasificación das estradas e vías do sistema xeral Art.95. Condicións da rede de estradas Art.96. Condicións do sistema local viario Art.97. Sistemas de infraestruturas de servizos técnicos. Art.98. Sistema portuario. Art.99. Sistema de equipamento e dotacións Art.100. Sistema de parques, xardíns urbanos e espazos libres CAPÍTULO IV. Ordenanzas de regulación das zonas de solo urbano Sección 1ª. Ordenanzas tipo Art.101 Ordenanza 1. Cuarteirón Art.102. Ordenanza 2. Edificación en liña Art.103. Ordenanza 3. De extensión mixta Art.104. Ordenanza 4. Edificación aberta Art.105. Ordenanza 5. De vivenda unifamiliar intensiva Art.106. Ordenanza 6. De vivenda unifamiliar extensiva Art.107. Ordenanza 7. De baixa densidade Art.108. Ordenanza 8. De fincas singulares en solo urbano Art.109. Ordenanza 9. De industrial Art.110. Ordenanza 10. De actuacións unitarias consolidadas Sección 2ª. Ordenacións singulares Art.111. Ordenanzas singulares CAPÍTULO V. Normas e ordenanzas reguladoras do solo de núcleos rurais de poboación. Art.112. Definición Art.113. Ordenanza 11. Dos núcleos rurais Art.114. Ordenanza 12. De expansión dos núcleos rurais Art.115. Ordenanza 13. De fincas singulares en solo de núcleo rural CAPÍTULO VI. Normas e ordenanzas reguladoras do solo rústico Art.116. Concepto e clases Art.117. Condicións de edificación en solo rústico Art.118. Normas reguladoras da parcelación Art.119. Normas reguladoras do carácter e condición rural da edificación. Art.120. Ordenanza 14. Do solo rústico de protección ordinaria Art.121. Ordenanza 15 Solo rústico de protección agropecuaria Art.122. Ordenanza 16. Solo rústico de protección de interese paisaxístico-forestal. Art.123. Ordenanza 17. Solo rústico de protección de infraestruturas Art.124. Ordenanza 18. Solo rústico de protección das augas Art.125. Ordenanza 19. De protección de espazos naturais Art.126. Ordenanza 20. Solo rústico de protección patrimonial, artística ou histórica Art.127. Ordenanza 21. Solo rústico de protección de costas CAPÍTULO VII. Normas de Protección de Infraestruturas, Sistemas Naturais e Patrimonio Cultural Art.128. Enerxía eléctrica. Servidume Art.129. Augas, leitos, ribeiras fluviais e costas Art.130. Ambientación natural e paisaxe Art.131. Patrimonio Cultural. Definición e catalogación Art.132. Patrimonio Cultural. Regulación Xeral Art.133. Os edificios, conxuntos e elementos de interese histórico-artístico, arquitectónico e/ou ambiental, catalogados. Regulación xeral Art.134. Edificios, conxuntos e elementos obxecto de protección integral Art.135. Edificios, conxuntos e elementos obxecto de protección non integral Art.136. Tipos de obras que afectan ao edificio Art.137. Patrimonio Arqueolóxico. Art.138. Cruceiros, petos de ánimas e outros elementos construídos de interese cultural Art.139. Coordinación de actuacións CAPÍTULO VIII. Normas de Urbanización Sección 1ª. Instrumentos de Execución Art.140. Clases de proxectos Art.141. Condicións xerais dos proxectos técnicos Art.142. Obxecto, alcance e características xerais dos Proxectos de Urbanización Art.143. Contido mínimo dos Proxectos de Urbanización Art.144. Aprobación dos proxectos Sección 2ª. Condicións da urbanización A. CONDICIÓNS DA REDE VIARIA Art.145. Pavimentación Art.146. Arboredo e xardinería Art.147. Mobiliario urbano Art.148. Sinalización B. CONDICIÓNS DE ABASTECEMENTO DE AUGA Art.149. Abastecemento de auga potable Art.150. Rede de rega C. CONDICIÓNS DO SANEAMENTO Art.151. Rede de saneamento Art.152. Condicións dos vertidos D. CONDICIÓNS DO SUBMINISTRO DE ENERXÍA ELÉCTRICA Art.153. Redes de distribución Art.154. Iluminación pública E. CONDICIÓNS DAS REDES DE TELECOMUNICACIÓNS Art.155. Rede de Telecomunicación F. CONDICIÓNS DAS REDES DE SUBMINISTRO DE GAS Art.156. Rede de gas G. CONDICIÓNS DO AXARDINAMENTO Art.157. Proxectos de Xardinería Sección 3ª. Condicións particulares dos sistemas A. SISTEMA VIARIO Art.158 Condicións de deseño viario Art.159 Pavimentación das vías públicas Art.160. Rúas compartidas Art.161. Execución do viario Art.162. Estacionamentos na vía pública Art.163. Franxas de reserva Art.164. Aparcamentos públicos. Definición e regulación Art.165. Accesos aos aparcamentos públicos Art.166. Condicións dos aparcamentos públicos B. SISTEMA DE PARQUES E XARDÍNS Art.167. Aplicación Art.168. Compoñentes para o deseño dos parques e xardíns Art.169. Áreas axardinadas Art.170. Xardíns Art.171. Parques urbanos Art.172. Condicións dos parques naturais e forestais Art.173. Acceso aos edificios desde os parques e xardíns C. SISTEMAS INFRAESTRUTURAIS Art.174. Definición Art.175. Aplicación Art.176. Desenvolvemento Art.177. Execución. Art.178. Condicións específicas das infraestruturas para o abastecemento de enerxía eléctrica CAPÍTULO IX. Situacións fóra de ordenación Art.179. Definición e aplicación Art.180. Obras en edificación fóra de ordenación Art.181. Efectos da cualificación como fóra de ordenación DISPOSICIÓN TRANSITORIA PRIMEIRA. PLAN ESPECIAL DE PROTECCIÓN DO CONXUNTO HISTÓRICO ARTÍSTICO DE MUROS DISPOSICIÓN TRANSITORIA SEGUNDA. PROXECTO SECTORIAL DO PARQUE EMPRESARIAL DE MUROS DISPOSICIÓN FINAL 1ª DISPOSICIÓN FINAL 2ª O Plan Xeral de Ordenación Municipal será de aplicación obrigatoria no territorio do Termo Municipal de Muros. Art.2. Vixencia O Plan Xeral non entrará en vigor ata que se teñan producido a publicación no Diario Oficial de Galicia do texto íntegro do acordo de aprobación definitiva e da Normativa Urbanística no Boletín Oficial da Provincia, e teña transcorrido o prazo previsto no art.65.2 da Lei 7/85 de 2 de abril das Cortes Xerais e no art.217 da Lei 5/1997 de 22 de xullo de Administración Local de Galicia. A súa vixencia será indefinida, sen prexuízo das modificacións a que houbera lugar e da súa revisión cando proceda. Art.3. Natureza e obrigatoriedade.1. O Plan redactouse conforme ao ordenamento legal vixente. As referencias á Lei de Ordenación Urbanística e Protección do Medio Rural de Galicia (en diante LOUG) deben entenderse feitas á Lei 9/2002 de 30 de decembro e á súa modificación a través da Lei 15/2004 de 29 de decembro, as referencias á Lei de Réxime e Valoracións (LRV) entenderanse feitas á “Ley 6/1998 de 13 de abril sobre Régimen del Suelo y Valoraciones”. As remisións ao Regulamento de Disciplina (RD) entenderanse feitas ao Regulamento de Disciplina Urbanística para o desenvolvemento e aplicación da Lei do Solo de Galicia, Decreto 28/1999 de 21 de xaneiro. As remisións aos Regulamentos de Planeamento (RP) e de Xestión (RG) Urbanísticos entenderanse nas condicións establecidas na Disposición Transitoria Sexta da LOUG.2. Os particulares, igual que a Administración, quedarán obrigados ao cumprimento das disposicións contidas no Plan e en especial nesta Normativa, de tal maneira que calquera actuación ou intervención de carácter provisional ou definitiva sobre o territorio municipal, sexa de iniciativa pública ou privada, deberá axustarse á mesma. Art.4. Administración actuante O Concello, competente para a aprobación, xestión e execución dos Plans Parciais, Especiais e Estudios de Detalle e para a xestión e execución dos Plans de Sectorización, e os órganos das administracións estatal e autonómica con competencia para a súa xestión e execución, terán o carácter de Administración actuante, exercerán a súa competencia de conformidade coas determinacións, previsións e prazos contidos no Plan Xeral e na lexislación vixente, coordinarán entre si as súas actuacións respectivas, manterán a máxima publicidade dos seus actos, canalizarán e fomentarán a iniciativa privada substituíndoa cando esta non alcance a cumprir os obxectivos necesarios, e propiciará a participación pública na tramitación e execución do planeamento urbanístico. Art.5. Alcance normativo dos documentos 1. O alcance normativo do Plan deriva do contido dos seguintes documentos, que a dito efecto o integran: 1) Normas Urbanísticas.2) Planos de ordenación urbanística.3) Estratexia de Actuación e Estudio Económico.4) Memoria Xustificativa de Ordenación.5) Estudio de sostibilidade ambiental, impacto territorial e paisaxístico.6) Estudio do medio rural e análise do modelo de asentamento poboacional. As dúbidas na interpretación do planeamento resolveranse tendo en conta o establecido no art.6 LOUG.2. O Catálogo de elementos suxeitos a protección terá o carácter complementario previsto no art.75 LOUG.3. Os demais documentos e estudios que completan o expediente técnico do Plan terán carácter informativo.4. A cartografía a escalas 1/1.000, 1/2.000 e 1/5.000, que constitúen a base gráfica sobre a que se ten debuxado a ordenación, terán o carácter de cartografía municipal oficial e o seu uso será obrigatorio para reflectir o emprazamento de calquera actuación de planeamento, e da súa xestión e execución, ou de calquera solicitude de licencia urbanística. O concello creará a correspondente ordenanza para a expedición de orixinais reproducibles da cartografía oficial. Art.6. Modificacións 1. A modificación de calquera dos elementos do Plan axustarase ao previsto nos arts.93, 94 e 95 LOUG.2. As modificacións do Plan deberán ter en todo caso o grao de precisión propio deste Plan Xeral e conterán o estudio urbanístico que xustifique a relación da nova ordenación coas previsións do Plan Xeral, a viabilidade da proposta, a mellora substancial da ordenación urbanística e as razóns de interese público que a fundamentan. Art.7. Revisión A revisión do Plan Xeral levarase a cabo de acordo co establecido no artigo 93 LOUG, e poderá producirse: a) Cando disposicións xerais de rango superior ou determinacións das directrices de ordenación do territorio ou doutros instrumentos dos establecidos na Lei 10/1995 de ordenación do territorio de Galicia, ou a elección dun modelo territorial distinto, determinen a adopción de novos criterios, respecto da estrutural xeral e orgánica do territorio, ou da clasificación do solo. b) Cando se produzan circunstancias sobrevindas de carácter demográfico ou económico que incidan substancialmente na ordenación. c) Cando se aprecien signos de esgotamento da capacidade do Plan. Art.8. Competencias para a execución A execución do Plan Xeral correspóndelle ao Concello. As demais Administracións poderán executar o planeamento en desenvolvemento das súas respectivas competencias e coa concorrencia dun interese supramunicipal. Esto, sen prexuízo da participación da iniciativa privada e dos particulares establecida na LOUG, na LRV e na presente Normativa. Corresponderá ao Concello e ás demais administracións públicas no ámbito das súas respectivas competencias e ás empresas concesionarias de acordo as súas atribucións, o desenvolvemento das infraestruturas, servizos e equipamentos. Art.9. Planeamento subordinado 1. Para o desenvolvemento do Plan Xeral formularanse conforme ao previsto na Lei e nestas Normas, Plans Parciais, Especiais, de Sectorización e Estudios de Detalle.2. Os límites destes desenvolvementos serán os definidos nos Planos de Ordenación sen prexuízo do disposto no art.62.2) LOUG, establecéndose que para a súa delimitación desagregada, a súa identificación ou calquera acto de procedemento, reproduciranse en escala adecuada e polo menos en escala 1/2.000.3. Cando en solo urbano resulte necesario completar ou adaptar determinacións dos plans en casos de imprecisión ou se suscite a necesidade de producir o completamento ou reaxuste de aliñacións e rasantes, a ordenación ou reordenación dos volumes, ou a concreción das condicións estéticas e de composición da edificación, de acordo sempre coas especificacións do Plan Xeral, redactaranse e tramitaranse Estudios de Detalle co alcance previsto no art.73 LOUG. Coa mesma finalidade e limitacións poderán formularse Estudios de Detalle para o desenvolvemento de Plans Parciais, Especiais ou de Sectorización.4. En desenvolvemento das previsións contidas no Plan Xeral, poderán formularse Plans Especiais coas finalidades previstas no art.68 LOUG.1. Desenvolveranse obrigatoriamente mediante Plans Especias os seguintes ámbitos: PE-1 a PE-6. Plans Especiais Temáticos. PERI-1 a PERI-3. Plan Especial de Reforma Interior.2. Para o desenvolvemento dos terreos clasificados como Solo Urbanizable Non Delimitado será obrigatoria a formación de Plans de Sectorización.3. Así mesmo desenvolveranse obrigatoriamente os plans especiais de protección, rehabilitación e mellora do medio rural que presenten unha situación de complexidade urbanística sobrevida segundo os indicadores establecidos nesta Normativa.4. Os sistemas xerais desenvolveranse mediante Plans Especiais, salvo que resulten ordenados pormenorizadamente polo Plan Xeral ou polos Plans Parciais ou de Sectorización nos que se inclúan. Art.11. Adecuación ao Plan Xeral 1. Os Plans Parciais de Ordenación, os Plans de Sectorización e os Plans Especiais non poderán modificar as previsións e determinacións do Plan Xeral, pero si modificar a súa ordenación detallada de acordo coas condicións establecidas no artigo 62.1 LOUG.2. Os Estudios de Detalle respectarán as determinacións do Planeamento que desenvolven, non podendo introducir, en contra do previsto nel: alteracións que supoñan maior aproveitamento ou aumento da ocupación do solo, alturas máximas edificables ou intensidades dos usos; diminución ou modificación das superficies destinadas a viais, espazos libres ou dotacións públicas; alteración do destino urbanístico do solo; parcelacións do solo; novas ordenanzas e usos; apertura de novos viais de uso público que non estivesen previstos no Plan que desenvolven. A tal efecto estarase ao previsto no art.73 LOUG. Art.12. Execución do Plan Xeral A execución do Plan Xeral correspóndelle ao Concello sen prexuízo das competencias dos órganos específicos das restantes administracións. A execución farase de conformidade co disposto no Título IV da LOUG, sendo de aplicación os sistemas de actuación legalmente previstos. Art.13. Execución do Plan Xeral no solo urbano 1. A execución do Plan realizarase normalmente por polígonos salvo que se trate de executar directamente sistemas xerais ou actuacións illadas emprazados en solo urbano consolidado. A tal efecto o Plan Xeral sinala ámbitos de delimitación de polígonos no solo urbano non consolidado.2. Os propietarios de terreos situados no solo urbano deberán executar as determinacións do Plan Xeral nos seguintes prazos: - Terreos de solo urbano consolidado. O prazo para converter a parcela en solar e solicitar a licencia de edificación das construcións previstas no Plan Xeral fíxase en dous anos contados a partir da entrada en vigor do Plan Xeral ou do planeamento de desenvolvemento que conteña a ordenación pormenorizada. Poderanse conceder prórrogas cunha duración máxima conxunta dun ano, por petición dos interesados, por causas xustificadas e de forma motivada. Os prazos para iniciar e rematar a edificación serán os establecidos no art.31 desta Normativa. - Terreos de solo urbano non consolidado. O prazo para producir a equidistribución de cargas e beneficios, executar a urbanización do polígono e as súas conexións exteriores, e formalizar as cesións obrigatorias será o establecido na Estratexia de actuación do Plan. O prazo para solicitar a licencia de edificación das construcións previstas no Plan Xeral fíxase en dous anos contados a partir da conversión do terreo en solares. Poderase conceder prórrogas cunha duración máxima conxunta dun ano, por petición dos interesados, por causas xustificadas e de forma motivada. Os prazos para iniciar e terminar a edificación serán os establecidos no art.31 desta Normativa. Art.14. Execución do Plan Xeral no solo urbanizable 1. O Plan Xeral contén a clasificación do solo urbanizable na categoría de non delimitado ou diferido.2. Para o solo urbanizable non delimitado ou diferido poderán desenvolverse Plans de Sectorización mediante os que se establecen a delimitación do sector e as determinacións estruturantes da ordenación urbanística necesarias para a transformación do citado solo. Igualmente os plans de sectorización conterán a determinación da división do solo en polígonos, establecendo a súa delimitación, e sinalarán o sistema de actuacións correspondente a cada un deles, de conformidade –de ser o caso– coas previsión do Plan Xeral, así como as restantes determinacións previstas no art.66 LOUG.3. Os propietarios de terreos situados nos Plans de Sectorización deberán dar cumprimento aos seus deberes de equidistribución, urbanización e cesión nos prazos establecidos nos seus respectivos Plans de Etapas, sen que superen o prazo máximo de catro anos contados desde a súa aprobación. A licencia de edificación das construcións previstas no Plan de Sectorización haberá de solicitarse dentro do prazo de dous (2) anos a partir da conversión do terreo en solar, no suposto de que non se sinale un prazo menor nos Plans. Os prazos para iniciar e terminar as edificacións serán os establecidos no art.31 desta Normativa. Art.15. Execución do Plan Xeral no solo de núcleo rural A execución do Plan Xeral en solo de núcleo rural levarase a cabo a través dos instrumentos previstos no Capítulo VIII do Título IV da LOUG, así como coa formación dos correspondentes Plans Especiais de Protección, Rehabilitación e Mellora do Medio Rural previstos no artigo 85 da presente Normativa. Art.16. Sistemas de actuación e expropiación 1. En solo urbano non consolidado a execución dos polígonos executarase preferentemente polo sistema de cooperación coas seguintes excepcións: a) Cando soliciten o cambio de sistema os propietarios que representen máis do 50% da superficie do polígono. b) Cando explicitamente se contemple outro sistema no planeamento que conteña a ordenación detallada. c) Cando a Administración actuante opte polo sistema de expropiación en atención ás necesidades das políticas públicas de solo e vivenda ou en presencia de circunstancias das previstas nos arts.140 ou 128.3 LOUG. Ou opte por outro sistema de actuación atendendo ás circunstancias previstas no art.127.1 LOUG.2. No solo urbanizable diferido o Plan de Sectorización determinará o sistema de actuación para cada polígono.3. Poderase adoptar a expropiación forzosa por razón de urbanismo. a) Cando se trate de actuacións illadas en solo urbano. b) Para a execución de sistemas xerais da ordenación urbanística do territorio ou dalgúns dos seus elementos. c) Por razóns de conservación do patrimonio cultural e polas de fomento da edificación contempladas no Cap. I Título VI LOUG. d) Por incumprimento da función social da propiedade cos requisitos previstos na Lei de Expropiación Forzosa. Art.17. Parcelacións e segregacións de fincas 1. As parcelacións urbanísticas tramitaranse como expediente separado dos proxectos de urbanización ou edificación e con carácter previo ou simultáneo á tramitación da licencia de edificación. Deberán ser obxecto dun proxecto específico que conterá como mínimo os seguintes documentos: a) Plano de situación e parcelario en cartografía oficial. b) Delimitación das fincas iniciais e finais con erro menor do 2,5% e na escala mínima de 1:500. c) Certificación dos documentos catastrais e rexistrais que identifiquen as fincas iniciais. d) Descrición de lindeiros, accidentes, topografía, superficies e demais características das fincas iniciais e resultantes, de forma inequívoca e precisa. e) Xustificación da parcelación de acordo á normativa urbanística e ao planeamento de aplicación.2. Nas parcelacións e reparcelacións físicas procurarase que a división das fincas se axuste ás regras de xeometría, orde e uniformidade para a súa edificación conforme ao Plan, xustificándose debidamente as parcelacións singulares que supoñan excepción das regras.3. Nas divisións de fincas seguirase a regra de lindes rectos e normais ás aliñacións oficiais e procurarase a uniformidade no fraccionamento resultante.4. Non poderán realizarse parcelacións urbanísticas sen que fose previamente aprobado o planeamento que regule a ordenación detallada esixida para cada clase de solo.5. Non poderán realizarse parcelacións urbanísticas en solo rústico, nin parcelacións, divisións ou segregacións de fincas creando novos accesos públicos se non é no marco da ordenación agraria e das previsión sinaladas por estas Normas. No solo rústico, non se poderán realizar nin autorizar parcelacións, divisións ou segregacións, agás aquelas que deriven da execución, conservación ou servizo de infraestruturas públicas, da realización de actividades extractivas ou enerxéticas, da execución do planeamento urbanístico ou as que teñan por obxecto unha racionalización da explotación agropecuaria ou forestal. En toco caso respectarase a superficie mínima e indivisible prevista na lexislación agraria. Art.18. Plano Parcelario 1. O Concello e a Administración Catastral coordinarán as súas competencias para a redacción dun Plano Parcelario Oficial a partir da Cartografía Oficial onde se reflectirán as circunstancias urbanísticas e catastrais das fincas a partir das actuacións administrativas que en relación a elas se vaian producindo.2. En solo urbano, de núcleos rurais e urbanizable o Plano Parcelario formarase a escala 1/1.000. En solo rústico formarase a escala mínima de 1/2.000. Poderanse utilizar mosaicos fotográficos de escala controlada como documentación oficial complementaria.3. Os Planos Parcelarios resultantes da execución do planeamento incorporaranse de oficio: a) Ao expediente do Plan Xeral e ao Plano Base para a expedición de Cédulas Urbanísticas. b) Ao Catastro Inmobiliario. Art.19. Cesións e obtención de terreos destinados a dotacións públicas 1. A obtención dos terreos destinados polo planeamento a sistemas xerais e dotacións públicas obteranse polos procedementos previstos no Cap. VII Título IV LOUG.2. As cesións obrigatorias e gratuítas de solo realizaranse por polígonos ou unidades reparcelables de acordo coas determinacións do Plan Xeral ou dos Plans Parciais, de Sectorización e Especiais, se é o caso.3. As cesións de terreos para a ampliación de viais existentes por definición de aliñacións previstas no Plan Xeral ou instrumentos de planeamento que o desenvolven, poderán realizarse por unidades parcelarias, previa ou simultaneamente co completamento da urbanización e/ou coa construción de cercados ou edificacións.4. En solo urbano non consolidado as cesións obrigatorias realizaranse por aplicación dos instrumentos de distribución de cargas e beneficios previstos na LOUG.5. En solo urbanizable as cesións obrigatorias realizaranse polos polígonos de execución do Plan Parcial ou Plan de Sectorización correspondentes.6. En solo de núcleo rural estarase ao disposto nos artigos 171 e 173 LOUG.7. O aproveitamento susceptible de apropiación será o establecido na lexislación urbanística para cada clase de solo. Art.20. Normalización de fincas 1. As fincas de solo urbano consolidado nas que se precise regularizar a súa configuración física para adaptalas ás previsións do planeamento, serán obxecto dun proxecto de normalización de acordo co art.122 LOUG. Considerarase a estes efectos que unha finca é regularizable cando os seus lindeiros non sexan rectos, sendo obrigatoria a regularización cando o seu ángulo coa aliñación sexa menor de 60º, ou a escaseza da fronte ou do fondo impidan o aproveitamento racional das condicións de edificación establecidas polo Plan, excepto nos casos en que, por estar consolidada a edificación e a súa ordenación, sexa imposible a regularización, ou cando, prevista a edificación exenta ou recuada do lindante, esta poida desenvolverse en condicións normais.2. No plano correspondente de ordenación, o Plan Xeral delimita en concreto zonas de normalización de predios. Conforme ao procedemento previsto no art.122.2 LOUG poderán delimitarse outras zonas de normalización de predios non previstas no Plan. Art.21. Reparcelacións 1. Enténdese por Reparcelación a agrupación ou integración do conxunto das fincas comprendidas nun polígono ou unidade reparcelable para a súa nova división axustada ao Plan, con adxudicación das parcelas resultantes aos propietarios das parcelas primitivas e aos propietarios de fincas destinadas a sistemas xerais que teñan recoñecido o dereito a participar nas adxudicacións de dito polígono, en proporción aos seus respectivos dereitos. A reparcelación ten por obxecto distribuír xustamente as cargas e beneficios da ordenación urbanística, regularizar a configuración das parcelas e situar o aproveitamento que corresponde aos propietarios en zonas aptas para a edificación conforme ao planeamento, e localizar sobre parcelas determinadas e nesas mesmas zonas, o aproveitamento que se é o caso, lle corresponda ao municipio. Tamén se entende por Reparcelación a determinación das indemnizacións ou compensacións necesarias para que quede plenamente cumprido, dentro da unidade reparcelable, o principio da xusta distribución dos beneficios e cargas da ordenación urbanística entre os interesados.2. Non serán obxecto de nova adxudicación, conservándose as propiedades primitivas, sen prexuízo da regularización de lindeiros e das compensacións económicas que procedan: a) Os terreos edificados conforme ao planeamento. b) Os terreos con edificación non axustada ao planeamento ou destinada a usos non incompatibles nos que concorran as circunstancias previstas no art.116.3. b) LOUG. c) Os inmobles incluídos en catálogos de protección ou sobre os que se iniciara expediente de declaración de ben de interese cultural.3. A equidistribución terá en conta os criterios establecidos no art.116.1. e 2. LOUG.4. A tramitación da reparcelación axustarase ao procedemento previsto no art.117 LOUG, terá os efectos previstos no Capítulo IV do Título IV LOUG e unha vez firme en vía administrativa será inscrita no Rexistro da Propiedade na forma establecida na lexislación aplicable. Art.22. Actos suxeitos a licencia municipal 1. Estarán sometidos a licencia urbanística municipal previa os seguintes actos: - As obras de construción de edificacións e instalacións de todas as clases de nova planta. - As obras de ampliación de edificios e instalacións existentes de todas as clases. - As de modificación ou reforma que afecten á estrutura dos edificios e instalacións de todas as clases existentes. - As de modificación do aspecto exterior dos edificios e instalación de todas clases existentes. - As obras que modifiquen a estrutura ou a disposición interior dos edificios, calquera que sexa o seu uso. - As obras e os usos que deban realizarse con carácter provisional, a que se refire o artigo 102 LOUG. - As parcelacións urbanísticas, salvo que estean contidas nun proxecto de compensación ou de reparcelación aprobado. - As obras de apertura de camiños e accesos a parcelas en solo rústico, salvo as comprendidas nos plans de obras e melloras territoriais necesarias e complementarias da Concentración Parcelaria e demais plans de infraestruturas rurais debidamente aprobados polo organismo competente en materia agraria ou forestal. - Os movementos de terra, tales como desmontes, explanación, escavación e entullado, as obras de instalacións de servizos públicos e, en xeral, as relacionadas coa urbanización, salvo que tales actos estean detallados e programados como obras a executar dentro dun Proxecto de Urbanización aprobado ou de Edificación que dispoña de licencia. - A primeira utilización e ocupación dos edificios e instalacións en xeral. - A utilización do solo e da edificación para o desenvolvemento de actividades mercantís, industriais, profesionais, de servizo e outras análogas. - O uso do solo e do voo sobre as edificacións e instalacións de todas as clases existentes. - A modificación do uso dos edificios e instalacións en xeral. - A demolición das construcións, salvo nos casos declarados de ruína inminente. - As instalacións subterráneas dedicadas a aparcamentos, actividades industriais, mercantís ou profesionais, servizos públicos ou calquera outro uso a que se destine o subsolo. - A extracción de granulados, a explotación de canteiras e demais actividades extractivas de minerais, líquidos ou calquera outra materia, así como os vertidos no subsolo. - As cortas e os abatementos de árbores integradas en masa arbórea, espazo boscoso, arboredo ou parque. - A instalación de invernadoiros. - A colocación de carteis de propaganda visibles desde a vía pública. - A instalación de casas prefabricadas e instalacións similares, provisionais ou permanentes. - As instalacións e construcións de carácter temporal calquera que sexa o seu destino. - A colocación de estadas, apeos e valos. - O cercado de terreos. - Calquera intervención en edificios declarados bens de interese cultural, catalogados ou protexidos. Así como os demais actos de edificación e uso do solo e do subsolo. Cando os actos de edificación e uso do solo se realizasen por particulares en terreo de dominio público, esixirase tamén licencia, sen prexuízo das autorizacións ou concesión que sexa pertinente outorgar por parte do ente titular do dominio público.2. As licencias outorgaranse de acordo coas previsións da lexislación e do presente Plan, previa formulación de solicitude subscrita polo interesado que se acompañará do proxecto técnico completo cando a natureza do obxecto o requira de conformidade co previsto no art.14 RD. O procedemento de outorgamento de licencia axustarase ao previsto nas lexislacións de réxime local, urbanística e de réxime xurídico das administracións públicas e do procedemento administrativo común.3. Cos requisitos indicados, a obriga de obter licencia municipal afecta así mesmo, aos actos de edificación e uso do solo suxeitos a outras autorizacións administrativas.4. Os actos comprendidos no parágrafo primeiro promovidos por órganos das administracións públicas ou por entidades de dereito público que administren bens de titularidade pública estarán, así mesmo, sometidos a licencia municipal, regulándose os casos de urxencia ou excepcional interese público polo disposto no art.198 LOUG e na Sección segunda do Capítulo I, Título II do RD. As obras públicas municipais entenderanse autorizadas polo acordo de aprobación do proxecto nas condicións previstas no art.198.5 LOUG.5. O outorgamento de licencia para o exercicio das actividades autorizables nos casos previstos no artigo 33 LOUG en solo rústico, compete ao Concello, trala resolución definitiva da autorización polo órgano autonómico competente, se así se precisa, e coas condicións establecidas no art.41 LOUG.6. Para a tramitación de licencias de edificación en solo urbano consolidado amparadas polo art.40 do RG, deberán constar na solicitude de licencia os compromisos a que fan referencia os parágrafos 1 e 2 de dito artigo, debidamente pormenorizados e documentados. Para a tramitación de licencias de edificación en solo urbano non consolidado amparadas polos artigos 20.2 LOUG e 41 RG, deberán constar na solicitude de licencia os compromisos a que fan referencia ditos artigos.7. Para a tramitación de licencias de edificacións destinadas a usos residenciais vinculados ás explotacións agrícolas ou gandeiras estarase ao disposto no art.43 LOUG.8. Non estarán suxeitas á licencia urbanística municipal as obras promovidas directamente pola administración pública ou os seus organismos que cumpran os requisitos establecidos na Disposición derradeira primeira da LOUG. Art.23. Concesión das licencias A competencia para outorgar as licencias corresponde ao Concello, de acordo coa lexislación aplicable de Réxime Local. Para o outorgamento da licencia prevista serán preceptivos os informes técnicos e xurídicos sobre a súa conformidade coa legalidade urbanística (art.195.2 LOUG). En canto ao procedemento e documentación esixible para a súa tramitación estarase tamén ao previsto na Sección primeira, Capítulo I, Título II do RD. Para a concesión de licencia estarase á prelación de licencias e outros títulos administrativos establecida no art.196 LOUG. Toda denegación de licencia deberá ser motivada. A adquisición de licencias por silencio administrativo positivo rexerase polo establecido no art.195.1 e 5 LOUG e demais normativa vixente na materia. En ningún caso se entenderán adquiridas por silencio administrativo dereitos ou facultades que se opoñan ou contradigan o disposto neste Plan Xeral ou nos instrumentos de planeamento que o desenvolvan. Art.24. Licencia de parcelación 1. Está suxeito a previa licencia municipal todo acto de parcelación urbanística segundo se define no art.207.2 LOUG.2. A licencia de parcelación urbanística entenderase concedida cos acordos de aprobación dos proxectos de reparcelación, compensación ou normalización de predios.3. Require licencia de parcelación expresa e individualizada todo acto de alteración, sexa por subdivisión ou agregación de parcelas, en solo urbano, solo de núcleo rural ou urbanizable que pretenda realizarse con posterioridade ou con independencia dos instrumentos de xestión citados no apartado anterior, aínda que non supoña modificación dos mesmos por encontrarse previsto ou autorizado neles.4. A licencia de parcelación autoriza a deslindar e amolloar a parcela ou parcelas resultantes. Todo cerramento ou división material de terreos que se efectúe sen a preceptiva licencia de parcelación ou con infracción da mesma, reputarase infracción urbanística e dará lugar á súa supresión e á sanción que proceda, tramitada mediante o procedemento correspondente, sen prexuízo da responsabilidade específica a que houbera lugar se a parcelación realizada non resultase legalizable.5. Para facilitar o cumprimento do previsto no artigo 205.2 LOUG, o Concello comunicará de oficio ao Rexistro da Propiedade todas as resolucións que concedan ou deneguen licencias de parcelación e as que declaren a ilegalidade de parcelacións existentes, acompañando copias autorizadas dos correspondentes planos parcelarios. Art.25. Licencias de obra 1. A concesión das licencias de obras, ademais da constatación de que a actuación proxectada axusta o seu aproveitamento ao susceptible de apropiación, cumpre as condicións técnicas, dimensionais e de uso fixadas polo planeamento e demais normativa aplicable, e reúne as condicións esixibles de seguridade, salubridade, habitabilidade e accesibilidade, esixe a constancia ou acreditación dos requisitos seguintes: a) Licencia de parcelación ou, se esta non fora esixible, conformidade da parcela co planeamento aplicable. b) Atoparse formalizadas as cargas urbanísticas asignadas polo planeamento ao polígono a que pertenza a parcela. c) Contar o polígono e o solar coas condicións de urbanización esixidas polo planeamento que se execute, salvo que se asegure a execución simultánea da urbanización cando esta excepción sexa admisible conforme ás presentes Normas. d) Obtención da licencia de actividade para instalación para os efectos do establecido no art.22 do Regulamento de Servizos das Corporacións Locais, se o require o uso proposto, así como das restantes autorizacións sectoriais ou concesións precisas por razón dos réximes especiais de protección, vinculación ou servidumes legais que afecten ao terreo ou inmoble de que se trate. e) Asunción da dirección facultativa polos técnicos competentes requiridos en razón da natureza das obras. f) Obtención das autorizacións preceptivas que fosen procedentes de acordo coa lexislación aplicable. g) Cantos outros de índole específica fosen esixibles a teor das presentes Normas, do planeamento de desenvolvemento aplicable e do RD.2. As alteracións que pretendan introducirse durante a execución das mesmas, requirirán expresa modificación da licencia de obra. Art.26. Tipos de licencia de obra Distínguense nas presentes Normas cinco tipos de licencias: - Licencias de obra nova. - Licencias de reforma e ampliación. - Licencias de conservación. - Licencias de demolición. - Licencias de escavación, movementos de terra e outras.1. Obra nova Denomínase obra nova a efectuada para a construción dun inmoble de nova planta ben sobre solar libre (onde non ten existido ningunha construción anterior) ou sobre o solar procedente da derruba dun edificio existente, ben como ampliación de edificio existente que afecte á superficie de planta baixa.2. Reforma e ampliación Enténdese por reforma ou ampliación aquela operación de construción encamiñada a modificar o edificio existente ben sexa para destinalo a uso distinto, ben por calquera outra causa. Distínguense dous subtipos: - Reformas e ampliacións estruturais: Se a súa realización implica modificación de elementos estruturais (cimentación, muros, piares, vigas, forxados, armaduras de cuberta), elevación de plantas, alteración do volume, modificación de elementos de fachada ou de cuberta. - Reformas non estruturais: Se se limitan á redistribución de espazos interiores ou calquera outra operación que non afecte a elementos estruturais, de fachada ou de cuberta.3. Conservación Denomínanse obras de conservación as tendentes ao mantemento estético, funcional e construtivo do edificio. Distínguense dous subtipos segundo afecten ou non a elementos estruturais, de fachada ou de cuberta (revocadura de fachadas ou cuberta, reparación de elementos estruturais e similares no primeiro caso; solados, pinturas, tabiques, etc. no segundo caso). 4. Todos estes tipos agrúpanse en dúas categorías de licencias: - Licencia de obra maior, que comprende os conceptos de obra nova, demolicións, escavacións e movementos de terras, reforma e ampliacións estruturais e obras de conservación estruturais, de fachada e cuberta, así como as reformas non estruturais que supoñan alteración do uso, de instalacións e servizos de uso común ou do número de vivendas ou locais, ou afecten ás condicións de habitabilidade ou seguridade dos edificios e instalacións. - Licencia de obra menor, que comprende os restantes conceptos de reforma non estrutural e obras de conservación non estruturais, nas condicións previstas no art.14º.2. RD, e aquelas obras e instalacións que cumpran as condicións establecidas no art.195.3 LOUG. Art.27. Obras en edificios catalogados En relación coas obras que se executen en edificios declarados Bens de Interese Cultural (BIC), inventariados ou comprendidos en catálogos de protección do Plan Xeral ou documentos que o desenvolven, e de acordo co determinado nas ordenanzas específicas, terase en conta que cando se pretenda a súa reforma, reparación ou ampliación deberán facerse constar tales circunstancias na solicitude das licencias e figurar convenientemente documentadas na Memoria e Planos do Proxecto Técnico, debendo o titular xustificar a necesidade das obras que se pretendan realizar e o alcance destas, tendo en conta o establecido no art.14.2. RD. Art.28. Requisitos da documentación dos proxectos 1. Para os efectos do outorgamento de licencias, os proxectos técnicos redactados por técnico competente, compoñeranse como mínimo de Memoria técnica, Memoria urbanística, Estudio de Seguridade e Saúde, Planos, Prego de Condicións e Presuposto, nas condicións esixidas polo art.195 LOUG e pola lexislación específica.2. Na Memoria técnica describirase a obra ou instalación. Expoñerase a súa finalidade e xustificarase a solución adoptada poñéndose de manifesto: a adaptación ao ambiente esixida polo art.104 LOUG e o cumprimento das condicións previstas na normativa vixente de accesibilidade e supresión de barreiras arquitectónicas, coas condicións esixidas no art.14.3 RD, o cumprimento dos preceptos de habitabilidade (Decreto 311/1992) no caso das vivendas, e os restantes preceptos legais que sexan de aplicación.3. Na Memoria urbanística indicarase a finalidade e o uso da construción ou actuación proxectada, xustificándose a súa adecuación á ordenación vixente con expresa indicación da clasificación e cualificación do solo obxecto da actuación e da normativa e ordenanzas aplicables a el.4. Os planos de emprazamento redactaranse sobre copias da Cartografía Oficial. Os planos de situación, que haberán de ser topográficos, elaboraranse como mínimo á escala 1/500 e con referencia aos elementos urbanos e á parcelación e ordenación existentes. No caso de edificación adosada ou entre medianeiras, aportarase documentación gráfica de alzado continuo da edificación proposta e das edificacións ás que se adosa.5. Os planos de proxecto deberán ser perfectamente lexibles e faranse como mínimo á escala 1/100, debéndose presentar as plantas, seccións e alzados necesarios para a clara descrición da obra proxectada.6. Nas licencias de obra menor e no caso de obras de conservación estrutural, que afecten unicamente a paramentos exteriores e non impliquen modificación estrutural (por exemplo, cando se trata de: revocadura ou revestido de muros en fachadas; pintura e revocadura de fachadas, colocación de carpintería exterior; repaso de tellado e substitución de canos; etc.), será suficiente unha memoria onde se indique o material a utilizar e as características construtivas e estéticas da solución adoptada, orzamento e plano da modificación. No caso das obras de reforma, a esta documentación engadiránselle os planos debidamente acoutados referidos aos aspectos que alcance a reforma.7. Presentada unha solicitude de licencia de obras, os posibles reparos técnicos ou doutra clase que susciten os proxectos e a restante documentación e que se entendan subsanables, deberán ser comunicados ao interesado de forma conxunta e nun solo acto. Cumprimentada a subsanación, os novos reparos que de ser o caso se susciten non deberán referirse a cuestións que deberían terse apreciado anteriormente.8. Nas obras que afecten a ámbitos protexidos de interese arqueolóxico, ademais da documentación anteriormente sinalada, deberá presentarse un informe arqueolóxico de viabilidade. Antes da emisión do mesmo e, se é o caso, previa obtención da licencia correspondente, poderanse levar a cabo os traballos arqueolóxicos necesarios, (incluídas sondaxes e/ou escavacións), para a confección do informe oportuno. Art.29. Transmisión de licencias de obras As licencias de obras poderán transmitirse dando conta por escrito ao Concello. Se as obras estiveran en curso de execución, deberá acompañarse acta en que se especifique o estado en que se encontran, subscrita de conformidade por ambas partes. Sen o cumprimento destes requisitos, as responsabilidades que se deriven do cumprimento da licencia serán esixibles indistintamente ao antigo ou ao novo titular da mesma. Art.30. Caducidade e suspensión de licencias de obras 1. As licencias declararanse caducadas a todos os efectos polo mero transcurso dos prazos que a continuación se sinalan, salvo as posibles prórrogas que así mesmo se indican: a) Se non se comezaran as obras autorizadas no prazo de seis (6) meses a contar desde a data de notificación do seu outorgamento. b) Se, unha vez comezadas, as obras quedaran interrompidas durante un período superior a seis (6) meses. c) Se non se terminaran no prazo determinado desde a data de notificación do seu outorgamento. O prazo de terminación determinarase no acto de concesión de licencia, sendo con carácter xeral de 3 anos para as obras maiores. Por causa xustificada e por unha soa vez, poderá solicitarse a prórroga dos prazos anteriormente indicados dunha licencia en vigor, para un novo período de seis (6) meses. As prórrogas deberán solicitarse antes de que finalicen os prazos respectivos. A caducidade dunha licencia non obsta ao dereito a solicitar nova licencia para a realización das obras pendentes.2. O incumprimento do deber de urbanización simultáneo á edificación implicará a caducidade da licencia.3. Disporase a suspensión de eficacia dunha licencia de obras en curso cando se comprobe o incumprimento das súas condicións materiais e ata tanto os servizos municipais non comproben a efectiva reparación dos defectos observados. Se a corrección non se leva a cabo nos prazos que para tal efecto se fixen, a Administración municipal resolverá nos prazos legais sobre a legalización ou non das obras, e procederá en consecuencia de acordo coas disposicións do Capítulo III do Título VI LOUG e do RD.4. Salvo os traballos de seguridade e mantemento, as obras que se executen estando a licencia caducada ou suspendida consideraranse como non autorizadas, dando lugar ás responsabilidades correspondentes ás obras realizadas sen licencia, e ás medidas executoras que procedesen.5. En todos os casos, a declaración de caducidade require a apertura dun previo expediente con audiencia ao interesado. Non obstante, e de acordo co establecido no art.197.3 LOUG, transcorridos tres anos desde o outorgamento da licencia sen que se iniciasen as obras entenderase caducada automaticamente por ministerio de lei e non se poderán iniciar as obras sen obter nova licencia axustada á ordenación urbanística en vigor. Art.31. Solicitude de liña e rasante Cando se trata de obra de nova planta ou de reconstrución previa derruba da construción anterior, será condición previa ao inicio das mesmas a solicitude de liña e rasante, solicitude que –por outra parte- pode presentar calquera propietario de solar ou terreo, aínda que non sexa seguida inmediatamente da execución da obra. Cando o solicitante sexa titular de licencia, o Concello haberá de proceder ao sinalamento de liña no prazo de 15 días contados a partir da correspondente solicitude. Transcorrido o prazo previsto, poderán comezar as obras, sen prexuízo das responsabilidades a que houbera lugar en caso de infracción de aliñacións e recuados oficiais. O sinalamento de liña non implica o outorgamento da licencia de construción. A aliñación darase sobre o plano do solar e zona inmediata, a escala 1/500, referindo os seus puntos característicos a outros fixos do terreo, de maneira que quede suficientemente determinada e materializándoa sobre aquel mediante cravos ou estacas. Art.32. Sinalamento de liña Ao acto de sinalamento de liña concorrerá o Técnico Municipal designado ao efecto, e o dono do terreo, por si ou representado por Técnico de grao medio ou superior. Para o acto de sinalamento de liña, o terreo estará libre e desembarazado de obstáculos para facilitar o replanteo. O propietario ou o técnico que o represente firmará o exemplar do plano de aliñación e a acta, en sinal de conformidade, e recibirá a copia autorizada destes documentos. Art.33. Control da execución das obras 1. En todas as obras de nova construción, de reforma e ampliación, demolición, escavación e movementos de terras, será obrigatoria a colocación dun rótulo de 1,50 metros por 1 metro no que se faga constar: nome e apelidos do propietario, do contratista, dos técnicos directores da obra; número de licencia e data da súa expedición; data do comezo das obras e da súa terminación; ordenanza de aplicación e usos aos que se vai a destinar a construción; altura total do edificio e número de plantas. Este rótulo será de cor branca, con letras en negro que terán un tamaño mínimo de 6 cm, e axustarase ao modelo aprobado polo Concello.2. O interesado ou o director da obra comunicará ao Concello, para a práctica do recoñecemento correspondente e autorización da súa continuación, nas seguintes fases de execución da obra: 1º Cando se trata de obra nova ou de ampliación: ao rematar a colocación de armaduras de cimentación e arranque da estrutura vertical, ao rematar a colocación de armaduras da estrutura do solo da planta baixa para comprobar a adecuación das rasantes, e ao rematar a colocación das armaduras ou elementos portantes da cuberta.2º Cando se trate de obras de reforma: antes de proceder ás revocaduras interiores e exteriores. O recoñecemento e o permiso para continuar as obras, faranse constar en nota sucinta que firmarán o director da obra e o Técnico Municipal e que se unirá ao expediente. Entenderase que o Concello desiste de efectuar o control se non o realizase no prazo de dez días. A comprobación municipal non alcanzará en ningún caso aos aspectos técnicos relativos á seguridade e calidade da obra, senón unicamente ao cumprimento do proxecto e demais condicións urbanísticas da licencia no referente a forma, localización, axuste altimétrico, superficie e volume da edificación e continuidade das obras. Non obstante, ordenarase a inmediata suspensión das obras e, de ser o caso, a realización de controis técnicos específicos, se non aparecese debidamente acreditada a efectiva dirección técnico-facultativa esixible segundo a natureza da obra. Art.34. Requisitos de urbanización 1. Para autorizar a edificación no solo urbano é preciso que a parcela reúna a condición de solar de acordo co establecido no art.16 LOUG. nas condicións previstas no Plan Xeral ou plans que o desenvolvan. Estas condicións haberán de reunilas a totalidade das vías previstas no Plan e en toda a fronte da parcela.2. Para autorizar a edificación no solo de núcleos rurais será preciso que a parcela, en toda a súa fronte reúna os requisitos establecidos no art.29. g) LOUG ou noutro caso garantir a execución simultánea coa edificación. Os Plans Especiais de mellora dos núcleos rurais poderán establecer as esixencias mínimas complementarias ás aquí definidas.3. Poderase outorgar licencia condicionada á terminación das obras de urbanización cando se asegure a execución simultánea da mesma, nos termos definidos no art.20.2 LOUG. A fianza de garantía alcanzará ao total valor das obras de urbanización necesarias; para tal finalidade, no procedemento de outorgamento de licencia, os técnicos municipais informarán sobre estes extremos, carecendo de eficacia a licencia mentres non se constitúa a garantía. Non se considerará asegurada a execución simultánea se non se ten acadado o pleno dominio e afectación ao uso público da totalidade dos espazos públicos nos que haberán de executarse as obras de urbanización. Art.35. Licencia en solo urbanizable No solo urbanizable clasificado polo Plan, non poderán outorgarse licencias de edificación en desenvolvemento da ordenación detallada no planeamento de desenvolvemento, ata que non se teña realizado a urbanización debidamente acomodada ao Proxecto de Urbanización, en execución do correspondente Plan Parcial ou de Sectorización e sexa firme en vía administrativa o acordo aprobatorio do instrumento de equidistribución do polígono correspondente, sen prexuízo do establecido no art.42.2 RG. No solo urbanizable non delimitado, en tanto non se aprobe o correspondente plan de sectorización estarase ao previsto na LOUG para o solo rústico. Art.36. Obras sen licencia ou que non se axusten a licencia 1. As obras que se executen sen licencia ou orde de execución ou que non se axusten ás condicións estipuladas nas mesmas, serán suspendidas conforme ao disposto no art.209 LOUG e concordantes do RD adoptándose as medidas cautelares establecidas no art.209.2 LOUG e incoándose expediente de reposición da legalidade do modo e coas consecuencias previstas no art.209.3 LOUG.2. De resultar legalizables, no prazo de tres meses desde o requirimento producido para o efecto, o interesado deberá solicitar a oportuna licencia ou axustar a ela, as obras, de ser o caso. Neste último caso poderá concederse unha ampliación de prazo que non excederá doutros tres meses atendendo á complexidade ou envergadura das obras.3. Cando a obra construída sen licencia cumpra as condicións do planeamento, o propietario poderá legalizar a súa situación coa obtención da licencia correspondente, sen prexuízo do expediente sancionador que puidera tramitarse.4. Cando transcorrido o prazo de tres meses non se teña solicitado a licencia, non se teñan axustado as obras ás condicións sinaladas na mesma ou na orde de execución, ou cando a licencia fora denegada por ser o seu outorgamento contrario á legalidade urbanística, o Alcalde acordará a demolición das obras, actuando tal e como establecen os arts.209.5, 6 e 7 LOUG e 54 RD.5. A regulación deste artigo establécese sen prexuízo da aplicación da totalidade das disposicións legais que en materia de disciplina urbanística estean dictadas ou cheguen a dictarse durante o período de vixencia do Plan, e en particular das previstas no Capítulo III do Título VI da LOUG e no Regulamento de Disciplina Urbanística (Decreto 28/1999), ata que entren en vigor as disposicións de desenvolvemento que o substitúen, segundo a Disposición Transitoria Sexta LOUG. Art.37. Condicións das obras en relación coas vías públicas 1. O propietario do terreo onde se execute unha obra de calquera natureza, será responsable diante do Concello dos danos que coa súa execución poida ocasionar nas vías públicas ou servizos municipais.2. Se as obras que se executan puideran afectar a servizos de carácter xeral ou público, o propietario ou titular da licencia haberá de comunicalo por escrito e con oito días de antelación ao comezo das mesmas, ás empresas ou entidades administrativas correspondentes. Naquel prazo as empresas ou entidades deberán tomar as medidas oportuna s en evitación de danos propios ou a terceiros, dos que serán responsables se finaliza o prazo anteriormente mencionado sen adoptar ditas medidas.3. Os escombros e provisións de materiais, non poderán amorearse na vía pública nin apoiados nos cercados ou muros de cerramento.4. As fachadas dos edificios públicos e privados, así como as súas medianeiras e paredes contiguas ao descuberto, deberán conservarse nas debidas condicións de seguridade, hixiene e ornato, aínda que non sexan visibles desde a vía pública.5. O propietario do terreo onde se execute calquera clase de obra está obrigado a conservar todas as partes da obra ou construción en perfecto estado de solidez, a fin de que non poidan comprometer a seguridade pública.6. Todas as estadas auxiliares da construción deberán executarse baixo dirección facultativa competente e dotaráselles das medidas necesarias para evitar que os materiais e ferramentas de traballo poidan caer á rúa, onde se colocarán os sinais de precaución que en cada caso sexan convenientes.7. En toda clase de obra, así como no uso de maquinaria auxiliar da mesma, gardaranse as medidas de seguridade e saúde no traballo esixidas pola lexislación vixente e en particular as determinadas polos correspondentes estudios e plans de seguridade e saúde, evitando no posible a ocupación da vía pública con calquera clase de maquinaria auxiliar. Art.38. Demolicións 1. Cando un propietario quixera proceder á demolición total ou parcial dun edificio, deberá solicitar a oportuna licencia municipal, acompañando Proxecto Técnico completo subscrito por facultativo competente, especificando os pormenores do edificio que se pretende derrubar e dos edificios adxacentes, así como os planos que sexan necesarios para a súa aclaración. O Concello poderá fixar hora e prazo en que teñan que verificarse as derrubas, para evitar danos e molestias, sendo obrigatoria, en todo caso, a colocación de cercados en toda a fronte que teña que demolerse, coas restantes medidas de seguridade e saúde que se establezan.2. A data prevista para o inicio das obras de demolición haberá de ser comunicada ao Concello cunha antelación mínima de 15 días.3. Nas demolicións comprendidas no ámbito da Vila Histórica de Muros, e áreas obxecto de protección arqueolóxica, estarase ao sinalado na súa normativa específica e no artigo seguinte.4. Queda prohibida a utilización de explosivos, salvo casos moi especiais, que necesitarán autorización expresa.5. Cando por derruba ou obras na edificación sexa necesario apear a contigua, solicitarase licencia polo propietario desta, expresando nunha memoria, firmada por facultativo legalmente autorizado, a clase de apeos que se vaian a executar, acompañando os planos necesarios. En caso de negativa de dito propietario a realizar as obras de apeo, poderase levar a cabo directamente polo dono da finca que se vaia a demoler ou daquela onde deban executarse as obras, o cal deberá solicitar a oportuna licencia, co compromiso formal de sufragar, se procedese, a totalidade dos gastos que ocasione o apeo, sen prexuízo de que poida repercutir os gastos ocasionados, conforme a Dereito. Cando as obras afecten a unha medianeira, estarase ao establecido na regulación civil destas servidumes.6. En todo caso, cando se vaia a comezar unha derruba ou baleirado importante, o propietario terá a obriga de comunicalo, en forma fidedigna, aos colindantes da finca por se debera adoptarse algunha precaución especial.7. En caso de urxencia, por perigo inminente, poderán dispoñerse no acto, pola dirección facultativa, os apeos ou obras convenientes, aínda que consistan en tornapuntas exteriores, dando conta inmediata ao Concello das medidas adoptadas para a seguridade pública, sen prexuízo de solicitar a licencia no prazo de corenta e oito horas seguintes e abonar os dereitos que procedan. Igualmente, en tales circunstancias, o técnico municipal competente, esixirá que se realicen os apeos ou obras que estime necesarios para garantir a seguridade pública.1. Para proceder a calquera escavación ou movemento de terras haberá de solicitarse a oportuna licencia municipal, acompañando memoria detallada que especificará os pormenores do movemento pretendido e das edificacións adxacentes, de ser o caso, así como planos sinalando a topografía actual do terreo e a resultante da escavación, en planta e nas seccións necesarias para precisar o alcance da actuación e permitir o seu recoñecemento en obra.2. Na tramitación da licencia de calquera escavación, movemento de terra, demolición ou parcelación, incluso naquelas incluídas nun Proxecto de edificación comprendidas no ámbito do Plan Especial de Protección da Vila Histórica de Muros e ámbitos de protección arqueolóxica, será preceptivo o dictame técnico de arqueólogo competente. O dictame arqueolóxico fixará as condicións nas que se deba producir o movemento de terras, propoñendo, se é o caso, a denegación de licencia se concorreran as circunstancias previstas nestas Normas, na Lei do Patrimonio Cultural de Galicia (en adiante LPCG), na Lei do Patrimonio Histórico Español (en adiante LPHE) e demais disposicións que lle sexan de aplicación. Na licencia faranse constar as características e as condicións técnicas en que se debe producir a actuación para garantir a preservación de obxectos e restos materiais de interese arqueolóxico que puideran obterse dun achado casual. Así mesmo a licencia formalizarse como notificación ao interesado das obrigas establecidas no Título III da vixente LPCG e no Decreto 199/1997 da Consellería de Cultura para o caso de producirse achado casual. De conformidade co establecido na LPCG, as licencias de escavación, movementos de terras ou demolición estarán condicionadas á inexistencia de obxectos e restos arqueolóxicos. Polo tanto non se poderán entender amparadas pola licencia municipal as obras de calquera clase realizadas con posterioridade o achado casual de obxectos e restos materiais arqueolóxicos, que non resulten expresamente autorizadas polo Concello, de conformidade coa resolución previa da Administración competente emitida trala comunicación e entrega de obxectos, se é o caso.3. O incumprimento das condicións de licencia a que se refire o apartado 2 deste artigo, terá o carácter de infracción urbanística, que se clasificará de grave se ocasionara dano ou puxera en risco obxectos ou restos materiais de carácter histórico ou paleontolóxico. As sancións e demais medidas de protección da legalidade urbanística que se deriven de dita infraccións, serán independentes das que resulten da LPCG e demais lexislación sectorial.4. A data prevista para o inicio das obras de escavación ou movemento de terra haberá de ser comunicada ao Concello cunha antelación mínima de 15 días para dispoñer os servizos de inspección técnica e arqueolóxica necesarios, de dita comunicación darase traslado á Administración competente en materia de protección do patrimonio cultural. Art.40. Valado das obras 1. En toda obra de nova planta ou derruba e nas de reforma ou conservación que afecten ás fachadas, haberá de colocarse un cercado de protección de dous metros de altura como mínimo, de materiais que ofrezan seguridade e conservación decorosa e situado á distancia máxima de dous metros da aliñación oficial. Deberá quedar remetido da calzada, polo menos 0,60 metros, para permitir o paso de peóns.2. Cando por circunstancias especiais non se faga aconsellable a aplicación desta norma, o técnico municipal fixará as características do cercado podendo ordenar a súa desaparición total no momento en que terminen os traballos indispensables en planta baixa, continuando as obras nas plantas superiores.3. Cando as obras ou instalacións poidan supoñer, por si ou pola súa montaxe, un perigo para os viandantes, durante as horas de traballo colocarse na rúa unha corda ou palenque cun operario que advirta do perigo. Cando as características de tránsito o aconsellen, poderá limitarse o traballo a determinadas horas.4. Nas zonas en que sexa obrigatorio o recuado da edificación, o cercado colocarase na aliñación oficial. Deixando de ser obrigatorio cando estea construído o cerramento definitivo.5. A instalación de cercados enténdese sempre con carácter provisional, en tanto dure a obra. Por iso desde o momento en que transcorra un mes sen dar comezo as obras, ou estean interrompidas por igual período, deberá suprimirse o cercado e deixar libre a vía ao transito público. Art.41. Licencias de actividades e instalacións 1. Require licencia de actividade e instalación a utilización dos edificios, locais e instalacións, ben se trate de nova implantación, ampliación ou modificación das existentes, debendo estar ao disposto no art.196 LOUG.2. A modernización ou substitución de instalacións que non supoña modificación das características técnicas das mesmas ou dos seus factores de potencia, emisión de fumes e olores, ruídos, vibracións ou axentes contaminantes, non require modificación da licencia de actividades e instalacións concedida.3. A concesión de licencias de actividades e instalacións está suxeita ao cumprimento das condicións urbanísticas establecidas nestas Normas, e da regulamentación técnica que sexa de aplicación. Naquelas actividades en que sexa legalmente esixible, a obtención da licencia estará supeditada á existencia de informe favorable emitido polos organismos competentes.4. Poderán concederse licencias de actividades e instalacións que contemplen a imposición de medidas correctoras dos niveis de molestia xerados polas mesmas. Neste suposto a comprobación da inexistencia ou deficiencia das medidas correctoras, implicará a perda de eficacia da licencia.5. Os supostos que esixan licencia de actividade clasificada ou de apertura e licencia urbanística serán obxecto dunha soa resolución, procedéndose segundo o previsto no art.196.2 LOUG. Art.42. Licencias de ocupación ou funcionamento 1. A licencia de ocupación ten por obxecto autorizar a posta en uso dos edificios ou instalacións, previa comprobación de que ten sido executados de conformidade coas condicións das licencias das obras ou usos e que se encontran debidamente terminados e aptos segundo as condicións urbanísticas do seu destino específico. Para outorgala esixirase certificado final de obra de técnico competente no que conste que as obras están completamente terminadas e se axusta á licencia outorgada e á previa visita de comprobación dos servizos técnicos municipais de acordo co establecido no art.195.6 LOUG. A licencia de primeira ocupación é condición previa á concesión de licencia de apertura e funcionamento.2. Están suxeitas a licencia de primeira ocupación: a) A primeira utilización das edificacións froito de obras maiores ou resultantes doutras obras en que sexa necesario por terse producido cambios na configuración dos locais, alteración nos usos a que se destinan, ou modificacións na intensidade dos usos. b) A posta en uso das instalacións e a apertura de establecementos industriais e mercantís. c) A nova utilización de aqueles edificios ou locais que teñan sido obxecto de substitución ou reforma dos usos preexistentes.3. Nos supostos contemplados no apartado a) do número anterior, a concesión das licencias de ocupación require a acreditación ou cumprimentación dos seguintes requisitos, segundo as características das obras, instalacións ou actividades de que se trate: a) Xustificación do cumprimento das condicións mínimas de habitabilidade que figuran no anexo ao Decreto 29/2010, do 4 de marzo, polo que se aproban as normas de habitabilidade de vivendas de Galicia. b) Licencias ou permisos de apertura ou supervisión das instalacións a cargo doutras Administracións públicas competentes por razón do uso ou actividade de que se trate. c) Outras autorizacións administrativas sectoriais que procedan, a causa de servidumes legais, concesións administrativas ou réximes de protección aplicables aos edificios ou actividades, cando non constasen previamente. d) Documentación das compañías subministradoras de auga, gas, electricidade e telefonía, acreditativas da conformidade das acometidas e redes respectivas. e) Terminación e recepción provisional das obras de urbanización que se acometeran simultaneamente coa edificación. f) Liquidación e abono das taxas municipais por licencia.4. A licencia de ocupación solicitarase ao Concello polos promotores ou propietarios, sendo o prazo para concesión ou denegación dun (1) mes, salvo reparos corrixibles. A obtención de licencia de ocupación polo transcurso dos prazos de silencio positivo previstos na lexislación non lexitima as obras ou usos que resultaren contrarios ao planeamento.5. A licencia de ocupación, nos seus propios termos e salvo erro imputable aos interesados, exonera aos solicitantes, construtores e técnicos da responsabilidade administrativa por causa de infracción urbanística, pero non das comúns de natureza civil ou penal propias da súa actividade. A licencia é requisito para a contratación dos subministros de enerxía eléctrica, auga, gas e telefonía, baixo responsabilidade das empresas subministradoras segundo se establece no art.17º.5 RD.6. A posta en uso dun edificio ou a apertura dunha instalación carente de licencia de ocupación, cando fose preceptiva, constitúe infracción urbanística que será cualificada de conformidade co establecido na LOUG e no RD, sen prexuízo, de ser o caso, das ordes de execución ou suspensión precisas para o restablecemento da legalidade urbanística, incluída a clausura da instalación ou edificio afectados. Art.43. Ordes de execución e suspensión de obras e outros usos 1. Mediante as ordes de execución e suspensión, o Concello exerce a súa competencia en orde a impoñer ou restablecer a ordenación urbanística infrinxida, a esixir o cumprimento dos deberes previstos no art.9 e 199.3 LOUG de conservación en condicións de funcionalidade, seguridade, salubridade, ornato público e habitabilidade segundo o seu destino, das construcións, edificios e instalacións e asegurar, de ser o caso, a eficacia das decisións que adopte en atención ao interese público e ao cumprimento das disposicións xerais vixentes.2. O incumprimento das ordes de execución e suspensión, ademais da responsabilidade disciplinaria que supoña, dará lugar á execución administrativa subsidiaria, segundo o previsto no art.199.4 LOUG que será con cargo aos obrigados en canto non exceda do límite dos seus deberes. Ademais, denunciaranse os feitos diante da xurisdición correspondente cando o incumprimento puidera ser constitutivo de delicto ou falta. Estarase ao establecido na subsección B). Sección primeira. Capítulo II do Título II e nos capítulos I e II do Título III do RD, no que resulte de aplicación.3. O incumprimento das ordes de suspensión de obras ou actividades implicará por parte do Concello a adopción das medidas necesarias que garantan a total interrupción da actividade. A estes efectos poderá ordenar a retirada dos materiais preparados para ser utilizados na obra ou actividade e a maquinaria afecta á mesma; adecuar o precintado da obra, instalacións e medios auxiliares, ordenar a suspensión dos subministros de auga, electricidade, gas e telecomunicacións das actividades ou obras paralizadas, proceder á execución forzosa mediante imposición de multas coercitivas e demais medias convenientes para a efectividade da suspensión, nas condicións previstas no art.209.2 LOUG. Art.44. Edificios en estado ruinoso 1. Cando algunha construción ou parte dela estivese en estado ruinoso, o Concello, de oficio ou a instancia de calquera interesado, a declarará en situación de ruína e acordará a total ou parcial demolición, previa audiencia do propietario e dos moradores, agás inminente perigo que o impedise.2. Declararase o estado ruinoso nos seguintes supostos: a) Cando o custo das obras de reparación necesarias exceda da metade do custo de reposición da edificación ou de nova construción con características similares, excluído o valor do terreo. Son obras de reparación as que repoñen o edificio ás súas condicións preexistentes de seguridade e salubridade, e en especial as que teñen por obxecto consolidar, asegurar ou substituír os elementos danados daquel que afecten á súa estabilidade ou serven ao mantemento das súas condicións básicas de uso. b) Cando o edificio presente un esgotamento xeneralizado dos seus elementos estruturais fundamentais. c) Cando se requira a realización de obras que non puidesen ser autorizadas por encontrarse o edificio en situación de fóra de ordenación.3. As deficiencias referentes a instalacións ou servizos en materia de habitabilidade das vivendas non serán tidas en conta a efectos da declaración en estado ruinoso da edificación, por carecer de relación con dito estado.4. Cando un edificio se declare ruinoso, o propietario virá obrigado a executar as obras necesarias para que tal estado desapareza incluída a parcial ou total demolición acordada, iniciando as obras no prazo dun mes. Dentro deste prazo o Concello poderá autorizar a ampliación de dito prazo sempre que o propietario o solicite por medio de instancia, acompañada de informe facultativo e baixo a súa responsabilidade.5. Se o propietario non executara as obras acordadas polo Concello no prazo establecido, executaraas este a costas do obrigado.6. Se existise urxencia e perigo na demora, o Concello ou o Alcalde, por motivos de seguridade poderá dispoñer o necesario respecto á habitabilidade e ao desaloxo do edificio. En todo caso, os gastos da obra serán por conta do propietario.7. Cando os edificios ruinosos, non sexan susceptibles de reforzo ou estean situados fóra de liña ou rasante oficial, haberán de demolerse. No caso de incumprimento da orde de demolición nos prazos antes referidos, o Concello procederá á execución subsidiaria dela a custa do obrigado, ou á execución forzosa mediante a imposición de multas, reiterables ata lograr a execución das obras ordenadas, conforme ao previsto no art.201.3 LOUG.8. A declaración de ruína dun inmoble declarado Ben de Interese Cultural, catalogado no Plan Xeral ou nos Plans de desenvolvemento ou incluído no Inventario Xeral do Patrimonio Cultural de Galicia, non supoñerá a procedencia da súa demolición sen a autorización da Administración competente de acordo co art.24 LPHE e 41 LPCG. Todo iso sen prexuízo da adopción das medidas necesarias, en orde á seguridade do inmoble e os seus ocupantes. Cando por calquera circunstancia resulte destruída unha construción ou edificio catalogado, o terreo subxacente permanecerá suxeito ao réxime propio da catalogación. O aproveitamento subxectivo non excederá do preciso para a fiel restitución, que poderá ser ordenada nos termos que regulamentariamente se determinen. O principio de publicidade do planeamento regúlase conforme ao establecido no art.100 LOUG e faise efectivo mediante os seguintes tipos de información urbanística: a) Consulta directa do planeamento. b) Consultas previas. c) Informes urbanísticos. Art.46. Consulta directa 1. Toda persoa ten dereito a tomar vista por si mesma e gratuitamente da documentación integrante do Plan Xeral e dos instrumentos de desenvolvemento do mesmo nos lugares e coas condicións de funcionamento do servizo fixadas ao efecto. O persoal encargado prestará auxilio aos consultantes para a localización dos documentos do seu interese. Facilitarase ao público a obtención de copias dos documentos do planeamento vixente, nos prazos e, de ser o caso, co custo que se estableza ao efecto.2. Para os efectos do previsto neste artigo, os locais de consulta disporán de copias íntegras e auténticas de toda a documentación dos Plans e os seus documentos anexos e complementarios, debidamente actualizados e con constancia dos respectivos actos de aprobación definitiva, así como os de aprobación inicial e provisional das súas eventuais modificacións en curso. Estarán así mesmo dispoñibles relacións detalladas dos Estudios de Detalle aprobados, das delimitacións de polígonos, dos proxectos ou licencias de parcelación aprobados ou concedidas e dos expedientes de equidistribución aprobados ou en trámite.3. Así mesmo formalizarase o Libro Rexistro previsto no art.166 RP, en que se inscribirán os acordos de aprobación definitiva dos instrumentos de planeamento e xestión, así como as resolucións administrativas e sentencias que afecten aos mesmos. Art.47. Consultas previas Poderán formularse consultas previas á petición de licencia, sobre as características e condicións ás que debe axustarse unha obra determinada. A consulta, cando así o requira o seu obxecto, deberá acompañarse de anteproxecto ou esbozo suficiente para a súa comprensión. Art.48. Informes urbanísticos Toda persoa pode solicitar informe por escrito sobre o réxime e condicións urbanísticas aplicables a un terreo concreto ou ao sector, polígono ou ámbito de planeamento no que se atope incluído, que deberá emitirse polo órgano ou servizo municipal determinado para tal efecto. A solicitude de informe deberá acompañar plano de emprazamento da finca ou ámbito sobre cartografía oficial municipal. Os servizos municipais poderán requirir ao consultante cantos outros datos de localización ou antecedentes da consulta fosen precisos. A información deberá ser facilitada por parte da Administración municipal no prazo máis breve e como máximo no de tres meses contados desde a presentación da solicitude no rexistro municipal. Art.49. Cédulas urbanísticas O Concello deberá regular mediante a correspondente ordenanza a cédula urbanística dos terreos en edificios existentes en solo urbano e urbanizable. Ao expedir a célula, se o Plan estivese en proceso de modificación ou revisión, farase constar expresamente nela esta circunstancia. Unha vez creada, a cédula será esixible para a parcelación, edificación ou calquera utilización urbanística dos predios, sexa provisional ou definitiva. Art.50. Réxime urbanístico do solo O réxime urbanístico do solo do Termo Municipal regúlase de conformidade co Título I da LOUG en relación co Título I da “Ley 6/98 de Régimen de suelo y valoraciones”, a través de: 1. A clasificación do solo en tipos segundo o seu réxime xurídico.2. A determinación e regulación dos elementos da estrutura xeral e orgánica do territorio.3. A división do solo en zonas segundo a súa cualificación urbanística. Art.51. Clasificación do solo segundo o seu réxime xurídico O territorio do Termo Municipal de Muros clasifícase nos seguintes tipos de solo: solo urbano, de núcleo rural, solo urbanizable e solo rústico a tenor do disposto nos artigos 10 a 15 LOUG, de acordo á delimitación establecida nos planos de ordenación. Art.52. Determinacións xerais para os tipos de solo 1. No solo urbano o Plan Xeral distingue o solo urbano consolidado do solo urbano non consolidado que de conformidade co establecido no art.12 LOUG, correspóndese coa superficie do solo urbano que non ten a consideración de consolidado e, en todo caso, polos terreos nos que sexan necesarios procesos de urbanización, reforma interior, renovación urbana ou obtención de dotacións. Así mesmo, o Plan precisa a ordenación física pormenorizada do solo urbano, a través da delimitación dos solos segundo o seu destino para: a) Viais, aparcadoiros e zonas libres públicas. b) Solos públicos para parques, xardíns urbanos e zonas verdes. c) Solos para dotacións, equipamentos e demais servizos de interese público e social de carácter público e privado. d) Solos edificables, coa súa cualificación entendida como a asignación detallada de usos pormenorizados, tipoloxías edificatorias e condicións da edificación. e) Outros. Ou remite dita ordenación ao planeamento de desenvolvemento, que haberá de pormenorizala.2. No solo de núcleo rural o Plan determina a súa ordenación física pormenorizada segundo se establece no art.56 LOUG, a través da delimitación, se é o caso, dos solos segundo o seu destino para: a) Rede viaria pública e zonas libres. b) Dotacións, equipamentos e demais servizos de interese público e social de carácter público e privado. c) Solos edificables coa regulamentación do uso pormenorizado dos terreos e construcións, así como das características estéticas da edificación. d) Outros. Igualmente o Plan fixa os indicadores para a redacción do planeamento especial de protección, rehabilitación e mellora do medio rural, atendendo á complexidade urbanística sobrevida.3. No solo urbanizable non delimitado o Plan establece os criterios para delimitar os correspondentes sectores, relativos a usos, intensidade de uso, dotacións, equipamentos, sistemas xerais que deban executarse e conexión con eles, así como prioridades para garantir un desenvolvemento urbano racional. A ordenación pormenorizada será a proposta polo Plan de Sectorización, sempre de conformidade co Plan e coa regulamentación urbanística xeral. As solucións grafiadas no Plan Xeral entenderanse como indicativas, debendo os Plans de Sectorización xustificar as súas propostas na mellora da conectividade e coherencia co resto da cidade.4. No solo rústico o Plan Xeral precisa a delimitación e cualificación do solo de especial protección diferenciándoo do de protección ordinaria, de acordo co artigo 59 LOUG e coas especificacións contidas nos artigos 32 a 40 LOUG. 5. Sen prexuízo da clasificación do solo, o Plan establece as reservas de solo necesarias para o desenvolvemento dos sistemas xerais de comunicacións, de espazos libres, de equipamento e demais instalacións que inflúen de modo substancial no desenvolvemento do territorio. Art.53. Sistemas xerais e estrutura xeral e orgánica do territorio 1. A efectos da definición da estrutura xeral e orgánica do territorio o presente Plan asigna certos solos para: a) Sistema xeral de comunicacións. b) Sistema xeral de espazos libres e zonas verdes públicas. c) Sistema xeral de equipamentos públicos. d) Sistema xeral de infraestruturas de servizos técnicos.2. Estes solos ordenados en sistemas presentan un grao especial de interese colectivo derivado do seu carácter determinante para o desenvolvemento urbano da cidade e dos asentamentos de núcleos de poboación e do territorio municipal, así como para regular as súas transformacións no tempo de forma non contradictoria.3. A consideración de sistemas coas excepcións que se indican nestas Normas, implica a declaración de utilidade pública das obras e a necesidade de ocupación dos terreos para eles reservados, segundo o disposto no art.98 LOUG en relación co art.109.5 LOUG. Art.54. Cualificación urbanística: alcance e contido 1. Para os efectos de orientar e regular a actividade urbanística, e de conformidade coa Lei, o Plan asigna a todos aqueles solos non adscritos especificamente a sistemas, a súa cualificación urbanística segundo zonas. Cando nunha zona quede incluída cualificación de sistema este regularase polas súas Normas correspondentes, sen prexuízo da acomodación da súa ordenación física no nivel de proxecto ás características da zona dadas pola súa correspondente ordenanza.2. Esta cualificación do solo en zonas formúlase de conformidade co art.52 LOUG e en concordancia coa clasificación do solo en tipos, en resposta ao grao de consolidación alcanzado polo proceso urbano, os núcleos rurais, ás características e grao da urbanización e parcelación dominantes, e en desenvolvemento dos criterios para a ordenación urbanística emanados do Plan.3. Nas zonas, dentro dos límites e co cumprimento dos deberes urbanísticos establecidos legal ou regulamentariamente e en especial polas presentes Normas, os particulares e as administracións levarán a cabo a urbanización e edificación en exercicio das súas respectivas facultades dominicais e competenciais.4. Enténdese por zona de ordenanza toda superficie homoxénea cualificada polo Plan Xeral dentro dos solos urbano, de núcleo rural e rústico, e delimitada por solos con outra cualificación ou clasificación urbanística. Enténdese por sector o ámbito delimitado para o desenvolvemento mediante un Plan Parcial ou de Sectorización no solo urbanizable; a súa delimitación contense nos Planos de Ordenación do Plan Xeral no caso do solo urbanizable delimitado ou inmediato e establecerase nos propios Plans de Sectorización no solo urbanizable diferido ou non delimitado. Art.55. Sistemas locais 1. Nos Plans Parciais, Plans de Sectorización e Especiais de Reforma Interior ou de Protección, Rehabilitación e Mellora do núcleo rural, as superficies dos terreos que se adscriben a sistemas locais virán determinadas de conformidade co establecido no Plan Xeral debendo acadar as reservas mínimas e as condicións previstas no art.47 LOUG e os regulamentos que a desenvolvan. A edificación privada deberá ordenarse de modo que deixe libres os terreos necesarios para a conveniente creación de ditos sistemas.2. A obtención dos terreos destinados a sistemas locais producirase de modo e cos procedementos previstos nos Capítulos VII e VIII do Título IV da LOUG. Art.56. Definicións dos parámetros de regulación de sectores A efectos da regulación das determinacións do solo urbanizable establécense as seguintes definicións.1. Área de Reparto. Ámbito delimitado para o reparto de cargas e beneficios. No solo urbanizable delimitado as áreas de reparto defíneas o Plan Xeral e incluirán un ou varios sectores completos e os sistemas xerais que se integren neles ou que se lle adscriban para efectos da súa xestión. No solo urbanizable non delimitado, as áreas de reparto definiranse por medio dos plans de sectorización que as ordenen e desenvolvan, incluíndo obrigatoriamente os terreos necesarios para sistemas xerais de dotacións públicas na proporción mínima de 35 m2 por cada 100 m2 edificables de uso residencial, así como os enlaces do sector cos sistemas xerais viarios e de infraestruturas existentes.2. Aproveitamento tipo. Determínase para cada área de reparto dividindo o aproveitamento lucrativo total expresado en metros cadrados edificables do uso característico, pola superficie total da área, incluíndo os sistemas xerais pertencentes a ela, con exclusión dos terreos afectos a dotacións públicas de carácter xeral ou local existentes no momento da aprobación do Plan Xeral que se manteñan.3. Sector. Ámbito de solo para a formación do planeamento de desenvolvemento a quen o Plan Xeral no solo urbanizable inmediato e o Plan de Sectorización no solo urbanizable diferido asignan uns usos globais cunha edificabilidade determinada e unhas tipoloxías edificatorias.4. Edificabilidade bruta medida cos criterios do art.46.6. LOUG, será a relación entre os metros cadrados edificables para os usos lucrativos dun sector e a superficie do mesmo, incluso a ocupada por novos sistemas xerais incluídos nel e excluíndo a ocupada por dotacións públicas existentes que o Plan manteña e a dos sistemas xerais adscritos fóra do ámbito. Entenderase por usos lucrativos todos os permitidos polo planeamento que non sexan dotacionais públicos, viario público, zonas verdes e espazos libres públicos.5. Densidade máxima en vivendas por hectárea. Será a densidade residencial medida sobre a superficie total do sector, computada cos criterios do art.46.6 LOUG, segundo se indica no apartado anterior. Art.57. Áreas e tipos de ordenación 1. No Plan Xeral establécense distintas áreas de solo urbanizable non delimitado a desenvolver mediante os correspondentes Plans de Sectorización. A superficie clasificada divídese a efectos da ordenación nas seguintes áreas e tipos: Art.58. Usos, características e magnitudes técnicas das actuacións.1. De acordo coa estrutura xeral de ordenación urbanística, establécense tres bloques de usos nestas áreas: a) Bloque de usos residenciais: Comprende o uso de vivenda coas condicións e magnitudes que se fixan en todos aqueles usos compatibles coa mesma, incluso industriais, que se concretará nos Plans de Sectorización. A compatibilidade de usos industriais acomodarase, en todo caso, ás Normas deste Plan Xeral. b) Bloque de usos terciarios e residenciais: Comprende os usos terciarios compatibles co residencial, na proporción que determinan estas Normas e que se concretará nas condicións particulares para cada unha das actuacións. c) Bloque de usos terciarios e industriais: Comprende o uso terciario compatible co industrial na forma que se determine nas condicións particulares para cada unha das actuacións.2. Para os efectos da definición dos elementos determinados da estratexia do Plan establécense os seguintes tipos: Para as áreas tipo A cidade xardín establécese como uso global o residencial, con 5% da edificabilidade destinada a comercial en edificación exclusiva. Para as áreas tipo B cidade xardín mixta o uso global é o residencial de baixa densidade, con 15% da edificabilidade destinada a comercial en planta baixa. Consideraranse como usos incompatibles, en tanto os correspondentes plans de sectorización non definan o grao e categoría de tolerancia, todos os usos non incluídos nos descritos como globais ou como usos especificamente tolerados nas condicións particulares de cada área.3. Os parámetros volumétricos de edificabilidade e densidade mediranse de acordo co artigo 46.6. LOUG.4. Para o uso residencial establécense como máximo as seguintes magnitudes de edificabilidades e densidades de referencia: 5. Para os efectos de delimitación e desenvolvemento de sectores de planeamento as superficies de actuación coincidirán cos ámbitos delimitados.6. O Plan de Sectorización que desenvolva cada área respectará e desenvolverá as medidas de integración paisaxística recollidas no Estudio de Sostibilidade e Impacto Ambiental do Plan Xeral.7. As reservas dotacionais e as características dos trazados das redes de comunicación e de servizos determinaranse de acordo co establecido nos arts.66 e 67 LOUG, e cumpriranse os estándares mínimos de calidade de vida e cohesión social fixados na mesma. O sistema de dotacións, servizos e equipamentos que se establezan para a redacción dos Plans de Sectorización será como mínimo o resultante: a) Das reservas establecidas no artigo 47.2 LOUG para dotacións de carácter local. b) Das determinacións que a maiores, a Administración actuante estableza para o Plan de Sectorización por razóns de conveniencia ou oportunidade. c) Das reservas establecidas no art.47.1 LOUG. Os Plans de Sectorización que desenvolvan as áreas tipo A e B preverán solos para novas dotacións de sistemas xerais en proporción non inferior a 20 m2 de sistema xeral de espazos libres públicos por cada 100 m2 edificables de uso residencial e 5 m2 de sistema xeral de equipamento comunitario público por cada 100 m2 edificables de uso residencial e terciario. A localización da previsión de sistemas xerais establécese no Parque de Miraflores, tal e como se delimita en planos de ordenación. d) As determinacións que figuran nos planos de ordenación referentes aos trazados básicos e ás conexións exteriores consideraranse de carácter indicativo e poderán ser adaptados polos Plans de Sectorización. O desenvolvemento de cada área de solo urbanizable deberá garantir tanto o abastecemento de auga como a depuración de augas residuais, tendo en conta a variabilidade estacional da poboación e dos recursos, como condición previa á aprobación dos correspondentes documentos de ordenación.9. Prazas de aparcamento. Estarase ao disposto no art.47. c. LOUG, debendo reservarse as seguintes prazas de aparcamento: - En ámbitos de uso residencial e hoteleiro: dúas prazas de aparcamento por cada 100 m2 edificables, das que, como mínimo, a cuarta parte deben ser de dominio público. - En ámbitos de uso terciario: dúas prazas de aparcamento por cada 100 m2 edificables, das que, como mínimo, a quinta parte debe ser de dominio público.10. A delimitación e o establecemento das condicións para o desenvolvemento urbanístico de actuacións en solo urbanizable non delimitado poderán establecerse mediante a presentación de propostas de planeamento que terán o alcance previsto para a consulta regulada no art.16 LRV. As propostas de planeamento formuladas conterán polo menos o avance das determinacións de ordenación, incluíndo proposta de adscrición de sistemas xerais nas condicións fixadas polo Plan Xeral e xustificación da cumprimentación dos usos, características e magnitudes previstas nestas Normas, así como garantías de conexión ás redes de servizos municipais. A súa aceptación polo Concello dará paso á delimitación do ámbito de actuación e á fixación das condicións para o seu desenvolvemento que haberá de contemplar o Plan de Sectorización. Ditas condicións haberán de ser recollidas e desenvolvidas nas determinacións do Plan de Sectorización, incluídas as determinacións e documentación previstas para os plans de iniciativa privada.11. O Concello e os organismos públicos con competencia para a promoción de solo poderán formular directamente Plans de Sectorización para a incorporación ao proceso de desenvolvemento urbano de superficies de solo urbanizable non delimitado nas condicións previstas no Plan Xeral.12. En tanto non se aprobe o correspondente Plan de Sectorización, aplicarase o réxime establecido para o solo rústico.1. Ordenarase pormenorizadamente mediante Plans os seguintes ámbitos definidos en planos de ordenación: PE-1. Plan Especial de Protección e Rehabilitación do Barrio da Virxe do Camiño. PE-2. Plan Especial de Protección do Núcleo de Louro. PE-3. Plan Especial de Acondicionamento do Bordo Litoral de Serres. PE-4. Plan Especial de Acondicionamento do Bordo Litoral da Ribeira de Creo en Esteiro PE-5. Plan Especial de Acondicionamento do Bordo Litoral da Ribeira de Maio en Esteiro PE-6. Plan Especial de Acondicionamento das praias de San Francisco e Fogareiro.2. Así mesmo resolverase mediante Plan Especial de Reforma Interior para a ordenación pormenorizada da seguinte área: PERI-1. Fontecomido-Louro.3. Cando se dean as circunstancias previstas no art.61 desta Normativa haberán de redactarse os Plans Especiais de Protección, Rehabilitación e Mellora do Medio Rural procedentes. Igualmente redactarase un PEPRMMR para o desenvolvemento da actuación integrada delimitada en Solleiros-Reboredo.4. Poderán desenvolverse Plans Especiais para a ordenación tanto de instalacións infraestruturais nos termos previstos polos arts.9 e 10 desta Normativa como de dotacións que deban localizarse no solo rústico, e todo isto de acordo cos arts.68 e 71 LOUG.5. O Sistema Xeral do Porto de Muros desenvolverase mediante un Plan Especial.6. En desenvolvemento dos obxectivos de protección, conservación e valoración de elementos naturais, paisaxísticos, ou elementos urbanos ou rurais obxecto de catalogación polo Plan Xeral, poderán redactarse Plans Especiais na forma prevista nos artigos 68 e 69 LOUG e demais disposicións sectoriais aplicables.7. O parque de Miraflores PU-1 desenvolverase mediante un Plan Especial.8. O desenvolvemento de cada ámbito de plan especial deberá garantir tanto o abastecemento de auga como a depuración de augas residuais, tendo en conta a variabilidade estacional da poboación e dos recursos, como condición previa á aprobación dos correspondentes documentos de ordenación. Art.60. Plans Especiais de Protección, Rehabilitación e Mellora do Medio Rural Nos termos definidos polo art.72 LOUG, o Concello ou o Conselleiro competente en materia de urbanismo e ordenación do territorio poderán formar Plans Especiais de Protección, Rehabilitación e Mellora do Medio Rural, desenvolvendo a normativa do presente documento.1. Ámbito Abranguerá os terreos comprendidos nun ou varios núcleos rurais completos, así como os terreos contiguos clasificados como solo rústico que a tal efecto delimite, agás cando se trate de desenvolver unha operación de carácter integral sobre unha área de expansión do núcleo rural que constitúa unha unidade urbanística homoxénea e completa; neste caso estarase ao disposto no artigo 72.2 LOUG.2. Obxectivos Os Plans Especiais de Protección, Rehabilitación e Mellora do Medio Rural terán os obxectivos seguintes: - Protección, rehabilitación e mellora dos elementos máis característicos da arquitectura rural, das formas de edificación tradicionais, dos conxuntos significativos configurados por ela e dos núcleos rurais. - Para cada núcleo rural o Plan Especial terá os obxectivos seguintes:. Pormenorizar a súa ordenación urbanística. Asegurar a creación de dotacións urbanísticas e equipamentos en proporción adecuada ás necesidades colectivas e ás características da poboación do núcleo. Completar a implantación das redes de servizos urbanísticos, que cando menos se referirán ao abastecemento de auga, rede de sumidoiros, tratamento de augas residuais, rede eléctrica e iluminación pública. Garantir a funcionalidade da rede viaria do conxunto do núcleo, concretando a definición xeométrica do seu trazado en planta, a ordenación das seccións transversais e a pavimentación e tratamento superficial da rede, atendendo á regulación do tráfico rodado e peonil e dos espazos de aparcamento. Determinar, de ser o caso, as áreas de actuación integral das previstas no art.72.3. h) LOUG que fose conveniente establecer. Mellorar as características ambientais e estéticas do núcleo, respectando a súa identidade urbanística e arquitectónica.3. Contido e determinacións O contido e determinacións dos Plans Especiais regularase polo establecido no art.72. LOUG.4. Usos e intensidades Os usos e actividades autorizados polos Plans Especiais de Protección, Rehabilitación e Mellora do Medio Rural serán os establecidos nas ordenanzas destas Normas Urbanísticas que lle sexan de aplicación segundo a cualificación establecida en planos de ordenación. As intensidades máximas permitidas sobre cada clase de solo serán as que resultan da aplicación, segundo a cualificación establecida nos planos de ordenación, das ordenanzas das presentes Normas. Estas intensidades operarán como teito absoluto que poderá ser reasignado polo Plan Especial. Para as actuacións de carácter integral que se poidan prever establécese unha densidade máxima de 10 viv/Ha en tipoloxía de vivenda unifamiliar, cunha edificabilidade máxima de 0,25 m2/m2 do uso característico vivenda unifamiliar.5. Sistema de comunicacións nos núcleos rurais O sistema básico de comunicacións do núcleo será o actualmente existente, sen prexuízo das propostas de ampliación, completamento ou desconxestionamento que o Plan Especial poida incorporar dentro da súa finalidade, e das concrecións e desenvolvementos definidos como obxectivos específicos neste artigo, así como do xurdido nas áreas de actuación integral.6. Equipamentos e dotacións As reservas para dotacións estableceranse en proporción adecuada ás necesidades colectivas e nunca en extensión inferior a 18 m2 de solo por cada 100 m2 construídos e como mínimo o 10% da superficie total do ámbito destinados a espazos libres públicos e 10 m2 de solo por cada 100 m2 construídos a equipamentos públicos. Tamén se deberá prever 2 prazas de aparcadoiro por cada 100 m2 construídos, dos que como mínimo unha cuarta parte será de dominio público. A tal efecto terase en consideración a efectiva afección de terreos e parcelas polas edificacións xa existentes no momento da súa redacción. O Plan Especial propoñerá o uso concreto das reservas que virá xustificada en función das características da poboación do núcleo e do nivel dotacional do conxunto da parroquia tendo en conta a propia dotación prevista para outros núcleos, baixo o criterio de distribución das diferentes clases de dotacións entre os distintos núcleos da parroquia para acadar superficies de entidade suficiente para a finalidade á que se destinen.7. Servizos urbanísticos nos Núcleos Rurais incluídos no ámbito do Plan Especial. O Plan Especial determinará o completamento do trazado e as características de, polo menos, as seguintes redes de servizo: - Rede de abastecemento de auga. - Rede de sumidoiros. - Rede de enerxía eléctrica. - Rede de iluminación pública. Así mesmo o Plan determinará as características das obras de pavimentación e acondicionamento das redes viarias rodada e peonil.8. Igualmente, e de acordo co establecido no art.72 da LOUG desenvolverase a actuación integrada delimitada en Solleiros-Reboredo para os efectos de producir a apertura viaria establecida en planos de ordenación, mantendo os parámetros e dotacións establecidos nos puntos 4 e 6 do presente artigo. Art.61. Indicadores para a formación de Plans Especiais de Protección, Rehabilitación e Mellora do Medio Rural 1. Para establecer a necesidade de formación de Plans Especiais de Protección, Rehabilitación e Mellora do Medio Rural, fíxanse os indicadores de complexidade urbanística que a continuación se relacionan, coas situacións umbral que se indican: a) Número de vivendas en núcleo maior de 100. b) Densidade de vivendas no núcleo maior de 10 viv/Ha. c) Número de licencias concedidas e executadas ou en execución de 1/2 do número de vivendas existentes no núcleo á aprobación do Plan indicada no ficheiro de núcleos rurais. d) Detección de problemas sanitarios con riscos de contaminación de augas superficiais, mananciais e pozos de augas subterráneas. e) Cando se produzan circunstancias sobrevidas que poidan incidir na calidade de vida, como implantación de infraestruturas, dotacións, fomento da rehabilitación, apertura de novos viais, e en xeral a necesidade de adoptar medidas integrais tendentes á mellora dos asentamentos. Cando calquera dos tres primeiros indicadores alcance as situacións umbral que se indican, será recomendable proceder á formación dun Plan Especial de Protección, Rehabilitación e Mellora do Medio Rural, coas finalidades establecidas no art.72 LOUG. A concorrencia dos dous primeiros indicadores por riba da situación umbral, a detección dos problemas sanitarios descritos no quinto indicador ou a superación do número de licencias concedidas segundo o terceiro indicador determinan a necesidade de formación inmediata de ditos plans, procedéndose polo Concello á adopción do acordo correspondente. O sexto indicador será apreciado pola Administración competente para a súa formulación. Art.62. PE-1. Plan Especial de Protección e Rehabilitación do Barrio da Virxe do Camiño.1. No ámbito delimitado por este Plan Xeral, contido en planos de ordenación, desenvolverase a ordenación pormenorizada do conxunto histórico do Barrio de Virxe do Camiño que comprende a delimitación incluída na declaración de Ben de Interese Cultural de 29 de maio de 1970.2. A ordenación detallada será desenvolvido polo Plan Especial nos terreos establecidos nos arts.45 e 46 da Lei 8/95 do Patrimonio Cultural de Galicia (LPCG) en coherencia co artigo 69 da LOUG.3. Os obxectivos xerais do Plan Especial serán: a) A salvagarda do patrimonio histórico-artístico, arquitectónico e ambiental en todo o ámbito e a súa posta en valor mediante a súa protección material, a definición de usos e normas adecuadas ás súas característica. b) A recuperación do uso residencial mediante a mellora das condicións de habitabilidade das vivendas e a súa inclusión nunha área de rehabilitación integral. c) A definición das características xerais arquitectónicas das novas intervencións e das actuacións de recualificación nos edificios existentes para garanti-la súa integración e relación co contorno. d) A recuperación e mantemento das actividades económicas complementarias e das actividades produtivas que acompañen a escala miúda ao tecido residencial. e) A integración funcional da zona no conxunto da Vila. f) A mellora da urbanización superficial e infraestrutural en todo o ámbito.4. Ata a aprobación definitiva do Plan Especial de Protección e Rehabilitación, o outorgamento de licencias no ámbito precisará resolución favorable da Administración competente para a protección do Ben de Interese Cultural da Consellería de Cultura e Deporte que se emitirá de conformidade con estas Normas. Entre tanto, de acordo co previsto no artigo 47.1. LPCG non se admitirán modificacións nas aliñacións e rasantes existentes, incrementos ou alteracións de volume, parcelacións nin agrupacións e, en xeral, cambios que afecten á harmonía do conxunto.5. As Normas Xerais de Edificación do presente Plan Xeral poderán ser adaptadas, complementadas e desenvolvidas polo Plan Especial de acordo cos seus obxectivos. Art.63. PE-2. Plan Especial de Protección do núcleo de Louro.1. No ámbito delimitado por este Plan Xeral, contido en planos de ordenación, desenvolverase un Plan Especial para a protección e rehabilitación do tecido tradicional do antigo núcleo de Louro, e a reforma interior no ámbito de solo urbano non consolidado definido en planos de ordenación como PERI-2.2. O Plan Especial desenvolverase a teor do establecido no artigo 69 da LOUG. O seu contido céntrase na protección do patrimonio urbano, arquitectónico e cultural, a integración ambiental das edificacións, a mellora infraestrutural e a rehabilitación física, económica e social do núcleo en xeral, e o remate da trama urbana no ámbito de solo urbano non consolidado PERI-2.3. Os obxectivos xerais do Plan Especial serán: a) A ordenación detallada do ámbito, co mantemento da estrutura urbana existente, propoñendo o seu acabado mediante a ocupación das parcelas vacantes cunha edificabilidade máxima resultante dunha ocupación do 20% da parcela neta e unha altura máxima de baixo e unha planta. b) A conservación, valoración e recuperación do patrimonio urbano, arquitectónico, etnográfico e cultura coa correspondente catalogación individualizada dos elementos a preservar. c) A rehabilitación dos edificios e das vivendas, mellorando o seu atractivo como núcleo para habitar, podendo delimitar unha área de rehabilitación integral. d) A mellora das condicións ambientais e dos servizos á poboación. e) A mellora da urbanización de superficie e das infraestruturas urbanísticas. f) A mellora da urbanización de superficie e das infraestruturas urbanísticas. g) No ámbito de solo urbano non consolidado o obxectivo principal é a ordenación e acabado da estrutura urbana en San Roque, Louro, e a obtención dunha zona destinada a espazos libres.4. En tanto non se aprobe o Plan Especial poderán autorizarse en edificios existentes actuacións de ampliación, ata acadar a edificabilidade máxima permitida, de rehabilitación, de consolidación e de conservación, de acordo coa tipificación establecida nos artigos 88 e seguintes das presentes Normas.5. No ámbito do PERI-2 fíxanse as determinacións establecidas no artigo 68.2. 1. No ámbito delimitado en planos de ordenación do Plan Xeral, coas clasificacións de solo urbano e solo rústico, formarase un Plan Especial co obxecto de ordenar a fronte costeira do núcleo de Serres.2. O Plan Especial ten como obxectivo principal a ordenación detallada da zona, garantindo o acceso ao bordo litoral, ordenando as área cualificadas como integrantes do sistema de espazos libres públicos e dictando normas para a integración das edificacións e o mantemento dos espazos de relevancia ambiental. Segundo o establecido na vixente “Ley 22/88 de Costas”, realizarase un estudo do bordo costeiro específico.3. En solo urbano estarase ás intensidades e condicións de uso establecidas na ordenanza de aplicación, en solo rústico será de aplicación a ordenanza 21 de protección de costas. En calquera caso estarase ás maiores limitacións da lexislación de Costas en canto lle sexa de aplicación.4. O Plan Especial pormenorizará a catalogación de elementos suxeitos a protección, tanto de carácter arquitectónico coma etnográfico ou simplemente ambiental.5. Prestarase especial atención á resolución de problemas infraestrurais e de afección á costa.6. Antes da aprobación definitiva do Plan Especial deberá solicitarse o informe preceptivo e vinculante da Consellería competente en materia de urbanismo e ordenación do territorio nos termos sinalados polo artigo 86.1. d da LOUG. Igualmente solicitarase informe preceptivo e vinculante á “Dirección General de Sostenibilidad de la Costa y el Mar” do Ministerio de Medio Ambiente, Medio Rural e Mariño e ao órgano competente da Comunidade Autónoma conforme ao establecido no artigo 112. a. e 114 da Lei de Costas. Art.65. PE-4. Plan Especial de Acondicionamento do Bordo Litoral da Ribeira de Creo en Esteiro.1. No ámbito delimitado en planos de ordenación do Plan Xeral, coas clasificacións de solo urbano e solo rústico, formarase un plan especial co obxecto de ordenar a fronte costeira do núcleo de Esteiro no ámbito da Ribeira de Creo.2. O Plan Especial ten como obxectivo principal a ordenación detallada da zona, garantindo o acceso ao bordo litoral, ou onde as áreas cualificadas como integrantes do sistema de espazos libres públicos, resolvendo os problemas de accesibilidade e de servizos ás áreas de praia, e dictando normas para a integración das edificacións e o mantemento dos espazos de relevancia ambiental. Segundo o establecido na vixente “Ley 22/88 de Costas”, realizarase un estudo do bordo costeiro específico.3. En solo urbano estarase ás intensidades e condicións de uso establecidas nas ordenanzas de aplicación, en solo rústico será de aplicación a ordenanza 21 de protección de costas. En calquera caso estarse ás maiores limitacións que poida establecer a vixente lexislación de costas en canto lle sexa de aplicación. Neste sentido estudarase o establecemento dun paseo de bordo costeiro que garanta a servidume de tránsito.4. Prestarase especial atención á resolución dos problemas infraestruturais e de afección á costa.5. Antes da aprobación definitiva do Plan Especial deberá solicitarse o informe preceptivo e vinculante da Consellería competente en materia de urbanismo e ordenación do territorio nos termos sinalados polo artigo 86.1. d da LOUG. Igualmente solicitarase informe preceptivo e vinculante á “Dirección General de Sostenibilidad de la Costa y el Mar” do Ministerio de Medio Ambiente, Medio Rural e Mariño e ao órgano competente da Comunidade Autónoma conforme ao establecido no artigo 112. a. e 114 da Lei de Costas.1. No ámbito delimitado en planos de ordenación do Plan Xeral, coas clasificacións de solo urbano e solo rústico, formarase un plan especial co obxecto de ordenar a fronte costeira do núcleo de Esteiro no ámbito da Ribeira de Maio.2. O Plan Especial ten como obxectivo principal a ordenación detallada da zona, garantindo o acceso ao bordo litoral, ou onde as áreas cualificadas como integrantes do sistema de espazos libres públicos, resolvendo os problemas de accesibilidade e de servizos ás áreas de praia, e dictando normas para a integración das edificacións e o mantemento dos espazos de relevancia ambiental. Segundo o establecido na vixente “Ley 22/88 de Costas”, realizarase un estudo do bordo costeiro específico.3. En solo urbano estarase ás intensidades e condicións de uso establecidas nas ordenanzas de aplicación, en solo rústico será de aplicación a ordenanza 21 de protección de costas. En calquera caso estarse ás maiores limitacións que poida establecer a vixente lexislación de costas en canto lle sexa de aplicación.4. Prestarase especial atención á resolución dos problemas infraestruturais e de afección á costa. En particular estudarase a solución posible para os edificios de uso residencial que ocupan o dominio público, situación incompatible coa vixente lexislación de costas, estando ao establecido na Disposición Transitoria Cuarta da Lei 22/88 de Costas.5. Antes da aprobación definitiva do Plan Especial deberá solicitarse o informe preceptivo e vinculante da Consellería competente en materia de urbanismo e ordenación do territorio nos termos sinalados polo artigo 86.1. d da LOUG. Igualmente solicitarase informe preceptivo e vinculante á “Dirección General de Sostenibilidad de la Costa y el Mar” do Ministerio de Medio Ambiente, Medio Rural e Mariño e ao órgano competente da Comunidade Autónoma conforme ao establecido no artigo 112. a. e 114 da Lei de Costas. Art.67. PE-6. Plan Especial de Acondicionamento da Praia de San Francisco e Fogareiro.1. No ámbito delimitado en planos de ordenación do Plan Xeral, coas clasificacións de solo urbano e solo rústico, formarase un plan especial co obxecto de ordenar as praias e trasprais de San Francisco e Fogareiro.2. O Plan Especial ten como obxectivo principal a ordenación dos usos na praia e traspraia delimitados, establecendo determinacións para o acondicionamento das áreas libres cualificadas, do equipamento turístico e áreas de acampada e de protección dos espazos en estado natural, e todo isto tendo en conta as limitacións establecidas na vixente lexislación de costas. Igualmente deseñará a sección viaria da estrada AC-550, ao seu paso polo ámbito, axeitándoa á súa funcionalidade, racionalizando e disciplinando as áreas de aparcamento e mellorando as súas condicións ambientais. Segundo o establecido na vixente “Ley 22/88 de Costas”, realizarase un estudo do bordo costeiro específico.3. En solo urbano estarase ás intensidades e condicións de uso establecidas nas ordenanzas de aplicación, en solo rústico será de aplicación a ordenanza 21 de protección de costas.4. Prestarase especial atención á resolución dos problemas infraestruturais e de afeccións á costa.5. Antes da aprobación definitiva do Plan Especial deberá solicitarse o informe preceptivo e vinculante da Consellería competente en materia de urbanismo e ordenación do territorio nos termos sinalados polo artigo 86.1. d da LOUG. Igualmente solicitarase informe preceptivo e vinculante á “Dirección General de Sostenibilidad de la Costa y el Mar” do Ministerio de Medio Ambiente, Medio Rural e Mariño e ao órgano competente da Comunidade Autónoma conforme ao establecido no artigo 112. a. e 114 da Lei de Costas. Art.68. PERI-1. Plan Especial de Reforma Interior de Fontecomido-Louro.1. No ámbito delimitado no plano de ordenación redactarase un Plan Especial de Reforma Interior coas determinacións e obxectivos que se sinala a continuación.2. O obxectivo principal do Plan Especial é a normalización das condicións da urbanización de dotacións no ámbito mediante a súa incorporación aos estándares establecidos polo presente Plan. Fíxanse as seguintes determinacións de usos e intensidades:. Edificabilidade máxima: 0,60 m2/m2. Densidade residencial máxima: 45 viv/Ha. Uso característico: Residencial colectivo. No índice de edificabilidade inclúese a correspondente ás edificacións existentes que a ordenación manteña. Dotacións públicas: Zona verde (ZL-27): 2.300 m2. Equipamento (RE-10): 760 m2. Prazas de aparcamento de Titularidade pública: Mínimo 38 prazas.3. A ordenación realizarase en vivenda colectiva en baixo e dúas plantas de altura máxima e unha tipoloxía de bloque illado.4. Para os efectos da súa xestión o Plan Especial establecerá a súa posible división en polígonos de solo urbano non consolidado. O 40% da edificabilidade residencial destinarase a vivenda suxeita a algún réxime de protección oficial.1. No ámbito definido en planos de ordenación redactarase un Plan Especial de Reforma Interior coas determinacións e obxectivos que se sinalan a continuación 2. O obxectivo principal do Plan Especial é o remate da trama urbana nesta zona vacante do Campo de San Roque, e a creación dunha ampla zona verde. Fíxanse as seguintes determinacións de uso e intensidades:. Edificabilidade máxima: 0,50 m2/ m2. Densidade residencial máxima: 25 viv/Ha. Uso característico: Residencial unifamiliar. Dotacións públicas: Zona verde de sistema xeral (ZL-29): 2.300 m2 3. A ordenación realizarase en vivenda unifamiliar en baixo e unha planta de altura máxima e unha tipoloxía illada ou adosada.4. Para os efectos de xestión o ámbito constitúe un polígono de execución en solo urbano non consolidado que pertence ao Distrito de Louro. Art 68.3. PERI-3. Plan Especial de Reforma Interior de Serres.1. No ámbito definido en planos de ordenación redactarase un Plan Especial de Reforma Interior coas determinacións e obxectivos que se sinalan a continuación 2. Os obxectivos principais do Plan Especial son: o remate da trama urbana nesta peza urbana de Serres; o estudo e catalogación dos elementos naturais ou construídos de interese que presente o ámbito; a análise paisaxística de inserción dos novos volumes edificados sen alterar significativamente as condicións naturais do ámbito, liberando un amplo espazo libre. Fíxanse as seguintes determinacións de uso e intensidades:. Edificabilidade máxima: 0,50 m2/m2. Densidade residencial máxima: 35 viv/Ha. Uso característico: Residencial. Dotacións públicas: Zona verde mínima (ZL-55): 3.700 m2 Reserva de equipamento mínimo (RE-12): 300 m2 3. A ordenación realizarase en vivenda colectiva en baixo e dúas plantas de altura máxima e vivenda unifamiliar. A ordenación final estudará a mellor tipoloxía edificatoria para resolver a volumetría máis adecuada.4. Para os efectos de xestión o ámbito constitúe un polígono de execución en solo urbano non consolidado que pertence ao Distrito de Muros-Serres. O 30% de edificabilidade residencial destinarase a vivenda suxeita a algún réxime de protección. Art 68.4. PERI-POL.1. Agra da Filgueira-Louro 1. Redactarase un Plan Especial de Reforma Interior co obxecto de establecer a súa ordenación pormenorizada. A actuación ten por obxecto a ordenación do contorno do espazo dotacional de Filgueira, mellorando as súas condicións de acceso.2. Parámetros: - Superficie total: 8.465 m2 - Edificabilidade máxima: 0,50 m2/m2 - Usos previstos: Vivenda unifamiliar e usos complementarios - Aproveitamento tipo: 0,50 m2/m2 - Uso característico: Residencial unifamiliar - Dotacións públicas: Zona verde: (ZL-24) 1.854 m2 Equipamento: (RE-3) 351 m2 Viario e aparcamento: O resultante da ordenación pormenorizada Prazas de aparcamento de titularidade pública: Mínimo 46 prazas - Altura máxima: Baixo e unha planta En relación á regulación de usos principais e compatibles e nos demais aspectos non contemplados, estarase ao disposto na ordenanza 5 de vivenda unifamiliar-intensiva.3. Para os efectos de xestión o ámbito constitúe un polígono de execución en solo urbano non consolidado que pertence ao Distrito de Louro.1. Redactarase un Plan Especial de Reforma Interior co obxecto de establecer a súa ordenación pormenorizada. A actuación ten por obxecto a ordenación do contorno de acceso ao Convento de San Francisco, mellorando o sistema viario circundante.2. Parámetros: - Superficie total: 10.288 m2 - Edificabilidade máxima: 0,60 m2/m2 - Usos previstos: Vivenda colectiva e usos complementarios - Aproveitamento tipo: 0,5520 m2/m2 - Uso característico: Residencial colectivo - Dotacións públicas: Zona verde: (ZL-26) 1.335 m2 Equipamento: (RE-4) 1.246 m2 Viario e aparcamento: O resultante da ordenación pormenorizada Prazas de aparcamento de titularidade pública: Mínimo 26 prazas - Altura máxima: Baixo e dúas plantas En relación á regulación de usos principais e compatibles e nos demais aspectos non contemplados, estarase ao disposto na ordenanza 2 de edificación en liña.3. Para os efectos de xestión o ámbito constitúe un polígono de execución en solo urbano non consolidado que pertence ao Distrito de Louro. Destinarase a vivenda suxeita a algún réxime de protección oficial o 40% da edificabilidade residencial. Art.69. Regulación dos usos edificables 1. No solo urbano e no solo de núcleo rural, a través da correspondente cualificación e ordenanza, regúlase a localización e características dos usos pormenorizados permitidos.2. Os Plans de Sectorización ou Especiais que desenvolvan o presente Plan Xeral, detallarán o alcance de cada un dos usos globais permitidos en cada sector ou ámbito.3. No solo rústico, a través da correspondente cualificación e ordenanza, regularanse os usos permitidos e compatibles con esta clase de solo en cada unha das súas variantes, así como os usos autorizables segundo o establecido no art.34.1) LOUG. Art.70. Disposicións de aplicación xeral.1. Cando nun terreo ou edificación coincidan varios dos usos que se sinalan na clasificación de usos, por ser compatibles entre si, cada un deles deberá cumprir as condicións que lle correspondesen por aplicación destas Normas.2. As Normas que se fixan nos apartados seguintes, son de aplicación tanto ás obras de nova planta como ás de ampliación e reforma.3. A obrigatoriedade do cumprimento destas Normas enténdese sen prexuízo de cantas outras dimanen de Organismos das Administracións competentes e lles fosen de aplicación.4. Os usos divídense en permitidos, autorizables e prohibidos. Serán permitidos os establecidos en base á súa adecuación a cada sector de solo, aos fins da ordenación e á compatibilidade dos usos entre si. Consideraranse autorizables os usos suxeitos a autorización da Administración Autonómica, previamente á licencia municipal e nos que deben valorarse en cada caso as circunstancias que xustifiquen a súa autorización, coas cautelas precisas. Consideraranse prohibidos todos os usos non comprendidos na cualificación de permitidos ou autorizables.5. Pola relación entre eles, os usos poden ser compatibles ou incompatibles. Cando o Plan o sinale especificamente ou os Plans de Sectorización ou Especiais así o determinen, a incompatibilidade implicará a prohibición de determinados usos en zonas determinadas.6. Considerarase uso predominante o permitido en relación cos ámbitos de solo urbanizable non delimitado. Neles, os Plans de Sectorización precisarán e xustificarán a proporción e compatibilidade de usos complementarios e regularán o predominante.7. Consideraranse usos provisionais os que –non estando prohibidos por estas Normas- se establezan de maneira temporal, non precisen obras ou instalacións permanentes e non dificulten a execución do Plan. As obras executadas para usos provisionais deberán ser as mínimas imprescindibles para permitir unhas instalacións facilmente desmontables. Non se admiten como usos provisionais os residenciais ou industriais. Consideraranse a estes efectos obras permanentes as que se executan habitualmente para edificios de duración indefinida tales como: estruturas, forxados armados ou cimentacións que requiren movementos de terras. Os usos provisionais poderán autorizarse de acordo ao art.102 LOUG en precario. Os usos e obras deberán demolerse sen dereito a indemnización cando o Municipio acorde a revocación da autorización. Non poderán iniciarse as obras ou os usos antes de que a autorización aceptada polo propietario estea inscrita baixo as indicadas condicións no Rexistro da Propiedade. Art.71. Tipos de uso 1. Os espazos edificables poderán ser destinados aos seguintes usos globais: a) Residencial: O que serve para proporcionar aloxamento permanente ás persoas. b) Terciario: o que ten por finalidade a produción ou prestación de servizos ao público, ás empresas ou organismos, tales como os servizos de aloxamento temporal, comercio ou venda polo miúdo, servizos persoais, información e comunicación, administración, xestión pública ou privada, actividades e servizos financeiros e profesionais. c) Industrial: comprende as actividades transformadoras, de elaboración, reparación, almacenaxe, transporte e distribución de produtos e de venda por xunto. d) Dotacional: é o que serve para prover aos cidadáns do equipamento que facilite e posibilite a súa educación, enriquecemento cultural, a súa saúde e benestar e para proporcionar os servizos propios da vida urbana tanto de carácter administrativo como de abastecemento ou infraestruturais.2. Os espazos, edificables ou non, afectos á ordenación dos sistemas xerais e locais de transporte e comunicación, espazos libres e usos singulares especiais vinculados á estrutura xeral e orgánica do territorio regularanse pola normativa específica de sistemas.3. A efectos da súa pormenorización no espazo e para o establecemento das súas condicións particulares distinguiranse para cada uso global as seguintes clases:. Uso vivenda. Cando a residencia se destina ao aloxamento de unidades familiares ou asimilables. Uso residencial comunitario. Cando a residencia estea destinada ao aloxamento estable de persoas que, non constituíndo familia, manteñen vínculos e servizos compartidos. Hoteleiro. Comprende o uso terciario de servizo ao público de aloxamento temporal. Comercial. Comprende o servizo terciario destinado a subministrar mercancías ao público mediante venda polo miúdo, venda de comidas e bebidas para consumo no local ou prestación de servizos persoais. Oficinas. Comprende as actividades terciarias que se dirixen como función principal á prestación de servizos administrativos, de xestión, información e comunicación, financeiros ou profesionais. Salas de reunión e espectáculos. Comprende as actividades ligadas á vida de relación acompañadas de espectáculos. Industria en xeral. Comprende a actividade de elaboración, transformación, reparación, almacenaxe, transporte e distribución, se desenvolva en establecementos ou locais especialmente preparados para tal fin, ocupando todo ou parte do edificio. Garaxe-aparcamento e servizo do automóbil. É o correspondente á garda e estacionamento habitual de vehículos, así como ao seu mantemento e entretemento. Agropecuario. Consideraranse comprendidas no uso agropecuario as actividades relacionadas directamente coa explotación dos recursos vexetais do solo e da cría e reprodución de especies animais. Docente. Comprende o uso dotacional correspondente ás actividades formativas e de ensino e ás de investigación relacionadas con elas. Sanitario. Corresponde ás actividades de prestación de asistencia médica e servizos sanitarios e hospitalarios. Asistencial. Corresponde a aquelas actividades de tipo social de servizo a grupos que demandan unha atención diferenciada (centros de anciáns, de minusválidos, asilos, garderías, etc.). Sociocultural. Comprende as actividades culturais asociativas e de relación social que impliquen locais permanentes (casas de cultura, museos, bibliotecas, centros sociais, etc.). Relixioso. Comprende as actividades relacionadas co culto. Deportivo. Refírese ás actividades relacionadas coa práctica da cultura física e do deporte. Recreativo. Comprende as actividades relacionadas co ocio, recreo e a cultura tales como teatro, cine, circo, espectáculos, discotecas, música, etc., que requiren de espazos especializados para o seu desenvolvemento. Servizos urbanos. Comprende aquelas dotacións destinadas á provisión de servizos públicos de carácter específico, desenvolvidas por organismos públicos ou por entidades privadas de carácter subsidiario, tales como mercados de abasto, centros de comercio básico, matadoiros, cemiterios, instalacións de comunicación, de subministro de servizos urbanísticos, etc. Administración pública. Comprende as dotacións terciarias destinadas ao exercicio da administración pública, ao desenvolvemento das funcións públicas institucionais e á prestación de servizos públicos. Art.72. Regulación do uso vivenda 1. Clasificación. a) Vivenda unifamiliar: é a situada en parcela independente, en edificio illado ou adosado a outro horizontalmente pero con acceso exclusivo e independente desde a vía pública. b) Vivenda colectiva ou plurifamiliar: é a situada en edificio constituído por varias vivendas con acceso e/ou elementos comúns.2. Condicións xerais. Non se permitirán vivendas en sotos ou semisotos. Permitiranse vivendas en planta baixa con carácter xeral, en igual fondo edificable que o establecido en cada ordenanza para as plantas piso e coas condicións especificadas nas Normas Xerais da Edificación e de habitabilidade en vigor. Toda vivenda deberá ser exterior, entendendo por tal a que teña polo menos o salón e outra peza habitable con ocos a rúa, praza ou espazo libre público á que dea fronte a parcela edificable, ou no seu defecto ao espazo exterior privado de calidade, que é aquel acondicionado con criterios similares ao espazo público e en coherencia cos edificios lindantes, accesible por motivos de seguridade desde os espazos comúns da edificación, que ou ben se abran a outros espazos públicos ou presenten a dimensión e condicións que se establezan para patios nas normas de habitabilidade en vigor. As vivendas suxeitas a algún tipo de protección oficial estarán, no que atinxe a condicións de programa e proxecto, ás súas disposicións normativas de aplicación, que serán en todo caso de aplicación para canto non quedara previsto nestas Normas. Cumpriranse en todo caso as determinacións establecidas pola Lei 18/2008, de 29 de decembro, da Vivenda de Galicia. En canto a programa e demais determinacións estarase ao cumprimento ao Decreto 29/2010, polo que se aproban as normas de habitabilidade de vivendas en Galicia, ou aquel que o substitúa.3. Habitabilidade. No que respecta ás condicións de habitabilidade estarase ademais ao disposto no Decreto 29/2010, do 4 de marzo, polo que se aproban as normas de habitabilidade de vivendas de Galicia.4. Dotación de aparcamento. Dispoñerase de dúas prazas de aparcamento por cada douscentos (200) metros cadrados construídos de uso residencial, salvo indicación expresa nas ordenanzas particulares desta Normativa, e, en todo caso, dúas prazas por cada unidade de vivenda. De situarse en sotos da edificación, dispoñerase de comunicación vertical interior cos accesos ás vivendas. Cando se acredite a imposibilidade da localización na propia parcela poderá xustificarse a súa resolución en parcela distinta situada nas inmediacións da vivenda. Art.73. Regulación do uso residencial comunitario 1. As condicións de aplicación aos edificios ou locais destinados a residencia comunitaria son as mesmas que para o uso vivenda cando a súa superficie total construída non rebase os cincocentos (500) metros cadrados. Para superficies maiores seralles de aplicación complementariamente as condicións correspondentes aos edificios ou locais de uso hoteleiro en canto a ascensores, aseos, espazos e servizos comúns.2. Cando menos preveranse servizos comúns de cociña, comedor, sala de estar, lavandería e tendedeira, de superficies non inferiores ás esixibles ás instalacións hoteleiras de capacidade semellante.3. Para os efectos de pormenorización do uso residencial nas condicións reguladas para o solo urbanizable a desenvolver polos Plans de Sectorización establécese un coeficiente de transformación de catro (4) prazas equivalente a unha (1) unidade de vivenda cunha superficie mínima construída por praza de vinte (30) metros cadrados.4. Cando a organización do uso residencial comunitario leve consigo a individualización das pezas habitables cunha composición de programa identificable coa definición de apartamento ou vivenda recollido no artigo anterior, o complexo residencial terá a consideración do uso vivenda a todos os efectos. Art.74. Regulación do uso hoteleiro 1. Clasificación. Establécense as seguintes categorías: Categoría 1ª: cunha superficie maior de 600 m2 ou cunha capacidade maior de 20 prazas. Categoría 2ª: cunha superficie non maior de 600 m2 ou con capacidade non superior a 20 prazas.2. Dimensións. a) Ningún dormitorio terá dimensións menores que as establecidas para os das vivendas familiares e disporán todos eles dun armario roupeiro de lonxitude superior a cento cincuenta (150) centímetros. b) Se polas características do establecemento as habitacións dispuxesen de cociña, cumpriran as condicións do programa da vivenda sinaladas para as vivendas no seu apartado segundo. c) Os accesos interiores cumprirán os requisitos que se sinalan para as vivendas familiares. d) Poderán exceptuarse xustificadamente en edificios catalogados atendendo á protección dos valores culturais.3. Ascensores. Cando o desnivel a salvar dentro do establecemento sexa superior a oito (8) metros disporá un aparato elevador cando menos para cada trinta (30) habitacións ou fracción superior a quince (15) ou por cada cincocentos (500) metros cadrados ou fracción superior a douscentos cincuenta (250) por encima de dita altura. Nos edificios catalogados, poderá esixirse esta condición previa xustificación suficiente.4. Aseos. Todos os locais de utilización polo público en xeral disporán dun retrete e un lavabo independente para cada sexo, por cada cen (100) metros cadrados de superficie útil. Por cada douscentos (200) metros cadrados adicionais ou fracción superior a cen (100) metros cadrados, aumentarase un retrete para cada sexo e por cada cincocentos (500) metros cadrados adicionais ou fracción superior a douscentos cincuenta (250) metros cadrados, un lavabo.5. Aparcamentos. Dispoñerase unha praza de aparcamento por cada cen (100) metros cadrados construídos de uso hoteleiro ou por cada tres (3) habitacións se resultase número maior. Nos establecementos de categoría 2ª, cando se acredite a imposibilidade da localización na propia parcela poderá xustificarse a súa resolución en instalación ou parcela próxima.6. Condicións xerais. Os establecementos hoteleiros tipificaranse segundo as categorías establecidas polas disposicións vixentes. As condicións de programa serán como mínimo as establecidas polo Decreto 267/1999 da Consellería de Cultura, Comunicación Social e Turismo. Art.75. Regulación do uso comercial 1. Clasificación. A efectos de aplicación destas Normas, establécense as seguintes categorías: Categoría 1ª: edificios con máis do 60 por 100 da superficie total destinada a usos comerciais. Categoría 2ª: locais comerciais en planta baixa, semisoto e primeiro soto. Categoría 3ª: locais comerciais en pasaxes ou galerías.2. Condicións dos locais Todos os locais de uso comercial deberán observar as seguintes condicións: a) A zona destinada ao público no local terá unha superficie mínima de seis metros cadrados e non poderá servir de paso nin ter comunicación directa con ningunha vivenda. b) En caso de que no edificio exista uso de vivendas, deberán dispoñer estas de accesos, escaleiras e ascensores independentes. c) Os locais comerciais e os seus almacéns non poderán comunicarse coas vivendas, caixa de escaleira nin portal senón a través dunha habitación ou paso intermedio, con porta de saída inalterable ao lume. Os locais situados en nivel inferior á planta baixa, non poderán ser independentes do local inmediato superior, estando unidos a este por escaleira con ancho mínimo dun metro. d) A altura libre mínima dos locais comerciais será de tres metros, salvo aqueles que foran construídos con anterioridade á entrada en vigor do Plan Xeral que se revisa, que –en todo caso- deberán adaptarse ás condicións esixidas pola regulamentación sobre Seguridade e Saúde no traballo, o Regulamento Xeral de Policía de Espectáculos Públicos e Actividades Recreativas e demais normativa de aplicación. Os establecementos comerciais que dispoñan dunha superficie de máis de 1.000 m2 deberán contar cunha altura libre mínima de 3,50 m. Os establecementos comerciais a partir de 3.000 m2 deberán contar cunha altura libre de 4 m. O semisoto comercial deberá ter unha altura libre mínima de 3,00 m. Os sotos só poderán destinarse a almacenaxe, cuartos de instalacións e aparcamento cunha altura mínima de 2,70 m. En todo caso respectarase a altura máxima da ordenanza correspondente e das condicións xerais de volume, hixiénicas e ambientais. Cando as Ordenanzas Reguladoras particulares contemplen a posibilidade de incorporar ao local en planta baixa locais en planta primeira, estarase á limitación específica de usos prevista na correspondente ordenanza; e nos restantes aspectos á regulación destas Normas Xerais referidas á categoría 1ª. A altura libre do local situado en planta piso non será inferior a 2,80 m, salvo para os despachos profesionais, consultas médicas e establecementos de perruquería e estética que non excedan de 120 m2 de superficie, que estarán á altura mínima esixida para vivenda. e) Nos locais comerciais as escaleiras de servizo para o público terán un ancho mínimo dun metro, a excepción dos de 1ª categoría, nos que o ancho non poderá ser inferior a 1,30 metros. Estarase á cumprimentación da normativa de accesibilidade e supresión de barreiras arquitectónicas e ao Regulamento Xeral de Policía de Espectáculos Públicos e Actividades Recreativas. f) Os locais comerciais dispoñerán dos seguintes servizos sanitarios: ata 100 metros cadrados, un retrete e un lavabo; por cada 200 metros cadrados máis ou fracción, aumentarase un retrete e un lavabo. A partir dos 100 metros cadrados instalaranse con absoluta independencia para cada sexo. En calquera caso estes servizos non poderán comunicar directamente co resto do local e, por conseguinte, deberán instalarse cun vestíbulo ou zona de illamento, salvo naqueles locais comerciais que non excedan de 20 m2 e non se destinen a actividades sometidas ao Regulamento Xeral de Policía de Espectáculos Públicos e Actividades Recreativas. En caso de carencia deste vestíbulo deberá instalarse algún elemento que impida a visión directa do aseo desde a zona de uso público. g) Nos locais comerciais que forman un conxunto, mercados de abastos, galerías de alimentación, pasaxes ou centros comerciais, poderán agruparse os servizos sanitarios correspondentes a cada local. O número de servizos virá determinado pola aplicación da condición anterior sobre a suma da superficie de locais incluíndo os espazos comúns de uso público. h) A luz e ventilación dos locais comerciais poderá ser natural ou artificial estándose ao disposto na regulamentación sobre Seguridade e Saúde no traballo. Se soamente ten luz e ventilación natural, os ocos de luz e ventilación deberán ter unha superficie total non inferior a un octavo da que teña a planta do local. Exceptúanse os locais exclusivamente destinados a almacéns, trasteiros e corredores. Con carácter xeral non se permiten instalacións de chemineas de ventilación na fachada, debendo preverse nas novas construcións chemineas de ventilación para servir aos baixos comerciais. Esixirase a presentación dos proxectos detallados das instalacións de iluminación e acondicionamento de aire, que deberán ser aprobados polo Concello, quedando estas instalacións sometidas a revisión antes da apertura do local e en calquera momento. No suposto que non fosen satisfactorias ou non funcionaran correctamente, o Concello poderá cerrar total ou parcialmente o local en tanto non se adopten as medidas correctoras oportunas. i) As peixerías, carnicerías, tinturerías, establecementos de lavado en seco, panaderías, boleiras, fritidurías, asadores e aqueles establecementos de consumo de produtos nos que estes se sirvan semicociñados para terminar a súa cocción na mesa, non poderán ventilar cara a rúa nin patios, debendo facelo mediante instalacións de captación convenientemente distribuídas no local que conduzan a chemineas que rebasen en dous metros as edificacións colindantes. Os locais que posúan fornos, estufas, cociñas ou similares para a elaboración, quentamento, precociñado ou cociñado, deberán dispor de eliminación independente para a extracción de fumes, vapores e cheiros, deben superar esta os edificios colindantes. Para o caso en que existan ventás no teito do mesmo edificio e estas se correspondan con habitacións, salón, cociña, corredores ou aseos de vivenda, as saídas de fumes non poderán distar menos de 1,5 metros a elas medidos horizontalmente e rebasará o punto máximo da ventá nun metro dentro dun radio de 2,5 metros. l) Disporán das saídas de urxencia, accesos especiais para extinción, aparatos, instalacións e útiles que, en cada caso, e de acordo coa natureza e características da actividade, estime necesarios o Concello. m) As estruturas da edificación serán resistentes ao lume e os materiais deberán ser incombustibles e de características tales que non permitan chegar ao exterior ruídos ou vibracións por riba dos niveis que se determinen. n) Esixiranse as instalacións necesarias para garantir, á veciñanza e aos viandantes, a supresión de molestias, olores, fumes, vibracións, etc. o) Dada a súa peculiar natureza, os locais comerciais do ramo da alimentación poderán ser obxecto de regulamentación municipal específica. p) Os establecementos destinados a espectáculos ou audicións musicais (discotecas, café-bares especiais e similares) deberán estar insonorizados de maneira que non excedan os límites establecidos no art.91 do presente Plan. q) As almacenaxes dos espazos comerciais situados en edificios nos que existan usos de vivenda, excepto no que a localización e superficie se refire, estarán sometidas aos límites establecidos no art.79 apartados a), b), c), d) e e) desta Normativa.3. Aparcamentos. En categoría 1ª. Disporase 1 praza por cada 25 m2 construídos de uso comercial para locais maiores de 500 m2.1. Condicións xerais. Os locais de oficinas terán os seguintes servizos: a) Ata 100 metros cadrados, un retrete e un lavabo. Por cada 200 metros cadrados máis ou fracción aumentarse un retrete e un lavabo. b) A partir dos 100 metros cadrados instalaranse con enteira independencia para cada sexo. c) Estes servizos non poderán comunicar directamente co resto dos locais, dispoñendo dun vestíbulo de illamento. As oficinas que se establezan en semisotos non poderán ser independentes do local inmediato superior, estando unido a este por escaleiras cun ancho mínimo dun metro cando teñan utilización polo público. A altura libre deste local en semisoto será de polo menos 2,70 metros. Os locais situados no soto non poderán destinarse a outros usos distintos dos de almacenaxe e cuartos de instalacións. Nos restantes pisos a altura mínima dos locais de oficinas será a que se fixa nas Normas para as plantas de vivenda. A luz e ventilación dos locais e oficinas poderá ser natural ou artificial. Se soamente ten luz e ventilación natural os ocos de luz e ventilación deberán ter unha superficie total non inferior a un octavo da que teña a planta do local. Esixirase a presentación dos proxectos detallados das instalacións de iluminación e acondicionamento de aire, que deberán ser aprobados polo Concello, quedando estas instalacións sometidas a revisión antes da apertura do local e en calquera momento. No suposto de que non fosen satisfactorias ou non funcionaran correctamente, o Concello poderá cerrar total ou parcialmente o local en tanto non se adopten as medidas correctoras oportunas. Esixiranse as instalacións necesarias para garantir á veciñanza e aos viandantes a supresión de molestias, olores, fumes, ruídos, vibracións, etc.2. Aparcamentos. Por cada 100 m2 adicados a este uso en edificación non exclusiva, disporase dunha praza de aparcamento. En edificio de uso exclusivo terciario, por cada 50 m2 destinados a uso de oficinas disporase dunha praza de aparcamento. Art.77. Regulación do uso salas de reunión e espectáculos As condicións de aplicación serán as do uso comercial e as establecidas no Decreto 2816/1982, Regulamento Xeral de Policía de Espectáculos Públicos e Actividades Recreativas. Igualmente estarase ao establecido no Decreto 292/2004 de 18 de novembro sobre o Catálogo de Espectáculos Públicos e Actividades Recreativas.1. Enténdese nestas Normas por uso industria o correspondente aos edificios ou locais dedicados ao conxunto de operacións que se executen para a obtención e transformación de primeiras materias, a súa posterior transformación, o seu envasado, almacenaxe, distribución e reparación. Inclúense na definición deste uso as actividades de artesanía.2. Os establecementos industriais, de acordo co seu impacto urbanístico, clasifícanse nas seguintes categorías: Categoría 1ª: Actividades industriais e artesanais compatibles coa vivenda. É dicir, aquelas que non supoñen prexuízos de ningún tipo á vivenda e poden por tanto desenvolverse nos mesmos inmobles residenciais. Categoría 2ª: Actividades industriais e artesanais compatibles coas zonas residenciais. É dicir, aquelas que polo seu tamaño e efectos producidos non supoñen prexuízos ao normal desenvolvemento da función residencial nas zonas asignadas primordialmente a dito uso. Categoría 3ª: Actividades industriais a localizar en zonas e polígonos industriais e parques empresariais. É dicir, aquelas que pola súa envergadura e efectos producidos necesitan localizarse en áreas onde o uso principal sexa o industrial. Categoría 4ª: Actividades industriais de carácter especial. Trátase neste caso daquelas que requiren unha ordenación específica e unha localización singular.3. Os establecementos industriais, en atención aos produtos que neles se obteñan, manipulen ou almacenen clasifícanse nos seguintes grupos: Grupo 1º: Industrias da construción: talleres de pintura e decoración; escultura, cantería e pulido de pedras artificiais; vidrería e en xeral, os dedicados á preparación de materiais pétreos, naturais ou artificiais, cerámicos, vidros, áridos e aglomerantes, etc. Grupo 2º: Industria electromecánicas: talleres de ferraxería, fontanería, latón, broncistas, praterías, fabricación de camas e mobles metálicos, carpintería metálica, xoguetería, óptica, mecánica de precisión e electrotécnica; reparacións electromecánicas, con exclusión dos destinados unicamente a reparación de automóbiles ou anexos ás instalacións de transportes urbanos; fabricación de instrumentos de música, etc. Grupo 3º: Industrias da madeira: talleres de carpintería, tapicería, decorado e acabado de mobles onde a materia principal sexa a madeira; xoguetería non mecánica; instrumentos de música con caixa de madeira; fabricación e preparación de embalaxes e de pasta de madeira, produtos sintéticos, celuloide, pasta de papel e cartón, etc. Grupo 4º: Industrias químicas: talleres e laboratorios de preparación de produtos químicos en xeral; tratamentos químicos de produtos de calquera clase, incluso de peles e o seu curtido; produtos e especialidades farmacéuticas, produtos de perfumería e limpeza e fabricación de vidros, esmaltes, pinturas, lacas e vernices, etc. Grupo 5º: Industrias téxtiles e do vestido: talleres de confección e adorno de roupas de todas clases; sombreirería, zapatería e luvas; albardaría; reparación, acabado, tinxidura e limpeza de roupas; confección de adornos, xoiería e bixutería e talleres de fiado, tecidos, encaixes, incluso tinxidura, apresto e acabado dos mesmos, etc. Grupo 6º: Industrias da alimentación: tafonas, fornos de confeitería, galletas, etc.; preparación refino e cortado de azucre; torrefacción de graos de café, cebada, chicoria, cacao e moído e envase destes produtos; establecementos de frituras de produtos vexetais e animais, preparación e envase de leite e produtos lácteos; matanza de animais de curral e gando; preparación de conservas a base de carne e peixe; preparación de conservas vexetais, produtos alimenticios de todo tipo, produtos alimenticios elaborados a base de residuos de matadoiro; preparación e envase de bebidas, fábricas de xeo, xeladerías e instalacións frigoríficas de conservación; fábricas de cervexa e fariñas, etc. Grupo 7º: Industrias gráficas de elaboración de papel e cartón e da comunicación: talleres de imprenta e impresión, litografía, encadernación e artes gráficas en xeral; de cortado, dobrado, engomado de obxectos de papel e cartón con impresión ou sen ela; de gravado e fabricación de rótulos esmaltados; talleres e laboratorios de fotografía e artes fotomecánicas, industria de comunicación, revelado, copiado e montaxe de películas, estudios de dobraxe e sonorización, estudios de radio e televisión, edición de publicacións periódicas, etc. Grupo 8º: Instalación dos servizos de distribución de enerxía eléctrica, auga e limpeza: estacións de xeración, transporte, transformación e distribución de enerxía eléctrica; instalacións de elevación, condución, distribución e depuración de augas; limpeza, desinfección, destrución ou aproveitamento de produtos residuais urbanos, etc. Grupo 9º: Industrias do metal e construción de material móbil: construción automóbil, transformados metálicos e construción de maquinaria. Art.79. Localización das actividades industriais As diferentes categorías e grupos de establecementos industriais localizaranse baixo as seguintes condicións: Categoría 1ª: Poderanse situar en planta baixa e primeira de edificios residenciais e en patios de cuarteirón con tolerancia para a edificación nunha planta. Poden pertencer a esta categoría os seguintes grupos e nas condicións que se sinalan: Do grupo 1º. 1º Todos os almacéns e depósitos polo miúdo que non ocupen unha superficie superior aos 250 metros cadrados.2º Talleres de elaboración, cortado e decorado do vidro, con superficie máxima de 250 metros cadrados; e situados en planta baixa cando posúan potencia mecánica.3º Os talleres de pintura, decoración e almacéns ao seu servizo con superficie máxima de 250 metros cadrados; e situados en planta baixa cando posúan potencia mecánica. Do grupo 2º. 4º Os talleres de carpintería metálica, ferraxería, follalatería, fontanería, construción e reparación electromecánica e, en xeral, todos os electrometalúrxicos con superficie non superior a 250 metros cadrados e que se atopen illados en planta baixa, no caso de posuír potencia mecánica. Do grupo 3º. 5º Os talleres de carpintería, ebanistería e, en xeral, todos os que traballan na madeira e materiais análogos con superficie que non exceda de 250 metros cadrados e debidamente illados en planta baixa, no caso de posuír potencia mecánica. Nas instalacións de carga de acumuladores permitiranse ata 6 KW instalados, reducíndose as instalacións de afiado a 1 KW. Do grupo 4º. 6º Os laboratorios de produtos químicos farmacéuticos e de perfumería, sempre que non produzan gases nocivos ou prexudiciais, establecidos en planta baixa, con superficie máxima de 250 m2. Do grupo 5º. 7º As industrias da confección, vestido, adorno, comprendidos os de reparación, limpeza e acabado e almacéns ao seu servizo, coas seguintes restricións: a) Non poderá instalarse maquinaria que requira potencia mecánica máis que en planta baixa. b) Os depósitos de materias combustibles e inflamables, someteranse ás prescricións indicadas anteriormente. En especial prohíbese o almacenamento en montón de tecidos impregnados de aceites secantes. Do grupo 6º. 8º As industrias de preparación de produtos alimenticios coas seguintes restricións: a) Non ter cortes nin estancias para ningunha clase de gando, excluíndose por tanto a matanza de animais. b) Non poderá instalarse maquinaria que requira potencia mecánica máis que en planta baixa. c) A soleira dos fornos non excederá de 20 metros cadrados e o número deles de dous, se están instalados en planta baixa; en caso contrario a instalación non pasará a dun forno doméstico. d) Non desprenderá fumes nin gases molestos ao exterior do establecemento, debendo dispoñer de instalacións axeitadas para captalos. As tinturerías, establecementos de lavado en seco, panaderías, boleiras, fritideiras, asadores, e aqueles establecementos de consumo de produtos nos que estes se sirvan semicociñados para terminar a súa cocción na mesa, non poderán ventilar cara a rúa nin patios, debendo facelo mediante instalacións de captación convenientemente repartidos no local e que se conduzan a chemineas nas condicións sinaladas no apartado e). A toma de aire para evacuación poderá realizarse conforma ao establecido no art.125.32 desta Normativa. e) As chemineas deberán rebordar en dous metros as edificacións colindantes.9º Os almacéns e establecementos de preparación e venda de bebidas, sempre que nos depósitos de substancias combustibles ou inflamables se sometan ás restricións do apartado primeiro e que o volume total almacenado non exceda de 20.000 litros.10º As instalacións frigoríficas anexas aos dous apartados anteriores. Do grupo 7º. 11º Os talleres de artes gráficas, incluso encadernacións e elaboración de papel e cartón, de gravado e fabricación de rótulos, talleres e laboratorios de fotografía, fotomecánica, revelado e copiado, estudios de dobraxe, sonorización, radio e televisión, con superficie que non exceda de 250 metros cadrados. Os estudios de radio e televisión e en xeral as actividades vinculadas á comunicación que non orixinen molestias aos veciños poderán situarse igualmente en plantas altas das edificacións residenciais. Do grupo 8º. 12º As instalacións dos servizos de distribución de enerxía, auga e gas, conformes cos plans de ordenación dos mesmos e cos seus regulamentos especiais. Na categoría 1ª nos seus distintos grupos, o equipo de forza motriz produtiva non excederá da potencia instalada de 10 CV. ALMACÉNS 13º A actividade de cada grupo inclúe os almacéns de produtos derivados da actividade en iguais condicións. Cando se almacenen substancias inflamables e combustibles, deberán estar situadas en planta baixa e axustarse ás seguintes limitacións: a) As substancias inflamables contidas en envases correntes, deberán limitar a capacidade do depósito a 300 litros para os líquidos e de 500 quilos para os sólidos. Exceptúanse, polo seu peculiar perigo, o sulfuroso de carbono, éter, colodión e disolucións de celuloide que en cada caso requirirán unha licencia especial, que non poderá concederse en ningún caso para capacidades superiores aos 300 litros. Se están contidos en depósitos subterráneos, de acordo coas normas do seu regulamento especial, poderá alcanzar a capacidade de 2.500 litros. En terreos non edificados e en depósitos subterráneos, cun grosor sobre os mesmos dun metro, poderá alcanzar a capacidade de 10.000 litros a unha distancia de 6 metros de liña de fachada e de 5.000 litros a 3 metros. b) Os aceites lubrificantes, pesados, mazcuts, etc. e –en xeral- os líquidos inflamables de punto de inflamación superior aos 35 graos, incluídos os combustibles, permitiranse ata 1.000 litros en envases correntes coas debidas medidas de seguridade e ata 3.000 litros en tanques metálicos ou de materiais debidamente homologados, ou depósitos subterráneos convenientemente dispostos. Os depósitos en terreos non edificados na forma e capacidades indicadas no apartado anterior. En ningún caso se permitirán nos edificios en que exista uso de vivenda, non vinculado á actividade, almacenaxe de: pinturas de calquera tipo, vernices, disolventes e outros produtos similares en cantidades superiores aos 300 litros en envases correntes. c) Os combustibles sólidos (carbón, leña, madeira, etc.) só poderán almacenarse en cantidades inferiores ás dez toneladas en peso ou oito metros cúbicos en volume. En particular os depósitos de hulla non poderán establecerse en capas ou montóns de profundidade superior aos 2,50 metros. d) Queda prohibido en absoluto o almacenamento de trapos, roupas, etc., en montóns que non teñan sufrido lavado ou desinfección previa e, neste caso, o amontoamento limitarase pola mesma cifra dos combustibles sólidos. En especial prohíbese o almacenamento de algodóns engraxados fóra de recipientes metálicos pechados. Todas as substancias que poidan producir olores ou vapores nocivos ou molestos, deberán depositarse en recipientes herméticos.2. Categoría 2ª: Situaranse en edificios exclusivos ou independentes separados de edificios de vivenda con muro continuo de grosor non inferior a 30 cm, sen vivendas nas plantas superiores, situados en parcela propia, en patios de cuarteirón con tolerancia para a edificación nunha planta e en polígonos industriais. Poden pertencer a esta categoría as instalacións comprendidas nos seguintes grupos e nas condicións que se sinalan: Do grupo 1º: 1º As fábricas de produtos hidráulicos, pedra artificial, mosaicos e similares, cunha superficie máxima de 600 metros cadrados.2º Os talleres de serra e labra de pedra, mármores, etc. cunha superficie máxima de 600 metros cadrados.3º Os talleres de decorado, pintura, etc. con superficie máxima de 600 metros cadrados.4º Almacéns de materiais de construción, con 600 metros cadrados de superficie máxima. Do grupo 2º: 5º Os almacéns de produtos metalúrxicos clasificados.6º Os talleres electromecánicos con excepción de forxas mecánicas. Do grupo 3º: 7º Os talleres de carpintería, tapicería, decorado e acabado de mobles dos cales a materia prima sexa a madeira, os de xoguetería non mecánica, os de instrumentos musicais de madeira, a fabricación e preparación de embalaxes. Todos eles en superficie non superior a 600 metros cadrados. Do grupo 4º: 8º Os laboratorios de produtos químicos, pequenas fábricas de xabón, lixivia e perfumes coas seguintes limitacións: a) Que non ocupen unha superficie superior a 600 metros cadrados. b) Que non desprendan ningunha clase de ácidos ou lixos nocivos ou prexudiciais. c) Que non vertan augas residuais nocivas para a depuración biolóxica das mesmas ou para a conservación dos condutos da rede de sumidoiros.9º As fábricas de cores de pintura coas limitacións anteriores e as establecidas para substancias inflamables e combustibles.10º Os laboratorios biolóxicos, coas mesmas limitacións, sempre que non posúan estancias de gando para un número de cabezas superior a sete.11º As manufacturas de caucho, coiro e materiais similares coas mesmas limitacións anteriores sempre que o volume máximo de substancias inflamables que se almacenen, non excedan de 500 quilos e os almacéns de substancias combustibles que non superen a cifra indicada. Do grupo 5º: 12º Os talleres de tinturería, lavado e limpeza que empreguen potencia mecánica e líquidos inflamables para o seu traballo, coas limitacións establecidas para o grupo 4º, e sempre que a superficie ocupada non exceda de 600 metros cadrados.13º As manufacturas téxtiles con superficie máxima de 600 metros cadrados.14º Os lavadoiros públicos. Do grupo 6º 15º A preparación dos produtos alimenticios para o home e para o gando sen matanza nin utilización de produtos residuais do matadoiro, sempre que a superficie ocupada non exceda de 600 metros cadrados.16º Almacéns e preparación de bebidas, licores, etc.; fábricas de gasosas e xeo coa súa superficie non superior a 600 metros cadrados. Do grupo 7º: 17º Todos os talleres de artes gráficas con superficie máxima de 600 metros cadrados.18º As manufacturas de papel e cartón con superficie máxima de 600 metros cadrados.19º As industrias e actividades de comunicación. Do grupo 8º: 20º Parques de limpeza.21º Todas as instalacións de distribución dos servizos de gas, auga e electricidade cando a súa localización en cuarteiróns industriais sexa compatible co servizos que prestan. Os núcleos industriais que agrupen industrias dunha mesma característica, someteranse a illamentos especiais e a ordenanzas adecuadas ao tipo de industria e á localización proxectada. Na categoría 2ª nos seus distintos grupos o equipo de forza motriz non excederá da potencia instalada de 30 CV. ALMACÉNS 22º Todas as clases de almacéns limitados a 900 metros cadrados, coas restricións establecidas nas de categoría 1ª para substancias combustibles ou inflamables. Estas restricións poderán atenuarse cando as condicións técnicas en que se establezan determinen unha seguridade contra accidentes tecnicamente suficientes.3. Categoría 3ª: Situaranse en polígonos ou zonas industriais. Poden pertencer a esta categoría as instalacións comprendidas nos seguintes grupos e nas condicións que se sinalan: Do grupo 1º: 1º Os almacéns de mármores e pedras naturais con taller de serra, machucado ou clasificación. Do grupo 2º: 2º Os almacéns de produtos metalúrxicos, con cizallas e aparatos para rotura de chatarra. Do grupo 3º: 3º Os almacéns de madeira e materiais similares con talleres de serra nos locais diferentes dos almacéns. Do grupo 4º: 4º Os almacéns de carbóns e combustibles e instalacións de lavabo, clasificación e aglomeración.5º Os almacéns de todas clases de produtos con instalacións de clasificación, lavado, refinado ou repartición. Do grupo 5º: 6º Os almacéns de grao con lavado, desecación, molturación e clasificación.7º As centrais de preparación e distribución de leite e produtos derivados.8º As cámaras e instalacións de desecación e conservación de produtos alimenticios. Do grupo 6º: 9º As estancias para gando transhumante, os matadoiros e as industrias de conservas de carne e pescado incluso de residuos de matadoiro. Do grupo 7º: 10º As industrias ou instalacións vinculadas á comunicación. Do grupo 8º: 11º As instalacións de servizos de distribución de enerxía eléctrica, auga e gas e de limpeza. Do grupo 9º: 12º As industrias de construción do automóbil, transformados metálicos e construción de maquinaria. Inclúense ademais nesta categoría todas as industrias e almacéns non incluídos nas anteriores categorías por non ser consideradas ou por pasar os límites establecidos para elas; aquelas que non é indispensable situar dentro do núcleo urbano; e aqueloutras que pola súa insalubridade, perigo ou incomodidade, son incompatibles coas zonas de vivendas.4. Categoría 4ª: Situaranse nas zonas industriais especiais. Pertencen a esta categoría as actividades industriais que polas súas características de funcionamento, nocividade ou perigo, a súa grande ocupación de solo ou polas dimensións das súas instalacións, non se poden encadrar nas categorías anteriores. Art.80. Ampliación de instalacións existentes As instalacións industriais das categorías 1ª e 2ª existentes á aprobación do Plan Xeral que fosen ampliadas, poderán chegar con esa ampliación a superar nun 20% as limitacións de tamaño anteriormente establecidas, sempre que cumpran as seguintes condicións: a) Estar nunha localización que o Plan considere propia para o uso industrial na categoría correspondente. b) Non superar as limitacións establecidas no momento da solicitude de ampliación. c) Para os de categoría 1ª, a ampliación debe producirse en locais contiguos aos que previamente ocupe. d) Para os de categoría 2ª, a ampliación debe producirse dentro da parcela ou parcelas en que previamente se localicen. e) Se con iso non houbese prexuízo para os usos colindantes, poderá ampliarse dentro da categoría 2ª sobre terreos ou parcelas contiguas aptas para o uso industrial conforme ao Plan. f) A ampliación de actividades industriais das categorías 3ª e 4ª non ten limitación podéndose estender a outras parcelas ou solo dentro dos polígonos ou zonas industriais. g) En ningún caso a ampliación poderá exceder os límites establecidos pola Normativa urbanística en canto á ocupación de parcelas, recuados, alturas e edificabilidades máximas permitidas. Art.81. Molestia, nocividade, insalubridade e perigo 1. As definicións de actividade molesta, nociva, insalubre e perigosa e a determinación dos seus efectos, contense no Decreto 2414/1961, de 30 de novembro, e disposicións concordantes e aplicarase aos usos tipificados por dito Decreto.2. Os establecementos na categoría 1ª, para cada actividade diferente que se leva a cabo, non excederá por toda clase de efectos os índices 0, 1, 2 que se precisan no anexo do Decreto 2414/1961 e na Instrución que o desenvolve de 15 de marzo de 1963, coas adaptacións derivadas das novas disposicións na materia que requira o cambio tecnolóxico. Cando a intensidade 3 se alcanzara por razóns da insalubridade das augas residuais, poderá admitirse a súa inclusión nesta categoría sempre que previamente se corrixan as causas que produciron tal índice.3. Os establecementos industriais da categoría 2ª, para cada actividade diferente que se leve a cabo, non excederán, por toda clase de efectos, a intensidade 3.4. Cando as actividades correspondentes á categoría 2ª se situaran en interiores de cuarteirón, para a concesión das licencias de edificación ou uso e en todo caso para o seu funcionamento, haberá de terse especialmente en conta que as chemineas, vehículos, maquinaria e demais instalacións ou actividades que poidan producir fumes, po ou ruídos, se doten inescusablemente dos elementos correctores necesarios para evitar molestias á veciñanza.5. Os establecementos das categorías 3ª e 4ª non poderán superar o índice 4 máis que para dúas clases de efectos.6. Ademais de cumprir as condicións de edificación, os locais industriais instalaranse de forma que permitan previr os sinistros, combatelos e evitar a súa propagación. As actividades perigosas, en calquera caso, deberán respectar as normas específicas de aplicación xeral dictadas para cada produto polo organismo competente.7. Os graos de actividades industriais non rexen para as instalacións ao servizo de vivendas como ascensores, montacargas, portas automáticas, instalación, xeradores de electricidade, etc., que virán reguladas polas disposicións específicas da Administración sectorial competente. Art.82. Condicións de funcionamento das actividades industriais 1. Como norma xeral non poderá utilizarse ou ocuparse con usos industriais ningún solo ou edificio que produza algún dos seguintes efectos: ruído, vibracións, olores, po, fume, sucidade ou outra forma de contaminación, perturbacións de carácter eléctrico ou doutro tipo, perigos especiais de incendio, perigo de explosión, e en xeral calquera tipo de molestia, nocividade, insalubridade ou perigo en grao tal que afecte negativamente ao medio ambiente, aos demais sectores urbanos e aos predios situados nos seus lindes, ou impida a localización dun calquera dos demais usos permitidos por estas Normas.2. Os lugares de observación onde se determinarán as condicións de funcionamento de cada actividade serán os seguintes: 1º) No punto ou puntos onde os efectos sexan máis aparentes nos casos de fumes, po, residuos ou calquera outra forma de contaminación e perturbacións eléctricas ou radioactivas. No punto ou puntos onde se poidan orixinar en caso de perigo especial de incendio e de perigo de explosión.2º) Nos límites exteriores da liña do solar ou parcela ou do muro pertencente aos veciños inmediatos, nos casos en que se orixinen molestias por ruídos, vibracións, deslumbramentos, olores ou similares.3. Condicións de seguridade das instalacións industriais 1º) Os edificios ou establecementos de uso industrial ou de almacenamento, que estean localizados en edificios destinados exclusivamente a estes usos rexeranse por este artigo en defecto dunha normativa específica, e polo establecido na Lei 9/2004 do 10 de agosto de Seguridade Industrial de Galicia. Os bloques representativos, separados da nave industrial ou debidamente compartimentados con respecto a ela, que non se dediquen a procesos de fabricación, rexeranse igualmente polo disposto na NBE-CPI-96 ou normativa que a substitúa.2º) Calquera instalación industrial que se constrúa deberá dispor, polo menos nunha das súas fachadas e ao longo da mesma, dunha franxa de espazo exterior ata onde sexa posible o acceso dos vehículos do Servizo de Extinción de Incendios. Tal espazo deberá cumprir as seguintes condicións: a) A súa anchura mínima será de 5 metros e deberá permitir o estacionamento dos citados vehículos a distancia non maior de 10 metros da fachada do edificio. b) En calquera caso, a distancia entre o dito espazo e algún dos accesos ao edificio non será superior a 30 metros. c) A súa capacidade portante será necesaria para resistir unha sobrecarga de uso de 2.000 Kp/m2. d) Manterase libre de bancos, árbores, xardíns, luminarias, marcos ou outros obstáculos fixos, que impidan o acceso aos vehículos citados anteriormente.4. Os establecementos deberán evitar ou limitar os efectos que se relacionan, por debaixo dos límites máximos de funcionamento que se establecen a continuación: 1º) Incendio e explosión. Todas as actividades que, no seu proceso de produción ou almacenaxe, inclúan “inflamables” e “materias explosivas”, instalaranse cos sistemas de seguridade axeitados, que eviten a posibilidade de incendio e explosión, así como cos sistemas adecuados (tanto en equipo como en ferramenta) necesarios para combatelos en casos fortuítos. Baixo ningún concepto poderán queimarse materiais ou desperdicios ao aire libre. As instalacións da actividade e dos seus diferentes elementos deberán cumprir as disposicións pertinentes dictadas polos diferentes organismos estatais, autonómicos ou locais, na esfera das súas respectivas competencias. En ningún caso se autoriza a almacenaxe por xunto de produtos inflamables ou explosivos en locais que formen parte ou sexan contiguos a edificios destinados a vivenda. Estas actividades, por conseguinte, clasificaranse sempre en categoría 3ª e 4ª. 2º) Radioactividade e perturbacións eléctricas. Non se permitirá ningunha actividade que emita radiacións perigosas ou perturbacións eléctricas que afecten ao funcionamento de calquera equipo ou maquinaria, diferentes dos que orixinen a perturbación. Deberán cumprir tamén as disposicións especiais dos organismos competentes na materia.3º) Ruídos. A intensidade do son procedente de todo uso ou equipo (a excepción dos equipos provisionais de transporte ou de traballos de construción) deberá estar ao previsto na Lei 7/1997 de 11 de agosto de Protección contra a contaminación acústica ou ordenanza municipal que a desenvolva.4º) Vibracións. Non poderá permitirse ningunha vibración que exceda da determinada na Lei 7/1997 de 11 de agosto. Para a súa corrección dispoñeranse bancadas independentes da estrutura do edificio e do solo do local para todos aqueles elementos orixinadores da vibración, así como dispositivos antivibratorios. Non se permitirá a ancoraxe directa de máquinas ou soportes ás paredes medianeiras, teitos ou forxados de separación de recintos, debendo interporse os dispositivos antivibratorios axeitados. Os condutos polos que circulen fluídos líquidos ou gasosos en forma forzada conectados directamente con máquinas que teñan órganos en movemento, dispoñerán de dispositivos de separación que impidan a transmisión das vibracións xeradas en ditas máquinas. As bridas e os soportes dos condutos, igual que as aberturas dos muros para o paso das conducións, dotaranse de elementos antivibratorios. A determinación do nivel de vibración realizarase de acordo co establecido na norma ISO-2631-1, apartado 4.2.3., segundo establece o art.4 do anexo á Lei de Protección contra a contaminación acústica. A vibración no ambiente interior non poderá superar os valores indicados no art.8.4. da Lei 7/97.5º) Deslumbramentos. Desde os puntos de medida especificados non poderá ser visible ningún deslumbramento directo ou reflectido, debido a fontes luminosas de grande intensidade, ou a procesos de incandescencia a altas temperaturas, tales como combustión, soldadura ou outros.6º) Fumes. A partir da cheminea ou conduto de evacuación non se permitirá ningunha emisión de fume gris, visible, de sombra igual ou máis escura á intensidade 2 da escala de Micro-Ringlemann, excepto para o fume gris, visible a intensidade de sombra igual a 3 de dita escala emitido só durante catro minutos (4 min.) en todo período de trinta minutos (30 min.) ou maiores esixencias da Ordenanza Municipal correspondente. As actividades cualificadas como “insalubres”, en atención á produción de fumes, po, néboas, vapores ou gases desta natureza, deberán estar dotadas das adecuadas e eficaces instalacións de precipitación de po ou de depuración dos vapores ou gases (en seco, en húmido ou por procedemento eléctrico). Así mesmo, no interior das explotacións non poderán excederse os niveis máximos tolerados de concentración de gases, vapores, fumes, po ou brétemas no aire, que se definen no Anexo do Regulamento vixente.7º) Olores. Non se permitirá ningunha emisión de gases nin a manipulación de materias que produzan olores en intensidade tal que poidan ser facilmente detectables, sen instrumentos, no linde da parcela desde a que se emiten.8º) Outras formas de contaminación. Non se permitirá ningún tipo de emisións de cinzas, pos, fumes, vapores, gases nin doutras formas de contaminación do aire, da auga ou do solo, que poidan causar dano á saúde das persoas, dos animais ou das plantas; prexuízo ás propiedades; ou que causen sucidade. Aquelas actividades industriais que sobrepasen os anteriores límites serán consideradas como de carácter especial ou de categoría 4ª e só poderán localizarse nas zonas previstas para tal efecto ou en parcelas reservadas de polígonos industriais mediante autorización expresa do Concello. En calquera caso será necesario reducir ao máximo os niveis de funcionamento que resulten extralimitados, en particular aqueles en que os efectos sobrepasen os propios límites de contaminación da zona industrial aínda que esta sexa de carácter especial.9º) Augas residuais. A utilización de augas de ríos ou regatos virá acompañada da obriga de restituír a mesma en óptimas condicións de utilización, aínda que para iso fose necesario un proceso de depuración das mesmas. O efluente que verta nas redes do servizo público, deberá estar desprovisto de todos os produtos susceptibles de prexudicar as conducións, así como de materias flotantes, semidentables ou precipitables que, ao mesturarse con outros efluentes poidan atentar, directa ou indirectamente, contra o bo funcionamento das redes de sumidoiros. O efluente non conterá substancias capaces de provocar a morte da fauna fluvial augas abaixo do punto de vertido. O efluente non terá, en ningún caso, unha temperatura superior aos 30ºC quedando obrigadas as industrias a realizar os procesos de refrixeración necesarios para non exceder este límite. Quedan prohibidos os vertidos de compostos cíclitos hidroxilados e os seus derivados halóxenos, así como o vertido de substancias que favorezan os olores, sabores e coloracións da auga nas canles de vertido, cando poida ser utilizada na alimentación animal.5. Prazas de aparcamento. Por cada 100 m2 construídos para o uso industrial, dispoñerase dunha praza de aparcamento. Art.83. Regulación do uso garaxe-aparcamento e servizo do automóbil 1. Definición e clasificación. Denomínase garaxe-aparcamento a todo lugar destinado especificamente á estancia de vehículos de calquera clase para a súa garda. Enténdense por servizo do automóbil as actividades e lugares especificamente destinados ao abastecemento, mantemento, entretemento e limpeza de vehículos automóbiles. Para os efectos da aplicación desta Norma establécese a seguinte clasificación: Categoría 1ª: Garaxe-aparcamento privativo de uso individual. Grao 1º. No mesmo edificio da vivenda. Grao 2º. En edificación adosada. Grao 3º. En edificación exenta dentro da parcela. Categoría 2ª: Garaxe-aparcamento de uso colectivo. Grao 1º. En planta baixa e/ou semisoto de edificios. Grao 2º. En planta soto das edificacións. Grao 3º. En parcela interior, patios de cuarteirón e espazos libres privados. Categoría 3ª. Garaxe-aparcamento en edificio exclusivo. Categoría 4ª. Estacións de servizo. Categoría 5ª. Talleres de mantemento, entretemento e limpeza de automóbiles. Os talleres de reparación de automóbiles rexeranse ademais polas Normas de Industrias, aínda que se atopen emprazados dentro dun garaxe ou instalación das anteriormente relacionadas.2. Condicións xerais. a. Nas categorías 2ª, 3ª, 4ª e 5ª, o Concello poderá denegar a súa instalación naquelas fincas que estean situadas en vías que, polo seu tránsito ou características urbanísticas singulares así o aconsellen, salvo que se adopten as medidas correctoras oportunas mediante as condicións que cada caso requira. O feito de denegar a instalación de garaxe-aparcamento, se fose obrigatoria, non relevará aos propietarios de suplir estas instalacións en lugar e forma adecuados. Para autorizar a explotación de garaxes en categoría 2ª como servizos de aparcamento ao público, deberá garantirse previamente a reserva de prazas esixida pola intensidade de usos prevista para a parcela ou o edificio. b. Nos edificios plurifamiliares queda prohibido realizar garaxes individualizados con acceso directo de cada un á calzada, a través da beirarrúa, inutilizando esta con vaos continuos. No caso de realizar garaxe na planta baixa, a entrada e saída será única ou, como moito, dobre.3. Accesos. Os garaxes-aparcamento en categorías 2ª e 3ª e os locais de servizo do automóbil dispoñerán dun espazo de acceso de tres metros (3 m) de ancho e cinco (5 m) de fondo, como mínimo, con piso horizontal ou pendente máxima de 5%, libre de calquera outro uso ou actividade. En calquera caso, estarase ao disposto no art.203 desta Normativa. Os garaxes-aparcamentos das categorías 2ª e 3ª deberán cumprir ademais as seguintes condicións: a) Os de menos de 800 metros cadrados terán un único acceso desde a vía pública. Nos de máis de 800 metros cadrados, o ancho mínimo de acceso será de 3, 4 ou 5 metros, segundo dean a unha rúa de máis de 15 metros, comprendida entre 10 e 15, ou menor de 10 metros, respectivamente. b) Os garaxes-aparcamento de menos de 800 metros cadrados poden utilizar como acceso o portal do inmoble, cando sexa para uso exclusivo dos ocupantes do edificio. Os accesos destes garaxes poderán servir tamén para dar entrada a locais con usos autorizados, sempre que as portas que dean ao mesmo sexan blindadas e o ancho do acceso sexa superior a catro metros, e nos de menos de 200 metros cadrados sexa superior a tres metros. c) Os garaxes-aparcamento de 800 a 3.000 metros cadrados poderán dispoñer dun só acceso para vehículos, pero contarán con outro distanciado de aquel, dotado de vestíbulo-estanco con dobre porta, resistente ao lume, e con resortes de retención para posibles ataques ao lume e salvamento de persoas. O ancho mínimo deste acceso será de 1 metro. d) Nos garaxes-aparcamento de 3.000 a 8.000 metros cadrados, a entrada e saída deberán ser independentes ou diferenciadas, cun ancho mínimo para cada dirección de tres metros e deberán ter ademais unha saída directa de ataque ao fogo e salvamento de persoas cun ancho mínimo de 1,5 metros. Nos superiores a 8.000 metros cadrados deberán existir accesos a dúas rúas, con entrada e saída independente ou diferenciada en cada unha delas. Estes últimos dispoñerán dun acceso para peóns. e) O acceso desde a vía pública sempre que correspondan a aparcamentos de menos de 3.000 m2, será único para cada edificio ou parcela. As ramplas rectas non excederán a pendente do 16% e as ramplas curvas do 12%, medidas polo eixo do carril interior. A súa anchura mínima será de tres metros (3 m), co sobreancho necesario nas curvas. Poderase autorizar o emprego de aparatos montacoches cando, sendo obrigatoria a localización de garaxe pola ordenanza correspondente non sexa viable a solución de rampla. Nese caso, instalarase un montacoches por cada vinte prazas de aparcamento ou fracción. O espazo de espera será horizontal e cun fondo mínimo de 5 metros. A localización do acceso do garaxe deberá ser obxecto de consulta previa ao Concello podendo esixirse a concentración de accesos ou separación mínima entre estes co obxecto de reducir o número de vaos naquelas rúas que polo seu uso, funcionalidade, etc. así o esixan.4. Praza de aparcamento. Enténdese por praza de aparcamento neta un espazo mínimo de 2,20 metros por 4,50 metros. Sen embargo, o número de coches dentro dos garaxes-aparcamento non poderá exceder do correspondente a un vehículo cada 20 metros cadrados. Sinalaranse no pavimento os emprazamentos e corredores de acceso dos vehículos, sinalización que figurará nos planos de proxecto que se presenten ao solicitar a concesión das licencias de construción, instalación, funcionamento e apertura.5. Altura mínima. En garaxes-aparcamento admítese unha altura libre mínima de 2,20 metros en calquera punto ocupable incluso baixo as instalacións.6. Ventilación. A ventilación, natural ou forzada, estará proxectada con suficiente amplitude para impedir a acumulación de vapores ou gases nocivos.7. Illamento. O recinto do garaxe-aparcamento deberá estar illado do resto da edificación ou fincas colindantes por muros e forxados resistentes ao lume, e con illamento sobre ruídos, sen ocos de comunicación con patios de parcela ou locais destinados a outros usos.8. Comunicación. Poderá comunicarse directamente o garaxe-aparcamento coa escaleira, ascensor, cuartos de caldeira, salas de máquinas, cuartos trasteiros ou outros usos similares autorizados do inmoble, cando estes teñan acceso dotado de illamento, con portas blindadas de peche automático. Exceptúanse os situados debaixo de salas de espectáculos, que estarán totalmente illados, sen permitirse ningunha comunicación interior co resto do inmoble.9. Os garaxes-aparcamento de categorías 2ª e 3ª que se destine á explotación como servizo de aparcamento ao público, ademais de cumprir as condicións deste artigo, cumprirán as especificacións dos artigos 164, 165 e 166 desta Normativa Urbanística.10. Condicións das estacións de servizo (categoría 4ª). Ademais das disposicións legais vixentes que lles foran de aplicación cumprirán as seguintes: 1º) Dispoñerán de aparcamento en número suficiente para non entorpecer o tránsito, cun mínimo de dúas prazas por surtidor.2º) Os talleres de automóbiles anexos, non poderán ter unha superficie superior a 100 m2 e dispoñerán dunha praza de aparcamento para cada 25 m2 de taller. Se se estableceran servizos de lavado e engraxe, deberán instalarse coas condicións destas Normas.3º) Non causarán molestias aos veciños e viandantes e axustaranse ao establecido nas ordenanzas sobre ruídos da zona.11. Condicións particulares dos talleres de servizo do automóbil (categoría 5ª). Ademais das condicións establecidas nos apartados anteriores, nas normas do uso industrial e nas disposicións legais vixentes que lle foran de aplicación, cumprirán as seguintes: a) Dispoñerán, dentro do local, dunha praza de aparcamento por cada 100 metros cadrados de taller. b) Nos locais de servizo de lavado e engraxe que formen parte de edificios de vivendas, a potencia eléctrica instalada non excederá de 25 CV; nos restantes non excederá de 60 CV; en edificios exclusivos para uso do automóbil non existirá limitación. Art.84. Regulación do uso agropecuario 1. Considéranse como agrarias ou agropecuarias as actividades relacionadas directamente coa explotación dos recursos vexetais do solo e da tenencia, cría e reprodución de especies animais. Diferéncianse as seguintes categorías: - Agrícolas. - Forestais. - Gandeiras e piscícolas. A regulación destas actividades e das súas explotacións suxetarase ás normas e plans das administracións competentes e á súa lexislación específica.2. Usos agrícolas. Inclúense dentro do concepto de agrícolas as actividades relacionadas directamente co cultivo de recursos vexetais, non forestais. A efectos normativos, distínguense os seguintes tipos: A. Agricultura extensiva. Son criterios específicos da presente normativa a conservación dos solos fértiles e o control da transformación paisaxística das masas arbóreas e das edificacións agrarias existentes como soporte da capacidade produtiva e mantemento dos valores tradicionais do territorio. As novas edificacións directamente vinculadas ás explotacións agrícolas, ou a ampliación das existentes, realizaranse de acordo coa normativa particular de cada ordenanza de solo rústico, e coas autorizacións preceptivas pertinentes. B. Agricultura intensiva. Horticultura. Considéranse aquí incluídos os cultivos agrícolas de horta, normalmente de pequena extensión, dedicados á obtención de verduras, legumes e froitas. As hortas existentes considéranse como espazos a preservar, mantendo, de ser o caso, o carácter de parcelas dispersas con algunha edificación precaria, pero sen que poidan transformar o seu carácter netamente agrícola. Viveiros e invernadoiros. Considéranse como tales os espazos ou construcións dedicados ao cultivo de plantas e árbores, en condicións especiais de coidado. Os viveiros comerciais que requiran construcións auxiliares para garda e administración deberán cumprir as seguintes condicións: - Ocupación máxima de edificación 5%, tendo a parcela na que se sitúen unha superficie superior a 5.000 m2. Poderanse permitir excepcionalmente en parcelas menores sempre que non se superen os 100 m2 construídos nin unha altura de 3,5 m. - Condicións de edificación: as correspondentes á ordenanza do solo rústico en que se atope, cunha soia planta. - Os aparcamentos de visitantes, carga e descarga resolveranse dentro da mesma parcela.3. Usos forestais. Considérase como forestal o uso ou actividade relativa ao cultivo de especies arbóreas e arbustivas ou de matagueira e pastos forestais susceptibles de explotación e aproveitamento controlado, incluíndo as actividades propias da súa explotación en orixe, tales como garda, corta, serrado e despece.4. Usos gandeiros. Para os efectos das presentes Normas considéranse usos gandeiros aquelas actividades relativas á cría e tenza de todo tipo de gando, así como doutros animais de granxa ou curral. Polos seus efectos ambientais e vinculacións territoriais, distínguense dous tipos: 1. Gandería vinculada ao recurso do solo, pasteiros, forraxe, etc.2. Gandería industrializada desligada do substrato vexetal rústico, do terreo sobre o que se implanta. Polo tipo de especies ou gando que se cría establécense os seguintes grupos: 1. Gando maior, vacún e equino.2. Gando menor, ovino ou caprino.3. Gando porcino e avícola, coelleiro, etc. A efectos da intensidade do uso, establécese a equivalencia de dez cabezas de gando menor por cabeza de gando maior. Ademais do cumprimento das regulamentacións específicas e lexislación sectorial que lles sexa de aplicación, as explotacións gandeiras quedan suxeitas ás determinacións que establece a Sección 4ª do Capítulo III, Título I da LOUG.5. Usos piscícolas. A presente normativa será de aplicación para as explotacións en piscifactorías, cetarias e demais instalacións de acuicultura. A instalación de piscifactorías estará sometida á autorización previa dos organismos competentes. A petición de autorización acompañarase cun estudio da situación actual da zona, contendo planos a escala mínima de 1:1.000 onde se sinalen as canles naturais ou costas as canalizacións e tomas de auga previstas con planos a escala mínima 1:2.000, acompañado dun estudio de impacto que considere os efectos paisaxísticos das instalacións, os efectos ambientais das retencións no río, os vertidos, a sanidade das augas, etc. A súa localización virá condicionada polas limitacións que impoña a necesidade de protección do valor natural das ribeiras e da paisaxe costeira. Art.85. Regulación das actividades extractivas 1. Consideraranse áreas extractivas os solos nos que temporalmente se realicen actividades de extracción de terras, áridos e se exploten canteiras e minas a ceo aberto.2. Estas actividades teñen sempre carácter temporal e provisional.3. Poderán prohibirse as actividades extractivas cando non se cumpra coas condicións esixibles polo art.104 LOUG, calquera que sexa a cualificación do solo, nun radio inferior a 500 m de núcleos de poboación e de edificios, restos históricos ou arqueolóxicos ou elementos naturais sinalados neste Documento ou incluídos en Catálogo de protección. En calquera caso estarase ás limitacións que se establecen nos arts.36 a 40 LOUG.4. As actividades extractivas de calquera tipo están suxeitas a previa autorización municipal, sen prexuízo da necesidade de solicitar as preceptivas autorizacións doutras entidades ou organismos.5. A obtención de autorización por parte doutras autoridades ou organismos non prexulgará a obtención da licencia municipal que non poderá ser outorgada cando non se cumpran os extremos e condicións regulados neste capítulo, e en xeral, as disposicións do planeamento urbanístico.6. Ademais, o outorgamento da licencia municipal estará en todo caso subordinado ao cumprimento dos seguintes requisitos: a) respecto da paisaxe; b) preservación da pureza do medio ambiente; c) non desviación, mingua ou polución de correntes de augas superficiais ou soterradas. O non cumprimento destes requisitos implicará a denegación da licencia.7. A solicitude de licencia municipal deberá concretar necesariamente os seguintes extremos: a) Memoria sobre o alcance das actividades que se pretenden desenvolver, con mención específica dos desmontes ou nivelacións previstas, da duración estimada da explotación e do cumprimento das condicións e requisitos a que fai referencia este epígrafe. b) Mención específica das precaucións adoptadas para non afectar á conformación da paisaxe. c) Testemuña fidedigna do título de propiedade do terreo no que se pretende efectuar a extracción de áridos ou movementos de terras. Se o solicitante do permiso non fose o mesmo propietario, ademais da testemuña fidedigna do título de propiedade, deberase presentar o correspondente permiso do propietario. d) Descrición das operacións de escavación ou desmonte sobre plano topográfico a escala 1:2.000 cos perfís en que se sinalen os traballos a realizar. Con igual detalle débense expoñer o estado en que quedará o terreo unha vez efectuados os movementos de terras, e as operacións que o promotor se compromete a realizar para reintegrar os solos afectados ao seu contorno e paisaxe. e) Indicación do volume de terra e rocha a remover e/ou de áridos a extraer. f) Garantías de carácter patrimonial sobre o cumprimento do previsto nos apartados anteriores.8. Cando a actividade extractiva implique destrución de arboredo, impoñerase ao titular da licencia a obriga de efectuar a repoboación da finca con árbores da mesma especie e de coidar a plantación ata que a mesma teña arraigado e poda desenvolverse normalmente.9. As extraccións de minerais e demais recursos xeolóxicos que necesariamente requiran a aplicación de técnica mineira, reguladas no Anexo 2 do RDL 1302/1986 de 28 de xuño de avaliación do impacto ambiental, virán obrigadas a someter, con carácter previo a súa instalación, a avaliación do seu impacto mediante o estudio regulado en dito Decreto e regulamentado por RD 1131/1988 de 30 de setembro.10. As áreas extractivas existentes no momento da aprobación do Plan Xeral regularanse polas Normas correspondentes a súa cualificación e ordenanza sen prexuízo dos dereitos de explotación que, de ser o caso, estivesen vixentes. Esgotados estes dereitos estarase á normativa regulada por este artigo. Nestes casos permitirase con carácter xeral a reposición das condicións topográficas orixinais mediante o seu destino temporal como vertedoiros, permitíndose o enchido ata a cota –5 m do terreo. A partir desta cota encherase con terra plantable que será vexetal nun grosor de 1 metro. O Concello poderá, en uso das atribucións conferidas pola lexislación vixente, dictar ordes de execución para o mellor cumprimento destas determinacións. Art.86. Regulación dos restantes usos As instalacións dedicadas a usos de residencia móbil, docente, sanitario, asistencial, socio-cultural, relixioso, deportivo e recreativo, deberán aterse ao disposto polos organismos competentes en cada caso, coas especificacións e condicións que, de ser o caso, fixan as presentes Normas. As instalacións dedicadas a servizos urbanos e de administración pública definidas na tipificación de usos das presentes Normas, ateranse ao establecido nas mesmas para a actividade industrial ou terciaria que desenvolvan e á súa normativa específica. Nos edificios dotacionais de uso público adoptaranse as disposicións sobre barreiras arquitectónicas establecidas na Lei 8/1997 de accesibilidade e supresión de barreiras na Comunidade Autónoma de Galicia, así como o disposto no Decreto 35/2000 do 28 de xaneiro, do Regulamento de desenvolvemento e execución da Lei de accesibilidade e supresión de barreiras na Comunidade Autónoma de Galicia. Art.87. Definicións. A efectos destas Normas, cantas veces se empreguen os termos que aquí se indican, terán o significado que a continuación se expresa: 1. Aliñación. Entenderase por aliñación aquela liña límite da parcela que a separa dos espazos libres públicos.2. Aliñación actual. Son os lindeiros das parcelas cos espazos libres públicos existentes.3. Aliñación oficial. As aliñacións adquiren o carácter de oficiais á aprobación definitiva do presente Plan ou dos documentos que o desenvolvan. As definidas neste Plan poden atoparse, ben nos planos de ordenación, ben na Normativa.4. Liña de edificación. É aquela liña que a futura edificación non pode sobrepasar, salvo cos saíntes cando estean permitidos. A liña de edificación pode ser exterior ou interior. - Exterior: cando se refire á fachada da edificación que dá fronte a espazos libres públicos ou aos privados que limiten con aqueles por mor dun recuado mínimo obrigatorio. - Interior: cando se refire á fachada oposta á anterior. Á súa vez esta pode ser: a) Liña de edificación interior en planta piso: é aquela que non pode ser rebasada pola edificación, salvo pola prolongación da planta baixa. b) Liña de edificación interior en planta baixa: é aquela que só pode ser alcanzada pola prolongación da planta baixa, ou pola edificación de planta baixa ao interior da parcela que acolle a edificación principal.5. Parcela edificable. É a parte do solar comprendida entre a liña de edificación exterior e a liña de edificación interior. Nas zonas onde se permite a prolongación da planta baixa ou a edificación de planta baixa no interior da parcela que acolle á edificación principal, tamén se considera como edificable esta parte da parcela, aínda que coas restricións sinaladas no Plan.6. Parcela neta. É a delimitada polas aliñacións oficiais e/ou os lindes de separación coas parcelas contiguas.7. Recuado. É o ancho da faixa de terreo comprendida entre a aliñación oficial e a liña de edificación cando ambas non coinciden. Así mesmo as separacións da edificación respecto aos demais lindes da parcela edificable denominaranse recuados: recuados laterais cando se refiran aos lindes laterais ou recuados posteriores se se refiren ao linde posterior da parcela.8. Rasante. É o perfil lonxitudinal dunha vía. A cota de rasante medirase en puntos do eixe. Utilízase a expresión rasante do terreo para referirse ao perfil do terreo natural. Para a medición de alturas de edificación tomarase como referencia a rasante da beirarrúa en contacto coas aliñacións ou a natural do terreo segundo se estableza nas ordenanzas particulares de zona.9. Rasantes oficiais. Son as definidas no Plan a partir dos puntos e cotas altimétricos establecidos nos planos de ordenación correspondentes, ben por mantemento das existentes, ben por definición dunha nova, así como as fixadas nos documentos que o desenvolvan.10. Altura da edificación. A altura da edificación é a dimensión vertical dun edificio. Para a súa regulación poderanse utilizar unha ou ambas destas dúas unidades de medida: a) A distancia vertical en metros medida desde a rasante da beirarrúa á que dea fronte a edificación ou a do terreo na edificación exenta, ata a cara inferior do forxado que forma o teito da última planta. b) Número total de plantas, nas que se incluirán a planta baixa, as plantas piso e a planta semisoto se a houbera.11. Altura máxima da edificación. É aquela que a edificación non pode superar. Establecerase en número máximo de plantas e/ou en metros. Haberán de respectarse ámbalas dúas.12. Altura de pisos. Entenderase por altura de pisos a distancia entre as caras inferiores de dous forxados consecutivos.13. Altura libre de pisos. Entenderase como a distancia desde a superficie do pavimento acabado ata a superficie inferior do teito da planta correspondente.14. Superficie ocupada. É a comprendida dentro dos límites definidos pola proxección vertical sobre un plano horizontal das liñas externas de toda a construción, incluso a soterrada e os voos.15. Superficie edificada ou construída por planta. É a comprendida entre os límites exteriores da construción da planta.16. Superficie total edificada ou construída. É a resultante da suma das superficies edificadas de todas as plantas que compoñen o edificio.17. Superficie útil. Enténdese por superficie útil dun local a comprendida no interior dos seus paramentos verticais que é de directa utilización para o uso ao que se destine. A superficie útil dunha planta ou do edificio é a suma das superficies útiles dos locais que o integran. A medición da superficie útil farase pola cara interior dos paramentos terminados.18. Coeficiente de edificabilidade. O coeficiente de edificabilidade (abreviadamente edificabilidade) é a razón entre a superficie total edificada ou construída e a superficie da proxección horizontal do terreo. Pode expresarse de dúas formas:. Edificabilidade bruta. Cando o coeficiente se expresa como razón entre a superficie total edificada e a superficie total dun sector ou polígono de execución incluíndo tanto as parcelas edificables como os solos libres e incluso os de cesión obrigatoria. Edificabilidade neta. Cando o coeficiente se expresa como razón entre a superficie total edificada e a superficie neta da parcela ou, de ser o caso, a superficie do sector ou polígono da que se ten deducido a superficie de espazos libres.19. Patio. Considérase patio a todo espazo libre rodeado teórica ou realmente por fachadas interiores. Tamén será considerado patio calquera espazo non edificado, interior ás aliñacións exteriores e que teña o seu perímetro rodeado pola edificación polo menos nas dúas terceiras partes da súa lonxitude total.20. Patio de parcela. É aquel que se atopa situado dentro da parcela edificable.21. Patio de cuarteirón. É aquel que ten definida polo planeamento a súa forma e posición na parcela para formar, xunto cos das parcelas colindantes, un espazo libre único para todas elas.22. Patio inglés. É o patio en fachada situado por debaixo da rasante da beirarrúa ou terreo.23. Peza habitable. Enténdese por peza habitable aquela que se destina a unha permanencia continuada das persoas e, polo tanto, todas as que non sexan vestíbulos, corredores, aseos, despensas, roupeiros, trasteiros, depósitos e aparcamentos.24. Local. Enténdese por local o conxunto de pezas contiguas destinadas ao desenvolvemento e exercicio dunha determinada actividade. Considérase que o local é exterior se todas as súas pezas habitables dan a unha vía pública ou espazo libre público, ou sobre espazo libre privado ou patio que cumpra coas condicións de dimensión da súa norma ou ordenanza reguladora. Así mesmo deberá cumprir as condicións correspondentes de superficie de ocos e ventilación.25. Planta baixa, semisoto e soto.1. Enténdese por planta baixa a planta inferior do edificio onde o solo se atopa á altura, por riba, ou como máximo a 0,60 metros por debaixo da rasante da beirarrúa ou terreo en contacto coa edificación.2. Enténdese por semisoto aquela planta que tendo o solo a máis de 0,60 metros por debaixo da rasante ten o teito a máis de 0,60 por riba de dita rasante.3. Enténdese por soto aquela planta que ten o teito a menos de 0,60 metros por riba da rasante ou a calquera distancia por debaixo de dita rasante.4. Se pola configuración do terreo as condicións antes mencionadas variasen ao longo da liña de edificación exterior, a cualificación de soto, semisoto e planta baixa adoptarase nas partes das plantas que nese caso as cumpran.26. Portal. É o local de acceso ao edificio que se desenvolve entre a porta de entrada ao edificio e a dos locais interiores, as escaleiras e ascensores se os houbese.27. Edificio exento. É aquel que está illado e separado totalmente doutras construcións por espazos libres.28. Edificación auxiliar. É aquela destinada a complementar os usos da edificación principal. Realizarase, de ser o caso, respectando os parámetros e determinacións de cada ordenanza.29. Edificio exclusivo. É aquel en que todos os seus locais se destinan a actividades comprendidas no mesmo uso. Art.88. Tipificación das actuacións de edificación. Coa finalidade de determinar os contidos xerais das actuacións de edificación e a aplicación das presentes Normas defínense os seguintes tipos de actuación: 1. Actuacións de nova edificación.2. Actuacións nos edificios existentes. a) Actuacións de ampliación. b) Actuacións de reestruturación. c) Actuacións de rehabilitación. d) Actuacións de consolidación. e) Actuacións de restauración. f) Actuacións de conservación. Art.89. Actuacións de nova edificación.1. Inclúense neste concepto os seguintes tipos de obras: a) De nova planta. Son as de nova construción sobre solares vacantes. b) De substitución. Ten por obxecto a construción dun novo edificio previa demolición doutro existente no seu lugar. c) De reconstrución. Ten por obxecto a reposición, mediante nova construción, un edificio preexistente total ou parcialmente desaparecido, no mesmo lugar e reproducindo as súas características morfolóxicas.2. As actuacións previstas neste apartado axustaranse ás Normas Xerais de Edificación do Plan Xeral, así como ás Ordenanzas Particulares.1. Actuacións de ampliación. Son aquelas actuacións encamiñadas á ampliación dun edificio existente, ben por incremento do fondo edificable ou por aumentar o seu número de plantas, sen modificar as súas aliñacións exteriores e os seus planos de fachada mantendo ou non a tipoloxía estrutural. As actuacións de ampliación só poderán acometerse de modo independente cando o edificio presente unhas condicións axeitadas para o seu uso específico, en caso contrario haberá de executarse no marco de actuacións de rehabilitación ou reestruturación. En edificios que presenten elementos fóra de ordenación, as ampliacións só procederan se se executan simultaneamente as obras de adecuación de aqueles. A adición de novas plantas efectuarase con criterio de integración e coherencia formal coas fachadas actuais e, en calquera caso, seguindo as directrices establecidas nas condicións xerais de estética e integración ambiental deste capítulo e as particulares de cada ordenanza. Á ampliación seranlle de aplicación as Condicións Xerais reguladas neste capítulo e as particulares de zona.2. Actuacións de reestruturación. Son aquelas obras encamiñadas a unha renovación incluso dos elementos estruturais que impliquen variacións do tipo de estrutura, podendo incluír a demolición dos elementos estruturais ou en grao máximo o baleirado do edificio conservando elementos de cerramento que definen o volume e forma do edificio, isto é as fachadas existentes ao exterior, interior e patios e a liña e tipo de cuberta. En edificios que presenten situacións fóra de ordenación, a reestruturación só procederá se se executan simultaneamente as obras de adecuación de tales situacións. As obras de reestruturación haberán de cumprir as condicións xerais reguladas neste capítulo e as particulares da súa ordenanza respectiva.3. Actuacións de rehabilitación. Son aquelas obras encamiñadas a mellorar e adecuar as condicións de habitabilidade e uso, podendo implicar unha redistribución da organización espacial, conservando maioritariamente a configuración arquitectónica e disposición estrutural orixinal, tanto interior como exterior (fachadas, accesos, núcleos de escaleira, muros de carea, disposición estrutural horizontal, patios e división en plantas). No caso de edificios de uso residencial, as obras de rehabilitación poderán implicar a realización de patios interiores ou a ampliación dos existentes, sempre que isto non supoña alteración dos restantes elementos que comportan a estrutura do edificio. Simultaneamente ás actuacións de rehabilitación será obrigatorio acometer as obras de conservación e as de valoración arquitectónica necesarias para garantir a adecuación das condicións do edificio ao uso específico. As condicións xerais de volume e hixiénicas e as de habitabilidade non serán de aplicación en edificios catalogados ou situados en áreas de rehabilitación, na medida en que deso se derivara unha alteración das condicións arquitectónicas e estruturais de edificacións que se pretenden conservar. Isto sen prexuízo de que ditas obras deban de tender á mellora das condicións hixiénico-sanitarias e de habitabilidade. Cando existise expediente incoado de declaración de ruína non inminente e/ou a inspección técnica municipal o autorice, poderase proceder á reparación ou substitución de elementos estruturais deteriorados, mantendo a súa posición relativa.4. Actuacións de consolidación. Son aquelas obras encamiñadas á conservación e mantemento que impliquen substitución parcial ou total dalgún elemento estrutural do edificio con aportación de elementos novos con deseño ou natureza material igual ou diferente aos substituídos pero respectando integramente a organización espacial, a tipoloxía estrutural e a composición exterior da envolvente do edificios (fachadas e cubertas). 5. Actuacións de restauración. Son aquelas encamiñadas a unha conservación en grao máximo, nas que se pretende a reparación dos elmeentos, estruturais ou non, do edificio, á vez que reproducir as súas condicións orixinais, incluso as obras de eliminación de elementos que non sexan de interese para a historia do edificio e se amosan incoherentes coas características tipolóxicas e arquitectónicas da edificación. Cando implique a substitución inevitable dalgún elemento, a reposición será o máis fiel posible ás condicións orixinais.6. Actuacións de conservación. Son aquelas actuacións encamiñadas ao mantemento das condicións de hixiene, ornato, seguridade e funcionalidade da edificación, sen que isto supoña a alteración da súa estrutura, distribución ou características formais, non podendo ocasionar alteracións ou substitucións de calquera dos elementos estruturais ou do deseño do mesmo. Obras de reparación son as que se dirixen á recuperación das condicións anteriores. Art.91. Condicións xerais de volume, hixiénicas e ambientais 1. Alcance e contido. Estas condicións establecen as limitacións ás que teñen que suxeitarse todas as dimensións de calquera edificación, así como a forma de medir e aplicar estas limitacións e as condicións ambientais e hixiénicas. Estas determinacións estarán supeditadas ás particulares que en cada caso concreto especifique o Plan. Serán de obrigado cumprimento as normas de habitabilidade de vivendas en Galicia aprobadas polo Decreto 29/2010, de 4 de marzo, ou normativa que as substitúa.2. Aliñacións. Son as definidas no presente Documento. Nas zonas en que os planos de ordenación ou os textos deste documento non determinen as aliñacións, conservaranse con carácter xeral as existentes á aprobación deste documento, podendo o Concello definir aliñacións diferentes ás actuais a través dalgunha das figuras de planeamento previstas para este fin.3. Liñas de edificación. A liña de edificación exterior coincide xeralmente coa aliñación salvo cando se diferencia explicitamente nos planos de ordenación ou nas Ordenanzas Reguladoras ou implicitamente ao permitir e regular recuados. A liña de edificación interior en planta baixa coincidirá coa liña de edificación interior en planta piso cando se pretende evitar que calquera tipo de edificación (prolongación de baixos e outro tipo) ocupe o patio de cuarteirón. Naquelas zonas en que sexa admisible esta ocupación a liña de edificación interior en planta baixa trazarase paralela á liña de edificación interior en planta piso e á distancia que se determine nas Ordenanzas Particulares de cada zona.4. Espazos libres privados edificables. No espazo libre dos patios de cuarteirón e demais espazos libres privados só se permitirá a prolongación de plantas baixas dos edificios e a edificación en planta baixa dentro da parcela que acolle a edificación principal, nos casos e condicións que se sinalan nestas Normas. Igualmente autorizarase dentro da parcela o uso para aparcamento en espazos descubertos. Nos casos en que a normativa tolera a edificación no patio de cuarteirón, e sempre que non existan limitacións específicas, esta non poderá rebordar a altura total de 5 metros nos seus paramentos verticais nin a cumieira da súa cuberta os 7 metros, debendo ser medidas estas alturas a partir do pavimento da planta baixa da edificación ao nivel das liñas de edifación interiores, e en calquera punto do terreo. A cuberta non poderá ter unha inclinación superior aos 30 graos. Se a altura total do corpo edificado no patio de cuarteirón incluída a cuberta non sobrepasa os 3,60 metros e no deseño de volumes existe unha continuidade entre a planta baixa dun edificio e dito corpo, poderá construírse o mesmo como prolongación da planta baixa sen romper a continuidade da edificación a ese nivel, cando a planta baixa dun edificio sexa destinada a oficinas, instalacións, almacéns, etc. Nesta solución haberá de resolverse convenientemente a cuberta do corpo edificado en planta baixa, sobre todo na parte próxima á fachada interior da primeira planta, co fin de darlle o illamento necesario contra ruídos ou molestias, así como impedir o acceso directo desde o exterior, sendo unha solución recomendada o converter parte da cuberta en terraza con acceso e uso para a primeira planta. Salvo o previsto no parágrafo anterior o corpo edificado no interior do patio de cuarteirón deberá quedar exento, é dicir separado da planta baixa do edificio por unha franxa de ancho mínimo 3,50 metros. A edificación no patio interior de cuarteirón nunca se poderá dedicar ao uso de vivendas. Non se poderá realizar dita edificación en patio de cuarteirón se existen vivendas na planta baixa do edificio. Cando o Concello, de acordo coas Ordenanzas correspondentes, autorice a construción de sotos nestes espazos interiores privados para permitir a localización dos aparcamentos obrigatorios ligados á edificación principal e/ou á edificación no patio de cuarteirón, deseñarase o proxecto de maneira que as saídas e entradas de vehículos, así como o resto do aparcamento queden totalmente cubertos e pechados para evitar molestias de ruídos á veciñanza.5. Medición de alturas. Para a medición das alturas establécense dous tipos de unidades: distancia vertical e número de plantas. Cando as ordenanzas sinalan ámbolos dous tipos, haberán de respectarse as dúas. As alturas tomaranse na vertical do punto medio da liña de fachada e mediranse a partir da rasante da beirarrúa ou do terreo no seu estado natural, non podendo haber nos extremos da fachada ou fachadas variacións superiores a 1,2 metros sobre a altura máxima permitida, debéndose en caso contrario graduar a construción adaptándoa ao perfil da vía ou do terreo de forma que cada treito de fachada cumpra con esta limitación. Para os efectos de medición da altura polo número de plantas contabilizarán as plantas piso, a planta baixa e o semisoto cando exista. Os proxectos acompañaranse dos planos topográficos do perfil da beirarrúa ou do estado natural do terreo desde o que se procede á medición de alturas. Nos casos en que pola topografía do terreo poidan xurdir alturas superiores respecto á rasante do terreo natural, seguirase a mesma regla para a medición das alturas no sentido perpendicular á fachada en cada punto dos seus paramentos de peche. O mesmo criterio seguirase para as prolongacións das plantas baixas respecto á súa altura.6. Construcións por riba da altura. As edificacións poderán cubrirse con tellado ou azotea, e en ámbolos dous casos permitiranse as seguintes instalacións: maquinaria de ascensores, calefacción, acondicionamento de aire, caixa de escaleiras, antenas e chemineas. Todas elas, salvo as antenas e as chemineas, estarán inscritas dentro do plano de 30º desde a cara superior do último forxado en liña de fachada e patios, non podendo exceder en altura máis de 3,50 metros sobre a máxima permitida, ou a que se execute realmente se esta é inferior, salvo condicións diferentes reguladas polas Ordenanzas Particulares. As vertentes de cuberta serán rectas e continuas. O aproveitamento baixo cuberta poderá destinarse a usos complementarios da edificación como trasteiros ou a usos dos permitidos na planta inmediata inferior sempre que a súa utilización estea vinculada á mesma, mediante escaleira interior.7. Altura en edificación illada ou exenta. A altura máxima deberá cumprirse en calquera punto das fachadas e medirase no seu punto medio a partir da rasante natural do terreo en contacto coa edificación, salvo excepcións reguladas na ordenanza correspondente en función das condicións topográficas da parcela.8. Cómputo de edificabilidade. De acordo co establecido no artigo 46.6. a) LOUG, computaranse todas as superficies edificables de carácter lucrativo, calquera que sexa o uso ao que se destinen, incluídas as construídas no subsolo e os aproveitamentos baixo cuberta, coa única excepción das construídas no subsolo con destino a aparcadoiros e instalacións de calefacción, electricidade ou análogas.9. Sotos e semisotos. Os sotos non serán habitables, podéndose utilizar como almacéns, aparcamentos ou cuartos de instalacións ao servizo dos usos das plantas superiores. A súa altura libre non será inferior a 2,20 metros. Deberán ter a ventilación suficiente. A altura libre non poderá ser ocupada por ningunha instalación nin infraestrutura. Os semisotos poderán ser destinados aos usos que se establezan. Prohíbese o uso de vivenda en semisotos. A altura libre non será inferior a 2,20 metros nin superior a 3,60.10. Planta baixa. Salvo nos edificios de uso exclusivo industriais, terciarios e dotacionais, a altura libre desta planta non será superior a 4,00 metros e, en ningún caso, inferior a 2,50 metros. A planta baixa poderá destinarse aos usos que se establezan. Naquelas zonas onde se permita, o uso de vivenda en planta baixa estará condicionado a que o solo desta planta, na parte que se dedique a este uso, se sitúe como mínimo a 0,30 metros por riba da rasante da beirarrúa ou terreo en contacto coa edificación; en caso de que por baixo desta planta non houbera outra ou outras (semisoto ou soto), haberá de dispoñerse o debido illamento do terreo. Cando a ordenanza específica permita a prolongación da planta baixa, a altura máxima haberá de cumprirse en calquera punto da planta. Se a parcela edificable dá fronte a dúas vías de distinta rasante, haberá de producirse o necesario escalado para cumprir tal condición.11. Planta piso. A altura libre da planta piso entre o pavimento acabado e o teito, non será inferior a 2,50 m.12. Edificios semienterrados Nos edificios situados en terreos nos que, polas condicións topográficas, resulten pezas vivideiras situadas por debaixo da rasante natural do terreo, para poder abrir ocos de ventilación e iluminación ao espazo libre privado haberá de establecerse unha separación á caixa de desmonte do terreo non inferior á que correspondería en aplicación da normativa que regula os patios de parcela para ese tipo de edificación.13. Entrantes, saíntes e voos Non se permitirá sobresaír da liña de edificación exterior máis que, de ser o caso, cos voos que se fixan no Plan. As liñas de edificación interior de planta piso e planta baixa non se poderán pasar con saíntes nin voos, salvo autorización expresa na ordenanza específica. Os corpos voados agás cornixa e beirados, quedarán separados das fincas contiguas nunha lonxitude, como mínimo, igual ao saínte ou voo, e non inferior a 0,60 metros. A altura mínima sobre a rasante da beirarrúa ou espazo público será de 3,60 metros.14. Corpos voados pechados Poderanse autorizar corpos voados acristalados segundo a regulación prevista en cada ordenanza. Os corpos voados quedarán separados das fincas contiguas nunha lonxitude, como mínimo, igual ao saínte do voo, e non inferior a 0,60 metros. A altura mínima sobre a rasante da beirarrúa en espazo público será de 3,60 m.15. Balcóns, terrazas, cornixas e beirados. Nos corpos voados non se autorizará sobresaír sobre o voo permitido con balcóns ou terrazas. A dimensión máxima do saínte de balcóns e terrazas e de cornixas e beirados virá determinada da seguinte maneira: a) Non se permitirán saíntes de ningún tipo, salvo cornixas ou beirados, que rebasen a liña de edificación en rúas de ancho menor de 8 metros. Os saíntes máximos de cornixas e beirados serán de 0,40 metros. b) En rúas de ancho entre 8 e 12 metros entre aliñacións, o voo máximo autorizado non poderá superar os 0,50 metros, salvo condicións especiais establecidas en cada ordenanza particular. c) Para rúas de ancho entre 12 e 14 m o voo máximo autorizado non superará 0,80 m salvo autorización especial establecida en ordenanza. d) Para rúas de ancho superior a 14 m o voo máximo autorizado non superará 1,00 m salvo condición especial establecida en ordenanza específica.16. Chafráns. Nas parcelas edificables de esquina onde o Plan delimite chafráns, ou naquelas xa edificadas con chafráns, estes serán respectados como aliñacións exteriores para os efectos de deslinde da parcela edificable e dos voos sobre aliñacións. Nas parcelas edificables de esquina en que as ordenanzas establezan chafráns, a liña de edificación ou cerramento con valo non poderá ocupar a área suplementaria definida en cada esquina polas aliñacións exteriores e a corda que une ámbolos dous puntos secantes dunha circunferencia de 3 m de radio, trazada con centro no punto virtual de encontro da prolongación de aliñacións. Esta disposición manterase en toda a altura.17. Patios de parcela. Os patios de parcela dimensionaranse en función das alturas máximas permitidas na zona de que se trate e das dependencias que abran ocos aos mesmos de acordo co establecido no Decreto 29/2010, do 4 de marzo, polo que se aproban as normas de habitabilidade de vivendas de Galicia e, de ser o caso, polas normas das Vivendas de Protección Oficial. Os patios respectarán as súas dimensións mínimas en toda a súa altura, sen que poidan reducirse con corpos voados ou saíntes. Sobre rasante nos patios de parcela poderase edificar soamente a nivel da planta baixa sempre que nesta planta non haxa vivenda. Deberase, entón, deixar acristalada a cuberta nunha superficie non menor aos dous tercios da planta do patio, realizándose nesa cuberta os necesarios ocos de ventilación para a planta baixa. O volume así edificado será contabilizable para os cálculos de edificabilidade.18. Patios de parcela abertos ou mixtos. Os patios abertos a fachada, a patios de cuarteirón ou a outros espazos libres terán un ancho mínimo de seis metros e o seu fondo non será superior a vez e media o seu ancho. Cando o fondo non sexa superior ao seu ancho admítense patios abertos a fachada cun ancho mínimo de tres metros.19. Patios mancomunados.1. Os patios de parcela poderán mancomunarse. Para poder considerar as súas dimensións totais a efectos de apertura de ocos ao mesmo, será necesario que exista acordo de mancomunidade con inscrición no Rexistro da Propiedade do dereito de servidume dos respectivos solares. Este dereito non se poderá cancelar sen autorización expresa por parte do Concello.2. Poderanse alzar muros de separación dentro do patio mancomunado dunha altura máxima de 3 metros a partir da rasante do patio que estea situado máis baixo.20. Accesos a patios. Todos os patios deberán ter acceso.21. Patios en cuarteiróns colmatados. Naqueles cuarteiróns en que non se defina en plano o patio de cuarteirón, os patios que resulten cumprirán en canto a dimensión as condicións de patio de parcela en función da altura das edificacións máis altas que os limiten.22. Condicións dos locais Toda peza habitable terá luz e ventilación directas por medio de ocos ou condutos de ventilación que cumprirán o establecido nas normas de habitabilidade vixentes. Os condutos de ventilación situaranse na cuberta no treito do tercio próximo ao cumio.23. Portais. O portal terá desde o oco de entrada ata a escaleira principal ou o ascensor, se o houbera, un ancho mínimo de dous metros. O oco de entrada do portal non terá menos de 1,30 metros de luz.24. Escaleiras, ramplas e barreiras arquitectónicas. Salvo as excepcións que se detallan en cada caso, as escaleiras con utilización polo público non poderán ter un ancho inferior a un metro, que será igual a (1,30) un metro trinta centímetros en edificios de máis de (5) cinco plantas. Non se admitirán escaleiras de uso público sen luz natural e ventilación salvo treitos situados baixo rasante. En todos os edificios de uso público aplicaranse as disposicións sobre supresión de barreiras arquitectónicas previstas na Sección 1ª do Capítulo II da Lei 8/97 de 20 de agosto e o seu Anexo. Nos edificios de uso residencial aplicaranse as disposicións sobre supresión de barreiras arquitectónicas, previstas na Sección 2ª do Capítulo II da mesma lei. Igualmente todos os edificios de uso público e residencial cumprirán as prescricións que se fixan no Decreto 35/2000 do 28 de xaneiro, para o desenvolvemento e execución da Lei 8/97 de 20 de agosto.25. Proteccións. Os balcóns, ventás, escaleiras e terrazas estarán dotadas de varandas ou proteccións axeitadas, cunha altura de entre 90 e 95 cm.26. Illamentos. En todo edificio, instalación ou actividade asegurarase o illamento da humidade, térmico, contra incendio e acústico, establecidos na lexislación vixente.27. Enerxía eléctrica. Todo edificio deberá estar dotado da necesaria instalación de enerxía eléctrica, que haberá de cumprir a regulamentación vixente sobre a materia. No caso de existir centros de transformación, estes non se poderán establecer por debaixo do segundo soto e deberán reunir as debidas condicións de insonorización, térmicas, en canto a vibracións e seguridade, non podendo ocupar a vía pública con ningunha instalación auxiliar. Excepcionalmente, cando non exista outra posibilidade poderán autorizarse estas instalacións previo acordo municipal.28. Calefacción, acondicionamento de aire, auga quente, gas, teléfono, antenas de televisión e outras instalacións.1. Estas instalacións e os accesorios, depósitos de combustibles, tanques nodrizas, contadores, etc., deberán cumprir coas condicións esixidas pola súa respectiva regulamentación e en ningún caso poderán constituír perigo ou molestias para os veciños.2. Poderán permitirse troneiras ou tolvas nas fachadas dos edificios, cando se prevexa a instalación de calefacción central, sen afectar aos espazos libres de uso público.29. Aparatos elevadores.1. Inclúense baixo este concepto os ascensores para o transporte de persoas, montacargas, montapratos, montacoches, así como as escaleiras mecánicas.2. Todo edificio de nova planta onde no seu interior deba salvarse un desnivel superior aos dez metros setenta e cinco centímetros (10,75) entre cotas de piso, incluída a planta semisoto se a houbera, dispoñerá de ascensor. Exceptúanse os edificios destinados a vivenda familiar e aqueles en que, en función do seu destino, sexan manifestamente innecesarios.3. A instalación de ascensores quedará definida pola súa capacidade de carga, velocidade e número de paradas calculadas en función do número de usuarios previstos e o número de plantas servidas.4. O número de ascensores a instalar e o tamaño dos mesmos determinaranse en función das necesidades do edificio. Todos eles serán de ascenso e descenso. O acceso ao ascensor en planta baixa non estará a cota superior a cento cincuenta centímetros (150) respecto da rasante da entrada do edificio. Esta distancia vertical salvarase mediante elementos que cumpran os preceptos da Lei 8/97 de 20 de agosto de supresión de barreiras arquitectónicas.5. Cada desembarque de ascensor terá comunicación, directa ou a través de zonas comúns de circulación, coa escaleira.6. Poderanse instalar montacargas naqueles casos en que así conveña ao funcionamento do uso e a edificación.7. Será obrigatoria a instalación de montapratos, en restaurantes, cafeterías ou outros locais de consumo polo público de comidas e bebidas, cando as áreas de expedición de produtos e as de estancia do público se atopen en distintas plantas.8. As escaleiras mecánicas cumprirán as condicións de deseño e construción convenientes ao uso a que se destinen. A existencia de escaleiras mecánicas non eximirá da obriga de instalar ascensor.9. Calquera que sexa a clase de aparato cumpriranse as normas esixidas polo Regulamento de Aparatos Elevadores e disposicións complementarias.30. Evacuación de residuos sólidos.1. Todos os edificios ocupados por máis dunha familia, e os destinados a usos urbanos non residenciais, contarán cun local para cubos de lixo, con ventilación directa ou mediante cheminea independente.2. A instalación de evacuación de lixo definirase pola súa capacidade de recollida e almacenamento, en función das necesidades dos usuarios.3. Prohíbense os trituradores de lixo e residuos con vertidos á rede de sumidoiros. Só poderán autorizarse en casos moi especiais previo informe do servizo municipal correspondente.4. Cando, polas súas características, os lixos ou outros residuos sólidos que producira calquera actividade, non poidan ou deban ser recollidos polo servizo de recollida domiciliaria, deben ser trasladados directamente ao lugar axeitado para o seu vertido por conta do titular da actividade.5. En calquera caso estarase ás maiores obrigacións establecidas na ordenanza municipal correspondente.31. Aparcamentos obrigatorios.1. Será obrigatorio o establecemento, como mínimo, do número de prazas de aparcamento que se determinan nas presentes normas para cada tipo de uso. Cando o número de prazas de aparcamento veña determinado en función da superficie, tomarase para o cálculo desta o total da edificada, comprendendo nela non só a do local destinado á actividade que se considera senón tamén a dos servizos, almacéns e outros anexos da mesma. Esixirase unha praza pola cifra que en cada caso se sinale ou fracción da mesma.2. Enténdese por praza de aparcamento bruta unha superficie de 20 metros cadrados incluíndo viais de acceso e servizo.3. Enténdese por praza de aparcamento neta un espazo mínimo de 2,20 por 4,50 metros, con acceso libre suficiente. Pode admitirse que estas prazas de aparcamento ocupen espazos descubertos dentro da parcela.4. Para o cómputo do número de prazas deberanse cumprimentar as dimensións brutas e netas das prazas, establecidas anteriormente.32. Condicións das instalacións. Toda clase de instalacións, subidas de fumes, chemineas, conducións, desaugues, maquinaria, etc., realizaranse de forma que garantan, tanto á veciñanza como aos viandantes, a supresión de molestias como olores, fumes, vibracións e ruídos.33. Prevención de incendios.1. As construcións deberán cumprir as medidas que en orde á protección contra incendios, establecen a Norma Básica da Edificación NBE CPI-96 e os seus anexos.2. Serán de cumprimento obrigado as disposicións municipais dictadas para incrementar a seguridade preventiva dos edificios e para facilitar a evacuación de persoas e a extinción do incendio se chegara a producirse.3. Todo local destinado a usos non residenciais deberá contar coas saídas de urxencia e accesos especiais para o salvamento de persoas que, en cada caso e de acordo coa natureza e características da actividade, determinen os servizos técnicos municipais, en prevención dos sinistros orixinados polo incendio.4. Os locais de uso non residencial, situados en edificios con uso dominante residencial, non poderán comunicarse coas vivendas, caixa de escaleira, ou portal, se non é a través dun vestíbulo con porta de saída resistente ao lume durante noventa (90) minutos. Exceptúanse desta obriga aquelas actividades que este Plan Xeral permite situar en plantas altas de edificios de uso residencial.34. Control das condicións ambientais.1. O impacto producido polo funcionamento de calquera actividade no medio urbano estará limitado nos seus efectos ambientais polas prescricións que sinalan as presente Normas. O seu cumprimento comprobarase nos seguintes lugares de observación. a) No punto ou puntos onde os efectos sexan máis aparentes para a comprobación de gases nocivos, fumes, po, residuos ou calquera outra forma de contaminación, deslumbramentos, perturbacións eléctricas ou radioactivas. No punto ou puntos onde se poida orixinar, no caso de perigo de explosión. b) No perímetro do local ou da parcela se a actividade é única en edificio illado, para a comprobación de ruídos, vibracións, olores ou similares.35. Emisión de radioactividade e perturbacións eléctricas. As actividades susceptibles de xerar radioactividade ou perturbacións eléctricas deberán cumprir as disposicións especiais dos Organismos competentes na materia.36. Transmisión de ruído. O nivel sonoro medirase en decibelios ponderados mediante a curva de referencia tipo (A) segundo a Norma UNE-EN 60.651 e a súa determinación efectuarase nos lugares de observación sinalados no parágrafo 34 ou no domicilio do veciño máis afectado por molestias da actividade, en condicións de paro e totalmente funcionando, de día e de noite, para comprobar o cumprimento dos límites do Anexo da Lei 7/1997 de 11 de agosto de Protección Contra a Contaminación Acústica, ou maiores obrigacións establecidas na ordenanza municipal correspondente.37. Vibracións. Non poderá permitirse ningunha vibración que sexa detectable sen instrumentos nos lugares de observación especificados no parágrafo 34. Para a súa corrección dispoñeranse bancadas antivibratorias independentes da estrutura do edificio e do solo do local para todos aqueles elementos orixinadores de vibración, así como de apoios elásticos para a fixación a paramentos. Os niveis máximos de vibración no ambiente interior, medidos pola aceleración expresada como valor eficaz (rms) en m/s2 corrixida mediante a aplicación das ponderacións de acordo co establecido na norma ISO-2631.1 e determinadas de acordo co establecido na norma ISO-2631.2, son as que fixa o art.8.4 do Anexo da Lei 7/1997.38. Deslumbramentos. Desde os lugares de observación especificados no parágrafo 34 non poderá ser visible ningún deslumbramento directo ou reflectido, debido a fontes luminosos de gran intensidade ou a procesos de incandescencia a altas temperaturas, tales como combustión, soldadura e outros.39. Emisión de gases, fumes, partículas e outros contaminantes atmosféricos.1. Non se permitirá a emisión de ningún tipo de cinzas, po, fumes, vapores, gases nin outras formas de contaminación que poidan causar danos á saúde das persoas, á riqueza animal ou vexetal, aos bens inmobles, ou deterioren as condicións de limpeza esixibles para o decoro urbano.2. En ningún caso se permitirá a manipulación de substancias que produzan olores que poidan ser detectados sen necesidade de instrumentos nos lugares sinalados no parágrafo 34.3. Os gases, fumes, partículas e en xeral calquera elementos contaminante da atmosfera, non poderán ser evacuados en ningún caso libremente ao exterior, senón que deberán facelo a través de condutos ou chemineas que se axusten ás disposicións de aplicación.4. En calquera caso estarase ás maiores obrigacións establecidas na ordenanza municipal correspondente. Art.92. Condicións xerais de estética e integración ambiental 1. Principios xerais. a) As condicións de estética e integración ambiental son as que se impoñen á edificación e demais actos de incidencia urbanística co propósito de obter os mellores resultados na imaxe da cidade, dos núcleos e do territorio. Tales condicións son de aplicación a todas as actuacións suxeitas a licencia municipal. O Concello poderá requirir á propiedade dos bens urbanos para que execute as accións necesarias para axustarse ás condicións que se sinalan nestas Normas. As condicións estéticas regúlanse a través das presentes condicións xerais, da normativa das zonas e da regulación do patrimonio cultural, ambientación natural e paisaxe, segundo o establecido no art.104 LOUG. b) A defensa da imaxe urbana e o fomento da súa valoración e mellora, tanto no que se refire aos edificios como ás áreas non edificadas, corresponde ao Concello, polo que calquera actuación que puidera afectar á percepción da paisaxe urbana e territorial deberá axustarse ao criterio que manteña ao respecto. O Concello poderá denegar ou condicionar as actuacións que resulten antiestéticas, inconvenientes ou lesivas para a imaxe da cidade, dos núcleos ou do territorio. O condicionamento da actuación poderá estar referido ás dimensións do edificio, ás características das fachadas, das cubertas, dos ocos, a composición, os materiais empregados e o modo en que se utilicen, a súa calidade ou a súa cor, a vexetación, nas súas especies e no seu porte, e, en xeral, a calquera elemento que configure a imaxe da cidade, dos núcleos e o territorio. c) As novas construcións e as modificacións das existentes deberán responder no seu deseño e composición ás características dominantes do ambiente en que deban de emprazarse, de acordo co disposto no artigo 104 LOUG. Para tal fin poñerase especial coidado en harmonizar sistemas de cubertas, cornixas, posición de forxados, ritmos, dimensións de ocos e macizos, composición, materiais, cor e detalles construtivos.2. Protección dos ambientes urbanos e rurais a) Toda actuación que afecte ao ambiente urbano ou rural deberá someterse ás condicións estéticas que se determinan nestas Normas para cada tipo de obra e zona onde se localice. b) En obras de restauración e de conservación ou mantemento deberán respectarse integramente todas as características do edificio. c) As obras de restauración e consolidación haberán de axustarse á organización do espazo, estrutura e composición do edificio existente. Os elementos arquitectónicos e materiais empregados haberán de adecuarse harmonicamente cos que presenta o edificio ou presentaba antes de que fose obxecto dunha modificación de menor interese. Nas obras de restauración, haberá de conservarse a decoración procedente de etapas anteriores congruentes coa calidade e uso do edificio. d) En obras de rehabilitación deberá manterse sempre o aspecto exterior do edificio. e) En obras de reestruturación as fachadas visibles desde o espazo público deberán manterse conservando a súa composición e adecuándose aos materiais orixinarios. En obras de ampliación a solución arquitectónica deberá adecuarse ao estilo ou invariantes da fachada preexistente, manténdose os elementos de remate que permitan identificar as características específicas do edificio, diferenciándoas das propias do novo engadido. En obras de reestruturación total deberán restaurarse adecuadamente a fachada ou fachadas exteriores a espazo público e os seus remates, e satisfacer a normativa específica ao respecto da zona.3. Fachadas. a) Cando a obra afecte á fachada e se atope contigua ou flanqueada por edificacións obxecto de protección individualizada, adecuarase a súa composición ás preexistentes, harmonizando e integrando as liñas fixas de referencia da composición (cornixas, beirados, impostas, voos, zócolo, recercados, etc.) entre a nova edificación e as colindantes. b) En todo caso, as solucións de ritmos e proporción entre ocos e macizos na composición das fachadas, deberán adecuarse en función das características tipolóxicas da edificación, do contorno, e as específicas das edificacións catalogadas, se a súa presencia e proximidade o impuxese. c) As fachadas laterais e posteriores trataranse con condicións de composición e materiais coherentes cos da fachada principal. Dentro do solo urbano estudiarase e rematarase conxuntamente a totalidade da fachada, debendo ser coherente co do resto da fachada o acabado da planta baixa. d) As obras que afecten á planta baixa dos edificios, esta deberá harmonizar co resto da fachada. As obras de adaptación para usos comerciais manterán á proxectada, permitíndose a súa variación, só en casos en que sexa imprescindible para o correcto desenvolvemento da actividade. e) A elección dos materiais das fachadas fundamentarase no tipo de fábricas e calidade dos revestimentos, así como no despece, textura e cor dos mesmos, en función dos criterios de composición e estéticos de cada zona. As fachadas construiranse preferentemente con materiais que esixan unha menor conservación, tanto nas fábricas como nas carpinterías. f) En edificios non catalogados poderá procederse á modificación das características dunha fachada existente de acordo cun proxecto axeitado, que garanta un resultado homoxéneo do conxunto arquitectónico e a súa relación cos colindantes. g) Poderase autorizar o cerramento de terrazas e balcóns existentes de acordo coas determinacións dun proxecto de conxunto, e unitario na súa execución, da fachada, que deberá presentar a comunidade ou o propietario do edificio. Nos edificios de vivenda colectiva, prohíbese o cerramento individualizado de cada vivenda. En edificios en que se houberan realizado cerramentos anárquicos de terrazas, o Concello poderá requirir para a adecuación das mesmas unha solución de deseño unitario. En casos xustificados poderá o Concello facerse cargo da elaboración do proxecto de deseño de conxunto da fachada, repercutindo o seu custo nas licencias correspondentes. En edificios existentes non cabe a autorización de instalación de capialzados exteriores para persianas ou toldos, salvo que exista acordo do conxunto de propietarios do inmoble, para colocar idéntica solución nos ocos.4. Soportais. Nunha construción onde se proxecten soportais, salvo autorización expresa mediante o sinalamento da aliñación virtual prevista nos Planos de Ordenación, non se poderá pasar a aliñación oficial cos elementos verticais de apoio; o seu ancho interior libre será igual ou superior a douscentos cincuenta (250) centímetros; e a súa altura mínima a que correspondese á planta baixa do edificio, segundo as condicións do uso ou da zona onde se atope.5. Marquesiñas a) Prohíbese a construción de marquesiñas excepto nos seguintes casos:. Cando estean incluídas no proxecto do edificio en obras de nova planta. Cando se trate de actuacións conxuntas con proxecto unitario, acordes coa totalidade da fachada do edificio, de idénticas dimensións, saínte e materiais en todos os locais de planta baixa, e exista compromiso de execución simultánea por todos os propietarios dos locais. b) A altura mínima libre desde a cara inferior da marquesiña ata a rasante da beirarrúa ou terreo, será superior a trescentos corenta (340) centímetros. O saínte da marquesiña non excederá a anchura da beirarrúa menos sesenta (60) centímetros e, salvo o caso de marquesiñas formadas por elementos translúcidos e con grosor menor de quince (15) centímetros, unicamente poderán cubrir os vans da planta baixa, cun saínte máximo dun (1) metro. Coa solicitude de licencia deberán presentarse fotografías en escorzo da fachada existente e a beirarrúa, para garantir que a instalación de marquesiña non causa lesión ao ambiente urbano nin ao arboredo. c) As marquesiñas non poderán verter por goteo, á vía pública. O seu canto ou faldrón non excederá do quince por cento (15%) da súa menor altura libre sobre a rasante do terreo ou beirarrúa e non pasará en máis de dez (10) centímetros, a cota da cara superior do forxado de solo do primeiro piso. d) O Concello, como titular do espazo público, está facultado en todo caso, para autorizar ou non o aproveitamento especial da vía pública.6. Portadas e escaparates. En planta baixa a aliñación exterior non poderá rebasarse con saíntes superiores a quince (15) centímetros, con ningunha clase de decoración de locais comerciais, portais ou calquera outro elemento. En beirarrúas de anchura menor de setenta e cinco (75) centímetros, non será permitido ningún saínte.7. Toldos e rótulos. Os toldos móbiles estarán situados, a unha altura mínima sobre a rasante da beirarrúa de douscentos vintecinco (225) centímetros en todos os seus puntos, incluso os de estrutura. O seu saínte, respecto á aliñación exterior, non poderá ser superior á anchura da beirarrúa menos sesenta (60) centímetros, sen sobrepasar os tres (3) metros, e respectando en todo caso o arboredo existente. Os toldos fixos cumprirán as condicións do parágrafo 5. Os rótulos estarán situados a unha altura mínima sobre a rasante de beirarrúa de douscentos vintecinco (225) centímetros. Os rótulos poderán colocarse en plantas altas ou en cuberta dos edificios, sempre que sexa de propiedade única e non supoñan alteración da imaxe urbana.8. Medianeiras. a) Os panos medianeiros ao descuberto, deberán tratarse de forma que o seu aspecto e calidade sexan tan dignos coma os das fachadas. b) Por razóns de ornato urbano o Concello poderá asumir a execución de obras de mellora de medianeiras en determinados espazos públicos de importancia visual e estética. c) O Concello poderá elaborar criterios estéticos e de deseño que sexan de obrigada observancia nas obras de mantemento e decoro de medianeiras e fachadas en xeral e requirir á propiedade dos inmobles para o seu cumprimento. d) Para permitir o recuado das construcións da aliñación oficial, a través de Estudio de Detalle, esixirase que as medianeiras ao descuberto que poderán aparecer, se acondicionen mediante corpos da edificación adosadas, se traten como a fachada ou se decoren cos mesmos materiais e características das fachadas existentes ou outras de suficiente calidade.9. Cerramentos. En solo urbano os solares e terreos non edificados que o Concello dispoña deberán pecharse mediante elementos permanentes situados na aliñación oficial, de altura comprendida entre dous (2) e tres (3) metros fabricados con materiais que garantan a súa estabilidade e conservación en bo estado. Agás disposición diferente nas ordenanzas particulares de zona en solares edificados de solo urbano, cando exista cerramento por recuarse a edificación, ou en solo de núcleo rural os cerramentos estarán constituídos por unha banda opaca de 0,60 m podendo acadar os 1,80 m a base de tea metálica ou outros elementos calados en máis do 50%. Poderá completarse o cerramento con elementos vexetais. En solo rústico, soamente se permiten cerramentos vexetais ou con postes e arame, sen ningún tipo de fábrica ou cimentación, e cunha altura máxima de 1,80 m. A delimitación con elementos vexetais, regúlase polo disposto no código civil e demais normativa específica, non requiríndose para estes supostos licencia urbanística. Cando a parcela en solo rústico estivese edificada, os valos poderán presentar a mesma disposición que para o solo de núcleo rural. Se fora necesario executar muros de contención, soamente se permitirán ata a rasante natural do terreo, constituíndo estes a banda opaca do valo de parcela ata unha altura máxima de muro de 1,20 metros. Poderá complementarse a súa composición con rede metálica e cerramento vexetal, dunha altura máxima 1,20 m. Estes muros non afectarán negativamente ás parcelas colindantes ou ao viario público. Os peches de instalacións deportivas recuaranse de lindeiros a dimensión da súa altura, excepto que conte coa autorización do colindante. De sobrepasar os 1,80 metros de altura será exclusivamente con tea metálica. Se fora necesario, ataludarase o terreo con ángulo máximo de 45º respecto á horizontal, ata acadar a rasante natural, punto sobre o que se executará o valo da parcela. En ningún caso se permitirá o remate de valos con elementos que poidan causar lesións a persoas ou animais.10. Cubertas e canos. a) As cubertas estarán formadas por planos continuos sen crebas nas súas vertentes. b) O revestimento exterior das cubertas inclinadas dos edificios realizarase preferentemente con tella cerámica. Excepcionalmente, cando se xustifique por coherencia coa solución arquitectónica proxectada, poderán utilizarse revestimentos singulares que en ningún caso serán reflectantes. c) Sobre o plano das cubertas non poderán destacarse máis elementos de construción que as chemineas para fumes ou ventilación e as antenas, que se realizarán preferentemente en fábrica de albanelería revestida ou cantería e se situarán no tercio máis próximo ao cumio. d) Non se autorizarán desaugadoiros nin canos que evacúen directamente á vía pública, debendo conducir as augas pluviais por tubos adosados ás fachadas ou polo interior das mesmas. No primeiro caso evitarase que sobresaian da aliñación ata a altura do primeiro piso, debendo estar protexidos nos (2) dous primeiros metros desde a beirarrúa. As baixantes acometeranse por medio das arquetas do edificio á condución xeral da rúa.11. Protección do arboredo. a) O arboredo existente no espazo público, aínda que non teña sido cualificado como zona verde ou espazo de recreo e expansión, deberá ser protexido e conservado. Cando sexa necesario eliminar algúns exemplares por causa de forza maior imponderable, procurarase afectar aos exemplares de menor idade e porte. b) Toda perda de arboredo na vía pública deberá ser reposta de forma inmediata. c) Nas franxas de recuado obrigatorio lindantes con vías públicas, será preceptiva a plantación de especies vexetais, preferentemente arbóreas, independentemente do uso a que se destine a edificación, a menos que a totalidade do recuado quede absorbido polo trazado dos espazos para a circulación rodada e accesos ao edificio. d) Os patios ou espazos libres públicos ou particulares que estean axardinados, deberán conservar e manter en bo estado as súas plantacións, calquera que sexa o seu porte. e) Será necesario obter Licencia Municipal para efectuar cortas de arboredo en solo urbano, que serán denegadas en canto afecten a especies singulares que non impidan a plasmación da edificabilidade que corresponda á parcela afectada. Cando unha obra poida afectar a algún exemplar arbóreo, indicarase na solicitude de licencia correspondente, sinalando a súa situación nos planos topográficos de estado actual que se aporten. Nestes casos esixirase e garantirase que durante o transcurso das obras, os troncos do arboredo dispoñan dun axeitado recubrimento ríxido que impida a súa lesión ou deterioro, ata unha altura mínima de cento oitenta (180) centímetros. f) Cando por maltrato, deterioro ou outras causas desaparezan os exemplares existentes nas vías ou espazos públicos, será obrigatoria a súa reposición a cargo do responsable da perda sen prexuízo das sancións a que puidera haber lugar. A substitución farase por especies iguais e de similar porte que as desaparecidas, ou empregando a especie dominante na fileira ou agrupación do arboredo.12. Consideración do contorno. a) As obras de nova edificación deberán proxectarse tomando en consideración a topografía do terreo, a vexetación existente, a posición da nova edificación respecto a cornixas, fitos ou outros elementos visuais do contorno, o impacto visual da construción proxectada sobre o medio que a rodea e o perfil da zona, a súa incidencia en termos de soleamento e ventilación das construcións das fincas colindantes, a súa relación coa vía pública, a adecuación da solución formal á tipoloxía e materiais da área, e demais parámetros definidores da súa integración no medio urbano. b) O Concello poderá esixir a inclusión na documentación coa que se solicite licencia, dun estudio de visualización da paisaxe urbana e rústica no estado actual, e no estado futuro que corresponderá á implantación da construción proxectada. c) O Concello poderá establecer criterios para determinar a disposición e orientación dos edificios, no que respecta á súa percepción visual desde as vías perimetrais, os accesos e os puntos máis frecuentes e importantes de contemplación, e cerramentos e valados de xeito que non impidan a contemplación da paisaxe.13. Integración ambiental As medidas de integración ambiental das novas implantacións e propostas establecidas no Estudio de Sostibilidade Ambiental, Impacto Territorial e Paisaxístico, serán de obrigado cumprimento incorporándose ao presente corpo normativo. Art.93. Sistema viario. Definicións O sistema viario comprende o conxunto de vías de dominio e uso público proxectadas e construídas con destino ao movemento e circulación dos peóns, automóbiles e medios de transporte rodado, así como ao estacionamento de vehículos. Para os efectos das presentes Normas distínguense: a) O Sistema Xeral Viario. Comprende as infraestruturas e terreos destinados á comunicación e transporte rodado de persoas e mercancías, incluídas as estacións de transporte colectivo por estrada, afectos á estrutura xeral e orgánica da ordenación do territorio que establece o Plan Xeral, conforme ao modelo de desenvolvemento que adopta para o Termo Municipal. b) O Sistema Local Viario. Comprende os terreos e infraestruturas que completan o acceso rodado e peonil público desde o sistema xeral viario aos edificios e terreos. Art.94. Clasificación das estradas e vías do sistema xeral As redes interurbanas de estradas do sistema xeral defínense, clasifícanse e ordénanse segundo o disposto na “Ley 25/1988 de 29 de julio de Carreteras”, e as súas disposicións complementarias e regulamentarias, así como na Lei 4/94 de 14 de setembro do Parlamento de Galicia, de estradas de Galicia. Funcionalmente as estradas de sistema xeral clasifícanse en: - Vias Tipo I. Estradas xerais de acceso, de competencia autonómica, así como a nova circunvalación á Vila de Muros. - Vías Tipo II. Estradas provinciais. CLASIFICACIÓN DAS ESTRADAS DE SISTEMA XERAL. MUROS A: Comunidade Autónoma C: Concello D: Deputación Provincial PX: Proposta Plan Xeral Art.95. Condicións da rede de estradas 1. Vías Tipo I. Estradas autonómicas. Serán de dominio público os terreos adquiridos por título lexítimo pola Administración titular da estrada para a construción desta e dos seus elementos funcionais. A zona de servidume das estradas consistirá en dúas franxas de terreo a ámbolos dous lados delas, delimitadas interiormente pola zona de dominio público e exteriormente por dúas liñas paralelas ao dito límite a unha distancia de 2 metros, medidas desde o límite exterior da zona de dominio público. Nela estarase ao establecido no art.32 da Lei 4/94. A zona de afección das estradas consistirá en dúas franxas de terreo a ámbolos dous lados delas, delimitadas interiormente pola zona de servidume e exteriormente por dúas liñas paralelas ás arestas da explanación, a unha distancia de 30 metros, medidas desde as citadas arestas. Nela estarase ao establecido no art.33 da Lei 4/94. Atendendo ás características das estradas a liña de edificación situarase ás distancias previstas no art.35 e ss. da Lei 4/94, medidas en horizontal a partir da aresta exterior da explanación e perpendicularmente ao eixe da calzada máis próxima. As liñas de cerramento situaranse a partir da maior das distancias seguintes, sempre que se cumprimente o previsto no art.39 e concordantes da Lei 4/94: 6 Metros da aresta exterior da explanación.10,5 Metros do eixe da calzada máis próxima.2. Vías Tipo II. Estradas provinciais. Estas vías terán como mínimo unha sección útil de 18 m entre cerramentos de fincas en solo rústico, distribuída entre a calzada pavimentada e gabias e, a cada lado, dúas zonas laterais que se distribuirán en filas de arboredo, sendas peonís e ciclistas e franxa de reserva, de modo que o recuado dos cerramentos ao eixe da vía sexa como mínimo de 9 m. A liña de edificación situarase como mínimo a 11,50 m do eixe da vía.3. Aliñacións. Para as zonas urbanas e de núcleo rural das vías do sistema xeral do Termo Municipal, autorízanse nas estradas en xeral, e de acordo con estas Normas e coa lexislación vixente, edificacións e construcións a distancias inferiores ás sinaladas nos apartados precedentes. Estas distancias terán a consideración de aliñacións e defínense nos Planos de Ordenación. Para as estradas nas que a titularidade non corresponde ao Concello tramitaranse estas Normas como solicitudes ás Administracións competentes para a autorización preceptiva e tramitación da excepcionalidade legalmente prevista, tendo carácter orientativo a proposta deste planeamento en tanto non recaia a correspondente resolución definitiva.4. Trazados e reservas viarias.1. A cualificación urbanística do Solo Rustico de Protección de Infraestruturas vinculado aos trazados de novas estradas contidos no presente Plan Xeral, terá a consideración de reserva viaria e, a tal efecto, entenderase que comprende non só o solo necesario para a estrada e os seus elementos funcionais, senón tamén as franxas de dominio público e servidume na forma definida nos parágrafos anteriores. Esta cualificación de reserva viaria operará como ámbito de movemento do trazado, ata a redacción do proxecto de construción, entendéndose o deseño de nós e enlaces como indicativos de funcionalidade. Neste senso, o viario de novo trazado poderá desenvolverse a partir dos estudios informativos previos ou proxectos de trazado e o preceptivo Estudio de Impacto Ambiental que estableza as determinacións necesarias para a súa execución e posibiliten o estudio de alternativas de trazado que poidan mellorar o representado en planos de ordenación e, nos supostos de ocupación de terreos incluídos na servidume de protección do dominio público marítimo terrestre, do cumprimento do establecido no art.25. b) da Lei de Costas e coas determinacións do art.46.2. do Regulamento de Costas sobre desmontes e terrapléns. Aprobado dito estudio, o seu trazado coas zonas de dominio público, servidume e afección derivadas do distinto tipo de estrada incorporaranse á documentación gráfica do Plan Xeral e a franxa de terreo non ocupada pola estrada e seus elementos funcionais incorporarase á cualificación de solo rústico protexido colindante.2. Os solos de dominio público e servidume vinculados aos sistemas xerais viarios teñen a cualificación xenérica de reservas viarias.3. Nas zonas de servidume e afección do sistema xeral viario, poderán autorizarse, cunha edificabilidade máxima de 0,3 m2/m2 áreas de servizo de subministración de carburantes, así como servizos ocmplementarios de bar, cafetería, hoteis, restauración e talleres de reparación, de acordo co establecido na lexislación sectorial de estradas. Estas actividades deberán estar dotadas de aparcamento público en proporción mínima dunha praza por cada 25 m2 construídos. Art.96. Condicións do sistema local viario.1. No territorio consideraranse como vías tipo III o conxunto de camiños complementarios á rede de estradas que completan as relacións dos núcleos de poboación e estruturan o acceso ás zonas de cultivo, segundo se delimita nos planos de ordenación. Estas vías terán en solo rústico unha sección mínima total de 12 metros entre límites de propiedade e, en todo caso, as liñas de cerramento situarase, en xeral, a 6 metros do eixe. CLASIFICACIÓN DAS ESTRADAS DE SISTEMA LOCAL. MUROS 2. O resto de camiños e sendas de uso e dominio público no territorio terá o carácter de vías Tipo IV. Nestas vías, as liñas de cerramento en solo rústico situaranse, en xeral, a 6 metros do eixe.3. A condición de aliñación e sección na rede viaria local queda definida en solo urbano e de núcleo rural nos planos de ordenación e, nos ámbitos subordinados a planeamento ulterior, polos documentos que o desenvolvan. Art.97. Sistemas de infraestruturas de servizos técnicos.1. O presente Plan contén a cualificación e ordenación das infraestruturas dos servizos técnicos (de electricidade, telecomunicacións, abastecemento de auga, estacións depuradoras de augas residuais e outros), e a este fin establece as necesarias reservas de solo; todo iso sen prexuízo de que estes servizos queden suxeitos no seu desenvolvemento e execución, á lexislación específica que lles sexa de aplicación.2. Os espazos libres de edificación que constitúen o contorno destes servizos consideraranse e sistematizaranse como espazos libres verdes.3. Só se permitirán os usos propios ou directamente vinculados coa instalación ou servizo de que se trate. Art.98. Sistema portuario.1. O sistema xeral portuario de Muros comprende o conxunto de peiraos, accesos a zonas de servizo incluídos nas delimitacións administrativas vixentes, que quedan incorporadas ao Plan Xeral, e que inclúe os portos de Muros, coas instalacións de Os Muíños, e o de Esteiro. De conformidade co establecido no art.18 da “Ley 27/1992 de Puertos del Estado y de la Marina Mercante”, e a súa modificación, Lei 62/1997 de 26 de decembro, o conxunto do sistema portuario de Muros ten o carácter de sistema xeral para os efectos da planificación urbanística.2. As regulacións de carácter urbanístico referentes a usos, accesos, infraestruturas, edificación e análogas estableceranse mediante os oportunos plans especiais de ordenación portuaria para o desenvolvemento do sistema xeral, de conformidade co establecido nestas Normas e na “Ley 27/1992 de Puertos del Estado y de la Marina Mercante”, e na súa modificación, Lei 62/1997 de 26 de decembro, a redactar pola autoridade portuaria competente.3. En tanto non se redacten os correspondentes plans especiais establécese a seguinte normativa transitoria de aplicación no ámbito portuario:. Xestión e tutela das zonas de servizo (sistema xeral portuario): calquera actuación no solo, de carácter urbano, portuario, deberá contar coa previa concesión ou autorización, segundo sexa o caso, dos Organismos Portuarios competentes. Usos permitidos e prohibidos: os indicados na lexislación vixente en materia de Portos. A altura máxima (de coroación) será de 12 metros, exceptuándose desta delimitación aquelas instalacións singulares destinadas ao servizo do porto, tales como depósitos, silos, torres de iluminación e balizamento,. As edificacións deberán integrarse esteticamente no conxunto do porto, sen provocar roturas co contorno, por deseño, cor, remates,., debéndose cumprir coa normativa citada pola Dirección Xeral de Patrimonio na zona de aplicación.4. As ampliacións ou novas implantacións das instalacións portuarias definirán os seus elementos de ocupación do dominio público portuario a partir das determinacións da correspondente Declaración de Impacto Ambiental e delimitaranse no correspondente Proxecto de construción elaborado pola administración portuaria de conformidade co prevista na “Ley 27/1992 de Puertos del Estado y de la Marina Mercante”, e a súa modificación, Lei 62/1997 de 26 de decembro. Art.99. Sistema de equipamento e dotacións 1. Comprende as superficies destinadas a usos públicos ou colectivos para servizo directo dos cidadáns. O solo será sempre de dominio público cando corresponda a cesión resultado do planeamento.2. Prevense as seguintes actividades e instalacións: a) Docente. Centros para a educación infantil, primaria, secundaria, ensino especial, ensino profesional, ensino técnico e superior con instalacións anexas deportivas, culturais e de investigación e servizos. b) Deportivo. Instalacións destinadas á práctica do deporte e anexos de servizo. Edificacións para espectadores. Aparcamentos. c) Sanitario e asistencial. Centros asistenciais e sanitarios dedicados a garderías, dispensarios, ambulatorios, centros de día e residencias de anciáns, clínicas e centros hospitalarios. d) Sociocultural. Bibliotecas, centros sociais e culturais, museos, auditorios, salas de cultura, salas de reunións, exposicións de interese público e comunitario, así como anexos aos servizos deportivos vinculados ao uso. e) Relixiosos. Templos e casas parroquiais. f) Público-administrativo. Centros ou edificios para servizos da administración pública, seguridade, bombeiros, concesionarios de servizos públicos, etc. g) Cemiterios. h) Mercados e abastecemento. Centros para mercado polo miúdo, mercados centrais e matadoiros.3. Os equipamentos e dotacións regularanse polo tipo de ordenación da zona onde se encadran e manterán condicións de composición urbanística acordes coa mesma, respectando e mantendo as aliñacións do seu cuarteirón e colindantes. Non obstante, poderanse adaptar ás condicións de edificación, estándares e programas correspondentes á súa lexislación específica. Cando pola forma da edificación resulten espazos libres interiores de amplitude suficiente trataranse con xardinería e arboredo. Procurarase que a altura da edificación non pase dos 12 metros sobre a cota natural do terreo. Os equipamentos e dotacións situadas en solo rústico estarán ás limitacións establecidas na LOUG segundo a súa categoría, podendo desenvolverse a través do correspondente Plan Especial de acordo co establecido nas presentes Normas aqueles de uso sanitario, asistencial e educativo, públicos e privados, que en ningún caso se poden situar a máis de 1.000 metros do solo urbano. O planeamento de desenvolvemento poderá establecer condicións específicas para a edificación nos equipamentos e dotacións. Os equipamentos existentes manteranse, en todo caso, dentro de ordenación. As dotacións asistenciais, sanitarias e socioculturais, relixiosas, e público-administrativas, en razón das súas características, funcións sociais e complementariedades poderán intercambiarse ou compartirse dentro de cada unha das reservas específicas establecidas no Plan e en particular nas reservas locais cualificadas como dotacións multiuso ou reserva de equipamento, e todo isto de acordo co establecido no artigo 47 LOUG.4. Os equipamentos e dotacións que ocupan terreos incluídos nas zonas de dominio público marítimo terrestre, estarán ao disposto nas Disposicións Transitorias da “Ley 22/88 de Costas”. Art.100. Sistema de parques, xardíns urbanos e espazos libres 1. Comprende os espazos destinados a zonas verdes e espazos libres en solo urbano, de núcleo rural, urbanizable e rústico. Serán de uso público e estarán destinados a parques ou a xardíns para xogo de nenos, recreo dos cidadáns e mellora do ornato público. Cando fosen de extensión inferior a 5.000 m2 terán a condición de xardíns.2. Estes solos deberán en xeral acondicionarse con arboredo, xardinería, sendas, elementos ornamentais e outros elementos accesorios que non ocupen máis do 5% da súa superficie. Cando a súa extensión e características o permitan admitirán instalacións descubertas para a práctica deportiva ou edificios para o ocio, o recreo e a cultura sen que a superficie ocupada por estes últimos pase do 10% do seu ámbito. Estas instalacións ou construcións serán públicas e non limitarán ou interferirán a súa calidade vexetal nin as vistas. A altura máxima de calquera tipo de edificación será de 10 metros. Nos espazos libres do solo urbano ou urbanizable prevese a posibilidade de implantación de aparcamentos subterráneos públicos, nas condicións previstas nestas Normas, sen prexudicar o uso público en superficie, nin o carácter de dominio público do solo e subsolo.3. Os sistemas de parques, xardíns e espazos libres clasificados como solo rústico estarán ás limitacións establecidas na LOUG segundo a súa categoría.4. O Sistema Xeral PU-1, Parque de Miraflores, desenvolverase mediante planeamento especial coas seguintes determinacións: a) Admítense os usos sociocultural, recreativo e deportivo. b) A ocupación máxima polas edificacións e instalacións será do 20% da superficie do parque adscrita a solos urbanizables. c) A ordenación integrará o sistema de muros, camiños e bancais actualmente existentes como elementos definidores do parque, establecendo unha implantación discreta de arboredo. Art.101. Ordenanza 1. Cuarteirón.1. Delimitación e ámbito. Comprende esta Ordenanza áreas consolidadas en formación de cuarteirón, tal e como se delimita en Planos de Ordenación.2. Sistema de ordenación. Fíxase un sistema de ordenación por definición de fondo e altura de edificación en formación de cuarteirón pechado.3. Parámetros e condicións da edificación. Respectaranse as aliñacións, fondos edificables e alturas máximas definidas nos planos de ordenación, segundo a morfoloxía de cada cuarteirón e as súas condicións de consolidación. O fondo edificable será máximo para as plantas piso e só poderá ser excedido pola prolongación da planta baixa ou pola edificación de planta baixa ao interior da parcela que acolle a edificación principal. A altura máxima en número de plantas non poderá superar en metros as seguintes magnitudes: 9,50 Metros para 3 plantas (baixo máis dúas). 12,50 Metros para 4 plantas (baixo máis tres). 15,50 Metros para 5 plantas (baixo máis catro). As parcelas en esquina manterán a liña de cornixa establecida para a maior altura na lonxitude do fondo edificable, agás outra determinación contida nos Planos de Ordenación. Por enriba da altura máxima definida poderán autorizarse baixocuberta usos dos permitidos na planta inmediatamente inferior vinculada a ela mediante escaleira interior, e usos complementarios de trasteiros e tendedeiros, e estean inscritos dentro do plano e altura máxima de cuberta definida de acordo co artigo 91.6 das presentes Normas. Mediante Estudio de Detalle permitirase a reordenación do volume resultante, incluso baixo cuberta, sen superar a superficie construída máxima. O voo máximo autorizado sobre a aliñación será de 1/12 de ancho entre aliñacións da rúa sobre a que se voa, non podendo exceder a dimensión de 1 metro. Recuaranse lateralmente do linde da parcela na mesma dimensión. Autorizaranse semisotos sempre que queden incluídos na altura máxima permitida, computando como planta e nunha profundidade máxima igual á da planta baixa. Os usos autorizados para os semisotos serán os complementarios aos autorizados nas plantas baixas, ademais do uso de garaxe. Igualmente autorizarase a construción de sotos para albergar a s instalacións técnicas do edificio, usos complementarios aos autorizados na planta baixa e garaxe-aparcamento. Non se autorizarán entreplantas.4. Usos. Permítense os seguintes usos:. Vivenda colectiva (agás en planta baixa). Residencial comunitario. Hoteleiro. Comercial: Categoría 1ª e 2ª. Oficinas: Cando a superficie destinada a este uso supere o 40% do total en plantas altas dispoñerán de acceso independente. Salas de reunión. Asistencial. Industrial: Nas seguintes categorías e grupos: - Categoría 1ª, Grupo 5º, 6º e 7º. Os almacéns destas actividades industriais deberán adaptarse ás condicións establecidas no art.79. - Categoría 2ª, Grupo 5º e 7º. Garaxe aparcamento e servizo do automóbil nas seguintes categorías e graos: - Categoría 2ª, Grao 1º, 2º e 3º. - Categoría 3ª. - Categoría 5ª, sempre que non impliquen operacións de chapistería e pintura. En calquera caso, deberá garantirse a ausencia de vertidos que poidan deteriorar as instalacións de rede de sumidoiros e depuración, mediante a introdución dos correspondentes mecanismos correctores (explicitamente prohibiranse os vertidos de graxas e aceites ademais dos especificados para cada uso na Normativa Xeral). Docente. Sanitario. Socio-cultural. Relixioso. Deportivo. Recreativo. Servizos urbanos. Administración pública.5. Aliñacións e rasantes. En Planos de Ordenación fíxanse as aliñacións e rasantes da nova edificación. Nas zonas en que os planos de ordenación non as determine, conservaranse as existentes. Serán obrigatorios os chafráns nas parcelas de esquina cando esta determinación estea contida en planos. Naquelas parcelas en contacto con outras destinadas por este Plan a dotacións, o Concello deberá esixir que no linde común de ambas parcelas non apareza unha parede cega ou medianeira se é previsible que a edificación destinada ao uso dotacional non se vai adosar ao linde de contacto ou vai a deixar máis do 50% da parede cega ou medianeira ao descuberto. Neste caso a edificación deberá recuarse do linde de contacto unha distancia mínima igual aos 2/5 da súa altura, abrindo obrigatoriamente fachada. Organizarase a edificabilidade que lle corresponda incrementando o fondo edificable, mediante Estudio de Detalle. Art.102. Ordenanza 2. Edificación en liña.1. Delimitación e ámbito. Comprende esta Ordenanza as pezas de solo urbano de carácter lineal sobre viario principal con predominio da tipoloxía de vivenda colectiva entre medianeiras.2. Sistema de ordenación. Fíxase un sistema de ordenación por edificación adosada en liña sobre a aliñación.3. Parámetros e condicións da edificación. Respectaranse as aliñacións, fondos edificables máximos e altura reguladora definida en Planos de Ordenación segundo a morfoloxía de cada bloque e as súas condicións de consolidación. O fondo edificable será de 12 m para as plantas piso, non permitíndose a creación de paredes cegas ou medianeiras distintas das que poidan xurdir nos lindeiros laterais por aplicación desta Ordenanza. A planta baixa poderá exceder o fondo máximo establecido ata un máximo de 20 metros medidos desde a aliñación exterior, mantendo a altura máxima establecida para esta planta sobre a rasante do terreo, no límite posterior da zona e respectando un recuamento mínimo de 3 m ao mesmo. A altura máxima en número de plantas non poderá superar en metros as seguintes magnitudes: 6,50 Metros para 2 plantas (baixo máis unha). 9,50 Metros para 3 plantas (baixo máis dúas). 12,50 Metros para 4 plantas (baixo máis tres). 15,50 Metros para 5 plantas (baixo máis catro). Esta altura respectarase en todo o fondo edificable. Naquelas parcelas nas que polas súas condicións topográficas resulten locais situados, parcial ou totalmente, por debaixo da rasante da beirarrúa á que a edificación dea fronte, terán a consideración de soto ou semisoto en toda a súa profundidade. Por enriba da altura máxima estarase ao disposto pola Ordenanza 1 de cuarteirón no que ás construcións e usos autorizados se refire. O voo máximo autorizado sobre a aliñación será de 1/12 do ancho da rúa sobre a que se voa, non podendo exceder a dimensión de 1 metro. Recuaranse lateralmente do linde da parcela na mesma dimensión. Deberanse tratar as fachadas exterior e interior do volume construído de forma homoxénea e unitaria en canto a materiais e textura, independentemente de que ditas fachadas se abran a espazos públicos ou ao interior da propia parcela. Dito tratamento deberá manterse para as plantas baixas e as súas prolongacións en todos os parámetros libres, así como no seu caso, para os paramentos vistos de plantas baixo rasante. As plantas baixas, semisotos e sotos terán a consideración de tales sempre en referencia á rasante da vía á que o edificio dea fronte e na totalidade do fondo máximo edificable para as plantas de piso. A partir de dito fondo terán a consideración que lle corresponda en función da rasante natural do terreo en cada punto e regularanse como edificación ao interior da parcela que acolla a edificación principal. Autorizaranse semisotos sempre que queden incluídos na altura máxima permitida e computen como planta. Os usos autorizados para os semisotos serán os complementarios aos autorizados na planta baixa, ademais do uso de garaxe. Igualmente autorizarase a construción de plantas soto para albergar as instalacións técnicas do edificio, usos complementarios dos autorizados e garaxe-aparcamento. Tanto os sotos como os semisotos presentarán a mesma ocupación en planta que a planta baixa. Non se autorizarán entreplantas. No ámbito cualificado coa presente ordenanza entre o correspondente ao Plan Especial de Protección da Vila Histórica de Muros e o do Santuario da Virxe do Camiño, as actuacións de nova planta que se pretenden realizar estarán aos efectos de integración ambiental e estética ás Condicións Xerais de Estética Urbana definidas no primeiro dos plans especiais, na medida en que lle sexan de aplicación.4. Usos. Estarase ao disposto na Ordenanza 1 de Cuarteirón.5. Aliñacións e rasantes. Son as establecidas nos Planos de Ordenación. Nas zonas en que os planos de ordenación non as determine, conservaranse os existentes.6. Variante 2 A. Nos ámbitos desta ordenanza delimitados nos Planos de Ordenación coa indicación 2 A, estarase ás condicións particulares seguintes: 1ª Non se autorizará a prolongación da planta baixa. Por detrás da liña de edificación interior, poderanse autorizar prolongacións de sotos e semisotos ata un máximo de 15 metros medidos desde a aliñación coa única finalidade de localizar as prazas de aparcamento obrigatorias. Naquelas parcelas nas que pola súa dimensión non se poida resolver o aparcamento na propia parcela, poderase localizar fóra dela segundo o establecido nas condicións xerais das presentes Normas.2ª Permítense ata dous sotos na proxección vertical das fachadas, sen cómputo de edificabilidade, que se destinarán a garaxe, aparcamento ou instalacións complementarias.3ª Na documentación para a obtención de licencia adxuntarase estudio topográfico e de movementos de terras de toda a parcela edificable.4ª Será obrigatorio o tratamento da parcela non edificada con reelaboración da topografía alomenos ata o seu encontro co nivel de solo do semisoto ou primeiro soto permitido.5ª Autorízase o uso residencial en planta baixa en vivenda colectiva así como a vivenda unifamiliar.1. Delimitación e ámbito. Corresponde esta ordenanza a áreas de extensión nos núcleos urbanos de Muros, Esteiro e Louro-San Francisco, nas que se atopan edificacións de diversas tipoloxías, tal e como se delimita nos Planos de Ordenación.2. Sistema de ordenación. Regúlase dentro do tipo mixto de ordenación esta ordenanza específica de extensión que acomodará a nova edificación e a renovación ou ampliación ás características das existentes no seu contorno.3. Parámetros e condicións da edificación Establécese unha edificabilidade máxima de 0,80 m2/m2, sobre parcela neta, e unha ocupación máixma do 70% sobre a mesma. As aliñacións son as establecidas nos Planos de Ordenación. Nas zonas en que os planos de ordenación non as determine, conservaranse as existentes. O recuado mínimo de edificación ao fondo da parcela cualificada será de 3 m, e de dous os lindes laterais para os casos de non existir adose á parcela colindante. Igualmente poderase recuar da aliñación oficial un mínimo de 3 metros, sempre que non se deixen medianeiras ao descuberto. A altura máxima permitida será de baixo e dúas plantas establecéndose as seguintes equivalencias: 6,50 Metros para 2 plantas (baixo máis unha). 9,50 Metros para 3 plantas (baixo máis dúas). Por enriba da altura máxima estarase ao disposto pola ordenanza 1 de cuarteirón, no que ás construcións e usos autorizables se refire. O voo máximo autorizado sobre a aliñación será de 1/12 do ancho da rúa sobre a que se voa non podendo exceder a dimensión de 1 metro. Recuaranse lateralmente do linde da parcela na mesma dimensión.4. Usos Permítense os seguintes usos:. Vivenda. Residencial comunitario. Hoteleiro. Comercial en categoría 1ª e 2ª. Oficinas. Cando a superficie destinada a este uso supere o 40% do total en plantas altas dispoñerán de acceso independente. Asistencial. Industria nas seguintes categorías: - Categoría 1ª, grupos 5º, 6º e 7º. Os almacéns destas actividades industriais deberán adaptarse ás condicións establecidas no artigo 79. Garaxe-aparcamento. - Categoría 1ª. - Categoría 2ª. - Categoría 3ª. Docente. Sanitario. Sociocultural. Relixioso. Deportivo. Servizos urbanos. Administración pública. Art.104. Ordenanza 4. Edificación aberta.1. Delimitación e ámbito. Aplícase esta Ordenanza en actuacións singulares non incorporables ás morfoloxías en cuarteirón ou en liña, xeralmente resultantes de actuacións de xestión urbanística, segundo se delimite en planos de ordenación.2. Sistema de ordenación. Fíxase un tipo de edificación exenta con fachada a todos os lindes da parcela.3. Parámetros e condicións da edificación. En planos de ordenación establécese a planta neta e altura máxima do volume edificado. A altura máxima da edificación en número de plantas, non poderá superar en metros as seguintes magnitudes: 9,50 Metros para 3 plantas (baixo máis dúas). 12,50 Metros para 4 plantas (baixo máis tres). Esta altura medirase sobre a rasante da vía á que dea fronte a edificación e deberá respectarse en toda a profundidade edificable. Por enriba da altura máxima estarase ao establecido na Ordenanza 1 de cuarteirón no que a construción e usos autorizados se refire. Non se autorizarán voos sobre as liñas de edificación exteriores. Autorizaranse semisotos sempre que queden incluídos na altura máxima permitida, computando como planta. Os usos autorizados para semisotos serán os complementarios aos autorizados nas plantas baixas ademais do uso de garaxe. Igualmente autorízanse a construción de plantas soto para albergar as instalacións técnicas do edificio, usos complementarios aos autorizados na planta baixa e garaxe-aparcamento. Tanto os sotos como os semisotos manteranse ao interior da proxección vertical das plantas piso, podéndose autorizar maiores ocupacións de parcela privada coa única finalidade de localizar as prazas de aparcamento obrigatorias. Non se autorizarán entreplantas.4. Usos. Estarase ao disposto na Ordenanza 1 de Cuarteirón.5. Aliñacións e rasantes. Son as establecidas nos planos de ordenación. As liñas de edificación no seu caso terán a consideración de fachadas exteriores. Art.105. Ordenanza 5. De vivenda unifamiliar intensiva 1. Delimitación e ámbito. Comprende esta Ordenanza as extensión de solo urbano consolidadas mediante tipoloxías unifamiliares mixtas (adosada, exenta, etc.). Será de aplicación nos ámbitos que se indican en planos de ordenación.2. Sistema de ordenación. Manterase a actual tipoloxía de vivenda unifamiliar mixta (adosada, exenta ou pareada) recuada ou non respecto da aliñación, debendo cumprir as seguintes condicións:. A edificación adosada ou medianeira nun ou nos dous lindeiros laterais será obrigatoria sempre que exista na parcela colindante unha edificación medianeira ou adosada a dito ou ditos lindes. Autorízanse edificacións agrupadas horizontalmente en fileira de promoción conxunta, adosadas de forma que non queden medianeiras vistas nas condicións desta ordenanza. A edificación exenta autorizarase sempre que se garanta o cumprimento dos recuados laterais establecidos.3. Parámetros e condicións de edificación. A edificabilidade medida sobre parcela neta con aliñación non excederá de 0,50 m2/m2. A edificación non superará a ocupación do 50% da parcela, e dispoñerase obrigatoriamente na banda de 18 m medidos desde a aliñación. Se a topografía do terreo o aconsella poderá autorizarse que a edificabilidade permitida pola presente Ordenanza, se plasme exclusivamente en planta baixa. Esta disposición será obrigatoria cando o volume edificable pode interferir nas viasuais dende os itinerarios paisaxísticos establecidos en planos de ordenación. A altura máxima fíxase en baixo e unha planta, equivalente a 6,5 m medidos desde a rasante da vía a que dea fronte. Así mesmo a altura máxima medida en calquera punto do perímetro da edificación, desde a rasante do terreo, non superará os 8 m. O voo máximo autorizado sobre a aliñación será de 1/12 de ancho entre aliñacións da beirarrúa sobre a que voa, non podendo exceder a dimensión de 1 metro. A inclinación dos faldróns de cuberta será de 30º. Autorízase o aproveitamento baixocuberta por riba da altura máxima nas condicións reguladas na presente Normativa. As edificacións terán recuados laterais mínimos de 2 metros e de 3 metros ao lindeiro posterior. Dos recuados laterais exímense as edificacións adosadas ou pareadas nas condicións desta ordenanza, tan só en relación ao linde medianeiro. Para efectos de edificación e parcelación a parcela mínima será de 250 m2, e terá polo menos unha fronte de 8 metros en contacto coa vía pública. No caso de parcelas comprendidas entre dúas colindantes xa edificadas que non acaden a fronte ou parcela mínimas, permitirase excepcionalmente edificar en parcela menor se se demostrara que a disposición e características das edificacións existentes impiden unha parcelación adaptada ás esixencias da ordenanza. A nova edificación haberá de cumprir, en todo caso, os restantes parámetros de edificabilidade. Permítese a promoción conxunta de vivendas adosadas nunha superficie de terreo que no seu conxunto haberá de cumprir as condicións de parcela mínima esixidas para cada unidade de vivenda. Neste caso as vivendas haberán de construírse en parcela independente, non permitíndose a disposición de plantas continuas nin sequera en soto para garaxe. A tal efecto, presentarase proxecto de parcelación que haberá de ser aprobado con carácter previo ou simultáneo á licencia de edificación. Se as parcelas adscritas a cada edificación resultaran menores que a mínima esixida, acreditarase a vinculación das superficies non parceladas (espazos ou zonas comúns) en cantidade suficiente, ás parcelas edificadas. En calquera caso, a fronte mínima á vía pública de cada edificación en parcela non poderá ser inferior a 6,0 m. Estas promocións cumprimentarán as restantes condicións establecidas pola ordenanza. Os sotos e semisotos non computarán edificabilidade, se ben estarán dentro da altura máxima en metros permitida, cando estean destinados a trasteiros de superficie inferior a 10 m2 vinculados ás vivendas do edificio, a aparcamentos ou instalacións de servizo como as de calefacción, electricidade, gas ou análogas.4. Edificación auxiliares. Permítense garaxes, pequenos almacéns, dependencias de servizo e adegas que terán unha altura máxima de 3 m. Poderán adosarse á edificación principal e aos lindes da parcela por detrás da liña da fachada. Estas construcións computarán ocupación de parcela.5. Aliñacións e rasantes. Manteranse as fixadas en planos de ordenación. A edificación poderá recuarse da aliñación procurando a integración na liña dominante no treito de rúa, adosándose ás medianeiras existentes e continuando as aliñacións das fachadas existentes. O acceso ás edificacións nivelarase coa beirarrúa en contacto coa calzada.6. Usos. Permítese a vivenda familiar. En edificio exclusivo e nos baixos da edificación autorízanse así mesmo os seguintes usos compatibles:. Residencial comunitario. Hoteleiro: en categoría 2ª. Comercial: en categoría 1ª e 2ª. Oficinas: só en planta baixa. Sanitario: cando non implique aloxamento de enfermos. Asistencial. Docente. Sociocultural. Recreativo. Relixioso. Industrial: en categoría 1ª grupos 1º, 2º, 3º, 5º, 6º e 7º. Garaxe aparcamento: en categoría 1ª. En categoría 2ª grao 2º para promocións conxuntas. Será obrigatoria a previsión de dúas prazas de garaxe na parcela por cada vivenda ou por cada 150 m2 de edificación para outros usos. Art.106. Ordenanza 6. De vivenda unifamiliar extensiva.1. Definición e ámbito. Comprende diversos sectores en solo urbano de bordo edificados maioritariamente segundo a tipoloxía de vivenda unifamiliar exenta. Será de aplicación nos ámbitos que se indican en planos de ordenación.2. Sistema de ordenación. Establécese un sistema de ordenación baseado na edificación exenta, con recuados e xardín, tolerándose a edificación adosada só no caso de edificación simultánea de dúas parcelas, ou cando exista edificación colindante adosada ao linde.3. Parámetros e condicións de edificación. A edificabilidade medida sobre parcela neta non excederá de 0,40 m2/m2. A edificación non superará a ocupación do 40% da parcela. Se a topografía do terreo o aconsella poderá autorizarse que a edificabilidade permitida pola presente ordenanza, se plasme exclusivamente en planta baixa. Esta disposición será obrigatoria cando o volume edificable poida interferir nas visuais desde os itinerarios paisaxísticos establecidos en planos de ordenación. A altura máxima autorizada será de baixo e unha planta, equivalente a 6,5 m medidos desde a rasante do terreo na fachada que dea fronte á vía pública. A edificación non superará os 8 metros medidos desde calquera punto do terreo no contacto co perímetro da edificación. A inclinación do faldrón de cuberta será de 30º. Autorízase o aproveitamento baixocuberta por riba da altura máxima nas condicións reguladas na presente Normativa. Os recuados mínimos obrigatorios serán: frontais de 3 m, laterais de 2 m e posteriores de 5 m. Para os efectos de edificación e parcelación a parcela mínima será de 400 m2, e terá polo menos unha fronte de 10 metros en contacto coa vía pública. No caso de parcelas comprendidas entre dúas colindantes xa edificadas que non acaden a fronte ou parcela mínimas, permítese excepcionalmente edificar en parcela menor se se demostrara que a disposición e características das edificacións existentes impiden unha parcelación adaptada ás esixencias da ordenanza. A nova edificación haberá de cumprir, en todo caso, os restantes parámetros de edificabilidade. Os sotos e semisotos non computarán edificabilidade, se ben estarán dentro da altura máxima en metros permitida, cando estean destinados a trasteiros de superficie inferior a 10 m2 vinculados ás vivendas do edificio, a aparcamentos ou instalacións de servizo como as de calefacción, electricidade, gas ou análogas.4. Edificacións auxiliares. Permítense garaxes, pequenos almacéns, dependencias de servizo e adegas que terán unha altura máxima de 3 m. Poderán adosarse á edificación principal e aos lindes da parcela por detrás da liña da fachada. Estas construcións computarán ocupación de parcela.5. Aliñacións e rasantes. Manteranse as fixadas en planos de ordenación. O recuado entre a aliñación exterior e a fachada será como mínimo de 3,00 m, sendo obrigatoria a disposición da nova edificación na aliñación da colindante adosada ao linde que estea dentro de de ordenación.6. Usos. Permítense a vivenda familiar. En edificio exclusivo e nos baixos da edificación autorizaranse así mesmo os seguintes usos compatibles:. Residencial comunitario. Hoteleiro: categoría 2ª. Comercial: categoría 1ª e 2ª. Oficinas. Sanitario. Asistencial. Docente. Sociocultural. Recreativo. Relixioso. Industrial: categoría 1ª. Garaxe aparcamento: categoría 1ª. Será obrigatoria a previsión de dúas pazas de garaxe na parcela por cada vivenda ou por cada 150 m2 de edificación ou fracción para outros usos. Art.107. Ordenanza 7. De baixa densidade 1. Definición e ámbito. Comprende esta ordenanza aquelas áreas de solo urbano de baixa densidade edificadas no contorno dos núcleos ao abeiro de regulacións anteriores. O seu ámbito establécese en planos de ordenación.2. Sistema de ordenación. Fíxase un sistema de ordenación en base á edificación exenta en parcela e recuada nos lindeiros.3. Parámetros e condicións de edificación. A edificabilidade medida sobre parcela neta non excederá de 0,30 m2/m2, cunha ocupación máxima de parcela do 20%, e cunha altura máxima de 6,5 m, equivalente a baixo e unha planta. Se a topografía do terreo o aconsella poderá autorizarse que a edificabilidade permitida pola presente ordenanza se plasme exclusivamente en planta baixa, incrementándose a ocupación de parcela ata o 30%. Esta disposión será obrigatoria cando o volume edificable poida inerferir nas visuais desde os itinerarios paisaxísticos establecidos en planos de ordenación. Establécese unha parcela mínima de 600 m2, unha fronte mínima de parcela de 10 metros e un recuado mínimo a lindes laterais de parcela de 3 m e o fondo de 5 m. A inclinación máxima dos faldróns de cuberta será de 30º. Autorízase o aproveitamento baixo cuberta e por riba da altura máxima nas condicións establecidas na presente Normativa.4. Edificacións auxiliares. Permítense garaxes, pequenos almacéns, dependencias de servizo e bodegas que computarán ocupación de parcela e terán unha altura máxima de 3 m. poderán adosarse á edificación principal e aos lindes da parcela por detrás da liña de fachada sen prexuízo de terceiros.5. Aliñacións e rasantes. Manteranse as fixadas polo plano de ordenación.6. Usos. Permítese a vivenda unifamiliar. En edificio exclusivo e en planta baixa da edificación autorizaranse así mesmo os seguintes usos compatibles:. Residencial comunitario. Hoteleiro: categorías 1ª e 2ª. Comercial: en categorías 1ª e 2ª. Industrial: en categoría 1ª. Garaxe-aparcamento: en categoría 1ª e 2ª. Docente. Sanitario. Asistencial. Sociocultural. Relixioso. Deportivo. Recreativo. Administración pública. Art.108. Ordenanza 8. De fincas singulares en solo urbano 1. Delimitación e ámbito. Aplícase esta ordenanza aos enclaves de pazos, fábricas de salgadura, quintas e en xeral edificacións singulares que situadas nos perímetros de solo urbano ofrecen un interese de conservación como pezas unitarias de interese arquitectónico, histórico, cultural ou simplemente ambiental pola súa construción ou pola existencia de xardinería ou arboredo de notable desenvolvemento. O ámbito é o establecido no plano de ordenación.2. Parámetros e condicións de ordenación. Para estas pezas, o Plan Xeral fixa un tipo de ordenación por edificación illada podendo realizar os seguintes tipos de actuacións: 1º En edificios catalogados haberá de conservarse a edificación podendo realizarse obras de restauración, consolidación, conservación, rehabilitación e reestruturación mantendo o carácter de conxunto, e o seu grao de protección.2º En edificios non catalogados poderá adicionalmente realizarse obras de reforma total ou substitución da edificación. En ámbolos dous casos e a través da redacción e aprobación dun Estudio de Detalle poderá completarse no seu caso a edificabilidade con novas construcións respectando os uso autorizados e o carácter do conxunto organizando a situación das novas edificacións con respecto aos elementos do cerramento e xardinería e mantendo a unidade parcelaria. A altura máxima dos novos edificios será de baixo e unha planta equivalente a 6,5 m, a edificabilidade máxima de 0,15 m2/m2 e cunha ocupación máxima do 10% de parcela, en ámbolos dous casos incluíndo edificacións existentes. Os estudios de detalle conterán a documentación precisa en forma de plantas, alzados, seccións, fotomontaxes e perspectivas, para permitir xulgar no ámbito definido para a nova edificación e o seu contorno xeral, a integración, harmonía e calidade visual da proposta no conxunto, e todo iso sen prexuízo da documentación que sexa legalmente esixible. Igualmente o Estudio de Detalle acompañarase dun catálogo de pormenor de elementos construídos e naturais que trala súa aprobación se integrará no xeral do presente documento. Nos xardíns, hortas ou zonas non ocupadas pola edificación, calquera modificación dos elementos que configuran formalmente a súa parcela tales como trazas de xardinería, arboredo, elementos decorativos, etc., e como tal o ámbito de influencia da edificación principal, será obxecto de licencia municipal, que poderá ser denegada por consideracións ambientais ou histórico-artísticas. Expresamente quedará prohibida a corta de especies arbustivas ou arbóreas, autóctonas ou exóticas que polo seu porte, idade ou situación estratéxica, formen parte importante da configuración ambiental do conxunto. Igualmente conservaranse os cerramentos pétreos e de enreixado e demais elementos accesorios construídos que manteñan unha unidade de composición ou ambiental coa edificación principal.3. Usos. Permítese, sen segregación de parcela, a vivenda unifamiliar así como o uso residencial comunitario, hoteleiro, oficinas, comercial e equipamentos docentes, socioculturais, asistenciais, sanitario, administración pública e agropecuario na categoría de agrícolas. Autorízanse garaxes en categoría 1ª e 2ª. Art.109. Ordenanza 9. De Industrial.1. Delimitación e ámbito. Comprende esta Ordenanza ámbitos de solo urbano con continuidade de uso industrial exclusivo de acordo coa cualificación establecida nos planos de ordenación.2. Parámetros e condicións de ordenación. Fíxase un tipo mixto de ordenación por edificación illada, pareada ou adosada cunha edificabilidade máxima sobre parcela de 0,7 m2/m2, altura máxima de 9 metros, medidos no arranque da cuberta e equivalente a 2 plantas, e ocupación máxima do 70% da parcela. Cando a edificación se realice recuada a algún dos lindeiros esixirase que a distancia de recuado sexa como mínimo a metade da altura máxima da edificación. Esixirase que cando menos o 20% da superficie da parcela estea destinada a viais e aparcamento. Cando polas condicións do proceso produtivo deriven maiores condicións de altura ou superficie, poderán excepcionalmente autorizarse alturas maiores para as naves ou transformarse a edificabilidade superficial en cúbica de 3 m3/m2 como máximo.3. Usos. Autorízanse usos de industria en categorías 2ª e 3ª, así como oficinas, comercial, hoteleiro e garaxe-aparcaento en categoría 1ª, 2ª,3ª e5 Art.110. Ordenanza 10. De actuacións unitarias consolidadas.1. Delimitación e ámbito. Comprende esta Ordenanza os ámbitos de actuacións unitarias residenciais existentes de ordenación conxunta, en xeral de promoción pública ou institucional, que conforman pezas morfolóxicas autónomas e características na estrutura urbana.2. Tipoloxía da ordenación. Consérvanse as características da súa estrutura urbanística, manténdose a tipoloxía edificatoria existente.3. Condicións de volume. Con carácter xeral manteranse as edificabilidades existentes, permitíndose obras de conservación, consolidación, rehabilitación e reestruturación que non impliquen modificación do carácter unitario do conxunto. As intervencións que poidan afectar ao conxunto ou partes autónomas (bloques, fileiras, etc.) deberán preverse en proxecto unitario aínda que a súa execución non sexa simultánea. Para acadar maiores estándares de habitabilidade e dotacións comunitarias as administracións e organismos titulares poderán redactar plans especiais de reforma interior que poidan contemplar actuacións de substitución e nova edificación dentro dos parámetros máximos establecidos nesta ordenanza.4. Usos. Permítese a vivenda e os usos residencial comunitario, comercial en categoría 2ª, hoteleiro, sanitario sen aloxamento de enfermos, asistencial e sociocultural. Sección 2ª. Ordenacións singulares Art.111. Ordenanzas singulares. Aplícase esta ordenanza aos ámbitos de solo urbano non consolidado que representan ordenacións detalladas onde, podendo ser de aplicación diferentes ordenanzas particulares, haberán de someterse a un proceso de execución integral. Nestes ámbitos son necesarios procesos de urbanización, reforma interior, renovación urbana ou obtención de dotacións urbanísticas con distribución equitativa de cargas e beneficios. Nos ámbitos colindantes co dominio público estarase ao establecido na “Ley 22/88 de Costas”. Neste sentido estarase ás seguintes limitacións na medida que lle sexa de aplicación: a) A utilización do dominio público marítimo-terrestre regularase segundo o especificado no Título III da Lei 22/88 de Costas. b) Os usos na zona de servidume de protección axustaranse ao disposto nos artigos 24 e 25 da Lei de Costas, debendo contar os usos permitidos nesta zona, coa autorización do órgano competente da Comunidade Autónoma, de conformidade co determinado nos artigos 48.1 e 49 do Real Decreto 1112/92 polo que se modifica parcialmente o Regulamento da Lei de Costas. c) Deberase garantir o respecto das servidumes de tránsito e acceso ao mar establecidas nos artigos 27 e 28 da Lei de costas, respectivamente e o cumprimento das condicións sinaladas no art.30 para a zona de influenza. d) As obras e instalacións existentes á entrada en vigor da Lei de costas, situadas en zona de dominio público ou de servidume, regularanse polo especificado na Disposición Transitoria Cuarta da Lei de Costas. e) As instalacións da rede de saneamento deberá cumprir as condicións sinaladas no artigo 44.6. da Lei de Costas e concordantes do seu Regulamento. POL.4. SAN FRANCISCO II-LOURO A actuación ten por obxecto a ordenación e acabado de estrutura urbana nun ámbito de San Francisco. Parámetros: - Superficie total: 9.500 m2 - Edificabilidade máxima: 0,50 m2/m2 - Usos previstos: Vivenda colectiva e usos complementarios - Aproveitamento tipo: 0,46 m2/m2 - Uso característico: Residencial colectivo - Dotacións públicas: Zona Verde (ZL-56): 2.400 m2/m2 Reserva de equipamento (RE-13): 1.080 m2/m2 Viario e aparcamento: Establecido en planos Prazas de aparcamento de titularidade pública: Mínimo 30 prazas - Altura máxima: Baixo e dúas plantas Redactarase un Estudio de Detalle co obxecto de reaxustar as aliñacións e rasantes establecidas en planos de ordenación. En relación á regulación pormenorizada de usos principais e compatibles e nos demais aspectos non contemplados, estarase ao disposto na ordenanza 2 de edificación en liña. Para os efectos de xestión o ámbito constitúe un polígono de execución en solo urbano non consolidado que pertence ao Distrito de Louro. Destinarase a vivenda suxeita a algún réxime de protección oficial o 40% da edificabilidade residencial. POL.5. RÚA ROSALÍA DE CASTRO-MUROS A actuación ten por obxecto a ordenación dunha peza vacante ao interior da Vila Histórica de Muros. O ámbito inclúe unidades catastrais, actualmente ocupados por edificios de dispar interese: unha fábrica de salgadura no bordo norte de contacto coa travesía, un edificio de forte impacto no contorno da Colexiata e un almacén. A presencia da muralla como límite da actuación polo lado sur suxire como primeiro obxectivo a publificación e tratamento do seu adarve e os seus espazos inmediatos, tanto interiores coma exteriores. Un segundo obxectivo sería a demolición do edificio contiguo á Colexiata e a súa substitución por outros de menor altura e impacto e mellor integradas no terreo. Esta sección liberaría o espazo inmediato á igrexa e permitiría dominar o espazo ao seu redor. Un terceiro obxectivo sería dotar ao bordo do casco histórico duns usos especializados que se localizarían no edificio da antiga fábrica de salgadura, co complemento dun edifico de dúas alturas detrás da mesma. A proposta dun aparcamento subterráneo de 150 prazas no punto de contacto do ámbito coa rúa Rosalía de Castro, aporta unha reserva de prazas de estacionamento que se estima necesaria para resolver a demanda actualmente existente. A apertura dun paso peonil entre a rúa Rosalía de Castro e o paseo da muralla poñería en valor o muro que separa actualmente as dúas propiedades. A solución dos accesos ao adarve da muralla realízase a través tamén da finca da rectoral, polo seu lado sur e desde o paseo polo leste. Os trazados e volumes propostos relaciónanse coa topografía enfatizada polas cercas deixando o máis aberto posible o contorno da colexiata. Parámetros: - Superficie total: 9.400 m2 - Edificabilidade máxima: 0,60 m2/m2 - Usos previstos: Residencial colectivo, complementarios e unifamiliar - Aproveitamento tipo: 0,4249 m2/m2 - Uso característico: Terciario - Dotacións públicas: Zona Verde de Sistema Xeral (ZL-53): 2.500 m2 Zona verde: (ZL-32): 738 m2 Viario e aparcamento: Establecido en planos Prazas de aparcamento de titularidade pública: Mínimo 150 prazas - Altura máxima: Baixo e dúas plantas Redactarase un Estudio de Detalle co obxecto de reaxustar as aliñacións e rasantes establecidas en planos de ordenación. En relación á regulación pormenorizada de usos principais e compatibles e nos demais aspectos non contemplados, estarase ao disposto na ordenanza de edificación aberta, de vivenda unifamiliar e ás determinacións do Plan Especial de Protección da Vila Histórica de Muros. Para os efectos de xestión o ámbito constitúe un polígono de execución en solo urbano non consolidado que pertence ao Distrito de Muros. Destinarase a vivenda suxeita a algún réxime de protección oficial o 20% da edificabilidade residencial. POL.6. O RÍO-MUROS Esta actuación comprende por unha banda seis parcelas actualmente baleiras situadas entre a rúa Miraflores, o Mercado Municipal e As Espiguiñas, nunha zona de forte pendente, e por outra dúas parcelas situadas na parte superior da rúa Miraflores, tamén sen edificar. Plantéase unha actuación conxunta que rompa coa tendencia de bloque denso que apareceu na zona. Provócase o acceso ao centro da parcela cunha nova vía a cota intermedia, á vez que se lle dá continuidade á Rúa da Face. Procúrase conectar esta zona mediante accesos peonís coa rúa Miraflores, rúa Face e a rúa do Carme. Cóidase especialmente o contacto con estas dúas rúas, subliñando os muros que serven de límite, e no interior das parcelas mantéñense os muros e arboredo de interese, centrando a zona libre. Proponse un aparcamento de vehículos próximo ao do Mercado Municipal, antecedendo esa entrada á Vila Histórica, con 11 novas prazas. Parámetros: - Superficie total: 4.284 m2 - Edificabilidade máxima: 0,60 m2/m2 - Usos previstos: Vivenda unifamiliar e usos complementarios - Aproveitamento tipo: 0,5732 m2/m2 - Uso característico: Residencial unifamiliar - Dotacións públicas: Zona verde: (ZL-33): 337 m2 Equipamento: (RE-2) 181 m2 Viario e aparcamento: Establebido en planos Prazas de aparcamento de titularidade pública: Mínimo 11 prazas - Altura máxima: Baixo e unha planta Redactarase un Estudio de Detalle co obxecto de reaxustar as aliñacións e rasantes establecidas en planos de ordenación. En relación á regulación pormenorizada de usos principais e compatibles e nos demais aspectos non contemplados, estarase ao disposto na ordenanza 5 de vivenda unifamiliar intensiva, a de edificación en liña e ás determinacións do Plan Especial da Vila Histórica de Muros. Para os efectos de xestión o ámbito constitúe un polígono de execución en solo urbano non consolidado que pertence ao Distrito de Muros. Destinarase a vivenda suxeita a algún réxime de protección oficial o 10% de edificabilidade residencial. POL.7. MUÍÑO DE CACHÓN-SERRES A actuación ten por obxecto a ordenación e acondicionamento do contorno do muíño e pazo de Cachón, continuando as actuacións xa iniciadas de recuperación ambiental. Parámetros: - Superficie total: 9.632 m2 - Edificabilidade máxima: 0,50 m2/m2 - Usos previstos: Residencial colectivo, complementario e unifamiliar - Aproveitamento tipo: 0,5355 m2/m2 - Usocaracterístico: Residencial unifamiliar - Dotacións públicas: Zona verde: (ZL-34): 780 m2 Equipamento (RE-11): 1.000 m2 Viario e aparcamento: Establecido en planos Prazas de aparcamento de titularidade pública: Mínimo 28 prazas - Altura máxima: Baixo e unha planta Redactarase un Estudio de Detalle co obxecto de reaxustar as aliñacións e rasantes establecidas en planos de ordenación. En relación á regulación pormenorizada de usos principais e compatibles e nos demais aspectos non contemplados, estarase ao disposto na ordenanza 5 de vivenda unifamiliar intensiva e 2 de edificación en liña. Para os efectos de xestión o ámbito constitúe un polígono de execución en solo urbano non consolidado que pertence ao Distrito de Muros. Destinarase a vivenda suxeita a algún réxime de protección oficial o 20% da edificabilidade residencial. A actuación ten por obxecto a ordenación dunha peza vacante na estrutura urbana do núcleo de Serres. Parámetros: - Superficie total: 11.028 m2 - Edificabilidade máxima: 0,80 m2/m2 - Usos previstos: Vivenda unifamiliar e colectiva - Aproveitamento tipo: 1,0985 m2/m2 - Uso característico: Residencial colectivo de protección. - Dotacións públicas: Zona verde: (ZL-35): 2.265 m2 Equipamento: (RE-9): 1.222 m2 Viario e aparcamento: Establecido en planos Prazas de aparcamento de titularidade pública: Mínimo 56 prazas - Altura máxima: Baixo e dúas plantas Redactarase un Estudio de Detalle co obxecto de reaxustar as aliñacións e rasantes establecidas en planos de ordenación. En relación á regulación pormenorizada de usos principais e compatibles e nos demais aspectos non contemplados, estarase ao disposto nas ordenanzas 5 de vivenda unifamiliar en liña, 1 de cuarteirón e 2 de edificación en liña. Para os efectos de xestión o ámbito constitúe un polígono de execución en solo urbano non consolidado que pertence ao Distrito de Muros. O 62% da edificabilidade residencial destinarase a vivenda suxeita a algún réxime de protección oficial. Na ordenación da edificación do equipamento RE-9 estudarase a inserción do rego no conxunto das zonas libres e espazos públicos, garantindo a permeabilidade peonil e da auga. A actuación ten por obxecto a ordenación dun baleiro da estrutura urbana existente no núcleo de Esteiro. Parámetros: - Superficie total: 7.713 m2 - Edificabilidade máxima: 0,60 m2/m2 - Usos previstos: Vivenda unifamiliar e colectiva - Aproveitamento tipo: 0,6383 m2/m2 - Uso característico: Vivenda unifamiliar - Dotacións públicas: Zona verde: (ZL-40): 1.200 m2 Equipamento: (RE-7): 1.318 m2 Viario e aparcamento: Establecido en planos de ordenación Prazas de aparcamento de titularidade pública: Mínimo 39 prazas - Altura máxima: Baixo e dúas plantas Redactarase un Estudio de Detalle co obxecto de reaxustar as aliñacións e rasantes establecidas en planos de ordenación. En relación á regulación pormenorizada de usos principais e compatibles e nos demais aspectos non contemplados, estarase ao disposto nas ordenanzas 4 de edificación aberta, 2 de edificación en liña e 5 de edificación unifamiliar en liña. Para os efectos de xestión o ámbito constitúe un polígono de execución en solo urbano non consolidado que pertence ao Distrito de Esteiro. Destínase a vivenda suxeita a algún réxime de protección oficial o 25% da edificabilidade residencial. POL.10. RIBEIRA DE CREO II-ESTEIRO A actuación ten por obxecto a ordenación dunha peza vacante na estrutura urbana do núcleo de Esteiro contigua á Ribeira de Creo. Parámetros: - Superficie total: 9.540 m2 - Edificabilidade máxima: 0,60 m2/m2 - Usos previstos: Vivenda colectiva e usos complementarios - Aproveitamento tipo: 0,7414 m2/m2 - Uso característico: Residencial colectivo - Dotacións públicas: Zona verde (ZL-54): 1.574 m2 Equipamento (RE-7): 638 m2 Viario e aparcamento: Establecido en planos Prazas de aparcamento de titularidade pública: Mínimo 36 prazas - Altura máxima: Baixo e dúas plantas Redactarase un Estudio de Detalle co obxecto de reaxustar as aliñacións e rasantes establecidas en planos de ordenación. En relación á regulación pormenorizada de usos principais e compatibles e nos demais aspectos non contemplados, estarase ao disposto na ordenanza 2 de edificación en liña. Para os efectos de xestión o ámbito constitúe un polígono de execución en solo urbano non consolidado que pertence ao Distrito de Esteiro. Destínase a vivenda suxeita a algún réxime de protección oficial o 25% da edificabilidade residencial. POL.11. PORTO DE ESTEIRO A actuación ten por obxecto a ordenación e acondicionamento do contorno do Porto de Esteiro, mellorando as condicións de accesibilidade. Parámetros: - Superficie total: 3.859 m2 - Edificabilidade máxima: 0,50 m2/m2 - Usos previstos: Vivenda unifamiliar - Aproveitamento tipo: 0,50 m2/m2 - Uso característico: Residencial unifamiliar - Dotacións públicas: Zona verde: (ZL-41): 670 m2 Viario e aparcamento: Establecido en planos Prazas de aparcamento de titularidade pública: Mínimo 8 prazas - Altura máxima: Baixo e unha planta Redactarase un Estudio de Detalle co obxecto de reaxustar as aliñacións e rasantes establecidas en planos de ordenación. En relación á regulación pormenorizada de usos principais e compatibles e nos demais aspectos non contemplados, estarase ao disposto na ordenanza 5 de vivenda unifamiliar intensiva. Para os efectos de xestión o ámbito constitúe un polígono de execución en solo urbano non consolidado que pertence ao Distrito de Esteiro. A actuación ten por obxecto a ordenación dunha peza urbana en contacto co solo urbanizable clasificado na zona, propiciando a súa accesibilidade. Parámetros: - Superficie total: 3.311 m2 - Edificabilidade máxima: 0,80 m2/m2 - Usos previstos: Vivenda colectiva e usos complementarios - Aproveitamento tipo: 0,9926 m2/m2 - Uso característico: Residencial colectivo de protección - Dotacións públicas: Zona verde: (ZL-42): 1.200 m2 Viario e aparcamento: Establecido en planos Prazas de aparcamento de titularidade pública: Mínimo 26 prazas - Altura máxima: Baixa e dúas plantas Redactarase un Estudio de Detalle co obxecto de reaxustar as aliñacións e rasantes establecidas en planos de ordenación. En relación á regulación pormenorizada de usos principais e compatibles e nos demais aspectos non contemplados, estarase ao disposto na ordenanza 2 de edificación en liña. Para os efectos de xestión o ámbito constitúe un polígono de execución en solo urbano non consolidado que pertence ao Distrito de Esteiro. Destínase a vivenda suxeita a algún réxime de protección oficial a totalidade da edificabilidade residencial. Art.112. Definición Constitúen o solo de núcleo rural os terreos que serven de soporte a un asentamento de poboación singularizado en función das súas características morfolóxicas, tipoloxía tradicional das edificacións, vinculación coa explotación racional dos recursos naturais ou de circunstancias doutra índole que manifesten a imbricación racional do núcleo co medio físico onde se sitúa e que figuren diferenciados administrativamente nos censos e padróns oficiais, así como as áreas de expansión ou crecemento destes asentamentos.1. Definición e ámbito. Comprende esta ordenanza os ámbitos das aldeas, lugares ou rueiros, de morfoloxía definida e diferenciados administrativamente nos censos e padróns oficiais, que constitúen a base da trama territorial. A delimitación establécese en planos de ordenación, de acordo cos criterios establecidos no artigo 13 da Lei 9/2002 de 30 de decembro.2. Sistema de ordenación. Fíxase un sistema mixto de ordenación para completar as estruturas dos núcleos permitíndose a edificación exenta ou adosada, manténdose tanto o tipo de ocupación como o carácter do conxunto e evitando a introdución de tipos edificatorios alleos á súa morfoloxía. A edificación exenta autorizarase sempre que se garanta o cumprimento dos recuados laterais mínimos establecidos. A edificación adosada ou medianeira a un ou dous dos lindeiros laterais permitirase sempre que exista na parcela colindante unha edificación dentro de ordenación medianeira ou adosada a dito linde. Non se permitirá a creación de novas medianeiras ou adoses salvo cando se responda a proxecto conxunto ou naquelas parcelas que non procedendo de segregacións posteriores á aprobación deste documento posúan unha fronte que non permita a solución exenta. En calquera caso deberá mediar acordo co colindante correspondente.3. Parámetros e condicións físicas de edificación. Nos núcleos rurais delimitados permitiranse, logo de licencia municipal e sen necesidade de autorización autonómica previa, as seguintes actuacións:. Obras de conservación e restauración das edificacións existentes, sempre e cando non supoñan variación das características esenciais do edificio, nin alteración do lugar, do volume e da tipoloxía tradicional. Obras de rehabilitación e ampliación en planta ou altura de edificacións existentes que non impliquen variación da súa tipoloxía. Novas edificacións de acordo coas regras establecidas na presente ordenanza. Obras de conservación, restauración, rehabilitación e reconstrución das edificacións tradicionais ou de especial valor arquitectónico no núcleo, sempre que non supoña variación das características esenciais do edificio nin alteración do lugar, do seu volume nin da tipoloxía orixinaria, sen necesidade de cumprir todas as condicións esixidas polo artigo 29 LOUG. Queda prohibido o derrubamento ou a demolición das construcións existentes, agás nos seguintes supostos:. Aquelas construcións sen interese arquitectónico nas que, polo seu reducido tamaño ou imposibilidade de acceso, non sexa posible a súa recuperación, restitución ou reconstrución para calquera dos usos autorizados. As edificacións de escaso valor histórico ou etnográfico das que, estando en ruína material de acordo coas presentes Normas, con evidente perigo para as persoas ou cousas, non sexa viable a súa recuperación total ou parcial. Todos os engadidos que desvirtúen a tipoloxía, forma e volume de calquera edificación primitiva, ou que polos materiais nelas empregados supoñan un efecto distorsionador para a harmonía e estética do conxunto edificatorio. Igualmente todos os alpendres, almacéns e edificacións auxiliares que estean nas mesmas condicións. As novas edificacións que se pretendan realizar identificaranse coas características propias do lugar e estarán encamiñadas a consolidar a trama existente. A estes efectos establécense os seguintes parámetros de edificación:. O aproveitamento fíxase mediante un coeficiente de edificabilidade máximo de 0,50 m2/m2 sobre parcela neta edificable. A parcela mínima edificable será de 300 m2. Excepcionalmente, permitirase a edificación en parcela menor á mínima cando dita parcela, atopándose entre dúas colindantes xa edificadas, non proceda dunha segregación posterior á aprobación do presente Documento. Cando se trate de parcelas de copropiedade familiar que estiveran parcialmente edificadas con vivendas adosadas formando aliñación ou praza, as novas edificacións ou a ampliación das existentes realizaranse medindo os parámetros sobre a parcela total ata complementar o aproveitamento autorizado. As novas edificacións neste caso adaptaranse á disposición das existentes. A ocupación máxima de parcela será do 30%. A edificación será de planta baixa ou planta baixa e piso como máximo e non superará os 7 m de altura medidos en todo o contorno da edificación sobre a rasante natural do terreo ata a cara inferior do último forxado. Na fachada á vía pública esta altura medirase desde a rasante da calzada ou beirarrúa en contacto coa edificación. Os proxectos incluirán a tal efecto un plano topográfico do terreo natural con indicación das curvas de nivel, e a xustificación de integración ambiental e topográfica. Autorizaranse excepcionalmente os semisotos, sempre que queden incluídos na altura máximo e non sobresaian máis de 0,60 m respecto ao nivel do terreo en contacto co edificio, computando aproveitamento. Por riba da altura máxima só se autorizará o volume edificable resultante da disposición de cubertas inclinadas. A este efecto, a(s) liña(s) de coroación das cubertas non poderá(n) superar a altura de 8,5 m medida desde calquera punto do terreo en contacto coa edificación. Ademais esixirase que os locais baixo cuberta estean inscritos no sólido capaz definido polos planos de pendente máxima de 30º trazados desde a cara superior do último forxado nas liñas de fachadas. Os planos das vertentes das cubertas serán continuos e sen crebas. Quedan prohibidas as mansardas e bufardas. Para edificacións exentas fíxanse uns recuados mínimos a lindes e fondo de parcela de 2 m. A liña de fachada da edificación coincidirá coa aliñación. Autorízanse actuacións agrupadas mediante promoción conxunta dun máximo de tres vivendas, sempre que se cumpra a parcela mínima para cada unha delas, respectando os parámetros máximos, aplicados ao conxunto. Os espazos libres resultantes poderán ser destinados a viais, zonas libres e instalacións complementarias xustificándose a súa contribución á mellora urbanística do núcleo. As edificacións destinadas a vivenda familiar existentes con anterioridade á aprobación deste Documento e edificadas de conformidade coa normativa vixente no momento da súa construción, que incumpran algunhas das condicións reguladas neste apartado, poderán conservarse (restaurarse, consolidarse, rehabilitarse) e reestruturarse, sen prexuízo das limitacións que eventualmente deriven da súa catalogación, podendo autorizarse as ampliacións necesarias, sempre que, a actuación, non signifique un incremento superior ao 10% de volume orixinario, e o resultado estea conforme coas limitacións de edificación establecidas na presente ordenanza.4. Usos. O uso característico é o residencial en vivenda unifamiliar. En edificio exclusivo que non altere as características morfolóxicas e volumétricas dos edificios do núcleo, así como nos baixos da edificación residencial autorízanse os seguintes usos:. Hoteleiro: categoría 2ª en edificio exclusivo. Comercial: categoría 2ª. Industrial en categoría 1ª e 2ª. Garaxe aparcamento e servizo do automóbil: categoría 1ª. Residencial móbil. Sanitario: cando non implique aloxamento de enfermos. Asistencial. Docente. Sociocultural. Relixioso. Servizos públicos. Agropecuario de tipo tradicional e familiar.5. Aliñacións e rasantes. Fíxanse en planos de ordenación. Nas vías existentes con edificacións e muros tradicionais consolidados autorízanse aliñacións menores en aras a garantir a estrutura orixinal do núcleo rural, mantendo unha sección viaria mínima de 5 m, segundo se recolle nos planos de ordenación. A liña de fachada da nova edificación coincidirá normalmente coa aliñación. Non obstante, cando do recuamento das edificacións resulten aliñacións irregulares, poderán manterse por diante da liña de fachada pérgolas, macizos e outros elementos pechados en diferenciados da calzada ou da beirarrúa, por medio de muretes de altura máxima 0,60 m. Os cerramentos manterán as características dos existentes. Os de nova execución realizaranse de fábrica e opacos co revestimento apropiado como máximo nunha altura de 0,60 m, podéndose rematar con elementos diáfanos e vexetais ata unha altura de 1,80 m.6. Edificacións auxiliares Adicionalmente ao uso de vivenda toleraranse as seguintes edificacións auxiliares cunha superficie máxima de 40 m2 e cunha altura máxima de 3,5 m. a) Hórreos e adegas ata un máximo de 15 m2 e cunha altura máxima de 3,5 m. b) Alpendres abertos polo menos nun 50% do seu perímetro. c) Alpendres, almacéns, silos e demais edificacións adxectivas destinadas a usos agrarios. d) Garaxes. As edificacións auxiliares non se permitirán en fachada, podendo situarse adosadas á edificación principal e/ou aos lindes laterais, sen prexuízo de terceiros e preferentemente formando patio. O conxunto de edificacións auxiliares non excederá a ocupación do 20% da parcela susceptible de edificación.7. Condicións de integración no núcleo. As novas edificacións, e as ampliacións das existentes no seu caso, manterán as condicións ambientais do núcleo, morfoloxía do asentamento e a tipoloxía das edificacións do lugar segundo as seguintes regras: a) Manteranse os elementos de cantería, cachotería e carpintería característicos existentes. b) O tamaño das edificacións conservará o ritmo e proporción das tradicionais, a partir de plantas rectangulares ou cadradas de planta aproximada de 10 m, coa excepción de grandes construcións e edificios públicos ou singulares. A fachada principal deberá orientarse á fronte da parcela e aliñarse no posible coas direccións dos camiños ou estradas á que dea fronte. c) Excepto en casos singulares que se xustifiquen manterase a cuberta inclinada a dúas ou catro augas. d) Os corpos voados pechados, galerías, miradoiros e balcóns realizaranse ou conservaranse coas dimensións e características dos existentes. e) As fachadas e muros de pedra manteranse vistos e os enfuscados manteranse pintados. f) A disposición das novas edificacións producirase de tal xeito que se eviten os movementos de terras que alteren a topografía natural do terreo, máis aló da superficie ocupada polas construcións.1. Definición e ámbito. Comprende esta Ordenanza a expansión dos núcleos rurais en base a viais existentes, caracterizadas por unha morfoloxía parcelaria fraccionada normalmente ao eixe das vías, ou polo enchido intersticial de parcelas vacantes entre estradas e camiños, segundo se delimita nos planos correspondentes.2. Sistema de ordenación. Fíxase un sistema mixto de ordenación para completar as parcelas vacantes ou insuficientemente edificadas mediante edificación exenta ou adosada. Non se permitirá a creación de novas medianeiras ou adoses salvo que responda a proxecto conxunto, ou naquelas parcelas que sen proceder de segregacións posteriores á aprobación deste documento posúan unha fronte que non permita a solución exenta. De acordo co establecido no art.24 LOUG non se permitirán segregacións ou divisións de parcela, agás no suposto previsto no parágrafo cuarto do artigo 206.1 LOUG en tanto non se aprobe o correspondente Plan Especial de protección, rehabilitación e mellora do medio rural.3. Parámetros e condicións físicas de edificación. Autorizaranse en xeral edificacións de planta rectangular ou cadrada en catro fachadas. Para as novas edificacións o aproveitamento fíxase mediante un coeficiente de edificabilidade máximo de 0,30 m2/m2. A parcela mínima edificable será de 600 m2. A edificación será de planta baixa e piso como máximo e non superará 7 m de altura medidos en todo o contorno da edificación sobre a rasante natural do terreo ata a cara inferior do último forxado. Na fachada á vía pública esta altura medirase desde a rasante da calzada ou beirarrúa en contacto coa edificación. A tal efecto, o proxecto incluirá un plano topográfico de información coas curvas do estado inicial do terreo así como a xustificación da súa integración ambiental e topográfica. Autorizaranse excepcionalmente os semisotos, sempre que queden incluídos na altura máxima antes sinalada, e que non sobresaian máis de 0,60 m respecto ao nivel do terreo en contacto coa edificación. Para edificacións exentas fíxanse uns recuados mínimos a lindes e fondo de parcela de 3 m. A fronte da parcela poderá coincidir coa liña de fachada da edificación ou esta poderá recuarse 3 m como mínimo na liña de edificación. En parcelas con fronte ás estradas de titularidade autonómica a edificación recuarase 7,5 m ou 5 m como mínimo por detrás da aliñación, respectivamente nos treitos integrados na rede primaria básica ou na rede primaria complementaria, nos que a aliñación non estea consolidada pola edificación. Por riba da altura máxima só se autorizará o volume edificable resultante da disposición de cubertas inclinadas. A este efecto a liña de coroación das cubertas non poderán superar a altura de 8,50 m medida sobre calquera punto do terreo en contacto coa edificación. Ademais esixirase que os locais baixo cuberta estean inscritos nunha liña de pendente máxima de 30º trazada dende a cara superior do último forxado en liña de fachada. Os planos de vertentes das cubertas serán continuos e sen crebas. Quedan prohibidas as mansardas e bufardas. A ocupación máxima da parcela será do 50%, a efectos dos cales computarán ademais da edificación principal as edificacións auxiliares e complementarias, que, así mesmo, computarán aproveitamento. As edificacións auxiliares só se permitirán en fachada en agrupacións adosadas ou semiadosadas mediando proxecto conxunto estando ao disposto na ordenanza 13 dos núcleos rurais. Nas actuacións agrupadas mediante promoción conxunta limitarase para a actuación o número de vivendas por equivalencia á parcela mínima esixida. O número máximo de vivendas adosadas en ditas actuacións será de tres. Os espazos libres resultantes poderán ser destinados a viais, zonas libres e instalacións complementarias xustificándose a súa contribución á mellora urbanística do núcleo. As edificacións destinadas a vivenda familiar existentes con anterioridade á aprobación deste Documento, que incumpran algunhas das condicións reguladas neste apartado, poderán conservarse (restaurarse, consolidarse, rehabilitarse) e reestruturarse, podendo autorizarse as ampliacións necesarias, sempre que a actuación non signifique un incremento superior ao 10% do volume orixinario, sen prexuízo das limitacións que eventualmente deriven da súa catalogación e das condicións de edificación establecidas na presente ordenanza.4. Usos. Permítese a vivenda unifamiliar. En edificio exclusivo e nos baixos da edificación residencial autorizaranse complementariamente os seguintes usos:. Hoteleiro: Categoría 2ª. Comercial: Categoría 2ª. Industrial: Categoría 1ª e 2ª. Garaxe-aparcamento e servizo do automóbil: Categoría 1ª. Residencia móbil. Sanitario. Asistencial. Docente. Sociocultural. Relixioso. Deportivo. Servizos públicos.5. Aliñacións e rasantes. As aliñacións fíxanse en planos de ordenación. Os cerramentos construiranse en xeral na aliñación e serán de fábrica e opacos co revestimento apropiado como máximo nunha altura de 0,60 m, podéndose rematar con elementos diáfanos e vexetais ata unha altura de 1,80 m.6. Condicións de integración no núcleo. As novas edificacións, e as ampliacións das existentes no seu caso, manterán o carácter do conxunto segundo as seguintes regras: a) Manteranse os elementos de cantería, cachotería e carpintería característicos existentes. b) O tamaño das edificacións conservará o ritmo e proporción das tradicionais, a partir de plantas rectangulares ou cadradas de base 10 m, coa excepción de grandes construcións e edificios públicos ou singulares. A fachada principal deberá orientarse á fronte da parcela e aliñarse no posible coas direccións de camiños ou estradas á que dea fronte. c) Excepto en casos singulares que se xustifiquen manterase a cuberta inclinada a dúas ou catro augas. d) Os corpos voados cerrados, galerías, miradoiros e balcóns realizaranse ou conservaranse coas dimensións e características dos existentes. Os corpos voados permitiranse só cando o recuado ao eixe do camiño sexa superior a 6 m. O voo máximo establécese en 0,50 m. e) As fachadas e muros de pedra manteranse vistos e os enfuscados manteranse pintados. f) A carpintería exterior deberá ser de madeira pintada ou aluminio lacado.1. Delimitación e ámbito. Aplícase esta ordenanza aos enclaves de pazos, fundacións, quintas e en xeral edificacións señoriais eclesiásticas e civís, que situadas nos perímetros de solo de núcleo rural ofrecen un interese de conservación como pezas unitarias de interese arquitectónico, histórico, cultural ou simplemente ambiental pola súa construción ou pola existencia de xardinería ou arboredo de notable desenvolvemento. O ámbito é o establecido no plano de ordenación.2. Condicións de ordenación. O obxectivo fundamental das actuacións que se propoñan nos ámbitos regulados por esta Ordenanza será a preservación destes conxuntos, tanto no relativo á súa integridade espacial, evitando a súa fragmentación ou división, como respecto aos seus valores patrimoniais. Igualmente perseguirán a súa posta en valor, revitalización, e, de ser o caso, reforma itnerior, en termos de actividades, urbanización e edificación, de cara a asegurar a viabilidade socioeconómica destas fincas. Poderá actuarse no ámbito da presente Ordenanza ben mediante licencia directa, ou ben mediante a elaboración previa dun Estudio de Detalle, co alcance e condicións que para esta figura de planeamento establece o Art.73 da LOUG, abarcand0 a totalidade do enclave suxeito á presente Ordenanza. Actuacións que non requiren planeamento previo Na edificación catalogada autorízanse as actuacións de conservación, restauracion, rehabilitación, consolidación e reestruturación parcial, neste último caso previo informe da Administración de Patrimonio. Nas edificacións non catalogados autorízanse, ademais das anteirores, as obras de reestruturación total, sen incremento de volume ou alteración do sólido capaz. Nos xardíns, hortas ou zonas non ocupadas pola edificacion, calquera modificación dos elementos que configuran formalmente a súa parcela tales como trazas de xardinería, arboredo, paseos, elementos decorativos, etc., e como tal o ámbito de influencia da edificación principal, será obxecto de licencia municpal, que podera´ser denegada por consideracións ambientais ou histórico-artísticas. As obras enumeradas nons requirirán da aprobación previa do planeamento especial, estando en cada caso suxeitas ás autorizacións e licencias que sinalan a lexislación e presente Normativa. Actuacións que requiren planeamento previo A ampliación, a eliminación ou substitución de edificación existente, e así como a nova edificación, requiren de estudio de detalle previo, sen prexuízo das limitacións derivadas das proteccións que de ser o caso estableza o Plan Xeral no ámbito de actuación. Protección do Patrimonio O Estudio de Detalle deberá en todo caso identificar, protexer e poñen en valor os bens patrimoniais incluídos no seu ámbito, podendo tamén limitar a estes fins o seu alcance, en calquera dos ámbitos suxeitos a esta Ordenanza.3. Condicións de Uso Permítese os seguintes usos:. Vivenda: en categoría 1ª (vivenda unifamiliar). Residencial comunitario. Hoteleiro: en categorías 2ª e 3ª. Comercial: en categoría 1ª e 2ª. Oficinas. Salas de reunión e espectáculos. Industrial: en categoría 1ª e 2ª, ámbolos dous casos só grupos 6º e 10º. Garaxe aparcamento e servizo do automóbil: en categoría 1ª. Docente: en ambas categorías. Sanitario: en todas as categorías. Asistencial. Sociocultural. Relixioso: en cambas categorías. Servizos urbanos e Administración pública: en categoría 1ª. Agropecuario. En todas as categorías soamente os destinados á produción que non exceda do tipo tradicional e familiar, para autoconsumo, segundo regulamentación da consellería competente en materia de agricultura.4. Condicións de integración no conxunto e no núcleo As obras de rehaiblitación, reforma e de ampliación das edificacións existentes, e, de ser o caso, as novas edificacións, deberán garantir o mantemento das condicións ambientais do conxunto constituído pola finca suxeita a esta ordenanza, así como respectar a tipoloxía das edificaicóns existentes, ademais de preservar e poñer en valor os seus valores patrimoniais. Así mesmo as actuacións respectarán o previsto nos artigos 25 a 29 LOUG, ambos inclusive en relación ás condicións xerais de uso e edifiacións nos solos de núcleo rural.1. Constitúen o solo rústico aqueles terreos que polos seus relevantes valores naturais, medioambientais, paisaxísticos, históricos, arqueolóxicos, culturais, científicos, educativos, recreativos, con potencialidade produtiva, agropecuaria ou forestal, ou con posibilidade de riscos naturais ou limitacións e servidumes de dominio público que están sometidos a algún réxime especial de protección incompatible coa súa transformación conforme á lexislación sectorial aplicable; aqueles que o Plan considera necesario preservar fronte á actividade urbanizadora ou edificatoria polos valores antes citados ou polo seu valor agrícola, forestal, gandeiro ou polas súas riquezas naturais e aqueloutros que se consideran inadecuados para o desenvolvemento urbano. Tamén se inclúen nesta clase os terreos, que tendo sufrido unha degradación dos seus valores, deban protexerse a fin de facilitar eventuais actuacións de recuperación de ditos valores.2. Esta clasificación é de aplicación naqueles solos que non se clasifican neste planeamento como urbanos, de núcleo rural ou urbanizables, conforme á LOUG. Excepto nas singularidades previstas na lexislación autonómica, corresponden ao contido do solo non urbanizable definido na L. R. V.3. A consideración de inadecuación para o desenvolvemento urbano dos terreos incluídos nesta clase de solo, realízase en consideración aos principios da utilización racional dos recursos naturais ou de desenvolvemento sostible, así como en atención ao modelo de asentamentos determinado polo Plan a partir do estudio do medio rural, en función da capacidade definida neste planeamento do solo susceptible de acoller desenvolvementos urbanísticos, dado o carácter prioritario do seu desenvolvemento pola súa vinculación co modelo territorial establecido no Plan Xeral e coa resolución de problemas estruturais do mesmo.4. O Plan Xeral establece a tipificación do solo rústico nas dúas seguintes categorías:. Solo rústico de protección ordinaria. Solo rústico especialmente protexido. Art.117. Condicións de edificación en solo rústico Segundo o disposto no art.42 LOUG, para autorizar calquera clase de edificación ou instalación haberanse de cumprir as condicións seguintes: - Garantir o acceso rodado público, abastecemento de auga, evacuación e tratamento de augas residuais, subministro de enerxía eléctrica, así como a eliminación de toda clase de residuos, todas elas a cargo exclusivo do promotor. - Prever as medidas correctoras necesarias para minimizar a incidencia da actividade no territorio. - Cumprir as seguintes condicións da edificación:. Ocupación máxima: o 20% da superficie de parcela, agás outra indicación na ordenanza específica. Non obstante, as edificacións destinadas á explotacións gandeiras poderán ocupar ata o 40% da superficie da parcela. Volume máximo: similar ao das construcións tradicionais existentes no contorno, descompoñéndose o volume en varias pezas se fose necesario, e adoptando as medidas correctoras necesarias para garantir o mínimo impacto visual sobre a paisaxe e a mínima alteración do relevo natural dos terreos. As características tipolóxicas, morfolóxicas, de cores e materiais, forma de ocos, cuberta,. serán semellantes ás do contorno. Altura máxima: 7,00 metros nos solos rústicos de protección ordinaria, agropecuaria, forestal e de protección de infraestruturas e de 3,5 m para as restantes clases de solos rústicos. A altura máxima medirase no centro de todas as fachadas desde a rasante natural do terreo sen modificalo, ata o arrinque inferior da vertente de cuberta. Os proxectos incluirán a tal efecto un plano topográfico do terreo antes do inicio das obras con indicación das curvas de nivel, así como a xustificación da súa adaptación ao ambiente. Excepcionalmente, poderá superar os teitos de altura cando as características específicas da actividade, debidamente xustificada, fixeran imprescindible superalos nalgún dos seus puntos. Os cerramentos e valados serán preferentemente vexetais sen que os realizados con materiais opacos superen os 0,60 metros, prohibíndose o uso de materiais de fábrica que non estean revestidos e pintados. Por riba poderanse rematar con elementos diáfanos e vexetais ata unha altura de 1,80 m. Os recuamentos mínimos da edificación aos lindes de parcela serán de 5 metros. Manterase o estado natural do terreo no resto e polo menos na metade da parcela. Farase constar obrigatoriamente no rexistro da propiedade a vinculación do total da superficie real da parcela á construción e uso autorizados. A superficie de parcela na que se sitúa a edificación non será inferior a 5.000 m2, salvo indicación diferente na ordenanza específica. Art.118. Normas reguladoras da parcelación Nas transferencias de propiedade, división e segregacións de terreos, non poderán efectuarse fraccionamentos en contra do disposto na lexislación agraria, agás nas excepcións contempladas no art.206.1 LOUG. Art.119. Normas reguladoras do carácter e condición rural da edificación. A condición illada da edificación no solo rústico ven garantida pola cumprimentación das condicións específicas que se establecen nas ordenanzas respectivas, no relativo á dimensión mínima da parcela, recuados da edificación respecto a lindes de parcela, posición da edificación e demais condicións esixidas á parcela. As construción no solo rústico haberán de adaptarse ao ambiente e á paisaxe segundo se establece nos arts.42 e 104 LOUG. A disposición das edificacións producirase de tal xeito que se eviten os movementos de terras que alteren a topografía natural do terreo máis aló da superficie ocupada pola construción, debéndose conservar os elementos da paisaxe rural tales como terrazas, muros ou valos de agras. O resto da parcela non ocupada polas construcións haberá de manter a súa superficie co tratamento vexetal ou cultivo axeitados ás características naturais do terreo. Igualmente as características estéticas e construtivas da edificación, as súas cores e acabados serán acordes coa paisaxe rural e coas construcións tradicionais do contorno. Art.120. Ordenanza 14. Do solo rústico de protección ordinaria 1. Delimitación e ámbito. Comprende esta Ordenanza o solo rústico que non sendo obxecto de especial protección, as súas condicións xeotécnicas, morfolóxicas, grao de ocupación pola edificación dispersa, ou impacto territorial que suporía a súa urbanización, considéranse inadecuado para o seu desenvolvemento urbanístico. O seu ámbito é o establecido en plano de ordenación. Ordénase este solo de conformidade co sinalado no art.36 LOUG, no modo que se especifica a continuación.2. Condicións de uso e actividade. Autorízase previa solicitude de licencia municipal as seguintes actividades: 1º Actividades e usos non construtivos. Actividades de ocio, tales como práctica de deportes organizados, acampadas dun día e actividades comerciais ambulantes. Actividades científicas, escolares e divulgativas.2º Actividades e usos construtivos. Instalacións necesarias para os servizos técnicos de telecomunicacións, infraestruturas hidráulicas e as redes de transporte e distribución de enerxía eléctrica, gas, abastecemento de auga e saneamento, sempre que non impliquen a urbanización ou a transformación urbanística dos terreos polos que discorren. Cerramentos ou valados de predios nas condicións establecidas no artigo 92 desta Normativa. Previo informe favorable da Comunidade Autónoma autorízanse os demais usos recollidos no artigo 33 LOUG, seguindo o trámite previsto no artigo 41 LOUG, así como aos que se poidan establecer a través dos instrumentos previstos na lexislación de ordenación do territorio, sempre que non impliquen a transformación urbanística do solo.3. Condicións da edificación. A parcela sobre a que se pretende edificar cumprirá coas condicións do art.104 LOUG, sen permitirse que a disposición do edificio, a súa masa ou volume alteren negativamente a paisaxe e as súas perspectivas. A superficie mínima de parcela será de 5.000 m2. Excepcionalmente, poderán permitirse pequenas construcións e instalacións destinadas a explotacións agrícolas, gandeiras e forestais, ou ao servizo e mantemento de infraestruturas, en parcelas de menor superficie sempre que non se superen os 25 m2 de superficie edificada nin unha altura máxima de 3,50 m2. Non se permitirá o cercado de parcelas con muros de fábrica de nova planta se non é polo seu destino simultáneo a usos de edificación autorizados. As edificacións existentes con anterioridade á aprobación deste documento e edificadas de conformidade coa normativa vixente no momento da súa construción, poderán conservarse (restaurarse, consolidarse, rehabilitarse) e reestruturarse, podendo autorizarse as ampliacións necesarias sempre que a actuación non signifique un incremento superior ao 10% da súa superficie orixinaria, segundo se establece na Disposición Transitoria Cuarta, punto 3 LOUG, se estea ao establecido polas condicións de edificación contidas na presente normativa e non supoña un cambio de uso, sen prexuízo do establecido no art.40 LOUG para as edificacións de carácter tradicional ou singular valor arquitectónico e das limitacións que eventualmente deveñan da súa catalogación ou consideración expresa de fóra de ordenación. Manteranse sen alteracións, polo seu alto valor ambiental, as corredoiras, socalcos e as rutas de sendeirismo, así como as masas e formacións de arboredo climácico. Art.121. Ordenanza 15. Solo rústico de protección agropecuaria 1. Delimitación e ámbito. Comprende os espazos de alta produtividade agrícola ou gandeira posta de manifesto tanto pola existencia de áreas cultivadas, que se manteñen substancialmente libres de edificacións ou con edificacións vinculadas á explotación de recursos primarios, como pola potencialidade dos terreos ou zonas onde se enclavan, como por terse levado a cabo actuacións de Concentración Parcelaria. Pola súa situación este solo ordénase cun criterio positivo cara o mantemento e potenciación do seu valor produtivo. O seu ámbito está indicado en planos de ordenación.2. Condicións de uso e actividade. Autorízase previa solicitude de licencia municipal as seguintes actividades: 1º Actividades e usos non construtivos. Actividades de ocio, tales como prácticas de deportes organizados, acampadas dun día e actividades comerciais ambulantes. Actividades científicas, escolares e divulgativas.2º Actividades e usos construtivos. Instalacións necesarias para os servizos técnicos de telecomunicacións, infraestruturas hidráulicas e as redes de transporte e distribución de enerxía eléctrica, gas, abastecemento de auga e saneamento sempre que non impliquen a urbanización ou transformación urbanística dos terreos polos que discorren. Cerramento ou valado de predios nas condicións establecidas no artigo 92 desta Normativa. Poderán autorizarse previo informe favorable da Comunidade Autónoma as seguintes instalacións:. A acción sobre o solo ou subsolo que implique movementos de terra. Depósito de materiais, almacenamento de maquinaria e estacionamento de vehículos ao aire libre. Construcións e rehabilitacións destinadas ao turismo rural. Construcións destinadas a actividades complementarias da primeira transformación, almacenamento e envasado de produtos do sector primario. Construcións e instalacións agrícolas, tales como as destinadas ao apoio das explotacións hortícolas, almacéns agrícolas, viveiros e invernadoiros. Construción e instalacións destinadas ao apoio da gandería. Instalacións vinculadas funcionalmente ás estradas e previstas na ordenación sectorial destas, así como, en todo caso, as de administración de carburante. Vivendas familiares vinculadas á explotación agrícola ou gandeira. Actividades de carácter deportivo, cultural ou recreativo que se desenvolva ao aire libre, coas obras e instalacións mínimas e imprescindibles para o uso de que se trate. Así como os que se poidan establecer a través dos instrumentos previstos na lexislación de ordenación do territorio, sempre que non impliquen a transformación urbanística de terreos nin lesións aos valores obxecto de protección. As edificacións destinadas a vivenda unifamiliar existentes con anterioridade á aprobación deste documento e edificadas de conformidade coa normativa vixente no momento da súa construción, poderán conservarse (restaurarse, consolidarse, rehabilitarse) e reestruturarse, podendo autorizarse ampliacións necesarias sempre que, non signifique un incremento superior ao 10% da superficie orixinaria, segundo se establece na Disposición Transitoria 4ª punto 3 LOUG, e se estea ao establecido polas condicións de edificación na presente normativa e non supoñan un cambio de uso, sen prexuízo do establecido no art.40 LOUG para as edificacións existente de carácter tradicional ou singular valor arquitectónico e das limitacións que eventualmente deveñan da súa catalogación ou consideración expresa de fóra de ordenación.3. Condicións da edificación. A superficie mínima de parcela será de 5.000 m2 agás para as vivendas vinculadas a explotacións agrogandeiras, para as que esta superficie mínima redúcese a 4.000 m2. A edificación residencial non se poderá situar a unha distancia inferior a 100 m de calquera outra edificación agás a da propia explotación agrícola ou gandeira. A ocupación de todas as edificacións incluídas as auxiliares non poden superar o 10% da superficie da parcela, non podendo superar a correspondente ao uso residencial o 5%. 4. Nos ámbitos cualificados coa presente ordenanza, os cursos de auga e a súa servidume terán a consideración de solo rústico de protección de augas, estando ás maiores restricións establecidas no artigo 38 LOUG. Art.122. Ordenanza 16. Solo rústico de protección de interese paisaxístico-forestal.1. Delimitación e ámbito. Comprende os espazos da serra, forestais, o monte e as zonas de elevada pendente destinados a constituír reservas naturais e produtivas, elementos de separación entre núcleos habitados ou referencias da paisaxe libres de edificación, tal e como se delimitan en planos de ordenación. En particular os sistemas vinculados ao bosque atlántico caducifolio estarán suxeitos á tutela definida pola Lei 4/1989 de 27 de marzo de Conservación dos Espazos Naturais e da Flora e Fauna Silvestre, e Lei 9/2001 de 21 de agosto de Conservación da Natureza da Xunta de Galicia.2. Condicións de uso e actividades. No proceso de conservación, repoboación e rexeneración das masas forestais prohíbese o emprego de especies estrañas ao respectivo sector que danen o carácter da paisaxe e o equilibrio ecolóxico. Toda intervención relacionada con apertura de vías forestais, cortalumes, corta de arboredo e similares, estará suxeita a licencia e á tutela dos organismos competentes e do Concello. Os propietarios dos terreos, deberán levar a cabo os aproveitamentos e explotacións de que fosen naturalmente susceptibles de acordo coas disposicións do organismo competente. En calquera caso seguiranse as seguintes regras:. A solicitude de autorización para tala incluirá descrición das condicións da entresaca, non sendo autorizable a tala a matarrasa. Será obrigatorio, como acto previo, á concesión de licencia, o depósito de avais que garantan a reparación de camiños, limpeza do monte e repoboación. Nas talas das zonas forestais lindantes coa protección de costa preservarase a masa arbórea que se localice en primeira liña da masa forestal cunha profundidade de 25 metros. Previo á tala, o Concello sinalará o arboredo que poida ser talado conforme á licencia. En particular as novas plantacións de eucaliptos que superen as 5 Has en masa continua, deberán solicitar autorización de plantación nos termos establecidos no art.2-1º do D.81/1989 de 10 de maio da Consellería de Agricultura. Non se permitirán novas plantacións de eucaliptos en terras ocupadas por masas doutras frondosas. Respectaranse as distancias mínimas de 6 metros en fincas colindantes de cultivo agrícola ou outras repoboacións arbóreas. Quedan prohibidas as nivelacións do terreo que modifiquen as características naturais do solo e alteren a paisaxe. As transformacións de uso do solo que impliquen eliminación da cuberta vexetal arbustiva ou arbórea e supoñan risco potencial para as infraestruturas de interese xeral e, en todo caso, cando ditas transformacións afecten a superficies superiores a 100 Has estarán sometidas a avaliación de impacto ambiental (Disp. Ad.2ª Lei 4/1989 e RD 1302/1986). As novas plantacións de eucaliptos en masas continuas superiores ás 50 Has precisarán así mesmo de estudio de avaliación de impacto ambiental (Art.2-2º D 81/1989). Previa licencia municipal en todo o ámbito da ordenanza non se autorizará ningún uso que non se corresponda cos usos agroforestais propios da explotación dos terreos, as de ocio e as científico-divulgativas, reguladas no apartado 1, letra b) e c) e no apartado 2 letras f) e i). Excepcionalmente, e trala autorización pertinente da Comunidade Autónoma, poderanse autorizar as infraestruturas e obras públicas en xeral, contempladas no art.38 LOUG, así como rehabilitacións destinadas ao turismo rural e que sexan potenciadoras do medio onde se localicen, e os que poidan establecerse a través dos instrumentos previstos na lexislación de ordenación do territorio, sempre que non impliquen a transformación da súa natureza rústica e quede garantida a integridade dos valores obxecto de protección. Os cerramentos e valados adoptaranse aos tradicionais en canto a materiais e dimensións. A altura máxima da zona opaca non poderá superar os 0,60 metros, debendo aparecer axeitadamente pintado e revestido, podéndose acadar o 1,40 metros con elementos diáfanos que non impidan a contemplación da paisaxe. As edificacións existentes con anterioridade á aprobación deste documento e edificadas de conformidade coa normativa vixente no momento da súa construción, poderán conservarse (restaurarse, consolidarse, rehabilitarse) e reestruturarse, segundo se establece na Disposición Transitoria Cuarta, punto 3 LOUG, sen prexuízo do establecido no art.40 LOUG para as edificacións existentes de carácter tradicional ou singular valor arquitectónico e das limitacións que eventualmente deveñen da súa catalogación ou consideración expresa de fóra de ordenación.3. Poderán redactarse polo Concello e demais organismos competentes Plans Especiais para determinados sectores que regulen os aspectos da súa utilización como parte do sistema de espazos libres municipais ou comarcais, previndo o seu acondicionamento recreativo (miradoiros, campos de festa, áreas recreativas e deportivas extensivas, cámping). Igualmente poderanse redactar plans especiais para a posta en valor e protección das rutas de sendeirismo e das corredoiras que reforcen o seu valor ambiental.4. Os castros e demais depósitos arqueolóxicos que estivesen catalogados no Plan Xeral, e aqueles que fosen denunciados ou inventariados por organismos ou entidades de carácter científico e cultural, non poderán ser transformados ou escavados sen a autorización preceptiva e a previa tramitación da súa delimitación detallada e identificación da zona de respecto polos organismos competentes, debendo estar o disposto no artigo137 da presente Normativa. As referencias monumentais, históricas, culturais ou populares serán protexidas.5. As determinacións establecidas nesta ordenanza complementaranse coas directrices da Unión Europea e disposicións autonómicas para un mellor aproveitamento forestal.6. Nos ámbitos cualificados coa presente ordenanza, os cursos de auga e a súa servidume terán a consideración de solo rústico de protección de augas, estando ás maiores restricións establecidas no artigo 38 LOUG. Igualmente os terreos que se atopan a unha distancia inferior a 200 metros do límite interior da ribeira do mar terán a consideración de solo rústico de protección de costas, estando ás maiores restriccións establecidas no artigo 38 LOUG. Art.123. Ordenanza 17. Solo rústico de protección de infraestruturas.1. Delimitación e ámbito. Constitúen o solo rústico de protección de infraestruturas aqueles terreos destinados á localización de infraestruturas e as súas zonas de afección non susceptibles de transformación, como son as de comunicacións e telecomunicacións, as instalacións para o abastecemento (depósitos e outros dispositivos), saneamento e depuración da auga, a de xestión de residuos sólidos, e aqueles que deveñen da previsión de instrumento de planeamento e ordenación do territorio. O seu ámbito é o indicado nos planos de ordenación, e ademais, o solo correspondente ás bandas paralelas á rede viaria de sistema xeral fóra dos ámbitos de solo de núcleo rural, urbano e urbanizable, ata a liña de edificación, sen prexuízo de que este solo estea afectado así mesmo por outra categoría de solo rústico de protección, e que esta sexa a que se reflicta graficamente nos planos de ordenación.2. Condicións de uso e actividade. Sen prexuízo do establecido na lexislación sectorial específica, as condicións de uso e actividade serán as establecidas no art.37 LOUG. Así autorízanse previa solicitude de licencia municipal actividades de ocio, acampadas dun día, actividades comerciais ambulantes e actividades científicas, escolares e divulgativas e as construtivas relacionadas nos apartados f) e i) do artigo 33.2 LOUG. Previa autorización autonómica toléranse ademais as instalacións vinculadas funcionalmente ás estradas e previstas na ordenación sectorial destas, así como en todo caso as de subministración de carburante, as infraestruturas e obras públicas en xeral regulada no punto f) do artigo 33.2, así como os que se poidan establecer a través dos instrumentos de ordenación do territorio. As edificacións existentes con anterioridade á aprobación deste documento e edificadas de conformidade coa normativa vixente no momento da súa construción, poderán conservarse (restaurarse, consolidarse, rehabilitarse) e reestruturarse, podendo autorizarse ampliacións necesarias sempre que a actuación non signifique un incremento superior ao 10% da súa superficie orixinaria, segundo se establece na Disposición Transitoria Cuarta, punto 3 LOUG, se estea ao establecido polas condicións de edificación da presente normativa e non estea encamiñada a un cambio de uso, sen prexuízo do establecido no art.40 LOUG para as edificacións existentes de carácter tradicional ou singular valor arquitectónico e das limitacións que eventualmente deveñen da súa catalogación ou consideración expresa de fóra de ordenación.3. Nos ámbitos cualificados coa presente ordenanza que se atopen a unha distancia inferior a 200 metros do límite interior da ribeira do mar terán a consideración de solo rústico de protección de costas, estando ás maiores restriccións establecidas no artigo 38 LOUG. Art.124. Ordenanza 18. Solo rústico de protección das augas 1. Delimitación e ámbito. Comprende os terreos, situados fóra dos núcleos, definidos na lexislación reguladora das augas continentais como leitos naturais, ribeiras e marxes das correntes continuas ou descontinuas de auga e como leito con fondo das lagoas e encoros, terreos inundados e zonas húmidas e a zona de servidume. Pola súa situación e características este solo ordénase co criterio do mantemento do seu valor produtivo, ambiental, paisaxístico e ecolóxico. O seu ámbito é o indicado en plano de ordenación.2. Condicións de uso e actividades. Non se permite ningunha edificación no seu ámbito. Prohíbense así mesmo novos valos ou muros de fábrica que alteren a disposición actual de camiños, servidumes, e demais elementos constitutivos da paisaxe, así como a modificación do réxime de augas, vertidos e recheos sen autorización dos organismos competentes. Os elementos construídos e catalogados existentes manteranse dentro de ordenación autorizándose as necesarias obras de restauración, consolidación ou rehabilitación. De acordo co establecido no artigo 38 LOUG poderán autorizarse mediante licencia municipal as actividades de ocio, tales como práctica de deportes organizados e acampadas dun día, as actividades científicas, escolares e divulgativas e as construtivas relacionadas nos apartados f) e i) do artigo 33.2 LOUG. Poderán autorizarse previo informe favorable da Comunidade Autónoma, accións sobre o solo ou subsolo que impliquen movementos de terra, tales como dragaxes, defensa de ríos e rectificación de leitos, abancalamentos, desmontes, recheos e outras análogas, e as infraestruturas de obras públicas en xeral, sempre que estean vinculadas á conservación, utilización e disfrute do dominio público e do medio natural, as piscifactorías e instalacións análogas, rehabilitacións destinadas ao turismo rural que sexan potenciadoras do modo onde se localizan, así como os que se poidan establecer a través dos instrumentos previstos na lexislación de ordenación do territorio, sempre que non impliquen a transformación da súa natureza rústica e queda garantida a integridade dos valores obxecto de protección. As especies forestais de ribeira fluvial serán protexidas e conservadas e para a súa corta haberá de solicitarse licencia que poderá ser denegada por razóns ambientais ou paisaxísticas. Os sistemas ligados ao bosque atlántico estarán suxeitos á tutela definida pola Lei de Conservación dos Espazos Naturais e da Flora e Fauna Silvestre, e Lei 9/2001 de 21 de agosto de conservación da natureza da Xunta de Galicia. Nas ribeiras fluviais dos leitos públicos establécese, de acordo co R. D. 1/2001 do Texto Refundido da Lei de Augas, unha zona de servidume de cinco metros de anchura para uso público coas finalidades e limitacións definidas nos arts.4 ao 10 do R. D 849/1986 que regulamenta o Dominio Público Hidráulico. Cando existan zonas naturais pantanosas, xuncais, brañas e calquera outro elemento que forme parte do sistema húmido, ditos elementos consideraranse incorporados á ribeira fluvial e as zonas de policía mediranse desde a liña de contacto daquelas cos terreos agrícolas colindantes. De acordo co establecido no art.40 LOUG as edificacións existentes de carácter tradicional ou singular valor arquitectónico poderán reconstruírse, rehabilitarse e ampliarse sen prexuízo das limitacións que eventualmente deveñen da súa catalogación ou consideración expresa de fóra de ordenación. Os muíños e instalacións relacionadas coa explotación dos recursos hidráulicos e hídricos poderán conservarse, restaurarse, consolidarse, rehabilitarse e reestruturarse sen prexuízo das limitacións que eventualmente deveñan da súa catalogación. Non poderá autorizarse novas actividades insalubres ou nocivas que polo seu emprazamento, contaminación ou vertido de augas residuais poña en perigo as condicións de potabilidade da auga de augas destinadas ao abastecemento, se non cumpren as condicións sinaladas pola lexislación vixente en materia de Augas, Canles e Vertidos de augas residuais. As explotacións existentes cualificadas como nocivas deberán dotarse de dispositivos de depuración para eliminar das súas augas residuais os elementos prexudiciais para as actividades primarias, a riqueza piscícola e as instalacións situadas augas abaixo, segundo a lexislación vixente en materia de Actividades Molestas, Insalubres, Nocivas e Perigosas.3. Nos ámbitos cualificados coa presente ordenanza que se atopen a unha distancia inferior a 200 metros do límite interior da ribeira do mar terán a consideración de solo rústico de protección de costas, estando ás maiores restriccións establecidas no artigo 38 LOUG. Art.125. Ordenanza 19. De protección de espazos naturais 1. Delimitación e ámbito. Comprende aquelas áreas do territorio que presentan singulares valores ambientais, naturais e paisaxísticos, incluídas na declaración do Decreto 72/2004 da Consellería de Medio Ambiente como zona de especial protección dos valores naturais, así como aqueles terreos que o planeamento considera necesario protexer polos seus valores naturais, ambientais, científicos ou recreativos, tal e como se delimita nos planos de ordenación.2. Condicións de uso e actividades. Con carácter xeral estes espazos estarán suxeitos á tutela definida pola Lei 9/2001 de 21 de agosto de Conservación da Natureza, coas determinacións establecidas no Decreto 82/1989 de 11 de maio da Consellería de Agricultura polo que se regula a figura de espazo natural en réxime de protección xeral, así como ao establecido no Decreto 72/2004 da Consellería de Medio Ambiente. No ámbito de aplicación desta Ordenanza non se autorizará a construción de ningunha clase de edificación, permitíndose a explotación racional dos recursos vinculados ao medio que non atente contra os valores esenciais que se protexen. De acordo co establecido no art.39 LOUG poderán autorizarse previa licencia municipal actividades de ocio, tales como práctica de deportes organizadas e acampadas dun día e as actividades científicas, escolares e divulgativas. Para as actividades incluídas nos ámbitos declarados da zona de especial protección dos valores naturais, requerirase informe preceptivo e autorización expresa do órgano xestor da Consellería de Medio Ambiente. Poderán autorizarse previo informe favorable da Comunidade Autónoma, accións sobre o solo ou subsolo que impliquen movementos de terras, tales como dragaxes, defensa de ríos e rectificación de leitos, abastecementos, desmontes, recheos e outras análogas; as instalacións necesarias para os servizos técnicos de telecomunicacións, a infraestrutura hidráulica e as redes de transporte e distribución de enerxía eléctrica, gas, abastecemento de auga e saneamento, sempre que non impliquen a urbanización ou transformación urbanística dos terreos polos que discorren; as construcións e instalacións destinadas a establecementos de acuicultura, así como os que se poidan establecer a través dos instrumentos previstos na lexislación de ordenación do territorio sempre que non impliquen a transformación da súa natureza rústica e quede garantida a integridade dos valores obxecto de protección. De acordo co establecido no art.40 LOUG as edificacións existentes de carácter tradicional ou singular valor arquitectónico poderán reconstruírse, rechabilitarse e ampliarse sen prexuízo das limitacións que eventualmente deveñen da súa catalogación ou consideración expresa de fóra de ordenación.3. O Concello e os organismos competentes poderán redactar Plans Especias de Protección, co obxectivo de garantir a salvagarda, recuperación e disfrute destes espazos naturais, e todo ilo sen prexuízo das actuacións que para o perfeccionamento da definición, delimitación e tratamento dos espazos naturais, desenvolva a administración autonómica ambiental. Art.126. Ordenanza 20. Solo rústico de protección patrimonial, artística ou histórica 1. Delimitación e ámbito. Constitúen o solo rústico de protección patrimonial, artística ou histórica, os ámbitos sinalados nos Planos de Ordenación, que corresponden con solos nos que se localizan edificios, xacementos arqueolóxicos, xardíns, monumentos, inmobles e outros elementos que, presentando singulares características ou valores históricos, artísticos, arquitectónicos ou paisaxísticos, son merecedores de protección.2. Os xacementos arqueolóxicos delimitados e catalogados polo Plan, á vista da prospección arqueolóxica previamente realizada, teñen a cualificación de solo rústico de protección patrimonial artística ou histórica. Os ámbitos delimitados correspóndense coa área de protección integral. Usos. Autorízanse os usos que teñan como finalidade evidente a súa conservación, protección, consolidación, investigación e posta en valor. Estes usos restrinxidos estarán rexidos pola Lei 8/1995 do Patrimonio Cultural de Galicia e polo Decreto 199/1997 que regula a actividade arqueolóxica na Comunidade Autónoma de Galicia. Estarán permitidos os usos tradicionais agropecuarios sempre e cando estes non requiran de arados profundos ou calquera outro tipo de actuación que non supoña a alteración do substrato arqueolóxico. Asemade neste ámbito non poderán realizarse construcións, tendidos, conducións ou instalacións aéreas ou subterráneas, escavacións, recheos, movementos de terra, plantación e arrinque de árbores con técnicas que supoñan labores profundas, nin apertura de pozos ou minas, agás informe previo favorable do organismo competente da Consellería de Cultura e de acordo co regulado no artigo 38 LOUG. Non se autorizará ningún tipo de edificación en todo o ámbito da cualificación. Son Bens de Dominio Público os obxectos e restos materiais que posúan os valores propios do Patrimonio Histórico Español e sexan descubertos como consecuencia de escavacións, remexemento de terra e obras de calquera índole ou polo azar; con respecto a elas estarase ao establecido na Lei do Patrimonio Histórico Español de 1985 e na Lei 8/95 do Patrimonio Cultural de Galicia.3. Nas edificacións singulares e as súas fincas, delimitadas en planos de ordenación, o Plan Xeral dá por rematado o seu proceso de construción, polo que a súa regulación establécese sobre a base da conservación do volume actual, sen prexuízo do establecido no artigo 40 LOUG. Con estes parámetros poderanse realizar os seguintes tipos de actuacións: 1º. En edificios catalogados haberá de conservarse a edificación podendo realizarse obras de consolidación, restauración, rehabilitación, reestruturación ou reforma parcial, mantendo o carácter do conxunto, e o seu grao de protección.2º. En edificios non catalogados poderán realizarse, adicionalmente, obras de reforma total ou substitución da edificación. Nos xardíns, hortas ou zonas non ocupadas pola edificación, calquera modificación dos elementos que configuran formalmente a súa parcela tales como trazas de xardinería, arboredo, elementos decorativos, etc., e como tal o ámbito de influencia da edificación principal, será obxecto de licencia municipal, que poderá ser denegada por consideracións ambientais ou histórico-artísticas. Expresamente queda prohibida a corta de especies arbustivas ou arbóreas, autóctonas ou exóticas que polo seu porte, idade ou situación estratéxica, formen parte importante da configuración ambiental do conxunto. Igualmente conservaranse os cerramentos pétreos e de enreixado e demais elementos accesorios construídos que manteñan unha unidade de composición ambiental coa edificación principal.3º. Permítense, sen segregación de parcela, e os seguintes usos previstos no art.38 LOUG:. Actividades de ocio, tales como práctica de deportes organizados e acampadas dun día. Actividades científicas, escolares e divulgativas. Construcións e rehabilitacións destinadas ao turismo rural. Cerramentos ou valados de predios. En calquera caso en torno ao disposto no artigo 40 LOUG sen prexuízo das limitacións que deveñen da súa catalogación. Art.127. Ordenanza 21. Solo rústico de protección de costas 1. Delimitación e ámbito. Englóbanse nesta ordenanza os terreos que están nalgunha das situacións seguintes: a) Zona marítimo-terrestre. b) Praias, areais, dunas e zonas húmidas circundantes. c) Servidumes de tránsito e de protección da costa. d) Espazos litorais de interese paisaxístico e ambiental. e) Terreos situados fóra do solo urbano que se atopen a unha distancia inferior a 200 metros do límite interior da ribeira do mar. O seu ámbito delimítase nos planos de ordenación.2. Condicións de uso e actividades. En todo o ámbito da ordenanza non se autorizará ningún uso que signifique instalación permanente, coa excepción dos derivados da defensa nacional, da navegación e da ordenación pesqueira, que se regularán pola súa lexislación específica dentro dos criterios desta ordenanza. Os usos existentes que polas súas características deben emprazarse necesariamente neste ámbito manteranse dentro de ordenación, tolerándose a súa ampliación de acordo coa lexislación vixente e previa autorización do organismo competente. En particular aquelas edificacións singulares catalogadas polo pesente Plan Xeral estarán ao disposto no artigo 40 LOUG sen prexuízo das limitacións que deveñen da súa propia catalogación. Poderán autorizarse mediante licencia municipal as actividades de ocio, tales como práctica de deportes organizados, acampada dun día, e as actividades científicas, escolares e divulgativas. Poderán autorizarse previo informe favorable da Comunidade Autónoma, accións sobre o solo ou subsolo que impliquen movementos de terra, tales coma abancalamentos, desmontes, recheos e outras análogas, e as infraestruturas e obras públicas en xeral, sempre que estean vinculados á conservación, utilización e disfrute do dominio público e do medio natural, así como os que se poidan establecer a través dos instrumentos previstos na lexislación da ordenación do territorio. Estarase igualmente, ás limitacións derivadas da lexislación vixente nesta materia que inciden directamente no planeamento e en concreto, ás seguintes:. Os usos na zona afectada pola servidume de protección axustaranse ao disposto nos artigos 24 e 25 da Lei de Costas. Os usos permitidos nesta zona deben contar coa autorización do órgano competente da Comunidade Autónoma, previo informe da Demarcación de Costas, tal e como establecen os artigos 48.1 e 49 do Real Decreto 1112/92, polo que se modifica parcialmente o Regulamento da “Ley de Costas”. Deberase garantir o respecto da servidume de tránsito definida no artigo 27 da “Ley de Costas”. As obras e instalacións existentes á entrada en vigor da “Ley de Costas”, situadas en zona de dominio público ou servidume, regularanse polo especificado na Disposición Transitoria Cuarta da citada Lei. As instalacións da rede de saneamento deberán cumprir as condicións sinaladas no artigo 44.6 da “Ley de Costas” e concordantes do seu Regulamento. Manteranse e fomentarase o respecto, a conservación e a protección dos valores naturais da paisaxe e do medio ambiente. Expresamente queda prohibida a utilización dos areais e zonas húmidas contiguas para a súa acoutación como zonas de aparcamento de vehículos. Prohíbense as seguintes obras ou modificacións:. Cortas de masas de arboredo. Colocación de carteis ou anuncios propagandísticos. Destrución dos elementos naturais vexetais ou acuáticos que impoñan unha modificación regresiva do equilibrio natural da praia ou ecosistema. Modificación de canles, acarreos ou traslados artificiais de area, extracción da mesma, vertidos ou aterramentos de zonas húmidas. En todo caso estarase ao disposto na “Ley 22/1988, de 28 de julio, de Costas”, así como ao Regulamento Xeral para o seu desenvolvemento aprobado por Real Decreto 1471/1989 de 1 de decembro coas modificacións introducidas polo Real Decreto 1112/1992, de 18 de setembro e a Orde da Consellería de Medio Ambiente de 28.10.99. A utilización do Dominio Público Marítimo Terrestre axustarase ao establecido no Título III da “Ley de Costas” que, na súa sección 2ª, establece o réxime de utilización das praias.3. O Concello e os organismos competentes poderán formar plans especiais co obxectivo de garantir a salvagarda, recuperación e disfrute destes espazos naturais, así como para mellorar os accesos ás praias.4. Nos ámbitos cualificados coa presente ordenanza, os cursos de auga e a súa servidume terán a consideración de solo rústico de protección de augas, estando ás maiores restricións establecidas no artigo 38 LOUG. Art.128. Enerxía eléctrica. Servidume 1. A servidume de paso de enerxía eléctrica non impide ao dono do predio servente cercalo, plantar ou edificar nel deixando a salvo dita servidume.2. Queda prohibida a plantación de árbores e a construción de edificios e instalacións industriais na proxección e proximidades das liñas eléctricas a menor distancia da establecida no Regulamento de Liñas de Alta Tensión de 28 de novembro de 1968 e no Real Decreto 195/2000 de 1 de decembro de 2000. Estas distancias son as seguintes: U D1 = 3,3 + -------- metros, cun mínimo de 5 m.100 U D2 = 1,5 + -------- metros, cun mínimo de 2 m.100 Sendo U a tensión nominal. Para o cómputo destas distancias nas liñas aéreas terase en conta a situación respectiva máis favorable que poida alcanzar a liña respecto dos elementos de que se trate. Art.129. Augas, leitos, ribeiras fluviais e costas 1. Non poderán autorizarse novas actividades insalubres ou nocivas que polo seu emprazamento ou vertido de augas residuais poñan en risco as condicións de potabilidade de augas destinadas ao abastecemento, se non cumpren as condicións sinaladas pol. R. D.1/2001 de 24 de xullo do Texto Refundido da Lei de Augas e do Regulamento do Dominio Público Hidráulico que desenvolve os Títulos Preliminares I, IV, V, VI e VIII de dita lei e demais disposicións legais de aplicación.2. As actividades cualificadas como nocivas deberán estar dotadas de dispositivos de depuración para eliminar das súas augas residuais os elementos prexudiciais para as actividades primarias, a vida fluvial e mariña e as industrias e actividades situadas na proximidade do lugar onde se efectúe o vertido, segundo o disposto na Lexislación de Augas, Decreto 2414 de 30 de novembro de 1961 de Actividades Molestas, Insalubres, Nocivas e Perigosas, e demais disposicións concordantes. Estarase tamén aos Decretos 1302/1986 e o 442/1992 para Galicia sobre Avaliación de Impacto Ambiental.3. Coa finalidade de preservar da ocupación edificatoria as ribeiras, as marxes e as zonas colindantes dos leitos para garantir o establecemento das servidumes de uso público sinaladas na Lei de Augas e no seu Regulamento do Dominio Público Hidráulico así como a conservación e protección das condicións naturais dos ríos e os terreos húmidos colindantes, delimítanse as zonas de servidume de 5 m de anchura para uso público, e as zonas de policía de 100 metros nas que se condicionarán o uso do solo e as actividades que se desenvolvan mediante autorización e informe previo do organismo de conca. Só se poderán exceptuar da regra anterior aquelas instalacións técnicas para a explotación dos recursos propios dos ríos que xustifiquen a necesidade pola súa proximidade (muíños, piscifactorías, etc.) e que conten co informe favorable do organismo competente. Nos leitos onde existan zonas naturais pantanosas, xuncais, brañas e calquera outro elemento que forme parte do sistema húmido, os ditos elementos consideraranse incorporados ao leito e as zonas de policía mediranse desde a liña de contacto destas zonas cos terreos agrícolas colindantes.4. Máis aló desta regulación xenérica, o Plan ordena unha especial protección das augas mediante a ordenanza 18 de solo rústico de especial protección segundo o art.38 LOUG e a súa incorporación ao Catálogo de Bens Naturais e Paisaxísticos. No que se refire á conservación do patrimonio natural fluvial, que inclúe a biodiversidade da flora e da fauna dos ríos galegos, así como o patrimonio etnográfico e histórico cultural relacionado, estarase ao establecido na Lei 5/2006.5. Nos ámbitos de costa establécese a protección da ribeira do mar e do dominio público marítimo terrestre, en concordancia coa vixente lexislación de costas, estándose ás seguintes limitacións: a) A utilización do dominio público marítimo-terrestre regularase segundo o especificado no Título III da Lei 22/88 de Costas. b) Os usos na zona de servidume de protección axustaranse ao disposto nos artigos 24 e 25 da Lei de Costas, debendo contar os usos permitidos nesta zona, coa autorización do órgano competente da Comunidade Autónoma, de conformidade co determinado nos artigos 48.1. e 49 do Real Decreto 1112/92 polo que se modifica parcialmente o Regulamento da Lei de Costas. c) Deberase garantir o respecto das servidumes de tránsito e acceso ao mar establecidas nos artigos 27 e 28 da Lei de Costas, respectivamente e o cumprimento das condicións sinaladas no art.30 para a zona de influenza. d) As obras e instalacións existentes á entrada en vigor da Lei de Costas, situadas en zona de dominio público ou de servidume, regularanse polo especificado na Disposición Transitoria Cuarta da Lei de Costas. e) As instalacións da rede de saneamento deberán cumprir as condicións sinaladas no artigo 44.6 da Lei de Costas e concordantes do seu Regulamento. Máis aló desta regulación xenérica, o Plan ordena unha especial protección de costas mediante a ordenanza 21 de solo rústico de especial protección segundo o art.38 LOUG e a súa incorporación ao Catálogo de Bens Naturais e Paisaxísticos. Art.130. Ambientación natural e paisaxe A explotación dos recursos naturais e o desenvolvemento edificatorio haberán de ser compatibles coa protección do equilibrio ecolóxico, do medio natural, do medio ambiente e da paisaxe. Esta protección ten distintos aspectos que comprenden desde a conservación da natureza virxe en zonas determinadas polo Plan Xeral, ata a protección visual da paisaxe, compatibilizándoa coa explotación racional e limitada dos recursos e coa integración da edificación no ambiente. As Normas regulan a especial protección de interese paisaxístico mediante a Ordenanza 16 de solo rústico, segundo o establecido no art.38 LOUG. O Plan Xeral regula a especial protección de determinadas zonas mediante a súa incorporación ao Catálogo de Bens Naturais e Paisaxísticos de acordo co art.75 LOUG. Os territorios declarados Espazo Natural, estarán ao disposto na lexislación vixente. Con independencia desta especial protección, estarase á normativa xeral seguinte: 1. Disposición xeral. O Concello e demais organismos competentes terán en conta o disposto no art.104 LOUG para a adaptación das construcións ao ambiente á hora de proceder á aprobación de Plans e Proxectos e na concesión de licencias, que ademais contarán con informes previos vinculantes nos casos establecidos na lexislación vixente ou nestas Normas. Os Plans Especiais así como as Normas Especiais de Protección que desenvolvan o Plan Xeral nestes aspectos, deberán conter a Normativa necesaria para completar co detalle axeitado esta disposición.2. Estudios de impacto ambiental. Para toda actuación (trazado de infraestruturas territoriais, repoboacións forestais, explotacións mineiras, grandes industrias, etc.) que se prevexa poida alterar o equilibrio ecolóxico e a paisaxe natural ou introduza cambios importantes na xeomorfoloxía, esixirase a presentación dun estudio de impacto sobre o medio natural nos termos definidos pola Lei 1/1995 de Protección Ambiental de Galicia e Lei 6/2001 de modificación do RDL 1302/1986 e RD 1131/1988.3. Estradas. a) Capa vexetal. Evitarase a desaparición da capa vexetal nas zonas lindantes coas estradas e camiños de novo trazado, repoñendo aquelas franxas que por causas construtivas (almacenamento de materiais, manobrabilidade da maquinaria, asentamentos provisionais, etc.) resultaran danadas ou deterioradas. b) Noiros e terrapléns. Cando en razón da topografía do terreo e do trazado viario fora necesaria a creación de noiros ou terrapléns, estes deberán ser proxectados de forma tal que non degraden a paisaxe e faciliten a súa plantación e consolidación vexetal. c) Rectificacións no trazado viario. Naqueles treitos de estradas ou camiños que quedaran sen uso por alteración no seu trazado, levantarase o firme e repoñerase a súa capa vexetal e a flora natural da zona. d) Servizos de estrada. As edificacións para servizos de estrada que se constrúan nas zonas de influencia das mesmas, deberán ser proxectadas tendo en conta o carácter da paisaxe existente na zona, para que harmonicen co mesmo. e) Anuncios e carteis. A colocación de anuncios na zona de servidume das estradas estará ao disposto no Decreto 1953/1962 de 8 de agosto, Ordes de 22 de agosto de 1962 e de 8 de febreiro de 1965, e Decreto 917/1967 de 20 de abril, en tanto estas disposicións non resulten modificadas ou derrogadas pola ”Ley 25/1988 de Carreteras” que prohibe a publicidade en calquera lugar visible desde a zona de dominio público (art.24 e DT-2ª), así como ao disposto pola Lei 4/1994 de Estradas de Galicia. Queda expresamente prohibida a colocación de calquera clase de publicidade comercial, así como colocación de cables, antenas e conducións nos ámbitos obxecto de protección arqueolóxica.4. Repoboacións forestais Simultaneamente á rendibilidade das repoboacións forestais feitas con especies exóticas e de fácil crecemento, valorarase polas Administracións competentes a promoción das especies autóctonas e tradicionais da comarca, con vistas a non romper o equilibrio paisaxístico e ecolóxico da zona. En particular as novas plantacións de eucaliptos suxeitaranse ao procedemento e limitacións establecidas no D.81/1989 da Consellería de Agricultura. Queda prohibida a repoboación nas zonas arqueolóxicas de protección integral.5. Silos de almacenaxe e depósitos Non se autorizará a construción de silos e depósitos de dimensións non proporcionadas coa escala do núcleo, ou que carezan das medidas axeitadas de integración paisaxística na paraxe en que se asentan. Estarán en todo caso ao disposto na LOUG.6. Valados e cerramentos No solo rústico e de acordo en todo caso coa zona correspondente non se permitirán en xeral cercados de fincas que excedan con elementos de fábrica ou opacos a altura de 60 cm, por riba de dita altura só se permitirá o cercado con elementos vexetais e/ou redes metálicas. Só se excepciona a conservación e reposición de valos pétreos tradicionais xa existentes.7. Publicidade exterior. Prohíbese todo tipo de anuncio pintado directamente sobre rochas, noiros, faldras de montes, etc., así como os carteis que constitúan agresión á natureza e á intimidade do home diante da paisaxe. O Concello desenvolverá unha Ordenanza Reguladora da Publicidade Exterior mediante carteleiras.8. Protección das masas arbóreas e da paisaxe forestal. a. Para os efectos da aplicación das disposicións normativas contidas no Plan Xeral entenderase por masa arbórea: 1. Os ámbitos de agrupacións singulares de arboredo caducifolio autóctono.2. Os soutos de ribeira e o arboredo autóctono que acompaña aos leitos públicos.3. Os grupos de arboredo incluídos na delimitación das zonas verdes ou libres públicas.4. Calquera outro ámbito, público ou privado, que polas súas condicións de densidade, porte, idade ou interese botánica ou paisaxística forme un grupo recoñecible.5. Os cultivos forestais de superficie superior a 5.000 m2.6. As incluídas dentro dos ámbitos de protección arqueolóxica. b. As masas arbóreas estarán suxeitas a protección e tutela pola Concello e organismos competentes. As masas arbóreas en réxime de explotación forestal estarán suxeitas a súa normativa de aplicación derivada das condicións propias do seu aproveitamento madeireiro, sen prexuízo do establecido na ordenanza da zona onde se encontren. Art.131. Patrimonio cultural. Definición e catalogación 1. Integran o Patrimonio Cultural os bens inmobles de interese artístico, histórico, arquitectónico, paleontolóxico, arqueolóxico, etnográfico, científico e técnico, así como os conxuntos urbanos, os lugares etnográficos, os xacementos e zonas arqueolóxicas, os sitios naturais, os xardíns e os parques que teñan valor artístico, histórico ou antropolóxico. Así constitúen bens culturais suxeitos a protección de acordo coas determinacións do Plan Xeral. a) A Vila Histórica de Muros. b) A Igrexa da Virxe do Camiño e o seu contorno. c) Os restantes bens inmobles do Patrimonio Cultural, inventariados, catalogados ou declarados de interese cultural de acordo coa Lei 8/95 do Patrimonio Cultural de Galicia, entre os que figuran:. Os restos e traza da antiga muralla da Vila de Muros. Os xacementos territoriais suxeitos a protección arqueolóxica e aqueloutros que sen estar incluídos no catálogo posúan os seus mesmos valores. As igrexas, ermidas, conxuntos parroquiais de interese histórico-artístico, arquitectónico ou ambiental. Os cruceiros, pontes e outros elementos da arquitectura do territorio de interese histórico, arquitectónico ou ambiental. Os elementos menores tales como: petos de ánimas, pombais, pontes, lavadoiros, fontes, panteóns, palcos, selos e outros. Calquera outro elemento que por aplicación da lexislación vixente e, a iniciativa da Administración competente, se determine. d) Os bens con declaración xenérica en virtude da Lei 16/85 do 25 de xuño, do Patrimonio Histórico Español (Castelos, covas, abrigos e lugares con manifestacións de arte rupestre, cruceiros, hórreos ou cabazos con antigüidade de máis de 100 anos. e) Todos aqueles localizados no transcurso dos traballos e incluídos no Catálogo de Protección.2. Os bens culturais suxeitos a protección polo Plan son os incluídos no Catálogo Complementario de Elementos e Conxuntos obxecto de protección para os efectos establecidos no art.75 LOUG e na Lei de Patrimonio Cultural de Galicia. Art.132. Patrimonio Cultural. Regulación Xeral.1. A Vila Histórica de Muros está regulada polo Plan Especial de Protección e Rehabilitación en tramitación, ao que o presente Plan Xeral se remite integramente agás nas modificacións puntuais, segundo se recolle na correspondente Disposición Transitoria das presentes Normas.2. O conxunto da Igrexa da Virxe do Camiño, en tanto non se ordene mediante o Plan Especial correspondente estará ao sometido á protección regulada polo Decreto de 29 de maio de 1970.3. Os xacementos arqueolóxicos regúlanse pola ordenanza 20 deste Plan Xeral e estarán suxeitos a protección integral, sen prexuízo das disposicións legais actualmente vixentes.4. Os restantes elementos e conxuntos do Patrimonio Cultural catalogados regularanse pola normativa urbanística do Plan Xeral contida nos artigos seguintes e serán obxecto segundo os casos de protección integral ou non integral na forma en que a continuación se define. Art.133. Os edificios, conxuntos e elementos de interese histórico-artístico, arquitectónico e/ou ambiental, catalogados. Regulación xeral 1. A protección destes edificios, conxuntos e elementos vai encamiñada á súa conservación, rehabilitación e posta en valor, regulándose a realización de determinadas obras en función das características do obxecto protexido. Os edificios, conxuntos e elementos catalogados polo seu interese histórico, artístico, arquitectónico, urbanístico e/ou ambiental, e aqueloutros que sen estar incluídos no catálogo posúan os valores propios dos anteriormente enumerados, serán obxecto de protección, e ateranse á ordenación específica da zona onde se sitúan, á lexislación do Patrimonio que sexa de aplicación e ás determinacións específicas que seguen e que se articulan clasificando a súa protección de integral ou non integral de acordo co citado Catálogo. Para os efectos da definición do seu contorno de protección estarase aos seguintes ámbitos:. Para elementos ou conxuntos de arquitectura relixiosa, civil, militar., situados en solo rústico será un círculo de 100 m de radio con centro no propio edificio. Para elementos etnográficos (cruceiros, petos de ánimas, fontes, pontes, lavadoiros, hórreos,.) situados en solo rústico ou de núcleo rural un círculo de 50 m de radio idéntico ao do epígrafe anterior. Para elementos ou conxuntos de arquitectura relixiosa, civil, militar., situados en solo urbano ou de núcleo rural, o contorno de protección estará formado polas parcelas contiguas e o ámbito equivalente situado na súa fronte, nas que deberá estudiarse a harmonización co ben catalogado. Así as novas construcións e as modificacións das existentes deberán responder no seu deseño e composición ás características dominantes do ambiente no que vaian a emprazarse, de acordo co disposto no artigo 104 LOUG. A tal fin poñerase especial coidado en harmonizar sistemas de cubertas, cornixa, posición de forxados, ritmos, dimensións de ocos e macizos, composición, materiais, cor e detalles construtivos, recomendándose como norma xeral a maior sinxeleza, evitando a imitación historicista de arquitecturas correspondentes a épocas pasadas. Para os elementos etnográficos situados en solo urbano ou de núcleo rural o contorno de protección estará formado pola parcela ou espazo público no que estea localizado o ben. Neste ámbito procurarase que a harmonización do conxunto non impida a contemplación do ben nin supoña o seu deterioro.2. A Consellería de Cultura e o Concello coordinarán as súas competencias respectivas de acordo ás determinacións deste Documento e sen prexuízo da ampliación do Catálogo. O Concello solicitará con carácter previo á concesión de licencias de obras nos bens inmobles declarados de interese cultural e no seu contorno, informe do organismo competente en materia de protección histórico-artística, dándolle conta no prazo de dez días das autorizacións ou licencias concedidas, conforme ao establecido nos arts.37 e 44 LPCG. Cando o obxecto protexido sexa un edificio ou edificacións, e os xardíns ou espazos libres que con el forman unha unidade ou conxunto, calquera intervención, incluídas as de conservación ou mantemento, nos espazos non ocupados pola edificación, deberá tamén ser informada pola Consellería de Cultura e Deporte.3. Calquera obra ou intervención nun ben catalogado no presente Plan ou no seu contorno precisará a autorización previa da Consellería de Cultura.4. Para a solicitude do Informe previo á Consellería de Cultura incluirase, ademais do proxecto completo segundo artigos anteriores, o informe técnico municipal da súa adecuación á clasificación urbanística.5. As obras autorizables, segundo a clasificación do solo, nos contornos ou área de protección dos bens protexidos ou catalogados, quedarán cautelados polo Informe previo de organismo competente da Consellería de Cultura condicionadas á preservación dese contorno, informe que terá carácter vinculante respecto aos usos, e no seu caso, ás condicións físicas que sexan requiridas ás construcións para garantir a harmonización coas características ou valores dos bens a protexer. Art.134. Edificios, conxuntos e elementos obxecto de protección integral 1. Alcance da protección. Distinguiranse os seguintes casos en función da natureza do obxecto protexido: a. Cando o obxecto protexido sexa un edificio e no Catálogo figure exclusivamente como tal, a protección entenderase que se estende a toda a parcela onde se localice a edificación, quedando excluída calquera segregación en novas parcelas para edificios protexidos en solo urbano, rústico ou de núcleo rural. No caso de edificios situados no solo rústico con parcelas de grande extensión esta condición entenderase referida como mínimo á área definida por unha liña homotética trazada a 50 metros de distancia dos muros exteriores da edificación ou grupo de edificacións que integran o conxunto edificatorio a protexer (edificio principal e as súas edificacións auxiliares; igrexa e adro; etc.) ou muro de peche da parcela. En calquera caso toda nova edificación que se fora a situar nas inmediacións do elemento protexido aterase ao establecido no art.104 LOUG. b. Cando o obxecto protexido sexa un edificio ou edificios e os xardíns ou espazos libres que con el forman unha unidade (igrexa e adro, casa-pazo e xardín-horta, etc.) ou conxunto (igrexa, casa rectoral, igrexario e campo de festas, etc.) quedará excluída calquera segregación do ámbito protexido. Nos espazos non ocupados pola edificación, calquera modificación dos elementos que configuren formalmente o ámbito será obxecto de licencia. O Concello deberá solicitar informe de facultativos ou organismos competentes cando a modificación pretendida non se xustifique como conservación ou mantemento e poida supoñer un cambio de carácter do ámbito protexido. Expresamente queda prohibida a corta de especies arbustivas ou arbóreas que polo seu porte, idade ou situación estratéxica, sexan autóctonas ou non, formen parte importante da xardinería ou do contorno inmediato. Para as novas edificacións que se vaian a situar nas inmediacións do conxunto protexido estarase ao establecido no art.104 LOUG. c. Cando o elemento protexido non sexa unha edificación entenderase que a protección afecta non só ao citado elemento senón a un ámbito que garanta o mantemento do significado do elemento protexido e o libre acceso e contemplación. Este ámbito de protección será como mínimo de tres metros arredor de dito elemento. No citado ámbito non se poderán levantar novas edificacións sen permitir usos distintos dos actuais salvo o de libre público.2. Obras permitidas. Con carácter xeral autorizaranse obras de restauración total ou parcial e de conservación, que permitan a súa posta en valor, e o seu uso quedará subordinado a que non se porán en perigo os valores que aconsellan a súa conservación. No caso de que nun edificio catalogado e obxecto de protección integral se pretendese efectuar algunha obra non clasificable como de conservación ou restauración e si de consolidación e rehabilitación, a necesidade e oportunidade de ditas obras haberá de xustificarse na memoria do proxecto que acompañe á solicitude de licencia. O Concello poderá denegar dita licencia se considerase que é posible e conveniente un maior grao de protección e conservación. A tal efecto, o Concello poderá solicitar informe previo de facultativos ou organismos competentes. Explicitamente quedan prohibidas as obras de reestruturación e derruba parcial ou total. Igualmente as de rehabilitación que supoñan un cambio tipolóxico.3. Documentación para solicitude de licencia. A solicitude de licencia de restauración, e de ser o caso, de consolidación ou rehabilitación, ademais dos documentos esixidos nas ordenanzas municipais, deberá ser acompañada da documentación seguinte: a. Descrición do marco referencial de orixe do edificio: propiedade que ordenou a súa construción, autores de proxecto e obra, uso orixinal ao que se destinou, variacións de uso e propiedade, etc. b. Evolución do edificio e do contorno inmediato que poidan xustificar as solucións adoptadas. c. Levantamento a escala 1/100 do edificio na súa situación actual (plantas, alzados exteriores e interiores, seccións, etc.) e das edificacións auxiliares e complementarias, así como as ampliacións de escala necesarias de detalles característicos. Levantamento da parcela onde se enclava, á escala non menor de 1/500 indicando a situación relativa dos edificios principal e auxiliares e especificando os cultivos, arboredo, xardinería, etc. d. Descrición fotográfica do edificio e montaxe das solucións adoptadas tanto das propias edificacións como da xardinería, etc, para permitir valorar o impacto que producirán as obras previstas sobre o ben protexido e o seu contorno. e. Memoria xustificativa da oportunidade da obra a realizar, así como dos efectos sobre os usos e usuarios actuais e sobre os elementos obxecto de protección. f. Proxecto detallado das obras a realizar especificando con claridade as zonas e elementos afectados.4. No caso de edificios protexidos no medio rural a solicitude de licencia de calquera tipo que afecte a unha área definida por unha liña homotética a 100 m de distancia dos muros exteriores da edificación ou grupo de edificacións que integran o conxunto edificatorio a protexer, deberá ir acompañada, ademais dos documentos esixidos nas Normas de aplicación, pola documentación seguinte: a. Plano de situación en relación ao edificio a protexer. b. Incidencia no contorno da obra ou actividade para a que se solicita licencia así como memoria xustificativa da non alteración das condicións ambientais e paisaxísticas do ben cultural protexido (no caso de edificacións incluirá relación detallada de materiais a empregar e da solución formal adoptada). 5. En ámbolos dous casos para a solicitude de Informe previo á Consellería de Cultura, incluirase o Informe Técnico Municipal da súa adecuación á clasificación urbanística. Art.135. Edificios, conxuntos e elementos obxecto de protección non integral 1. Alcance da protección. Distinguiranse os seguintes casos en función da natureza do obxecto protexido. a. Cando o obxecto protexido sexa un edificio e no Catálogo figure exclusivamente como tal, a protección entenderase que se estende a toda a parcela onde se localice, quedando excluída calquera segregación en novas parcelas para edificios protexidos en solo urbano, rústico e de núcleo rural. No caso de edificios situados no medio rural con parcelas de grande extensión, esta condición entenderase referida como mínimo á área definida por unha liña homotética trazada a 50 metros da edificación ou grupo de edificacións que integran o conxunto edificatorio a protexer. En calquera caso toda edificación nova que se fora a situar nas inmediacións do elemento protexido aterase ao establecido no art.104 LOUG. b. Cando o elemento protexido non sexa unha edificación entenderase que a protección afecta non só ao propio elemento senón tamén ao contorno que garanta o mantemento do significado do elemento protexido e o seu libre acceso e contemplación. Este contorno será como mínimo de tres metros arredor de todo o perímetro do elemento. No dito contorno non se poderán levantar novas edificacións nin permitir usos distintos dos actuais, salvo o uso de espazo libre público.2. Obras permitidas. Con carácter xeral autorízanse obras de restauración total ou parcial, de conservación, consolidación e rehabilitación, así como as de ampliación toleradas, en aras á súa posta en valor, e o seu uso quedará subordinado a que non se poñan en perigo os valores que aconsellan a súa conservación. a. Cando nun edificio obxecto de protección non integral se pretendese unha reestruturación xeneralizada (conservación da envolvente externa -fachadas e cubertas- e baleirado interior) o Concello esixirá a presentación da documentación complementaria que se especifica no epígrafe correspondente deste artigo, e a memoria do proxecto que acompañe á solicitude xustificará suficientemente que as obras que se proxectan non afectan ao carácter do edificio obxecto de protección nin ao do seu contorno. Se o Concello estimase que dito carácter non queda garantido poderá denegar a licencia. Explicitamente quedarán prohibidas as derrubas parciais ou totais que afecten á envolvente do edificio (fachadas e cubertas), a modificación dos ocos e demais cambios na dita envolvente que desvirtúen a composición xeral. b. Cando a cualificación correspondente ao edificio protexido permita a adición de plantas ata alcanzar a máxima permitida ou outras adicións permitidas, manteranse as condicións estruturais da planta do edificio, interpretando no volume engadido a composición, ritmo de ocos, e demais características arquitectónicas do edificio existente, con solucións materiais acordes co criterio de posta en valor do edificio catalogado. c. Cando a protección se refire a conxuntos, as novas construcións permitidas haberán de adecuarse ás características compositivas dos mesmos, someténdose ás esixencias de valoración dos elementos protexidos, tanto na súa volumetría como na súa disposición e materiais.3. Documentación para solicitude de licencia. Nos edificios con protección non integral, as solicitudes de licencia de reestruturación e/ou adición de plantas ou incremento de volume, incluirán preceptivamente, ademais dos documentos esixidos nas Normas de aplicación, a documentación detallada seguinte: a. Descrición fotográfica pormenorizada do estado actual do edificio ou conxunto e dos seus elementos máis característicos. b. Alzado fotográfico do treito de vía onde estea situado o edificio, para valorar o impacto que producirán as obras sobre o ben protexido e o seu contorno. c. Proxecto detallado das obras a realizar especificando con claridade as zonas e elementos afectados e a súa integración arquitectónica co edificio que se protexe. Presentarase levantamento da parcela en que se localiza a edificación a escala non menor de 1/500 indicando a situación relativa dos edificios principal e auxiliares e especificando os cultivos, arboredo, xardinería, etc.4. Para a solicitude do Informe previo á Consellería de Cultura, incluirase o informe técnico municipal da súa adecuación á clasificación urbanística. Art.136. Tipos de obras que afectan ao edificio.1. En relación á aplicación dos artigos anteriores estarase ás definicións establecidas no artigo 88 do capítulo II das Normas Xerais de Edificación da presente Normativa.2. As obras autorizables, segundo a clasificación de solo nos contornos ou áreas de protección dos bens integrados no Inventario Xeral do Patrimonio Cultural de Galicia quedarán cauteladas polo informe previo do organismo competente da Consellería de Cultura condicionadas á preservación dese contorno, informe que terá carácter vinculante respecto aos usos e, se é o caso, as condicións físicas (estéticas e volumétricas) que sexan requiridas ás construcións para garantir a harmonización coas características ou valores dos bens a protexer. Art.137. Patrimonio Arqueolóxico.1. Marco legal e ámbito. A normativa de protección do Patrimonio Cultural así como a que atinxe á regulación da actividade arqueolóxica debe o seu marco legal ao determinado no Título V da Lei 16/1985 de 25 de xuño do Patrimonio Histórico Español, na Lei 8/1995, do 30 de outubro, do Patrimonio Cultural de Galicia, así como no Decreto 199/1997, do 10 de xullo, polo que se regula a actividade arqueolóxica na Comunidade Autónoma de Galicia, e rexerá, asemade, para aqueles aspectos non previstos nas ordenanzas do presente Plan Xeral. O ámbito de aplicación desta normativa afecta ás zonas (xacementos e contornos) que se catalogan no presente Plan en base á presencia acreditada de depósitos arqueolóxicos ou ben á documentación e referencias cualificadas que permiten supor a existencia de restos soterrados ou ocultos. O catálogo recollido nestas normas terá carácter permanente, e permanecerá sempre aberto á incorporación de novos bens arqueolóxicos que sexan descubertos casualmente ou como consecuencia de actividades regradas. Do mesmo xeito, os niveis e áreas de protección definidos para os mesmos, poderán sufrir modificacións en función dos resultados das intervencións arqueolóxicas que lles afecten, ou ben pola localización de evidencias arqueolóxicas en procesos de remoción de terras. Será obrigado proceder á inclusión de novos xacementos no catálogo (ou no seu caso exclusión) cando a solicitude se produza a instancia da Consellería de Cultura, como consecuencia de altas ou baixas causadas no inventario de xacementos arqueolóxicos de Galicia. O número de catálogo será coincidente, no caso dos xacementos arqueolóxicos acreditados, cos tres últimos díxitos do código de inventario da Xunta de Galicia, igual que no caso das referencias incorporadas con cautelas asociadas. A estes bens seralles aplicada a ordenanza específica de protección correspondente, atendendo á clasificación do solo no que se localizan (urbano, urbanizable, rústico ou de núcleo rural), ao tempo que se definirán e delimitarán os seus niveis e áreas de protección de xeito pormenorizado segundo a casuística particular (adscrición cultural e tipolóxica, contorno, estado de conservación). 2. Normas xerais. Complementan as ordenanzas de aplicación individual establecidas para cada tipo de solo e grao de protección: a) Todos aqueles usos e construcións que pretendan realizarse dentro das áreas de cautela arqueolóxica establecidas nestas normas deberán harmonizar coas características dos elementos patrimoniais, co seu contorno e cos valores que traten de protexer. b) Os actos suxeitos a tramitación de licencia municipal, e outras actividades que supoñan remoción de terras, e que podan afectar ao substrato arqueolóxico, deberán respectar a seguinte tramitación sen menoscabo doutras autorizacións necesarias, de acordo coa lexislación urbanística e sectorial vixente. Todo tipo de obras e actuacións en xeral que comporten movemento de terras ou demolición ou proxectos que se pretendan levar a cabo nas zonas de cautela establecidas nas presentes ordenanzas, deberán ser remitidos polo Concello ao organismo competente da Consellería de Cultura, Comunicación Social e Turismo. Ditas solicitudes deberán ir acompañadas dun informe urbanístico –cunha valoración sobre a viabilidade das solicitudes e condicións das mesmas-, e do proxecto de actuación arqueolóxica que se adecúe ao establecido na lexislación vixente en materia de arqueoloxía e ao establecido nas presentes ordenanzas. Estas intervencións deberán garantir a correcta documentación dos restos arqueolóxicos existentes. c) Os órganos competentes da Consellería de Cultura, Comunicación Social e Turismo resolverán, con carácter preceptivo e vinculante, sobre a viabilidade das solicitudes e a aprobación ou non do acto suxeito a licencia, e informarán sobre a idoneidade do proxecto arqueolóxico, impoñendo a cautela arqueolóxica pertinente. d) No caso de que as resolucións sexan favorables, a Dirección Xeral de Patrimonio Cultural autorizará o proxecto, comunicándoo ás partes interesadas (concello, promotor e arqueólogo). O concello concederá licencia para a execución dos traballos que impliquen remoción de terras, de acordo co proxecto arqueolóxico xa autorizado. O arqueólogo deberá comunicar á Consellería de Cultura, Comunicación Social e Turismo o inicio e final da intervención, así como emitir o informe valorativo correspondente. e) O informe arqueolóxico cos resultados será remitido ao organismo competente da Consellería de Cultura, Comunicación Social e Turismo, quen resolverá, con carácter preceptivo e vinculante, sobre a necesidade de ampliar ou non a intervención (sendo preceptivo no caso de ampliación, a elaboración dun novo proxecto arqueolóxico), a propia viabilidade das obras e mesmo, se cumprise, sobre as condicións de conservación dos restos arqueolóxicos que deben figurar na licencia definitiva (considerando, en todo caso, a posible proposta municipal sobre esta cuestión). f) No caso de que a resolución sexa favorable, o Concello poderá conceder, dende o punto de vista arqueolóxico e seguindo o trámite procedente, a licencia municipal definitiva. g) Naqueles casos nos que novos elementos arqueolóxicos teñan que ser incluídos no Catálogo, ou ben os niveis e áreas de cautela sufran algunha modificación, elaborarase, por técnico arqueólogo debidamente autorizado, a ficha individualizada de protección correspondente delimitándose o seu ámbito de protección na cartografía de planeamento. A incorporación de novos elementos será informada de forma preceptiva e vinculante polo órgano competente da Consellería de Cultura, Comunicación Social e Turismo.3. Tramitación simplificada. De forma excepcional, cando exista risco de destrución inmediata de restos arqueolóxicos, ou as obras se deban a emerxencias ou causas de forza maior, a Dirección Xeral de Patrimonio Cultural poderá autorizar, por procedemento simplificado, a realización da intervención arqueolóxica necesaria, segundo o establecido na lexislación vixente.4. Achados non previsibles. Tanto nas obras realizadas fóra dos lugares, enclaves ou delimitacións con protección arqueolóxica especificadas, como naqueles que tendo protección contasen co informe previo no que se presuma esperanza de achado ou se desen por concluídas as extraccións, aparezan restos, vestixios, elementos ou particularidades que infundan razoable sospeita do seu carácter arqueolóxico, procederase a súa paralización cautelar, informando do achado ou circunstancia á Comisión Provincial de Patrimonio para os efectos oportunos. Así mesmo informarase as autoridades municipais para o coñecemento e consideración respecto dos prazos de execución das obras e demais condicións que poidan estar contidas na licencia e que, de maneira fortuíta, teñan que incumprirse pola paralización dos traballos. O ocultamento de achados arqueolóxicos, vestixios, pezas, ou elementos que se presupoñan constituíntes do Patrimonio Cultural de Galicia responsabilizará aos que así procedan en atención á lexislación vixente e en concordancia co contido do art.46 da Constitución.5. Infraccións Será considerada como infracción urbanística toda acción ou omisión que vulnere as prescricións contidas na presente ordenanza, sen prexuízo doutras que se encontren tipificadas e sancionadas pola lexislación de Patrimonio Cultural, así como as tipificadas no Código Penal. As infraccións á presente ordenanza serán consideradas infraccións urbanísticas graves. As infraccións contra a presente ordenanza non serán, en ningún caso, tipificadas como anexas con outras infraccións cometidas.6. Financiamento das actuacións arqueolóxicas. Cando se deriven das actuacións impulsadas por particulares, corresponde a estes o financiamento das intervencións arqueolóxicas requiridas neste artigo.7. Regulación da protección a aplicar Os graos de protección establecidos son os seguintes: GRAO I É o máximo grao de protección e aplícase a todos os xacementos declarados Ben de Interese Cultural (B. I. C.) que forman parte do patrimonio histórico. A Lei 16/85 do Patrimonio Histórico Español no seu art.20.1. establece a obriga de redactar un Plan Especial de Protección para os lugares declarados B. I. C. Mentres non se redacta este plan, a categoría de protección para estes xacementos será a que fai referencia este apartado, completada sempre co grao de protección II.2 para o seu contorno. Hai que salientar que a partir do artigo 40.2. da “Ley 16 de 25 de Junio de 1985 del Patrimonio Histórico Español”, quedaron declarados como Bens de Interese Cultural por ministerio da propia Lei os lugares con representacións gráficas ao aire libre e, en función da Disposición Segunda da Lei de 16/1985 de 25 de xuño de Patrimonio Histórico español, pasan a ser considerados B. I. C. os elementos afectados polo Decreto de 22/04/1949, sobre “protección de castillos españoles2 (BOE nº 125 de 5/05/1949). Usos autorizados Aqueles que teñan como finalidade evidente o seu melloramento, conservación, consolidación ou investigación. Estes usos restrinxidos estarán rexidos polo Decreto 199/1997, do 10 de xullo, que regula a actividade arqueolóxica en Galicia. Así mesmo nesta zona non se poderán realizar construcións, tendidos, conducións ou instalacións aéreas ou subterráneas, escavacións, recheos, movementos de terras, plantación e arrincamento de árbores, roturacións profundas, nin aperturas de pozos e minas. GRAO II Aplicarase a todo o solo rústico de protección arqueolóxica que ven delimitado nos planos de ordenación e no catálogo de bens patrimoniais como xacementos arqueolóxicos. Dentro deste grao cómpre distinguir: Grao II-1 (Zona de Protección Integral) O seu límite está definido polas estruturas evidentes do xacemento nas que os elementos arquitectónicos ou arqueolóxicos testemuñan a existencia dun xacemento arqueolóxico. O seu ámbito de aplicación aparece reflectido na cartografía adxunta coa clave G. II-1. Usos autorizados Aqueles que teñan como finalidade evidente o seu melloramento, conservación, consolidación ou investigación. Estes usos restrinxidos estarán rexidos polo Decreto 199/1997 que regula a actividade arqueolóxica en Galicia. Así mesmo nesta zona non se poderán realizar construcións, tendidos, conducións ou instalacións aéreas ou soterradas, escavacións, recheos, movementos de terras, plantación e arrinque de árbores, roturacións profundas do terreo, nin apertura de pozos e minas. Cando dentro dos ámbitos sinalados nesta categoría existan vivendas que no momento da aprobación da presente normativa estean xa construídas permitirase a realización de obras tendentes ao mantemento das condicións de habilitabilidade das mesmas, sempre previo informe vinculante do organismo competente da Consellería de Cultura. GRAO II-2 (Zona de respecto) É unha área definida arredor do perímetro máis exterior do ben, baseándose no art. Regulador nº 30 das Normas Complementarias e Subsidiarias de Planeamento Provincial da Consellería de Política Territorial da Xunta de Galicia. Cando varios elementos singulares se articulen nun conxunto, a área de protección trazarase a partires dos elementos máis exteriores do mesmo e abranguerá a súa totalidade. O seu ámbito de aplicación aparece reflectido na cartografía adxunta coa clave G. II-2. Usos autorizados Permítanse usos agrícolas sempre que estes se realicen de forma tradicional, quedando prohibidas roturacións profundas que poidan danar ou destruír os estratos arqueolóxicos. Prohíbense remocións e traslados de terras e, agás informe favorable previo do organismo competente da Consellería de Cultura, os tendidos aéreos ou soterrados de liñas de infraestrutura eléctrica, gas, abastecemento de auga,. Condicións de edificación Non se permiten edificacións de nova planta. De modo excepcional e mentres non se prexudique o contorno do xacemento –ou cando este se atope moi deteriorado- sempre previo informe vinculante do organismo competente da Consellería de Cultura, admítese a edificación de vivendas unifamiliares, debendo harmonizar estética e tipoloxicamente co contorno no que se insiren. A tramitación da licenza para a realización de calquera tipo de obra nesta zona deberá ser informada preceptivamente pola Comisión Territorial de Patrimonio, sendo o seu informe vinculante. GRAO III (Protección non integral) Aplicarase este grao de protección a aqueles xacementos que posúen un deficiente estado de conservación. Igualmente aplicarase naquelas zonas nas que existan indicios suficientes que fagan pensar na posible existencia de restos arqueolóxicos, así como naqueles nos que se tiveran producido achados de materiais arqueolóxicos. O seu ámbito de aplicación aparece reflectido na cartografía adxunta coa clave G. III. Usos autorizados Dado que nos xacementos suxeitos a este grao de protección concorren unha serie de circunstancias especiais, poderá efectuarse neles certo tipo de obras, sempre e cando se realice unha actividade arqueolóxica previa. Para eso, deberase remitir á Comisión Territorial de Patrimonio un proxecto detallado de calquera obra ou modificación que se pretenda realizar. A Comisión decidirá sobre a pertinencia de dita obra, aínda que, en todo caso, sempre conlevará unha intervención arqueolóxica previa ou simultánea que sexa garante da correcta documentación e investigación dos restos arqueolóxicos existentes. Os xacementos suxeitos a cada un dos distintos graos de protección aparecen detallados no anexo do Patrimonio Arqueolóxico que acompaña a presente ordenanza. Art.138. Cruceiros, petos de ánimas e outros elementos construídos de interese cultural A súa protección afecta aos elementos que se catalogan nestas Normas e a un ámbito que garanta o mantemento da súa significación cultural e histórica, así como o libre acceso e contemplación. Este ámbito será como mínimo de tres metros ao redor de todo o perímetro do elemento. No citado ámbito de protección non se poderán levantar novas edificacións nin permitir usos distintos dos actuais, nin novos usos, salvo o de espazo libre público. O traslado do elemento a outro emprazamento dentro do Termo Municipal requirirá licencia e informe favorable do Concello. Expresamente prohíbese o traslado cando signifique a privatización dun elemento de uso público ou implique restrición do seu uso ou contemplación. En calquera caso estarase ao disposto pola lexislación vixente, en relación aos hórreos ou cabazos (D.449 de 22.2.1973), aos cruceiros e petos de ánimas (D.571 de 14.3.1963) e aos escudos, emblemas, pedras heráldicas, selos de xustiza, cruces de termo e similares (D. de 14.3.63). Con carácter xeral autorizaranse exclusivamente as obras de restauración total ou parcial e as de conservación. Para a solicitude de licencia de ditas obras acompañarase aquela da documentación esixida por estas Normas para os edificios obxecto de protección integral, que sexa de aplicación ás especiais características do elemento de que se trate. Art.139. Coordinación de actuacións 1. As administracións competentes en materia de protección de bens culturais e o Concello coordinarán as súas competencias respectivas para o mellor desenvolvemento das determinacións deste Plan Xeral.2. A este fin as zonas de respecto que se determinen procurarán ter en conta a ordenación contida no Plan Xeral. Así mesmo procurarase que os graos de protección esixibles por declaracións de Bens de Interese Cultural sexan coherentes coas determinacións do Plan.3. As administracións competentes en materia de protección de bens culturais e de espazos naturais protexidos polo Plan, velarán pola observancia das determinacións contidas neste e asesorarán ao Concello para a súa mellor aplicación.4. De acordo ao disposto no art.68 LOUG, poderán redactarse Plans Especiais para o mellor cumprimento destas determinacións. Art.140. Clases de proxectos A execución material das determinacións do Plan Xeral e dos seus instrumentos de desenvolvemento, no relativo ás obras de urbanización, realízase mediante proxectos técnicos que segundo o seu obxecto, incluiranse nalgunhas das seguintes clases: a) De urbanización. Se desenvolven integralmente todas as determinacións que o Plan prevexa en canto a obras de urbanización, vialidade, abastecemento de auga, rede de sumidoiros, enerxía eléctrica, iluminación pública, xardinería e outras análogas. b) De obras ordinarias. Se desenvolven tan só parcialmente obras de urbanización das previstas no Plan. As disposicións contidas neste capítulo referidas aos proxectos de urbanización serán de aplicación en todos os aspectos que lles afecten, en razón do seu obxecto, aos proxectos de obras ordinarias. Art.141. Condicións xerais dos proxectos técnicos 1. O proxecto técnico definirá de modo completo as obras ou instalacións a realizar, co contido e detalle que require o seu obxecto, de forma que o proxectado poida ser directamente executado mediante a correcta interpretación de aplicación das súas especificacións por técnico distinto ao autor do proxecto.2. Os proxectos estruturaranse documentalmente en Memoria descritiva e xustificativa, Estudio de Seguridade e Saúde, Estudio Xeotécnico, Planos, Pregos de Prescricións Técnicas e Orzamentos, cos complementos que se esixan para cada clase de actuación nas presentes Normas, nas Ordenanzas e instrucións técnicas de aplicación e nos Regulamentos do Estado e da Comunidade Autónoma Galega que estean vixentes no momento da súa redacción. Art.142. Obxecto, alcance e características xerais dos Proxectos de Urbanización 1. Os Proxectos de Urbanización teñen por obxecto a definición técnica precisa para a realización das obras de acondicionamento urbanístico do solo, en execución do determinado polo Plan Xeral e Plans Especiais no solo urbano, polos Plans Parciais e de Sectorización no solo urbanizable, e polos Estudios de Detalle.2. Non poderán modificar as previsións do planeamento antecedente que desenvolvan –sen prexuízo de que poidan efectuarse adaptacións esixidas pola execución material das obras- nin, en ningún suposto, conter determinacións sobre ordenación e réxime do solo ou da edificación.3. A efectos da súa definición en proxectos, as obras de urbanización desagréganse nos seguintes grupos: a) Apertura e reforma de viario, aparcamento en superficie e espazos libres. b) Pavimentación de viario. c) Xardinería e acondicionamento de espazos libres. d) Aparcamentos subterráneos. e) Redes de distribución de auga, electricidade, gas e telecomunicacións. f) Redes e evacuación de augas pluviais e residuais. g) Iluminación pública.4. Cando a importancia dos servizos proxectados e do tráfico rodado previsto demanden a execución de galerías visitables de servizos, incluiranse estas no proxecto de urbanización.5. En xeral, todas as redes de servizos discorrerán subterráneas e por espazo público. Cando as necesidades e características dos servizos ou da regulación viaria, así o requiran, os proxectos de urbanización e proxectos de obras ordinarias poderán establecer a disposición de elementos de infraestruturas, sinalización de tráfico e seguridade vial, adosados ás fachadas das edificacións.6. Os proxectos de urbanización deberán resolver o enlace dos servizos urbanísticos do ámbito que comprendan cos xerais aos que se conecten, para tal efecto verificarán que estes teñen a suficiente dotación ou capacidade para absorber os aumentos polos que verían afectados coas obras proxectadas. Art.143. Contido mínimo dos Proxectos de Urbanización 1. Os proxectos de urbanización estarán constituídos polos documentos sinalados no art.69 do R. P. co detalle e complementos que requira a completa definición executiva das obras comprendidas. En todo caso incluirán, ademais, os documentos seguintes: a) Plano a escala mínima 1:1.000 onde se fixen claramente os límites do Plan que se proxecta executar, a situación das obras, os límites dos espazos viais, os parques e xardíns de uso público, e os espazos abertos e libres de uso privado, as construcións, plantacións ou instalacións que por ser incompatibles co Plan teñan que derrubarse, cortarse ou trasladarse, as parcelas para equipamentos de servizos públicos ou de interese social e as previstas para a edificación privada. b) Plan de obras detallado onde se fixe tanto o prazo final como os parciais das distintas fases, se as houbera.2. Cada grupo de obra dos definidos constituirá un capítulo independente con toda a documentación específica correspondente, sen prexuízo da súa refundición unitaria na memoria principal, no plan de obras e no orzamento xeral.3. Os proxectos estarán redactados de modo que permitan a persoas distintas dos autores a dirección e execución das obras, as cales formarán un conxunto rematado, de modo que o seu funcionamento sexa completo.4. Cada proxecto deberá ir datado e firmado por facultativo competente, sobre o que recaerá a responsabilidade do proxecto e da súa adecuación ao planeamento antecedente.5. En desenvolvemento das presentes Normas, o Concello poderá aprobar un Prego Xeral de Condicións Económico-Administrativas de Obras de Urbanización e Pregos Tipo de Condicións Técnicas para cada un dos distintos grupos ou clases das mesmas, tendentes a normalizar os distintos elementos e homoxeneizar a elección e deseño dos mesmos. Art.144. Aprobación dos proxectos Os proxectos de urbanización tramitaranse e aprobaranse conforme ás normas establecidas no art.110 LOUG. Os proxectos de obras ordinarias poderán seguir o trámite previsto na Normativa do ente interesado. Art.145. Pavimentación 1. Para calcular a pavimentación de calzadas nas rúas, tanto no que respecta ao grosor das capas de firme necesario como ao material a empregar na capa de rodadura, terase en conta o carácter e o tráfico das vías.2. En travesías e vías de penetración recoméndase o cambio da textura do pavimento da calzada, respecto do existente nas estradas, aínda utilizando materiais análogos, con obxecto de facilitar unha mellor diferenciación entre o urbano e o interurbano.3. Nas zonas de estacionamento aconséllase o emprego de pavimentos diferenciados. As xuntas que se prevexan nestes pavimentos dispoñeranse convenientemente para orientar o mellor aparcamento.4. Cando existan desniveis na proximidade inmediata das vías, estes trataranse de forma que os taludes e terrapléns que sexan necesarios teñan unha pendente que impida o corremento de terras, colocando muros de contención nos lugares necesarios, podendo non corresponderse a rasante da calzada coa das beirarrúas en contacto coa aliñación oficial.5. Os materiais de pavimentación, elixiranse de acordo cun código funcional que distinga a categoría do espazo: circulación, peonil, estancia de persoas e de vehículos, uso conxunto de persoas e de vehículos, etc.6. O solo de prazas e beirarrúas resolverase con materiais que non dificulten a circulación das persoas e de vehículos de man.7. As tapas de arquetas, rexistros, etc. orientaranse tendo en conta as xuntas dos elementos do pavimento e nivelaranse co seu plano de tal forma que non resalten sobre o mesmo.8. As diferencias de nivel entre distintos pavimentos resolveranse con bordos ou outros elementos de separación que definan claramente os seus perímetros.9 Os pasos de carruaxes e de emerxencia nunca deformarán o perfil lonxitudinal das beirarrúas, nas que soamente se poñerán de manifesto pola diferencia de materiais e polo chafranado do bordo.10. Nas beirarrúas, as reixas de ventilación de redes e outros elementos soterrados, deseñaranse de tal xeito que non supoñan risco de caída por enganche do calzado.11. Como norma xeral procurarase que a pendente das rúas non supere o 4%. En rúas con pendentes superiores ao 6% de tráfico denso ou tráfico industrial, e nas restantes rúas con pendente superior ao 8% será recomendable dispoñer un pavimento antiesvarante. Esta precaución será obrigatoria para pendentes superiores ao 8% nas primeiras e ao 10% nas segundas.12. A pendente mínima será do 0,8%. Admitiranse excepcionalmente pendentes menores sempre que o proxecto resolva axeitadamente a drenaxe da plataforma, utilizando rigolas, ampliando a frecuencia de sumidoiros, etc.13. No acondicionamento das marxes empregaranse contencións vexetais que se acompañarán preferentemente con aliñacións de árbores.14. Na pavimentación dos carrís-bicicletas, cando estes acompañan a calzadas destinadas ao tránsito de vehículos, recoméndase o cambio de materiais e/ou textura do pavimento de calzada. A separación entre ámbalas dúas calzadas realizarase preferentemente coa introdución de elementos de protección vexetais sempre que a dimensión global o permita; en rúas e travesías urbanas aconséllase dispoñer unha banda de aparcamento formalizado entre ámbalas dúas calzadas. En canto á separación do carril-bicicleta coas beirarrúas ou viario peonil, realizarase preferentemente con cambios de material, desaconsellándose o emprego de bordos ou outros elementos de separación cando a dimensión do carril-bicicleta sexa inferior a 1,80 m.15. A implantación de pistas de bicicletas nas estradas e vías municipais realizarase preferentemente acompañando o trazado das mesmas, mantendo unha banda de separación entre a calzada e a pista de bicicletas que permita albergar os restantes elementos funcionais da estrada (beirarrúa, taludes, gabias) e eventualmente, a plantación de arboredo. Como norma xeral, procurarase que a pendente das pistas de bicicletas non supere o 5%, admitíndose en casos excepcionais pendentes en torno ao 7%. 16. O acondicionamento dos camiños municipais de carácter rural realizarase preferentemente con pavimentos brandos de carácter granular ou pavimentos pétreos asentados sobre area, evitándose no posible o emprego de regas e pavimentos asfálticos. No acondicionamento das súas marxes empregaranse contencións vexetais que se acompañarán preferentemente con aliñacións de árbores.17. No deseño e disposición dos elementos de pavimentación (incluídas tapas de arquetas, rexistros e reixas) estarase ao disposto na Lei 8/1997 de accesibilidade e supresión de barreiras arquitectónicas na Comunidade Autónoma de Galicia e no seu Anexo, así como ao Decreto 35/2000 do 28 de xaneiro, polo que se aproba o Regulamento de desenvolvemento e execución da Lei de accesibilidade e supresión de barreiras arquitectónicas na Comunidade Autónoma de Galicia.18. Para as condicións de urbanización das estradas de titularidade autonómica estarase en todo caso ao disposto na vixente regulamentación en materia de estradas. Art.146. Arboredo e xardinería 1. As beirarrúas acompañaranse preferentemente de aliñacións de árbores.2. Os sistemas de rega por circulación superficial non ofrecerán solucións de continuidade co pavimento. Se os alcorques e regadoiras son profundas e entrañan perigo para os viandantes contarán coas correspondentes proteccións. Igualmente acondicionaranse de tal xeito que non medre a vexetación, ben mediante a implantación de reixas ou recheo de áreas ou similares.3. Os espazos verdes deberán ser ordenados na súa totalidade, evitando espazos residuais sen algún tratamento.4. As bandas de protección de estradas e infraestruturas básicas recibirán o tratamento de zonas verdes. Empregaranse especies de raíz superficial que non danen a infraestrutura.5. Prohíbese a plantación arbórea sobre a vertical de calquera infraestrutura.6. A distancia mínima entre árbores e cerramento de parcelas ou liña de fachada será de metro e medio (1,5 m). Art.147. Mobiliario urbano 1. Os quioscos, casetas, postos e terrazas, nas beirarrúas, non poderán obstaculizar o paso das persoas, interferir perspectivas de interese, a visibilidade do viario ou da sinalización. Manterán un ancho libre de beirarrúa superior a cento cincuenta (150) centímetros.2. Todos os bancos, que se fixen no chan, constituiranse con materiais duradeiros que non precisen conservación.3. Cando se constrúan estanques ou láminas de auga, estes deberán ser accesibles ás persoas.4. O mobiliario urbano, nas súas características e disposición, estará ao establecido no Anexo da Lei 8/1997 e o Decreto 35/2000 que desenvolve a Lei 8/1997 de Accesibilidade e Supresión de Barreiras Arquitectónicas. Art.148. Sinalización 1. Os sinais verticais xerais de tráfico concentraranse na entrada de cada treito de rúa, preferentemente adosados sobre a fachada dos edificios ou sobre o muro de cerramento, inmediatas ás placas de denominación.2. Os sinais verticais particulares de tráfico situaranse, de preferencia, adosados ás fachadas dos edificios ou nos cerramentos das parcelas e evitarase no posible o encravamento de postes, sexa nos bordos ou nas inmediacións das aliñacións.3. A disposición e características dos sinais verticais estarán ao previsto na Sección 3ª do Capítulo 1 da Lei 8/1997 de Accesibilidade e Supresión de Barreiras Arquitectónicas. Art.149. Abastecemento de auga potable 1. Para o dimensionado da rede haberá de preverse un consumo medio de trescentos (300) litros por habitante e día. O consumo máximo para o cálculo da rede para usos non industriais obterase multiplicando o consumo diario medio por dous (2). Esta dotación enténdese globalmente; é dicir, incluíndo perdas na rede, regas de viais e zonas verdes.2. Para usos industriais, a rede dimensionarase, como mínimo para un consumo medio de 0,5 litros por segundo e hectárea bruta. O consumo máximo para o cálculo obterase multiplicando o consumo medio diario por dous con tres (2,3). 3. En todo caso, estarase ás condicións técnicas que prescriban os provedores do servizo.4. A rede que se proxecte deberá ser mallada, excepto nos seus ramais de menor xerarquía. Neste caso os testeiros dos ramais contarán con dispositivo de desaugue á rede de saneamento. Calquera solución que non respecte este criterio só será admisible previa unha xustificación detallada en termos económicos e funcionais.5. O diámetro mínimos dos tubos na rede será excepto nos ramais terminais, de 100 mm de modo que sobre ela poidan instalarse hidrantes de diámetro 80 mm. Se os hidrantes proxectados son de diámetro 100 mm o entubado do que se derivan terá un diámetro mínimo de 150 mm. De preferencia utilizarase polietileno de alta densidade ou a fundición dúctil como materiais dos condutos.6. Todos os proxectos de abastecemento deberán incluír unha xustificación hidráulica da solución adoptada. Cando a adopción dos diámetros mínimos anteriores sexan superiores aos que resultarían esixibles polos cálculos, bastará cunha comprobación do funcionamento hidráulico nas hipóteses máis desfavorables. Cando se desenvolvan áreas ou sectores de nova creación esixirase un cálculo pormenorizado.7. A velocidade da auga nos tubos principais deberá estar comprendida, salvo xustificación razoada en contra, entre 0,5 e 1,8 m/s.8. Os entubados deberán situarse a un nivel superior ao dos sumidoiros circundantes.9. Os tubos, válvulas e pezas especiais dispoñeranse coa timbraxe suficiente para garantir a estanquidade e durabilidade da rede. A presión normalizada de proba en fábrica non será inferior, en ningún caso, a 10 atmosferas. Os materiais cumprirán as condicións requiridas no Prego de Condicións Técnicas Xerais para entubados de abastecemento de auga (MOPU 1974). 10. Todas as acometidas dispoñerán de chave de paso rexistrable na vía pública. Art.150. Rede de rega 1. Estableceranse en todas as zonas de parque, xardíns e demais espazos públicos libres, as instalacións suficientes para un consumo mínimo diario de vinte (20) metros cúbicos por hectárea. As bocas de rega serán dos materiais e modelos adoptados polo Concello, conectadas a redes independentes derivadas da rede xeral, coas súas correspondentes chaves de paso. A distancia entre as bocas de rega xustificarase conforme á presión da rede de tal forma que os radios de acción se superpoñan o necesario para non deixar ningún espazo sen cubrir.2. A protección contra incendios resolverase mediante hidrantes do tipo e do calibre establecidos polos servizos técnicos municipais. Os hidrantes situaranse nas condicións e ás distancias sinaladas pola normativa vixente (NBE-CPI-96), así como a carón dos edificios de equipamento e daqueles susceptibles de maior risco.3. Igual que na rede de abastecemento, os materiais cumprirán o apartado 9 do artigo anterior.4. En todos os casos, o diámetro da toma será, como máximo, a metade do diámetro do entubado de que deriva. Art.151. Rede de saneamento 1. O saneamento realizarase normalmente polo sistema separativo, ben puro ou admitindo coas augas residuais unha proporción limitada das de chuvia, de maneira que o resto destas vertan previo tratamento axeitado, directamente nos arroios naturais, que deberán ter asegurada a súa continuidade ata unha canle pública.2. As seccións mínimas da rede de sumidoiros, tanto para a rede como para acometidas domiciliarias e desaugues de sumidoiros, serán de trinta (30) centímetros de diámetro e as velocidades máximas de tres (3) metros por segundo, cando os condutos sexan de formigón centrifugado ou vibrado. Poderán aumentarse a valores maiores adoptando entubado de plástico ou equivalentes pola dureza do seu revestimento, nos casos en que esto sexa preciso. En seccións visitables poderán acadarse velocidades de cinco (5) metros por segundo.3. As pendentes mínimas nos ramais iniciais serán do un por cento (1%), e nos demais determinaranse de acordo cos caudais para que as velocidades mínimas non descendan de cero con cinco (0,5) metros por segundo. Se fosen inferiores instalaranse, en cabeceira dos ramais, cámaras de descarga automática de auga limpa. A capacidade destas será de cero con cinco (0,5) metros cúbicos para os sumidoiros de trinta (30) centímetros e dun (1) metro cúbico como mínimo para as restantes.4. Para o cálculo da rede de sumidoiros adoptaranse como caudais de augas negras o medio e o máximo previstos para o abastecemento de auga, afectados ou non por un coeficiente redutor, que non poderá ser inferior ao 85%. Para os caudais de augas de chuvia calcularanse, a partir de datos pluviométricos oficiais, os caudais máximos procedentes de chuvias; con probabilidade de repetición cada dous anos se as pendentes do terreo son apreciables, e con probabilidade de repetición cada cinco anos se as pendentes de terreo son moi pequenas, para colectores que saneen áreas inferiores a cincuenta (50) hectáreas. Para concas vertentes maiores a probabilidade de repetición fixarase en función do risco que as inundacións poidan provocar, non sendo, en ningún caso, inferior a 10 anos.5. Non se considera preciso realizar ningún cálculo para estimar o atraso na acumulación de caudais en concas vertentes inferiores a vinte (20) hectáreas. En concas superiores será obrigado facelo.6. Os aliviadoiros de crecidas dimensionaranse, salvo xustificación expresa, para unha dilución 5:1 (cinco partes de auga de chuvia e unha parte de augas negras), situándose tan próximos ás canles naturais como sexa posible. Dispoñerán de pozo de limpeza.7. As conducións serán soterradas, seguindo o trazado da rede viaria ou espazos libres públicos. Salvo imposibilidade técnica, o recubrimento mínimo do entubado medido desde a súa xeratriz superior, será de 1,25 m para os condutos de recollida de augas pluviais, e en residuais de 1,0 m para zonas non rodadas e de 1,5 m para zonas rodadas, debendo situarse en todo caso a nivel inferior ás conducións de abastecemento circundante, e nunca a menos de 0,30 m de distancia.8. As obras especiais de aliviadoiros ou sifóns dispoñerán de pozos de limpeza á entrada e á saída.9. Dispoñeranse pozos de rexistro cada 50 m, así como en todos os cambios de aliñación e rasante e nas cabeceiras. Esta distancia poderá ampliarse a 100 m en conducións visitables.10. Cando as augas de chuvia se evacúen pola rede de augas residuais, dispoñeranse sumidoiros cada 40 m ou, polo menos, en todos os cruces de rúas.11. Poderán utilizarse calquera dos materiais prescritos no Prego de Prescricións Técnicas Xerais para entubados de saneamento de poboacións (MOPU/86), coas condicións sinaladas nel.12. As xuntas deberán ser estancas. Utilizarase preferentemente a solución elástica mediante xunta de goma. Prohíbese a utilización de unións ríxidas de corchete, salvo que se xustifique mediante un tratamento adecuado a impermeabilidade das mesmas. Os pozos, arquetas e sumidoiros deberán ser estancos, debendo tratarse adecuadamente as superficies que estean en contacto coa auga.13. Todas as redes de sumidoiros que se proxecten en solo urbano, urbanizable ou de núcleo rural, acometerán á rede municipal. Esta conexión resolverase nun pozo de rexistro.14. Así mesmo a conexión ao saneamento das acometidas domiciliarias e desaugues de sumidoiros producirase en pozos de rexistro. Art.152. Condicións dos vertidos 1. En xeral, todas as vivendas, conxuntos de vivendas e as instalacións industriais incorporarán os seus vertidos á rede municipal, cumprindo as condicións indicadas nestas Normas ou aquelas que en desenvolvemento delas estableza o Concello.2. Cando por imposibilidade topográfica ou por razón urbanística non sexa posible ou aconsellable a incorporación dos vertidos á rede municipal, o planeamento que regule a nova implantación deberá garantir a viabilidade da planta de tratamento de vertidos requirida e, moi especialmente, do seu mantemento.3. Poderá esixirse a instalación de tratamentos previos ao vertido á rede municipal, naquelas industrias ou actividades onde o nivel de contaminación emitido así o xustifique.4. Non se permitirá ningún vertido directo a canles públicas ou ao mar. Art.153. Redes de distribución 1. Tanto en baixa coma en alta tensión as redes de distribución serán soterradas, salvo que xustificacións previas, debidamente aprobadas, aconsellen a instalación aérea.2. As redes de distribución terán as seguintes características: Baixa Tensión: 380/220 V. Alta Tensión: Máximo 30 KV, dentro das normalizadas pola Administración competente. Calquera subministro a tensión superior ás indicadas deberá ser sometido a aprobación previa, acompañado do correspondente estudio técnico-económico da Compañía subministradora xustificando o uso da dita tensión.3. A rede de servizo de iluminación pública será independente da rede xeral.4. O cálculo das demandas de potencia en baixa tensión efectuarase de acordo cos graos de electrificación establecidos no Regulamento Electrotécnico de Baixa Tensión ou disposición que o substitúa, e, se non, por previsións debidamente xustificadas en función do tipo de usuario ao que se destina.5. Cando a carga total correspondente a un edificio sexa superior a 50 KVA, a propiedade estará obrigada a facilitar á compañía subministradora de enerxía un local capaz para instalar o centro de transformación, nas condicións que se indican no Regulamento de Acometidas Eléctricas.6. Os centros de transformación deberán localizarse sobre terreos de propiedade privada, comunitaria ou pública, preferentemente subterráneos, salvo aqueles que se realicen en locais.7. Procurarase a integración dos centros de transformación na edificación, admitíndose a súa disposición soterrada sempre que resolvan o seu acceso desde a vía pública, e a súa drenaxe directa á rede de sumidoiros. En todo caso, o centro de transformación non se poderá realizar por debaixo do segundo soto.8. Excepcionalmente, en solo urbano, poderá admitirse polo Concello a disposición soterrada dalgún centro de transformación, baixo zonas públicas.9. Calquera centro de transformación soterrado deberá situarse deixando unha distancia libre maior de 1 m a calquera condución ríxida existente (saneamento, abastecemento, gas, telefonía, etc.). esta distancia poderá reducirse se se conta con autorización expresa do Concello e da entidade titular da condución afectada.10. Todas as instalacións satisfarán o determinado nos regulamentos electrotécnicos e normas vixentes, así como a normativa da compañía subministradora sempre que non se opoñan ao establecido nestas Normas.11. As subestacións de transformación distarán máis de cinco (5) metros dos muros e cimentos dos edificios colindantes. Art.154. Iluminación pública 1. Os niveis mínimos de iluminación exterior serán: Paseo e área peonil: 5 lux. Rúa: 8 lux. Beirarrúa, pasaxe e calella: 5 lux. O coeficiente de uniformidade será superior a cero con tres (0,3). 2. A relación entre a separación e a altura dos focos non deberá ser superior a catro con cinco (4,5) salvo nos casos en que a brillantez dos focos estea delimitada e se xustifique adecuadamente.3. En interseccións de vías continuarase co maior nivel de iluminación nos primeiros vintecinco (25) metros da rúa de menor nivel, medidos desde a intersección das beirarrúas. Nos cruces de rúas, os puntos de luz deberán dispoñerse despois do cruce no sentido de marcha dos vehículos. Nas curvas pronunciadas deberán dispoñerse a menor distancia da normal e na parte exterior da curva.4. Na redacción dos proxecto de iluminación deberá cumprirse a regulamentación vixente, así como as normas e criterios que fixe o Concello. Reflectiranse cantos cálculos e razoamentos se precisen para xustificar a instalación de iluminación adoptada e xustificarase a súa economía de funcionamento e conservación.5. As tapas de conexión e mecanismos dos soportes atoparanse fóra do alcance dos nenos e terán un mecanismo de peche controlable. Os puntos de luz estarán protexidos por materiais irrompibles e os postes serán de materiais inoxidables.6. A iluminación ambiental de áreas con arboredo realizarase de xeito que sexa compatible con este. En consecuencia os puntos de luz non poderán ter unha altura superior a catro con cinco (4,5) metros.7. Nas aliñacións os puntos de luz alternarán coas árbores, ou ben fixaranse nas fachadas dos edificios. En todo caso a disposición dos puntos de luz será compatible co arboredo das beirarrúas e prazas públicas. Art.155. Rede de Telecomunicación 1. En zonas urbanas as redes do servizo de telecomunicacións deberán ser subterráneas, así como os distintos tipos de arquetas, e tenderán a concentrar nunha única canalización aos diferentes operadores do servizo. Os armarios de control que resulten necesarios quedarán integrados na edificación ou nos cerramentos de parcela, evitándose a súa interferencia ambiental.2. As conexións, o deseño da rede e o seu cálculo realizaranse conforme aos criterios da compañías concesionarias e de acordo co disposto no Real Decreto 401/2003 de 4 abril que regula este tipo de infraestruturas.3. A regulación das instalacións de telefonía móbil será obxecto dunha ordenanza municipal específica, estando en calquera caso ás seguintes determinacións xerais:. As antenas de telefonía móbil tenderán a concentrar nunha soia instalación aos diferentes operadores do servizo. Non se permitirá a súa instalación en ámbitos de espazos naturais delimitados ou declarados. Igualmente non se permitirá a localización de antenas de telefonía móbil ao interior de solos clasificados como solo urbano, urbanizable ou de núcleo rural delimitados polo planeamento municipal. A distancia mínima a calquera edificación residencial ao interior de ámbitos delimitados polo Plan, será con carácter xeral de 600 metros. De preferencia estas instalacións localizaranse en solos industriais e empresariais, áreas de servizos técnicos e solos de protección forestal. Art.156. Rede de gas 1. O deseño da rede e das instalacións complementarias, así como o cálculo, condicións dos materiais, probas, ensaios, condicións de control e mantemento deberá realizarse de acordo co establecido no Regulamento de Redes e Acometidas de Combustibles Gasosos (O. M. 18.11.1974 e O. M. 26.10.1983) e das súas Instrución Complementarias. A rede que se execute terá as características esixibles para o subministro, a través dela, de gas natural.2. As conducións serán soterradas, así como as instalacións complementarias. Os foxos terán unha base firme, continua e exenta de materiais que poidan danar a condución. A súa profundidade será como mínimo de 0,60 m medidos desde a rasante do terreo.3. As unións serán estancas e manterán o nivel de calidade do resto da canalización, cumprindo, en todo caso, as especificacións das Normas UNE que correspondan ao material utilizado.4. A separación da condución con outras instalacións será como mínimo de 0,20 m en cruces e 0,40 m en paralelo para a Media Presión A e de 0,10 m en cruces e 0,20 m en paralelo para a Media Presión B e Baixa Presión. Art.157. Proxectos de Xardinería 1. O proxecto de xardinería xustificará o sistema de rega elixido, a rede de iluminación pública que incorpore, e os elementos do mobiliario urbano, incluíndo un estudio dos custos de mantemento e conservación.2. O proxecto de xardín cumprirá as seguintes condicións: a) Pendente máxima dos paseos recomendable do dez por cento (10%). b) A iluminación media dos paseos será igual ou superior a 7 lux., en servizo, cun factor de uniformidade maior ou igual de cero con vinte (0,20). A iluminación media de fondo será igual ou superior a 2 lux. c) Nas zonas forestais deberán preverse hidrantes de cen (100) mm, na proporción dun por cada catro (4) hectáreas. Deberán situarse en lugares facilmente accesibles e estarán debidamente sinalizados.3. Deberá preverse dotación de fontes de beber, xogos infantís, bancos, e eventualmente servizos hixiénicos se o tamaño do parque é superior a vintecinco (25) hectáreas.4. Os alcorques terán unha dimensión proporcional ao porte do arboredo, e en todo caso non inferior aos oitenta (80) centímetros de diámetro.5. O solo dos paseos, camiños e sendeiros resolverase preferentemente con terra areada batida en seccións transversais bombeadas cunha pendente máxima do dous por cento (2%). As superficies horizontais deberán ser permeables e estar drenadas.6. Nos parques urbanos preservarase o nivel de solo das áreas que estean arboradas.7. O tronco dos plantóns das árbores de porte grande terán unha circunferencia de vintedous a vintecatro (22-24) centímetros medida a un (1) metro de altura desde o arranque das raíces; as árbores de porte mediano terán de vinte a vintedous (20-22) centímetros e os de porte pequeno terán de dezaoito a vinte (18-20) centímetros.8. Todos os plantóns deberán conservar a guía principal e ter o tronco recto.9. As árbores de aliñacións plantaranse con titores, proteccións mecánicas, protección contra cans e ventos para asegurar o seu enraizamento e protexer o seu crecemento nos primeiros anos.10. A plantación dos parques efectuarase na primeira etapa de urbanización do sector.11. No seu deseño e execución estarase ás prescricións da Lei 8/1997 de Accesibilidade e Supresión de Barreiras Arquitectónicas e o seu Regulamento.12. Nos proxectos de urbanización nos que se contemple a plantación de especies vexetais, non se permitirá empregar aquelas que teñan recoñecido o seu carácter invasor. Art.158. Condicións de deseño viario As estradas de nova construción e as obras de acondicionamento, ensanche ou modificación das existentes deseñaranse nas condicións que se estableceran polos organismos competentes das Administracións titulares das vías e por cantas sexan de aplicación das contidas nestas Normas. Art.159. Pavimentación das vías públicas 1. A pavimentación de beirarrúas e calzadas farase tendo en conta as condicións do soporte e as do tránsito que discorrerá sobre el, así como as que se deriven dos condicionantes de ordenación urbana e de integración ambiental.2. A separación entre as áreas dominadas polo peón e os vehículos manifestarase de xeito que queden claramente definidos os seus perímetros sen que sexa imprescindible que se produza mediante diferencia de nivel. A tales efectos diversificaranse os materiais de pavimentación de acordo coa súa diferente función e categoría, circulación de persoas ou vehículos, lugares de estancia de persoas, estacionamento de vehículos, rúas compartidas, cruces de peóns, pasos de carruaxes, carril bici, etc. Art.160. Rúas compartidas 1. Son rúas compartidas aquelas que poden ser utilizadas indistintamente por peóns e vehículos; teñen, por tanto, un carácter local e, especificamente, son propias das áreas residenciais.2. Ningunha rúa compartida poderá ter unha intensidade de tráfico incompatible co carácter estancial da zona.3. Evitarase a impresión de separación ríxida entre calzada e beirarrúa. Por conseguinte, non existirán diferencias físicas notables entre os distintos elementos da sección transversal da rúa. As bandas que, visualmente, dean a impresión de separar o espazo peonil do vehicular deben interromperse cada vintecinco (25) metros, de maneira perceptible para o usuario, mediante elementos singulares tales como bolardos, árbores, etc., que non prexudicarán a visión dos peóns.4. As entradas e saídas das rúas compartidas deben recoñecerse como tales pola súa propia ordenación e, na medida en que sexan utilizables por vehículos, trataranse de forma análoga aos accesos de garaxes e aparcamentos. Os accesos ás rúas de coexistencia indicaranse mediante sinalización preferentemente horizontal.5. Dispoñeranse ordenacións e dispositivos específicos nas distintas partes da zona de coexistencia destinadas á circulación vehicular, de xeito que os vehículos circulen “ó paso”. A distancia que separe estes elementos de ordenación non debe superar os cincuenta (50) metros. Estas ordenacións poden ser ondulacións do pavimento, itinerarios serpenteantes, etc.6. De dispoñerse espazos especialmente deseñados como áreas de xogo, diferenciaranse con claridade dos destinados á circulación. É recomendable que estas áreas de xogo estean fisicamente separadas dos espazos utilizables por vehículos. Art.161. Execución do viario As calzadas e beirarrúas realizaranse preferentemente en dúas etapas: - A primeira servirá para o período de construción da urbanización, debendo estar constituído o pavimento por unha subbase e a base definitiva cunha capa intermedia. - Na segunda etapa construirase a capa de rodadura definitiva, que se instalará sobre o pavimento da etapa primeira, sempre que non se aprecien deterioros de importancia que obriguen á súa reconstrución. Art.162. Estacionamentos na vía pública 1. Os estacionamentos que se establezan nas vías públicas non interferirán o tránsito por estas, cumprindo, salvo xustificación técnica, as condicións dimensionais mínimas que se sinalan a continuación: Unidireccional (a un ou a ambos lados): - Aparcamento en liña, dous con vintecinco (2,25) metros. - Aparcamento en batería, cinco (5) metros. - Aparcamento en espiña, catro (4) metros. Bidireccional (con calzadas separadas): - Aparcamento en liña, dous con cincuenta (2,50) metros. - Aparcamento en batería, seis (6) metros. - Aparcamento en espiña, cinco (5) metros.2. Cada tres (3) prazas de aparcamento recoméndase a plantación dunha árbore que, ademais de aportar sombra, discipline a posición dos vehículos.3. Estableceranse as reservas de prazas especiais para usuarios con mobilidade reducida das dimensións e na proporción previstas na Lei 8/1997 de Accesibilidade e Supresión de Barreiras Arquitectónicas. Art.163. Franxas de reserva Nas franxas de reserva para previsión dos axustes de deseño nas novas vías, non poderá executarse ningunha obra que puidera dar orixe ao aumento do valor da súa posible expropiación. Unha vez rematado o trazado definitivo, utilizarase o solo da franxa de reserva para o destino que o instrumento de desenvolvemento sinalase. Art.164. Aparcamentos públicos. Definición e regulación 1. Aparcamentos públicos son os espazos en contacto coa rede viaria especificamente destinados ao servizo do público para o estacionamento temporal de vehículos. Poden desenvolverse tanto en edificios exclusivos, como en superficie ou subterráneos. O Plan Xeral contempla a súa implantación no subsolo dos espazos de dominio público, sexa viario ou espazos libres, nas condicións que se indican a seguir.2. Soamente poderán dispoñerse aparcamentos públicos por iniciativa municipal, sen prexuízo do sistema de xestión do servizo que se adopte.3. A decisión municipal estará fundamentada por un estudio do impacto sobre as condicións ambientais e circulatorias, que considerará tamén: a existencia real do déficit a paliar; a incidencia no uso da superficie baixo a que se constrúa, se é baixo rasante, xa sexa viario ou espazo público; a posibilidade de outorgar simultaneamente a tal superficie o destino urbano que o Plan fixe en caso de que non o tivese alcanzado; e as garantías de reparación das posibles perdas que a actuación puidera causar.4. Nos ámbitos de costa con praias ou que reciban o acceso de tráfico rodado, estarase ao establecido no artigo 30.1. a da “Ley 22/88 de Costas”. Art.165. Accesos aos aparcamentos públicos 1. Deseñaranse os accesos de forma que non afecten negativamente a puntos de especial concentración de tráfico rodado ou peonil, tales como cruces de calzada, paradas de transporte público, etc.2. Os accesos poderán ser unidireccionais de carácter alternativo para os aparcamentos inferiores a dous mil (2.000) metros cadrados. Os comprendidos entre dous mil (2.000) e seis mil (6.000) metros cadrados deberán contar polo menos cun acceso bidireccional ou dous direccionais diferenciados. Por riba de (6.000) metros cadrados o aparcamento deberá contar polo menos con dous (2) accesos bidireccionais a dúas (2) rúas diferentes, cada un deles poderá ser substituído por dous (2) accesos unidireccionais.3. As ramplas de acceso e as de comunicación entre plantas de carácter bidireccional terán obrigatoriamente mediana de separación.4. Os accesos para peóns deberán ser exclusivos e diferenciados dos de vehículos, salvo nos aparcamentos dunha superficie que non supere os cincocentos (500) metros cadrados. A comunicación entre plantas, se a houbese, deberán facerse mediante escaleiras de anchura mínima de cento trinta (130) centímetros e mediante ascensores se o aparcamento ten máis de dúas plantas ou o desnivel para acadar a vía pública é maior de sete (7) metros, debendo dispoñerse polo menos dous (2) ascensores por cada mil (1.000) metros cadrados de superficie en planta e outro máis por cada mil (1.000) metros cadrados en que dita superficie exceda de dous mil (2.000). 5. Se teñen varias plantas, en cada unha delas deberá haber un número de accesos para peóns tal, que a distancia de calquera punto da planta a un deles non sexa superior a corenta (40) metros; para plantas superiores a dous mil (2.000) metros cadrados deberán establecerse itinerarios exclusivos para peóns.6. As rúas de circulación e distribución dos vehículos terán unha anchura mínima de tres (3) metros.7. As ramplas non terán unha pendente superior ao dezaseis por cento (16%) en treitos rectos, nin ao doce por cento (12%) en treitos curvos, medida no eixe do carril interior en caso de ser este curvo e bidireccional. O radio de xiro non poderá ser inferior a seis (6) metros. A sección das ramplas será como mínimo, de tres (3) metros por cada sentido de circulación; a de acceso desde o exterior, se é bidireccional e curva terá sección mínima de seiscentos setenta e cinco (675) centímetros. Art.166. Condicións dos aparcamentos públicos.1. As dimensións mínimas das prazas de aparcamento serán de 2,25 por 4,50 metros, sen que a superficie mínima por praza, incluíndo a parte proporcional de accesos, sexa nunca inferior a 20 metros cadrados.2. A altura libre de piso non será inferior a douscentos trinta (230) centímetros en calquera punto ocupable ou de paso dos vehículos.3. Se se dispuxeran aparcamentos públicos en locais pechados, deberán cumprir as condicións de seguridade contra incendios prescritas pola NBE-CPI-96 para este tipo de usos.4. Se o aparcamento se dispón sobre rasante, as súas condicións de posición, ocupación, volume, forma e edificabilidade serán as da zona en que se edifique.5. Se o aparcamento se dispón baixo os espazos públicos, aterase ás condicións que, en cada caso, dispoña o Concello.6. Os aparcamentos en superficie acondicionaranse con vexetación de modo que quede dificultada a visión dos vehículos e se integren da mellor maneira no ambiente en que se atopen.7. Estarase ao previsto na Lei 8/1997 de Accesibilidade e Supresión de Barreiras Arquitectónicas e o seu Regulamento para os efectos da reserva, dimensión e disposición de prazas especiais para usuarios con mobilidade reducida. Art.167. Aplicación 1. As condicións que se sinalan para os parques, xardíns e outros espazos libres e zonas verdes serán de aplicación aos terreos que o planeamento destine a tales fins.2. Serán tamén de aplicación nos terreos que, aínda sen telo expresamente previsto o planeamento, se destinen a tal fin por estar habilitados en aplicación destas Normas. Art.168. Compoñentes para o deseño dos parques e xardíns Os compoñentes básicos dos parques e xardíns son os seguintes: a) Xogos infantís: formados por elementos de mobiliario e áreas de area. b) Xogos de preadolescentes: formados por mobiliario, áreas de xogos non estandarizados, áreas de area e láminas de auga. c) Xogos libres: campos de xogos ao aire libre tales coma petanca, bolos, etc. d) Áreas de deporte non regrado, para o exercicio informal de deportes, sen requirimentos dimensionais regulamentados. e) Áreas de plantación e axardinamento. f) Illas de estancia, lugares acondicionados para o repouso e lecer. g) Zonas de defensa ambiental, mediante arboredo e axardinamento para a protección de ruídos e a retención de partículas contaminantes. Art.169. Áreas axardinadas 1. Segundo a súa superficie deseñaranse cos seguintes elementos: a) Superficie non maior de douscentos cincuenta (250) metros cadrados: contará con mobiliario urbano para repouso, e árbores en alcorque. b) superficie maior de douscentos cincuenta (250) metros cadrados, sen superar os cincocentos (500) metros cadrados: contará con superficies axardinadas illadas e arboredo de defensa, ademais das da dimensión anterior. c) Superficie maior de cincocentos (500) metros cadrados, sen superar os mil cincocentos (1.500): incorporará aos elementos da dimensión anterior os xogos infantís. d) Superficie maior de mil cincocentos (1.500) metros cadrados sen superar os tres mil cincocentos (3.500): incorporará, aos elementos da dimensión anterior, os xogos de preadolescentes. e) Superficie maior de tres mil cincocentos (3.500) metros cadrados sen superar os sete mil (7.000): duplicará, sobre os elementos da dimensión anterior, os xogos infantís e os de preadolescentes, e incorporará unha área de xogos libres. f) Superficie maior de sete mil (7.000) metros cadrados: incorporará aos elementos da dimensión anterior, unha área de deporte non regrado.2. Sempre que a súa disposición sexa posible instalaranse puntos de auga ornamentais, láminas de auga, áreas para xogos e ocio pasivo, superficie pavimentada para xogos de rodas, e plano de area drenada. Art.170. Xardíns 1. Os xardíns deseñaranse dando prioridade aos elementos ornamentais e ás áreas adecuadas para a estancia das persoas.2. Dispoñerán de xogos infantís e de preadolescentes, planos de area e auga ornamental; o seu arboredo deberá manifestar os seus eixes e perspectivas; deberá contar con cultivos de flores. Non se dispoñerá espazo para deporte, nin sequera non regulado; e non se autoriza ningunha edificación. Art.171. Parques urbanos 1. Os parques urbanos, manterán unha primacía da zona vexetal extensiva sobre a acondicionada mediante urbanización.2. Poderán formarse pola combinación de calquera dos compoñentes e elementos de axardinamento, sen perder o carácter de zonas de ocio, repouso e mellora da salubridade e calidade ambiental.3. Poderá dispoñerse edificación só para usos de ocio e cultura cunha ocupación máxima do dez por cento (10%) da súa superficie e sen pasar a altura media da árbore de “porte-tipo” das especies próximas.4. Os parques de superficie inferior a tres (3) hectáreas contarán cos seguintes elementos: xogos infantís, xogos de preadolescentes, canles e fontes ornamentais. Deberán dispoñer o seu arboredo, preferentemente en ringleiras. Neles non se poderá edificar.5. Os parques de superficie superior a tres (3) hectáreas contarán cos seguintes elementos: xogos infantís, xogos de preadolescentes, xogos libres e áreas de deporte non regrado, canles e fontes ornamentais. Deberán dispoñer o seu arboredo, preferentemente, en ringleiras. Art.172. Condicións dos parques naturais e forestais 1. Os parques naturais e forestais preverán a utilización para fins recreativos de carácter campestre e práctica deportiva non regulada.2. Non poderán edificarse para ningunha actividade que non estea vinculada á recreativa ou para dar acollida a actividades culturais, de investigación ou de instrución á poboación, ou ás concesións especiais que o Concello acorde para o apoio do recreo da poboación (quioscos de abastecemento de alimentos e similares). 3. Acondicionaranse mantendo as características de natureza fundamentalmente forestal, máis axeitadas ao contorno natural. Art.173. Acceso aos edificios desde os parques e xardíns Desde os espazos libres poderase realizar o acceso aos edificios, sempre que para iso conten cunha franxa pavimentada inmediata cunha anchura mínima de tres (3) metros que facilite o acceso de persoas e de vehículos de servizo, e o portal máis afastado non estea a máis de corenta (40) metros da calzada. Art.174. Definición Son instalacións infraestruturais as que proporcionan o abastecemento de auga e enerxía, así como as de saneamento e telecomunicacións. Art.175. Aplicación 1. As condicións que se sinalan para as instalacións infraestruturais son de aplicación aos terreos que o planeamento destine a esta finalidade.2. Serán tamén de aplicación nos terreos que, aínda sen telo previsto expresamente o planeamento, se destinen a tal fin por estar habilitados en aplicación destas Normas. Art.176. Desenvolvemento 1. Cando as determinacións contidas no Plan Xeral referentes á instalación das infraestruturas non sinalasen suficientemente as condicións baixo as que se teñen que producir as obras de establecemento, variación ou ampliación das mesmas, será preciso redactar un Plan Especial que estableza con suficiente claridade os extremos necesarios para executar as obras.2. Tanto o planeamento que desenvolva o Plan Xeral como calquera proxecto que se redacte para o seu desenvolvemento e que afecte ás instalacións de infraestrutura, deberán ser elaborados coa máxima coordinación entre a entidade redactora e as entidades xestoras ou compañías concesionarias, de ser o caso. A colaboración deberá instrumentarse desde as primeiras fases de elaboración e producirase de forma integral e ao longo de todo o proceso. Entre a súa documentación deberá figurar a correspondente aos acordos necesarios para a realización coordinada entre as entidades implicadas.3. O Concello establecerá, para cada clase de infraestrutura, as disposicións específicas que complementen as que se sinalan aquí. 1. Cando para a execución das infraestruturas non se precisara a expropiación do dominio, poderase establecer sobre os terreos afectados a servidume necesaria das previstas no dereito privado ou administrativo, nas condicións previstas pola Lei. A estes efectos, as determinacións do Plan Xeral sobre instalacións de infraestrutura, levan implícitas a declaración de utilidade pública das obras e a necesidade de ocupación dos terreos e instalacións correspondentes. Art.178. Condicións específicas das infraestruturas para o abastecemento de enerxía eléctrica 1. Abarcan estas condicións as relativas ás instalacións do transporte, que comprenden os tendidos de liñas, as súas estruturas de soporte, e aquelas onde se leva a cabo o cambio de tensión da enerxía transportada.2. Toda instalación de nova planta, tanto de transporte en alta tensión como de transformación, deberá implantarse nos lugares que se sinalen polo planeamento, dando orixe as súas correspondentes servidumes. Se se producira algún dos supostos da Lei consecuencia de imprevisións no planeamento, deberá demostrarse que a actuación necesaria non ten cabida nas reservas que o Plan ten contempladas, así como que con ela non se danan as condicións que o Plan se pretendera manter ou mellorar.3. No solo urbanizable en atención á súa aptitude para a urbanización non se poderán implantar novas instalacións aéreas de alta ou media tensión.4. Os Proxectos de Urbanización que traten das obras para o abastecemento de enerxía eléctrica contemplarán as modificacións da rede necesarias para que as condicións da área sexan as correspondentes ao solo urbano. A execución das obras acompañarase no tempo coas do resto da urbanización dentro dunha coordinación lóxica que racionalice os procesos de execución de todas as obras programadas.5. No solo urbano, salvo que se xustificase cabalmente a súa improcedencia, todas as instalacións de abastecemento de enerxía serán soterradas. Excepcionalmente, nas áreas de uso industrial ou naquelas de moi baixa densidade de poboación, poderá autorizarse, trala súa xustificación pormenorizada, o mantemento dos tendidos aéreos, debendo, en todo caso, discorrer estes polos corredores eléctricos sinalados polo Plan ou polos trazados que se sinalasen polo Concello.6. Cando por necesidades do servizo sexa necesario dispoñer subestacións no centro de gravidade das cargas, dispoñeranse baixo cuberto nun edificio debidamente protexido e illado, salvo que se dispuxeran en terreos destinados a tal fin ou cumpriran debidamente as instrucións de seguridade.7. As estacións de transformación dispoñeranse baixo cuberto en edificios adecuados tal e como se sinalou no parágrafo anterior, salvo en solos industriais onde se reserve localización expresa coa especial condición de poder ser instaladas á intemperie.8. En casos excepcionais poderá autorizarse o mantemento de liñas de distribución aéreas en baixa tensión, debendo xustificarse adecuadamente a súa escasa incidencia, tanto en aspectos de seguridade como ambientais.9. Os terreos dominados polas liñas eléctricas aéreas non deben de recibir unha afección exclusiva. É desexable que estes terreos teñan como destino asignacións de interese xeral, tales como outras infraestruturas lineais compatibles, espazos verdes, límites de urbanización, etc. ou ben a súa utilización para fins agrícolas.10. Se non se exclúe a construción de edificios, esta debe de ser compatible co abastecemento posterior das liñas, tendo en conta o disposto no Regulamento Técnico de Liñas Aéreas de Alta Tensión (D.3.151/1968 de 28 de novembro). 11. Defínese a figura de corredor eléctrico que comprende as bandas de utilización eléctrica para liñas de alta e media tensión aérea, tanto de alimentación coma de distribución.12. Os corredores eléctricos de alimentación corresponden ás liñas de alta tensión que converxen nas subestacións principais. Os corredores eléctricos de distribución corresponden ás liñas de media tensión aérea. Uns e outros determinaranse conxuntamente polo Concello e a compañía eléctrica, mediante o Estudio de Creación de Corredores Eléctricos.13. Fóra deles, calquera nova implantación de liñas aéreas eléctricas precisará Estudios de Impacto Ambiental e aprobación municipal.14. Nas liñas aéreas existentes que non discorran polos corredores eléctricos adoptados, posibilítase o seu mantemento, pero non a súa ampliación ou incremento de tensión. En ámbitos urbanos e de núcleos rurais procurarase o soterramento, ou desvío cara aos corredores definidos polo Plan ou á desaparición das ditas liñas aéreas.1. Para os efectos do artigo 103 LOUG considéranse totalmente incompatibles co planeamento os edificios, construcións e instalacións que se atopen nas situacións seguintes: a) Os que ocupen solo cualificado como viario ou espazos libres públicos, tanto de sistema xeral como local, salvo que o propio Plan Xeral ou os seus instrumentos de desenvolvemento determinen expresamente a compatibilidade do existente, en todo ou parte, coa nova ordenación. b) Os que se atopen situados no solo urbanizable ou en áreas de solo urbano suxeitas a reforma interior, salvo que do Plan Xeral se deduza a súa conformidade coa ordenación prevista, ou que resulten incorporados á mesma polos Plans Parciais, de Sectorización ou Especiais correspondentes. c) Os que estean destinados a usos que resulten incompatibles, segundo as presentes Normas, cos das dotacións de sistemas xerais e locais asignados ao lugar de emprazamento polo Plan Xeral ou polos seus instrumentos de desenvolvemento. d) Os que alberguen ou constitúan usos con efectos de repercusión ambiental que vulneren os máximos tolerados polas presentes Normas, polas Ordenanzas Municipais específicas ou polas disposicións legais vixentes en materia de seguridade, salubridade ou protección do medio ambiente. Igualmente, para os efectos do artigo 103. LOUG considéranse parcialmente incompatibles. Os edificios e instalacións que resulten desconformes con calquera das restantes determinacións reguladoras do Plan Xeral.2. A cualificación como fóra de ordenación non é de aplicación aos inmobles incluídos no Catálogo do Plan Xeral ou nos dos plans de desenvolvemento que establezan medidas especiais de protección. Art.180. Obras en edificacións fóra de ordenación 1. Para os efectos da aplicación dos artigos 103.2 e 103.3 LOUG consideraranse obras de aumento de volume aquelas que supoñan ampliación da superficie de forxados, lousas ou placas que poidan dar lugar ao incremento da superficie útil dos locais.2. A efectos da aplicación do art.103.2 e 103.3 LOUG consideraranse obras de consolidación aquelas que afecten aos elementos resistentes da estrutura, a muros, piares, vigas e forxados de piso e ás armaduras resistentes de cuberta. Art.181. Efectos da cualificación como fóra de ordenación A cualificación como fóra de ordenación é causa de denegación de licencias de obras, salvo as seguintes: a) As de conservación e mantemento e as exteriores de reforma menor, que serán admisibles en todos os casos. b) As que vaian directamente dirixidas a eliminar as causas determinantes da situación de fóra de ordenación cando esta sexa subsanable. c) As parciais de consolidación ou reparación, cando non estivese prevista a expropiación ou demolición do inmoble ou a erradicación do uso no prazo de quince anos desde a data en que se pretendese realizalas. Esta excepción non é aplicable aos supostos de usos previstos no art.179. d). d) Nas construcións só parcialmente incompatibles poderán realizarse obras de consolidación, mellora, ampliación ou reforma, sempre que estas obras se acompañen da eliminación das partes ou elementos fóra de ordenación. En caso contrario estarase ao exposto no apartado a) e c) deste artigo. O Concello comunicaralle ao rexistro da propiedade, para efectos da súa constancia, as limitacións e condicións especiais na concesión de licencias en edificacións fóra de ordenación. O Plan Especial de Protección do Conxunto Histórico Artístico de Muros, aprobado provisionalmente en data 2 de xuño de 2004 seguirá a súa tramitación ata a aprobación definitiva, desenvolvéndose segundo as súas determinacións. O Plan Xeral remítese ao citado documento respectando as súas ordenanzas, niveis de protección e catalogación, trazado e demais determinacións gráficas recollidas nos seus planos de ordenación, entendéndose que a súa reprodución nos planos de ordenación do Plan Xeral non altera aquelas determinacións salvo nos casos explicitamente relacionas nesta disposición. As modificacións establecidas polo Plan Xeral son as que se indican a continuación: 1. As parcelas 5559603, 5559604-05, 5559606, 5959602-10 e 5559609, ás que se lle aplicaba a ordenanza de Recinto Intramuros do Plan Especial pasou a formar parte do ámbito do Polígono POL-05 do Plan Xeral de Ordenación Municipal, regulado no art.111 da súa Normativa Urbanistica.2. As parcelas 5161701, 5161711, 5161712, 5161721, 5161722, 5161723 e 5161724-25 pasan a ordenarse segundo as determinacións do POL-6 do Plan Xeral de Ordenación Municipal, regulado no art.111 da súa Normativa Urbanistica.3. As parcelas 5260107, 5260108, 5260109, 5161307, 5161315, 5161316, 5161317 e 5062907 pasa a serlles de aplicación a ordenanza de extensións urbanas do Plan Especial.4. As parcelas 5358811, 5358812 e 5358813, regularanse polo establecido na ordenanza 2 do Plan Xeral, cunha altura máxima de baixo e dúas plantas sen prexuízo de cumplir o resto de determinacións do Plan Especial.5. Delimítase o ámbito do Parque de Miraflores PU-1 coa clasificación de solo establecida en planos de ordenación.6. As parcelas 5259502, 5259503, 5259513 e 5260107 pasan a ordenarse como se indica na ficha adxunta dentro do ámbito da ordenanza de Lineais Históricos Periféricos do Plan Especial. No ámbito de cada unha destas catro unidades parcelarias será obrigatoria a formulación dun estudio de detalle que axuste aliñacións e rasantes. DISPOSICIÓN TRANSITORIA SEGUNDA. PROXECTO SECTORIAL DO PARQUE EMPRESARIAL DE MUROS O Proxecto Sectorial do Parque Empresarial de Muros, redactado e executado en desenvolvemento do Plan Sectorial de Áreas Empresariais de Galicia, desenvolverase segundo as súas determinacións. DISPOSICIÓN FINAL 1ª As determinacións contidas no presente Documento non prexulgan as competencias exclusivas que, pola lexislación de aplicación, veñan atribuídas ás distintas Administracións Sectoriais, tanto de orde autonómico coma estatal ou local. En concreto terase en conta que nos ámbitos de solo urbano afectados pola liña de servidume e polo dominio público marítimo terrestre, estarase ao establecido na vixente lexislación de costas e cumprirase en particular o establecido na Disposición Transitoria Terceira da Lei de Costas, modificada pola “Ley 53/2002 de 30 de diciembre de Medidas Fiscales, Administrativas y del Orden Social”. DISPOSICIÓN FINAL 2ª Os instrumentos de desenvolvemento do presente Plan Xeral estarán ao disposto na Lei 8/1997 de 20 de agosto de Accesibilidade e Supresión de Barreiras na Comunidade Autónoma de Galicia e Decreto 35/2000 de 28 de xaneiro que desenvolve o seu regulamento.